Kapitola 1     
Inzerát na poslednej strane katalógu kníhkupcov bol drobný a diskrétny. Iba skúsený zberateľ vzácnych kníh mohol vedieť, že ponúkaná kniha je unikátny exemplár erotiky osemnáste​ho storočia.

NAPREDAJ: Burleighovo Údolie tajných klenotov. Prvé vydanie, 1795.
Grafické listy. Výb. stav. Kontakt Mercy Penningtonová,
Knihkpct. Penningtonovej Druhá šanca, Ignatius Cove,
Washington. (206) 555-1297.
Croft Falconer už hodnú chvíľu študoval tie štyri drobné riadky, ale prečítal si inzerát ešte raz, akoby v ňom mohol nájsť stopu k pozoruhodnému faktu, že sa tá kniha po toľ​kých rokoch opäť zjavila.

Telefónne číslo ignoroval. V dome na pobreží telefón ne​mal a nemal v ňom ani televízor, rádio či mikrovlnku. Mohol, pravda, sadnúť do auta a zájsť do mestečka k telefónnemu automatu, ale vedel, že by to bolo zbytočné.

Knihu musí vidieť na vlastné oči, aby mal istotu, či je to tá pravá a okrem toho sa chcel stretnúť s tou Mercy Penningtonovou osobne. Musí zistiť, kto to je, koľko vie a ako sa k tej knihe dostala.

Istotu mal iba v jednom, a to ho znepokojovalo najväčšmi — táto kniha nemala existovať.

Údolie malo byť zničené spolu so všetkým ostatným pri po​žiari, ktorý zachvátil pred tromi rokmi ostrovnú pevnosť Egana Gravesa. Croft videl požiar na vlastné oči. Cítil jeho pekelný žiar, videl plamene, ktoré všetko požierali, a počul srdcelomné výkriky obetí.

Ako sa môže zjaviť v bezvýznamnom kníhkupeckom kata​lógu vec, ktorú mali pohltiť plamene? Existencia knihy otvorila veľkú medzeru v prípade, ktorý Croft definitívne uzavrel. Ak kniha požiar prežila, potom sa otvára ďalšia možnosť -uniknúť a prežiť mohol aj jej majiteľ Egan Graves.

A to znamenalo, že Croft neuspel.

Inzerát na Údolie vyvoláva otázky, na ktoré treba odpove​dať. Naznačuje stopu, po ktorej sa treba pustiť.

A tá stopa sa začína pri slečne Mercy Penningtonovej z Ignatius Cove v štáte Washington.

Croft sa zadíval z okna svojej pracovne na Pacifik, osvetle​ný brieždením, a zamyslel sa nad tou slečnou Mercy Penningtonovou. Kým dospel k dajakému záveru, za chrbtom mu ticho zaskučal mohutný rotweiler. Croft sa naňho obzrel. V jeho očiach čítal vyčkávavý pohľad.

„Máš pravdu, je čas, aby sme sa prebehli," prikývol Croft. „Moja ranná meditácia je v ťahu."

Pes mlčky prijal jeho odpoveď a odťapkal k dverám.

Keby sa ho niekto spýtal, prečo cíti spriaznenosť práve s rotweilerom, Croft by bol odpovedal, že patrí medzi ľudí, ktorí dobre vychádzajú so psami. V skutočnosti mal mnoho spoločného s tvorom, ktorý mu kráčal v pätách. V rotweilerových žilách dosiaľ sídlili prastaré, divoké lovecké inštinkty, aj keď sa zväčša správal pre civilizovaný svet prijateľne. Keď však dostal vhodný popud, zdvorilá fasáda sa v mihu stratila ako zo psa, tak z jeho pána, a spod nej vyskočil dravec. Croft odsunul japonskú posuvnú zástenu a vyšiel na vykachličkovanú chodbu. Pokynula mu náprotivná izba. Cítil, ako ho vábi jej asketické zariadenie. Drevená dlážka, tkaná rohož a so strohou eleganciou naaranžované kvety v nízkej čiernej váze. Tichá ranná meditácia sa pre Crofta stala rovnako neodmysliteľnou súčasťou každodenného života ako beh a náročné cvičenie, aby nič nestratil zo svojich výnimočných schopnos​tí v bojových umeniach.

Pre Crofta boli jeho rituály dôležité. Všetky patrili do jeho punktičkársky zorganizovaného a sebestačného sveta - od rannej meditácie po dokonale pripravený čaj, ktorý pil ne​skôr.

Nerád čo len jeden z nich vynechal.
Dnes však nevyženie z hlavy rojace sa myšlienky, aby sa dostal do meditačného stavu. Priveľa otázok sa mu hnalo hlavou a črtalo sa priveľa nebezpečných možností.

Povedal si, že beh musí dnes ráno stačiť. Zadnými dverami vyšiel na pláž s rotweilerom v pätách. Oblečené mal iba džín​sy a keby ho pozorovala žena, hra jeho svalov na pleciach by ju musela fascinovať. Z Crofta žiarilo zdravie, trénovanosť a ovládaná sila. Jeho mužný pôvab však nikto nevidel. Do svojho odľahlého domu na oregonskom pobreží si nikdy nepriviedol ženu.

O päť minút Croft i jeho pes zľahka uháňali po rozligotanom piesku pri vode. Povetrie napĺňalo svetlo a energia no​vého dňa a Croft i jeho druh sa ňou zhlboka napájali, smerujúc k vzdialenému výbežku zeme na konci pláže.

Keď sa jeho telo dostalo do mocného, prirodzeného ryt​mu, pristihol sa, že ustavične myslí na neznámy a nevyspy​tateľný prvok tejto novej hádanky – na slečnu Mercy Penningtonovú.

Mercy sa pozrela na vysoký štós ľúbostných a kriminálnych románov, ktoré práve dopadli na pult pri pokladnici. Usmia​la sa na ženu na druhej strane pultu a usilovala sa skryť spo​kojný, ziskuchtivý záblesk v očiach. Christina Seatonová bola skvelá zákazníčka. Mesiac čo mesiac kupovala pravidelne naj​menej dvadsať paperbackov. Kedykoľvek vstúpila do jej obchodíka Penningtonovej Druhá šanca, Mercy vždy príjemne zašteklilo očakávanie. Povedala si, že iba kolega obchodník v malom môže pochopiť, prečo má rada túto zákazníčku.

„To bude dnes všetko, Christina?"

Christina sa usmiala. Bola to pekná tridsiatnička, o niekoľ​ko rokov staršia ako Mercy, a jej atraktívna postava sa dobre vynímala v značkových džínsoch, vo voľnom svetri a v dra​hých teniskách. „No a? Chceš, aby tento mesiac chodili moje deti bosé?"

Mercy sa rozosmiala. Máloktorému dieťaťu v Ignatius Co​ve hrozilo, že bude chodiť bosé a že nebude mať všetko, čo si jeho malé srdce zažiada. Toto mestečko severne od Seattlu bo​lo enklávou prosperujúcich, vzmáhajúcich sa ľudí, ktorí pra​covali v meste, ale rodinu chceli vychovávať v pokojnom ma​lomestskom prostredí. Ignatius Cove im to vrchovatou mierou spĺňalo. Bolo odtiaľ na skok k pôžitkom veľkomesta a svojou polohou rovno na pobreží i malou rozlohou posky​tovalo všetko pohodlie.

Výhody Ignatius Cove postrehla Mercy hneď od prvej chví​le, ako ho objavila. Keď začala pred dvoma rokmi hľadať miesto, kde by si otvorila kníhkupectvo, presne vedela, čo chce - štvrť, kde žijú zámožní a vzdelaní ľudia, ktorí majú pe​niaze na svoje záľuby, vrátane kupovania kníh. Ignatius Cove v tomto smere vyhovovalo dokonale.

Mercy sa v začiatkoch nepokúšala konkurovať iným kníh​kupectvám v meste, ktoré sa špecializovali na najnovšie best​sellery v tvrdej väzbe a na knihy o umení. Namiesto toho sa pustila do prekvitajúcej antikvárnej oblasti a svoj veľký, pre​myslene zásobený sklad pravidelne dopĺňala najnovšími paperbackmi.

Vyplatilo sa jej to. Koncom prvého roka jej obchodík vy​niesol toľko, že sa nemusela obávať o jeho prežitie. Koncom druhého roka už mal solídny počet stálych zákazníkov. Mer​cy merala svoj úspech tým, že doma už neodkrúcala vrchná​ky lacných vín, ale vývrtkou vyťahovala korkové zátky drah​ších značiek.

„Dorrie vraví, že na budúci týždeň si konečne vezmeš do​volenku," prehodila Christina, keď jej Mercy zratúvala ná​kup. „Je načase."

Mercy sa usmiala a v zelených očiach jej preblysla radosť. Mimovoľným pohybom si zasunula za ucho neposlušný pra​meň zlatohnedých vlasov. „Sčasti služobne, sčasti dovolenka. Už sa strašne teším. Natrafila som na zaujímavú starú knihu v debni so všelijakým brakom, ktorú som minulý mesiac kú​pila na blšom trhu. Ukázalo sa, že má hodnotu. Dala som in​zerát a o niekoľko dní mi zatelefonoval z Colorada akýsi muž, že ju chce kúpiť. Nesiem mu ju na budúci týždeň, keď budem na dovolenke."

„Ty s ňou ideš do Colorada osobne? Nie je to nad rámec zvyčajných služieb a povinností? Prečo mu ju jednoducho nepošleš?"

„Chce, aby som ju doručila osobne. Vraj nedôveruje pošte a tá kniha je pre jeho zbierku náramne dôležitá. Asi ju už dlh​ší čas zháňa. Ale čo - platí mi cestovné do Denveru. Sám vraj nerád cestuje."

„On ti zaplatí cestu?"

Mercy dorátala nákup a prikývla. „A ešte prvou triedou, ale to ja neprijmem. Aj tak je dosť štedrý. Zaletím do Denveru, prenajmem si auto a odveziem mu knihu. Býva kdesi v horách. Mám pocit, že je to dosť odľahlé miesto. Povedal, že uňho môžem pár dní zostať. Potom sa vydám na potulky po Skalnatých vrchoch, vrátim sa do Denveru a odtiaľ lietadlom domov."

„Hm. Vyzerá to zaujímavo. Mladý či starý?"

„Kto?"

„No ten tvoj zákazník," povedala Christina netrpezlivo.

„Aha." Mercy trocha zmraštila čelo. „Pravdu povediac, neviem. V telefóne znel jeho hlas krásne, kultivovane, ale či je mladý alebo starý, to sa nedalo určiť. Možno okolo šty​ridsiatky."

„Pre teba trocha pristarý, ale ešte nepresahuje tvoje mož​nosti. Žena musí byť dnes prispôsobivá."

Mercy sa usmiala. „Nech má, koľko chce. Hlavné, že nie je pristarý na to, aby vyhodil za knihu celý majetok. Včera mi poukázal na konto peniaze."

Christina sa schuti rozosmiala. „Si ešte primladá, aby si ro​mantiku obetovala za peniaze."

„Never tomu. Keď má človek na krku taký malý podnik, rýchlo starne. Peniaze za Údolie mi zaplatia prenájom obchodu na niekoľko mesiacov. A ešte naznačil, že mi mož​no pridá niekoľko kníh zo svojej zbierky ako súčasť kúpy. Môžem ich znova inzerovať ako túto. Dostanem sa tak do sféry skutočne antikvárnych kníh, a to je smotana v tejto branži."

„Už chápem." Christina prižmúrila oči, akoby v diaľke videla svietiť nový vývesný štít. „Mercy Penningtonová, obchod so vzácnymi tlačami."

„Pekne to znie, čo?" prisvedčila Mercy. „Prvé vydania, sú​kromné tlače, krásne väzby z osemnásteho storočia, mediryti​ny. Klasa, však?"

„Znamená to, že svoje zaľúbené romány a kriminálky bu​dem musieť kupovať niekde inde?"

Mercy sa rozosmiala. „Neboj sa, ešte dlho nie. Dostať sa vo veľkom do obchodu s vzácnymi knihami, na to treba čas a veľa peňazí. Zatiaľ to budem robiť popri ostatnom. Veľa kníhkupcov sa v tom beztak ďalej nedostane."

„Nuž tak veľa šťastia. A uži si Colorada. Obchod zatiaľ po​vedie Dorrie?"

Mercy prikývla. „Už sa na to teší. Doteraz som ju nechala samu iba ak na hodinku, na dve." Dorrie Jeffersová u nej pra​covala niekoľko mesiacov na polovičný úväzok a už sa neve​dela dočkať, kedy sa jej naskytne poriadna príležitosť.

„Práve preto potrebuješ dovolenku. Berieš svoj obchod, akoby to bolo tvoje prvorodené dieťa. Potrebuješ mu na chvíľu uniknúť." Christina vzala z pultu menšie papierové vrece plné kníh a chystala sa odísť. „Takže príjemný výlet a šo​féruj opatrne. Horské cesty v Skalnatých sú niečo iné ako diaľnice."

Vo dverách sa ešte obrátila. „A dobre si pozri toho svojho zákazníka. Neber ho len ako prostriedok na začatie kariéry so vzácnymi knihami. Človek nikdy nevie. Možno je to utiah​nutý sexy chlap, ktorý len čaká na to, aby ho niektorá vy​viedla z hôr medzi ľudí."

„Akosi o tom pochybujem," odvetila Mercy. „Ale prečo ma chceš stále vidieť vydatú, Christina? Hádam si nečítala štúdie, v ktorých sa dokazuje, že slobodné ženy sú šťastnejšie ako vy​daté?"

Christina sa zasmiala. „My vydaté neznášame, že vy slo​bodné ste také šťastné a nezávislé. Ničí to obraz manželstva. Nuž čo, uvidíš, ako v Colorade v tomto smere pochodíš. A dávaj si pozor. Uvidíme sa, keď sa vrátiš." Christina otvori​la dvere, nad ktorými veselo zacengal zvonček, a odišla.

Mercy obišla pult, aby vzadu usporiadala knihy na poli​ciach. Chýlilo sa k hodine, keď zatvárala. Bol piatok, záver týždňa, a pre ňu čímsi vždy tak trocha slávnostný deň, hoci mala otvorené aj v sobotu. Ale na šesťdňový pracovný týždeň si za tie dva roky zvykla.

Keď v pondelok ráno odíde do Colorada, bude to jej prvá ozajstná dovolenka za tie dva roky. 
A za tie dva roky sa od základu zmenil aj jej život, pomys​lela si Mercy so zadosťučinením. Presne pred dvoma rokmi sa presvedčila, aký má biedny úsudok, pokiaľ ide o mužov. Ma​la plné ruky práce s rušením svadby a s odchodom z miesta vo verejnej knižnici. Dnes pristupuje k mužom oveľa opatr​nejšie, je šťastne slobodná a v novom povolaní si počína ús​pešne.

V myšlienkach zablúdila k dnešnej večeri. Rozmýšľala, čo si pripraví, načahujúc sa za knihou na hornej polici. Vzala ju do prstov a zrazu sa jej zmocnil čudný pocit, že ju ktosi pozoru​je. Bola z toho celá nesvoja. Zvonček nad dverami, ohlasujú​ci zákazníkov, predsa nezazvonil. A zrazu s nezvratnou istotou vedela, že nie je sama. Celá primrzla.

„Hľadám Mercy Penningtonovú."

Mercy zjojkla a zvrtla sa. Na konci dlhej uličky s knihami stál akýsi muž. Jej prvý dojem z neho bol... dojem tmy. Zne​pokojujúcej, hlbokej tmy. Do jej obchodu vtrhol polnočný prízrak, štíhly pochmúrny duch s vlasmi ako havranie kríd​lo. Oblečené mal čierne bavlnené nohavice, nízko krojené čierne čižmy a čiernu keprovú košeľu, na hrdle rozbalenú. Ešte aj zafarbenie jeho hlasu pripomínalo noc a tajomnosť. Jej meno zaznelo hlboko a temne, akoby prichádzalo z mor​ského dna.

Iba v očiach mal čosi, čo by sa dalo označiť ako svetlo. Ma​li zvláštne, orieškovohnedé sfarbenie a boli vsadené v bronzo​vej tvári. Inteligencia jeho pohľadu sa snúbila s akousi znepo​kojujúcou apatiou. Mercy mu pozrela do očí a položila si otázku, ako môže človek dospieť k takému hlbokému, neprí​stupnému pokoju.

Ktovie, čo by bolo treba urobiť, aby sa to tiché more jeho očí rozčerilo. Akási pradávna, primitívna ženskosť v nej za​túžila, aby to tajomstvo objavila. V jednej letmej chvíli sa pri​stihla, že by mu najradšej vylepila alebo ho pobozkala, len aby videla, či to naruší ten neprístupný výraz.

Vzápätí sa zhrozila, keď si uvedomila, že jej reakcia bola priamou odozvou na príťažlivosť tohto cudzieho človeka, kto​rý z ničoho nič vtrhol do jej života. Nikdy v živote nestretla muža, ktorý by v nej tak rýchlo prebudil taký prudký príval pocitu seba samej. Zasiahol ju takou silou, že sa nevdojak zachytila najbližšej police. Môže mať takých tridsaťpäť rokov, možno o čosi viac, usúdila. Jeho tvár, to boli ostro rezané plo​chy - výrazné lícne kosti, tvrdá brada, panovačný nos. Ani štipka mäkkosti. No stál pred ňou nenútene, takmer eroticky pôvabne, čo útočilo na jej zmysly.

Ústa mal pevne, neústupčivé zovreté. Nebolo v nich štip​ky citu, ale Mercy z nich mala, nevedno prečo, iný dojem. Pobádala možnosť, že vedia prejaviť cit, a pobádala v nich aj nezlomné sebaovládanie. Nevedela sa však ustáliť na tom, či sa za tými chladne zovretými ústami skrýva vášeň alebo ná​silie.

No nech tento muž zahrnie ženu akýmkoľvek citom, musí to byť zdrvujúce, pomyslela si. Napokon zo seba ten paraly​zujúci účinok striasla.

„Ja som Mercy Penningtonová. Vyľakali ste ma. Nepočula som, že ste prišli." Ovládla si otrasené nervy. „Niečo musí byť so zvončekom nad dverami."

Muž sa obzrel na dvere. „Je v poriadku."

„Ale vždy zazvoní, keď sa otvárajú dvere."

Pokrčil plecami. „Tentoraz nezazvonil." Tým to bolo preň​ho vybavené. Záhada nezvoniaceho zvončeka nebola preňho očividne nijakou záhadou. „Ak ste Mercy Penningtonová, po​tom máte na predaj istú knihu. Rád by som si ju pozrel, a ak je to naozaj tá, ktorú hľadám, dám vám, čo za ňu žiadate, nech je to hocikoľko."

„Knihu?" V hlave mala zrazu prázdno. Na tomto človeku ju čosi absolútne dezorientovalo. Pýta sa jej na knihu, a ona má čudný pocit, že by sa mali zhovárať o osobnejších, závažnejších veciach. Mihol sa ňou pocit akejsi spriaznenosti. Prichodilo jej to, akoby ho na istej úrovni už poznala, hoci ani nevie, ako sa volá. „Mám stovky kníh na predaj."

„Burleighovo Údolie tajných klenotov. Prišiel som kvôli nej zďaleka."

„Aha, tú!" Odľahlo jej, že celú vec rýchlo vybaví. „Ľutujem, ale už je predaná." Žiarivo sa usmiala. „Mrzí ma, že ste šli tak ďaleko zbytočne."

Jeho bledohnedé oči sa zúžili. „Kedy ste ju predali?"

„Pred niekoľkými dňami. Zatelefonoval mi akýsi človek a povedal, že si ju berie, ani ju nemusí vidieť."

„Už si ju vyzdvihol?"

„Nuž, nie, vlastne..."

„Dám za ňu viac."

Mercy sa nedala vyviesť z rovnováhy. „Nemôžem mu ju predať takto pod nosom. Nebolo by to etické. Už mi zaplatil a ja som mu sľúbila, že mu ju doručím."

„Podľa vás je... neetické predať ju tomu, kto dá viac?"

„Presne tak," odvetila Mercy rýchlo. Jeho nástojčivý záu​jem sa jej akosi nepáčil. Horúčkovito rozmýšľala, ako zlomiť čaro, ktoré ju opantáva. „A teraz mi, prosím vás, prepáčte. Eš​te musím čo-to urobiť a už zatváram. Je už po piatej." Vykro​čila proti nemu v nádeji, že to pochopí, ustúpi jej z cesty a odíde. Bola nervózna, že je tu s ním sama.

Nie je to človek, s ktorým by chcela osamieť v temnej ulič​ke medzi regálmi kníhkupectva alebo niekde potme na ulici. No ešte to ani poriadne nedomyslela a mysľou jej preblysla predstava temnej spálne. Netrpezlivo si vyhodila z hlavy ne​bezpečné asociácie, kde všade by ho mohla stretnúť.

Statočne kráčala uličkou medzi regálmi, ale neznámy sa ne​pohol. Stál a pozoroval ju. Necelé dva kroky od neho musela zastať. V rukách zovrela zopár kníh, ktoré chcela premiestniť, a zrazu jej vhupla do hlavy myšlienka, či nie je nebezpečný. V Ignatius Cove je veľmi nízka zločinnosť, ale osamelá maji​teľka obchodu krátko pred záverečnou je vždy veľmi zraniteľ​ná obeť.

„Dovolíte, prosím?" Kdesi čítala, že v podobných situáciách sa má človek správať sebaisto a suverénne. Vždy je ná​dej, že sa tak dostane z nebezpečenstva. Nesmie stratiť nervy. „Stojíte mi v ceste."

„Chcel by som vidieť tú knihu."

„Nemám ju tu."
„A kde je?" spýtal sa trpezlivo. Rozčuľovalo ju to, lebo od​razu nevedela, ako dlho to bude celé trvať.

Preglgla. „Mám ju doma. Nechcela som riskovať, že by sa jej tu niečo stalo. Je dosť cenná."

Chvíľu na ňu hľadel, jeho hnedé oči sa do nej vpíjali. Nato raz prikývol, akoby sa rozhodol. „Dobre. Pôjdem k vám. Ako je to ďaleko?"

Mercy zaváhala, uvažujúc, čo by bolo najlepšie podniknúť. „Kúsok. Dá sa to prejsť pešo." Keď raz budú na ulici, môže na seba upútať pozornosť. Sú tam autá, chodci a ostatní ob​chodníci budú tiež zatvárať. Tam bude bezpečnejšie. „Keby ste počkali vonku. Za chvíľočku pôjdem."

Znova prikývol jediným, úsporným pohybom hlavy, obrá​til sa, zašiel na koniec uličky a zmizol.

Mercy sa za ním dívala so zatajeným dychom, čakajúc na zazvonenie zvončeka, ktorý oznámi, že naozaj odišiel. Neveri​la, že to bude také ľahké. Časť jej vnútra, ktorá sa cítila ohro​zená, jej vysielala do nervov signály, že sa má pustiť do súbo​ja alebo ujsť. Druhá časť však bola zrazu zvrátené sklamaná, že ten neznámy odchádza. Ešte nikdy sa nestretla s mužom, ktorý by tak zapôsobil na jej zmysly.

Zvonček nezazvonil, nepočula otváranie ani zatváranie dve​rí, ale akosi vedela, že je v obchode sama. Obozretne podišla na koniec uličky a vyzrela von oblokom.

Bol na chodníku, nenútene sa opieral o blatník čierneho porsche. Pohľad mal upretý na vchod do obchodu. V jeho tr​pezlivosti bolo čosi z lovca, ktorý čaká na korisť.

Mercy sa nadýchla, položila knihy a priskočila k dverám. Siahla po zástrčke. Keď raz bude vymknutý, môže vykĺznuť zadným vchodom alebo zavolá políciu.

Neznámy akoby jej čítal myšlienky. Bol pri dverách prv než ona. Kľučka sa skrútla a dvere sa odchýlili natoľko, aby medzi ne a zárubňu mohla vkĺznuť špička jeho čižmy. Zvonček ten​toraz zazvonil.

„Ak nemáte nič proti tomu," vyštekla Mercy, tisnúc dvere proti jeho chodidlu, „je to môj obchoď a rada by som ho na noc zatvorila. Choďte preč!"

Skúmavo na ňu pozrel. „Vy sa ma bojíte, však?"

„Povedzme to tak, že nie ste zákazník, ktorého by som rada videla."

„Počujte, mňa sa nemáte prečo báť. Chcem vidieť len tú knihu. Neublížim vám."

Mercy otvorila ústa, aby mu povedala, že za týchto okol​ností môže sotva očakávať, že mu uverí, ale keď sa stretla s je​ho očami, protest jej zamrel v hrdle.

Celkom bezdôvodne a proti všetkej logike mu uverila. Vedela by, či jej od neho hrozí nebezpečenstvo. Bolo by to vpísané v tých jagavých hnedých očiach. Momentálne jej nič nehrozí. Mercy nevedela, ako si môže byť taká istá, ale bola si istá. Znova ju podvedome, kdesi v hĺbke duše, premkol ten čudný pocit spriaznenosti s týmto mužom. Dodával jej istotu, hoci zároveň vyvolával množstvo podiv​ných otázok.

Desať sekúnd si takto hľadeli do očí. Ani jeden sa nepohol. Nič sa predsa nestane, keď mu tú vzácnu knihu ukáže, po​myslela si z ničoho nič. Spustila ruku z dverí.

„Vezmem si kabelku," povedala a podišla naspäť k pultu. Neznámy sa vrátil na chodník. Prezradil jej to zvonček, ktorý opäť nezacengal.

Keď o chvíľu vyšla von, aby za sebou zamkla, zvonček už zasa veselo zacilingal. Ako vždy.

„Vás ten otravný zvonček nevyrušuje?" spýtal sa jej čudný zákazník.

Prekvapene naňho pozrela. „Podľa neho viem, keď niekto prichádza alebo odchádza. Nevyrušuje ma, upozorňuje ma."

„Mňa by to otravovalo. Nemá pekný zvuk. Sú aj iné spôso​by, ako vedieť, že je niekto nablízku."

Áno, vedela, že prišiel, aj keď zvonček nezacengal. Za​chmúrila sa. Nato pustila do kabelky kľúče tak, aby zaštrngotali. Urobila to náročky. Akosi vedela, že on by kľúčmi nikdy nezaštrngal. Ticho by mu vkĺzli do vrecka.

„Rada by som vedela, prečo zvonček nezacengal, keď ste prišli, a keď ste odišli," spýtala sa Mercy dosť agresívne, keď rázne vykročila.

„Už som vám povedal. Nepáči sa mi jeho zvuk."

Mercy sa mu pozorne prizrela, ale nevenoval jej pozornosť. Díval sa na pokojnú, stromami lemovanú a očividne prospe​rujúcu ulicu. Väčšina butikov a obchodov už bola zatvorená. Priečelia obchodov boli elegantne štýlové a drahý tovar vo vý​kladoch vystavený diskrétne. Zopár áut, ktoré ešte parkovali pri chodníkoch, patrilo do kategórie BMW-mercedes-volvo. Ľudia na chodníkoch boli napospol oblečení v značkových košeliach alebo tričkách, v drahých šortkách a v značkových teniskách. Všetko pôsobilo elegantne a uhladene.

„Ešte sme sa poriadne nepredstavili," ozvala sa Mercy.

„Volám sa Croft Falconer."

„Odkiaľ ste, pán Falconer?"

„Volajte ma Croft alebo Falconer, ako chcete, ale toho pá​na vynechajte. Som z Oregonu."

„Aha. Teda za Údolím ste vlastne neprešli až takú dlhú ces​tu. Oregon je odtiaľto tri-štyri hodiny cesty autom."

„Nie všetky vzdialenosti sa merajú v kilometroch."

Nevedela, ako na tú záhadnú odpoveď zareagovať, a preto zmenila tému. „A čo vaše auto? Nebojíte sa nechať ho tu na ulici?“

„Nič by mu nemalo hroziť, nemyslíte? Ignatius Cove nevy​zerá na mesto, v ktorom päť minút po zotmení gangy rozbí​jajú autá."

„To nie, ale..."

„O moje auto si nerobte starosti, Mercy."

„Nebudem, nebojte sa," odvrkla. „Napokon, je vaše, nie moje."

Prešli dva bloky a Mercy potom zabočila do ulice, ktorá stúpala čoraz strmšie. Bolo to pre ňu vítané cvičenie po celo​dennej práci. Keď zastali pred jej činžiakom, bola dosť zadychčaná.   Croftov  dych  sa  ani  trocha  nezrýchlil.  To  ju podrazilo. Vari ten chlap nemá nijakú slabosť?

„Čím sa zaoberáte, Croft?" spýtala sa, keď hľadala v kabel​ke kľúče.

Spýtavo na ňu pozrel. „Čím sa zaoberám?"

„Tá vaša zbierka kníh," povedala netrpezlivo, keď vystupo​vali na prvé poschodie k jej bytu. „Podnikli ste túto cestu, aby ste videli Údolie, takže ste zrejme zberateľ. Ale čím sa hlavne zaoberáte?"

Prvý raz sa usmial, či skôr nadvihli sa mu kútiky úst. Bol to úprimný úsmev, ale bolo vidieť, že sa neusmieva často.

„Inými slovami, chcete vedieť, prečo sa pokúšam získať Údolie tajných klenotov?" spýtal sa pobavene.

Mercy si odkašľala, aby si prečistila hrdlo, a otvorila vcho​dové dvere. „Je to dosť unikátny exemplár."

„Je to erotika, čistá, vyslovená erotika," skonštatoval jedno​značne. „A patrí k tomu najlepšiemu, čo bolo o tom napísané."

„Áno." Mercy nevedela, čo na to povedať. Celá nesvoja si spomenula na predchádzajúcu predstavu, ako sa s Croftom stretá v temnej spálni. Prinútila sa položiť logickú otázku: „To zbierate? Erotiku?"

„Nie, Mercy. Moje záujmy sa sústreďujú iným smerom."

„Akým?" Obrátila sa vo dverách a ocitla sa mu tvárou v tvár. Znova si uvedomila, že je nervózna. Rýchlo si chcela roztriediť svoje pocity a dospela k záveru, že sa ho síce fyzic​ky bojí, ale nevládze zo seba striasť nebezpečné mrazenie z po​citu vlastného ja, ktorý v nej tento človek prebúdza.

Pripomenula si, že duchovia, aj tí neškodní, vždy v človeku vyvolávajú zimomriavky.

„Dalo by sa povedať, že mojím hlavným záujmom je filo​zofia násilia."

Prešiel cez dvere a zatvoril ich za sebou, kým sa Mercy stih​li jeho slová rozležať v hlave. Automaticky odstúpila, aby mal miesto. A hneď nato vytreštila oči.

„Násilia?" šepla vyľakane.

„Som na tú tému viac-menej expert."

Kapitola 2
Vzala to celkom dobre, povedal si Croft. Potešilo ho, že nie je typ, ktorý prepadne hystérii a začne jačať. Pravda, nemusel byť taký bezohľadný. No ešte vždy ho trocha škrelo, ako ho chcela vymknúť z obchodu, a preto nemohol odolať, aby ju trocha nepostrašil.


Prekvapilo ho, že na ňu vôbec takto zareagoval. Bežne na základe takých bezvýznamných emocionálnych podnetov ne​konal. Bol zvyknutý, že ľudia sú v jeho prítomnosti nesvoji. Niekedy na to mali pádne dôvody.

Mercy pred ním stále cúvala, pravdepodobne do kuchyne, odkiaľ je druhý východ. Ostražito ho pozorovala, čakala, ke​dy k nej skočí, ale v očiach mala statočný pohľad. Nie je nija​ký zbabelec.

„Čo tým presne myslíte, že ste expert na násilie, pán Falconer?"

Croft vzdychol a zastrčil si ruky do vreciek. Ľudia sú vždy pokojnejší, keď prípadnému útočníkovi nevidia ruky. „Som majiteľom troch škôl, kde sa vyučuje sebaobrana. Dve sú v Kalifornii, jedna je v oregonskom Portlande."

Zažmurkala a trocha sa uvoľnila. „Ste teda expert na džudo a kárate?"

„Niečo také," odvetil hmlisto. „Vyučujem vlastnú metódu. Vychádza z prastarých bojových techník, ktoré nie sú na zá​pade veľmi známe."

Odrazu sa usmiala. Očividne jej odľahlo, keď počula také logické vysvetlenie. „Úžasné. Teda v tom je to."

„Čo má byť v čom?"

„Ako sa pohybujete. Tak... ako keby ste sa vznášali. Vyvá​dza to človeka z rovnováhy." Nechala vysvetľovanie vysvetľo​vaním. „Ale čo — prinesiem Údolie. Mám ho v škatuli v komore. Ale nezabudnite, môžete si hó pozrieť, keď ste prišli z takej diaľky, ale na predaj nie je." Pustila kabelku na po​hovku a odišla do kuchyne.

Croft sa za ňou díval a vravel si, že by nebol proti tomu po​budnúť v prítomnosti jej úsmevu dlhšie. Páčilo sa mu, ako jej oživoval oči. Sú zelené a podmanivo jasne sa v nich odrážajú všetky jej pocity. Akoby sa díval cez priehľadný kus nefritu. Pristihol sa pri predstave, ako sa v tých očiach odráža vášeň.

Potriasol hlavou, trocha znepokojený smerovaním svojich 'myšlienok. Je tu obchodne a pri práci nikdy nepripustil, aby lečo rozptyľovalo, najmä nie sex.

ío jednako si priznal, že Mercy Penningtonová ho zaujala. A nie preto, že by bola dajako exoticky krásna. Usúdil, že ne​frit vystihuje jej osobnosť. Je nevtieravý a odmení iba toho, kto ho pozorne študuje. Spôsob, akým odráža svetlo, jeho vnútorná sila a tône, spôsob, akým pri dotyku zahreje, to všet​ko sú tiché, pokojné prejavy jeho charakteru, ktorý náhodné​mu pozorovateľovi unikne.

Croft sa už dávno naučil pozorne si všímať veci, ktoré ho zaujmú. A Mercy ho nevedno prečo zaujala. Možno tým, že súvisí s tou knihou.

Môže mať čosi medzi dvadsaťpäť a tridsať, usúdil. Nie je vysoká, o dobrú hlavu nižšia od neho. Jej vlasy pripomínajú srsť jeho rotweilera v miestach, kde prechádza do žltohnedá. V duchu sa usmial pri predstave, čo by asi povedala, keby ve​dela, že ju prirovnáva k svojmu psovi.

Vlasy mala vyčesané do uzla. Zrejme by jej padli až pod plecia, keby niekto vytiahol všetky sponky. Teraz odhaľujú jemnú, zraniteľnú líniu jej šije, ktorá v Croftovi vyvolala pred stavu stopky kvetu. Pôsobí to zmyselne, provokatívne.

V Croftovi sa čosi pohlo a to ho rozladilo. Už dávno sa naučil ovládať a teraz sa pristihne, že toto zelenooké žieňa je schop​né narušiť jeho sebaovládanie.

Tvár má celkom výraznú a príťažlivú. Veľké oči mierne mandľového tvaru. Bezočivý nos, mäkké ústa, spodná pera o čosi plnšia než horná.

Zvyšok pôsobí ešte mäkšie než ústa. Oblečené má kaki dlhé nohavice a dosť vypasované zelené bavlnené tričko. Na ľavom prsníku však nie je nijaký odznak a nikde na nohavi​ciach nevidí logo výrobcu. Tenisky má príjemne vychodené, pohodlné.

Croft sa v myšlienkach pristavil pri tom ľavom prsníku. Ten i jeho spoločník boli pomenšie, ale uspokojivo plné. Nik​dy ho nepriťahovali veľké rozmery. Ako vo všetkom ostat​nom, jeho pozornosť vždy pútala subtílnosť.

Kaki nohavice jej dobre sedia na mierne zaohrúhlených bo​koch. Vedel si predstaviť, ako jej berie do dlaní pekne tvaro​vaný zadok a dvíha ju, až sa okolo neho dôverne ovinie no​hami.

„Prestaň, doboha!" zamrmlal.

„Čo sa stalo?" ozvala sa Mercy z kuchyne. Buchli dvierka na príborníku.

„Nič, nič." Ako jej má vysvetliť, čo sa stalo? Sám tomu nerozumel. Začul kroky a uvedomil si, že sa vracia s kni​hou.

Prišiel si sem pozrieť knihu, nie Mercy Penningtonovú. Zriedkakedy sa dal takto rozptýliť, ak sám nechcel.

Rozhliadol sa po obývačke. Všade pestré farby, tyrkysová, citrónovožltá, oranžová, na stenách zrkadlá, na zemi výrazne bridlicovosivý koberec. Vo veľkom zrkadle vedľa pohovky sa odrážal kúsok morského zálivu.

Croftovu pozornosť upútali obrazy. Boli ich desiatky, všet​ko akvarely, všetky namaľované jednou rukou a všetky bied​ne, bez fantázie, bez maliarskej techniky. Na všetkých bol záliv pri pohľade z balkóna - západ slnka, plachetnice, ostrov​čeky kúsok od pobrežia. 
Veľa purpurovej a kobaltovo modrej. Západy slnka boli rovnako oranžové ako knižnica v obývačke. Všetky ťahy boli agresívne, vedené očividne necvičenou, ale nadšenou rukou.

Ale inak boli akvarely veselé a Crofta zarazilo, že ho akosi zvláštne očarúvajú. Inokedy by ho taký nedostatok talentu popudil. Ani sa nemusel pýtať, aby vedel, že autorkou všet​kých obrázkov je Mercy Penningtonová.

Jediným skutočne dekoratívnym predmetom v obývačke bola drevená zástena žiarivých farieb. Mala tri časti a bola meter osemdesiat vysoká. Na rozdiel od akvarelov to bol profe​sionálny výtvor s exotickým tropickým motívom. Sýtozelené listy, sýtomodré nebo, prekrásne kvety a výrazne oranžové plody na stromoch. Očividne výplod autorovej fantázie. Z vý​javu dýchala prvotná nevinnosť. Bol to tropický raj, nesku​točný, priveľmi živý sen.

Ale uprostred sa krčil štíhly leopard so zlatými očami. Bol to v tomto svete votrelec, smrtonosný návštevník, ktorý do tohto prostredia nepatril. Bol to tvor z iného, hrozivejšieho sveta, ktorý ohrozoval raj a jeho nevinnosť. Leopard celej scenérii dominoval a dýchalo z neho pohŕdanie mäkkou, žiari​vou nádherou okolia. V očiach mal arogantný výraz, dívali sa nadnesené a celý jeho zjav hovoril, že pozná aj iný, pre seba prirodzenejší svet. No v tých veľkých zlatých očiach sa jedna​ko zračila aj tichá túžba, aby sa stal súčasťou tej sýtej, lahod​nej žiarivosti, ktorá ho obklopovala.

Ale je vylúčené, aby leoparda taký svet niekedy prijal. Croft sa pri tejto myšlienke od panelu odvrátil. Nech si ten tvor noci naďalej vychutnáva svoju neprístupnú, nebezpečnejšiu realitu.

Croft dokončil prehliadku obývačky vo chvíli, keď sa v nej Mercy zjavila so starou, v koži viazanou knihou. „Zariadenie ste kupovali, aby sa hodilo k zástene alebo ste kúpili zástenu, aby išla k zariadeniu?" spýtal sa Croft zvedavo.

Usmiala sa a v očiach sa jej uznanlivo zablyslo. „Kúpila som zástenu a potom som musela zháňať nový nábytok, aby sa k nej hodil. Neveľmi úsporné zariaďovanie." „Ale má to istú logiku," pripustil. „Ako vidím, môj vkus sa vám nepáči, však?" Zamyslel sa nad tým. „Vyhovuje vám," odvetil napokon, spokojný, ako sa z toho vykrútili

„Vďaka. Ale i ja asi viem, ako máte zariadené vy. Stroho, bez zbytočných čačiek, nie? Možno asketický japonský štýl so zástenami, drevené dlážky, zopár elegantne jednoduchých ku​sov nábytku. To by sa hodilo k vašej práci a vystihovalo by to vašu osobnosť."

Užasol, ako presne to vysypala z rukáva. Až priveľmi presne. Trocha ho znepokojilo, že tak ľahko prečítala jeho vkus. Jednoducho to uhádla, usúdil. „Ako ste to vedeli?"

„Každý máme na niečo talent," podpichla ho, zjavne po​tešená, že je taká bystrá. „Niekto vie zabrániť, aby nezazvonil zvonček nad dverami. Iní zasa uhádnu, ako majú iní ľudia za​riadený domov. Ale nebolo to až také ťažké. Je vo vás čosi, čo vo mne vzbudzuje predstavu strohosti a absolútnej sebestač​nosti."

Zdvihla ruku s knihou. „Tu ju máte. Možno sa ukáže, že to nie je exemplár, o ktorý vám ide. Aspoň by ste neľutovali, že ju nezískate."

„Existuje iba zopár výtlačkov. Pokiaľ viem, všetky sú v ru​kách európskych zberateľov. Som presvedčený, že toto je kni​ha, ktorú chcem. Preto som dnes prišiel z Oregonu."

„Stavím sa, že sa nikdy do ničoho nepustíte, kým si dopre​du všetko presne nezistíte," zašomrala Mercy.

Zdvihol oči od titulnej strany Údolia tajných klenotov a zba​dal, ako sa jej hlboko v očiach mihla akási prvotná, pradávna ženskosť. Pri tomto vedomí, že ju priťahuje, sa spokojne, led​va badateľne usmial. „Zistil som, že sa to vypláca, najmä v sty​ku s ľuďmi. Existuje staré príslovie o tom, že máme poznať svojich nepriateľov. Verím tomu."

Usmiala sa, možno až priveľmi živo. „Máte veľa nepriateľov?"

„Nie. Vyberám si ich rovnako ako priateľov." Zadíval sa na dátum vydania knihy napísaný rímskymi číslicami a opatrne začal obracať staré, ožltnuté stránky.

„A čo milenky? Aj tie si tak starostlivo vyberáte?"

Táto otázka ho zaskočila. Nebol by si pomyslel, že Mer​cy Penningtonová je taká smelá. Pomaly zdvihol oči od kni​hy. Z jej pohľadu vyčítal, že ľutuje svoju prenáhlenosť. A vzápätí sa doň vkradli rozpaky. Vedel, že by dala veľa za to, aby tie slová mohla stiahnuť. Nevdojak mu o sebe veľa prezradila.

„Pri výbere milenky musí byť muž oveľa opatrnejší ako pri výbere priateľov či nepriateľov. Priatelia a nepriatelia sú vy​hranení. Ak človek nie je hlúpy, vždy vie, na čom s nimi je. Spoznať však milenku a pochopiť ju nie je také ľahké. Môžu sa zvrtnúť na jednu i na druhú stranu, stať sa priateľom i ne​priateľom. Zvyčajne to spoznáme, až keď je neskoro."

Rozpaky a rozladenie v jej zelených očiach boli veľmi vý​rečné. A takisto ľahká červeň na lícach. Ale dobre, je to pri​meraný trest za tú nepremyslenosť, pomyslel si.

Je impulzívna a v tom je vždy zárodok toho, že človeka stih​ne odplata. Tušil, že Mercy Penningtonová si už za prenáhle​nosť čosi odskákala. Pozná dôsledky, ale niekedy sa neovlád​ne. Je typ, u ktorého prevažujú city nad logikou. Vo vypätých situáciách sa riadi inštinktom a ten vychádza z jej emocionálych zväzkov. Svoje deti by napríklad bránila ako levica. Keby mala milenca, bola by mu zápalisto, vášnivo oddaná až do chvíle, kým by zistila, že ju sklamal. Potom by bola ne​bezpečná.

Croft sa zľahka usmial, spokojný, že pochopil jej základné vlastnosti. Vrátil sa ku knihe. Obrátil niekoľko stránok, až na​trafil na krásnu čierno-bielu ilustráciu milujúceho sa páru. „Práve o túto knihu mi ide. Je to originál."

„Samozrejme, že je to originál. Myslíte, že by som chcela niekomu poďhodiť kópiu?" Očividne ju to pobúrilo.

„Mohli by ste sa mýliť," odvetil chlácholivo.

„Nemýlim sa. Túto knihu som pánu Gladstonovi opísala veľmi presne a v telefóne mi povedal, že podľa mojich odpo​vedí na jeho otázky ide o originál. Ani trocha o tom nepo​chyboval."

„Pán Gladstone?"

„To je ten človek z Colorada, ktorý ju kupuje."

„Musíte mi o ňom povedať viac." Croft nalistoval ďalšiu ilustráciu. Kyprá žena ležiaca na chrbte a muž, kľačiaci medzi jej nohami, ju rukou rozohňoval. Všetko v prekrásnych detailoch.

Mercy pristúpila bližšie a pozrela sa na ilustráciu. „O pánu Gladstonovi vám nie som povinná nič hovoriť. Musím chrá​niť súkromie svojich zákazníkov. A okrem toho o ňom veľa neviem. Dúfam, že tu nebudete stáť a slintať nad obrázkami. Fľaky od slín môžu znížiť hodnotu knihy."

„Sliny si nechávam do reality."

„To nie je veľmi vábivá predstava," odsekla. „Čítali ste Údolie?“
„Nie. Teraz ho vidím prvý raz. Dosiaľ som o ňom len počul. Z istých dôvodov som sa o ňom dozvedel pred tromi rokmi."

„Čo to boli za dôvody?"

„Kniha patrila do cennej zbierky. Zaujímal som sa o jej ma​jiteľa. Chcel som sa dozvedieť čo najviac o jeho zbierke a pri​tom som sa dozvedel čo-to o tejto knihe. Musíte uznať, že Údolie je... nuž, dosť výnimočné."

„Prečo vás zaujala práve tá zbierka?" spýtala sa. „Chceli ste získať niektorú jej časť?"

„Nie. Chcel som vedieť čo najviac o jej majiteľovi. Knihy, ktoré človek zbiera, vám o ňom veľa prezradia."

Nastalo krátke, ťaživé ticho. „Áno," prikývla Mercy. „Kni​hy o človeku veľa prezradia."

„O mužovi aj o žene." Croft opatrne zavrel Údolie. „Čítali ste túto knihu, Mercy?"

„Aj keby som čítala, nikomu by som to nepriznala. A vám už vôbec nie."

„Prečo nie mne?" spýtal sa zvedavo.

„Veď vás vôbec nepoznám, preboha! A tá kniha je vyložená erotika. A niekto by mohol povedať, že priam pornografia."

„A vy nie ste ochotná priznať pred cudzím človekom, že čí​tate také veci?"

„ Údolie som skúmala čisté z profesionálneho záujmu — ove​riť, či je autentické a odkiaľ pochádza. Som bývalá knihov​níčka, ak neviete. V tomto smere ma učili skúmať knihy."

„Isteže. Vážim si profesionalitu akékohoľvek druhu."

„Dobre. Už ste s Údolím hotový?"

„Nie. Už som vám povedal — chcem ho."

Vrhla naňho podráždený pohľad. „Nemôžete ho mať. Dob​re viete, že je už predané."

„Kedy ten človek tú knihu dostane?"

„V utorok."

„Gladstone si po ňu príde sem?" Bude to teda ľahšie, ako sa nazdával.

Netrpezlivo zavrtela hlavou. „Nie. Doručím mu ju ja. A te​raz mi, prosím, knihu vráťte."

Nepúšťal ju z ruky. „Vy ju doručíte? Osobne?"

„Správne."

„Ako?" Uvedomil si, že jeho hlas zaznel trocha panovačne a postrehol, že v očiach sa jej mihla obozretnosť.

„Idem na niekoľko dní do Colorada. V Denveri si prenaj​mem auto a pôjdem k pánu Gladstonovi. Ale neviem, čo vás do toho." „Tomu by ste neporozumeli. Kde býva Gladstone?"

„Vravel, že má v horách dom. V telefóne mi nepovedal kde. Zrejme je to zložité. V denverskej požičovni áut ma bude ča​kať mapa." Zrazu vystrelila rukou po knihe.

Croft jej tento pohyb vyčítal z očí a knihu o malý kúsok odtiahol.

Jej podráždenie už hraničilo s hnevom. „Chcete zneužiť moju pohostinnosť a tú knihu mi ukradnúť?"

Vzdychol a neochotne jej knihu podal. „Nie, neprišiel som ju ukradnúť. Ale som čoraz zvedavej ši na vášho zákazníka."

Mykla plecom a majetnícky si pritisla knihu na hruď. „Možno ho presvedčíte, aby vám ju predal. Ja mu ju však musím doručiť."

„Vždy plníte svoje záväzky, Mercy?"

„Usilujem sa," odvetila odmerane.

„I ja," povedal ticho, neodtŕhajúc pohľad od jej očí. „Preto som tu. To máme spoločné, Mercy."

Pokrútila hlavou, ale nevedela skryť zvedavý záblesk v očiach. „Pochybujem."

„Nepredbiehajte." Hovoril tichým, presvedčivým hlasom, prenikavo ju pozorujúc. V jej zelených očiach postrehol čosi viac ako ženskú ostražitosť. Vidí v ňom muža, ktorý síce môže byť nebezpečný, ale je aj podmanivý. A je dosť impulzívna, aby sa s takou vábivou možnosťou nepohrala.

Do kariet mu hrá aj jej unáhlenosť. Pri troche obozretného zaliečania si prestane všímať výstražné zvončeky zdravého rozu​mu a zareaguje na prvotnú sexuálnu príťažlivosť. A on, ako sa už ukázalo, je expert na umlčiavanie výstražných zvončekov.

Že táto príťažlivosť existuje a že je obojstranná, to si Croft nezakrýval. Skutočnosť, že Mercy Penningtonovú pokladá za sexuálne zaujímavú, prijal rovnako vecne, ako prijímal pocit hladu či chladu. Vedel ignorovať jedno, druhé i tretie, ak bo​lo treba. Ale Mercy nemusí ignorovať. Bude to tak lepšie kvô​li nej samej. Ukazuje sa, že je tvrdošijná a v tomto prípade môže byť zanovitosť nebezpečná.

No momentálne je v hre veľa neznámych. Rýchlo potrebu​je odpovede na celý rad otázok a najkratšou cestou k odpove​diam je Mercy Penningtonová. To znamená, že aj k nej musí nájsť najkratšiu cestu. Najschodnejšie to bude cez zmysel​nosť, ktorá medzi nimi už vzblkla.

„Večera," zhrnul to všetko do jedného slova.

„Čo má byť s večerou?" spýtala sa. Po tvári jej preletel mrak a ešte vždy si k sebe tisla Údolie.
Znova sa usmial. „Chcel by som vás pozvať na večeru. To je to najmenej, čo môžem za daných okolností urobiť."

„Netreba."

„Bolo by mi potešením."

„Nemusíte sa vrátiť do Oregonu?"

„Nie dnes večer. Prespím tu v meste."

„Aha."

Chvíľu počkal, aby sa jej to rozležalo v hlave, a mierne pri​tlačil. „Máte na večer iné plány?"

„Nie. Zajtra pracujem. Vstávam zavčasu."

Croft prikývol. „Budete doma zavčasu. Máte moje slovo."

Znova postrehol v jej očiach zvedavosť, akoby v ňom po niečom pátrala. Nie je to prvý raz, čo sa naňho tak díva. Dí​vala sa takto aj v obchode, keď jej povedal, že jej od neho nič nehrozí.

Aj vtedy sa jej zračila v očiach tá zvláštna zvedavosť. A hneď nato videl, že jeho slová prijala. Tento výraz má v očiach aj te​raz. Pravdepodobne si neuvedomuje všetky dôsleďky, ale Croft si ich uvedomoval. Dôveruje mu na akejsi prvotnej, ženskej úrovni, či už o tom vie, alebo nie.

To sa mu páčilo. Môže sa mu to zísť.

„Dnes som chcela večerať tu," povedala opatrne, akoby kráčali po mínovom poli. „Kúpila som si pastu a už dlhšie si odkladám fľašku zindafelu. Koniec koncov, je piatok."

„Výborne." Pokojne prikývol.

Nechápavo zažmurkala. „Prosím?"

„Povedal som, že je to výborné. Mám rád pastu a mám rád zindafel."

Mercy naňho vyvalila oči. Vyzerala, akoby nevedela, či sa má rozosmiať, alebo pobúrené vrieskať.

Croft sa v duchu usmial. Mercy mu padá rovno do dlane.

Mercy sa ešte ani o dvadsať minút nevedela rozhodnúť, či sa má smiať, alebo vrieskať. Prestala umývať brokolicu, vza​la pohár s vínom, oprela sa o drez a upila si. Jej hosť sedel obkročmo na kuchynskej stoličke a predlaktiami sa zľahka opieral o operadlo. Pohár so sýtočerveným zindafelom držal v dlani.

Nech je inak aký chce, ale sklony k alkoholu nemá. Víno vychutnáva, ale chlipká ho zdržanlivo. Asi robí všetko zdržan​livo. Ktovie, či to platí aj na milovanie, ale asi áno, pomysle​la si Mercy. Ťažko si bolo predstaviť, že tento muž by podľa​hol hocijako silnému citu.

Ešte vždy si nebola nacistom, ako sa stalo, že súhlasila, aby zostal na večeru. Ale situácia sa vyvinula tak, že všetko k to​mu vlastne nevyhnutne spelo. Citeľne vnímala jeho prítom​nosť, zaujal ju a bola naňho zvedavá. A teraz je tu. Ona s tým súhlasila.

„Ako dlho už máte tie tri školy sebaobrany?" spýtala sa ne​nútene. Posledných dvadsať minút robila, čo mohla, aby udržiavala rozhovor v ľahkej, nenútenej rovine. Chcela získať čas, aby o ňom mohla porozmýšľať a zhodnotiť ho. A nielen jeho, ale aj svoje zvláštne reakcie.

„Prvú som otvoril pred tromi rokmi. Druhú o rok neskôr a tretiu pred šiestimi mesiacmi." „Kde ste sa to všetko naučili?" „Študoval som to. A cestoval som." „Veľa cestujete v tom vašom... hm... odbore?" vyzvedala.

„Teraz už nie. Iba keď navštevujem svoje školy, aby som viedol špeciálne kurzy alebo predvádzal ukážky."

„Kto v nich učí bežne?"

„Priatelia. Bývalí žiaci. Starajú sa o každodenný chod."

„A vy si vysedávate v Oregone na pláži a krútite palcami?" Usmiala sa.

„Dalo by sa povedať."

„Príjemné, keď sa to dá. Nie ako môj každodenný kolo​beh."

Naddvihol obočie. „Vraveli ste, že ste boli knihovníčka. Ke​dy ste sa osamostatnili?"

„Pred dvoma rokmi." Postavila pohár s vínom a vrátila sa k brokolici. Nechcela, aby sa rozhovor uberal týmto smerom.

„A prečo ste sa rozhodli otvoriť si práve kníhkupectvo?"

„Pre knihovníka je predsa prirodzené, že chce predávať pro​dukt, ktorý dlhé roky požičiaval, nie?"

„Ste z Washingtonu?"

Mercy zavrtela hlavou a začala sa obávať, že Croft sa tejto témy nepustí. „Z Kalifornie."

„Prečo ste si teda neotvorili obchod tam?"

„Hľadala som niekoľko mesiacov. Washington sa mi páči a Ignatius Cove má všetko, čo treba k obchodu, aký som chcela." Sústredene krájala a umývala brokolicu.

Na chvíľu sa rozhostilo ticho. „Prečo ste odišli z Kalifornie?"

Mercy potlačila rozladené vzdychnutie. „Už som vám povedala. Veľa som hľadala a tu som našla priaznivé pod​mienky."

„Podľa mňa v tom bolo čosi viac. Vy nie ste typ, ktorý jednoducho zdvihne kotvy a odíde do iného štátu bez pádneho dôvodu. Nie ste žena, ktorá sa ľahko sťahuje. Vytvárate si pu​tá a zapúšťate korene."

Zvrtla sa, prekvapená jeho chladnou dedukciou. „Čo vás vedie k takým slovám?"

Trocha sa napil a zadíval sa jej do planúcich očí. „Bol v tom muž?"

Zaťala zuby a položila si otázku, ako dostať preč hosťa na večeru ešte pred večerou. „To nie je vaša vec, nemyslíte?"

„Bol v tom muž." Spokojne nachýlil hlavu. Znova sa napil. „Ušli ste od neho?"

Tento nenútený vpád do jej súkromia ju rozzúril. Priplesla na hrniec pokrievku. „Nie, neušla som od neho. Bola som s ním zasnúbená. Keď bolo zasnúbenie zrušené, rozhodla som sa, že začnem odznova niekde inde."

„Prečo ste zrušili zasnúbenie? Klamal vás?"

Triasli sa jej prsty, čo postrehla, keď napúšťala vodu na pas​tu. „Neviem. Ak aj klamal, nedozvedela som sa to. To nebol dôvod, že sa zasnúbenie zrušilo."

„Čo sa teda stalo?"

„Vždy ste taký bezočivý?"

„Mám to v povahe. Vždy chcem porozumieť veciam, s kto​rými mám do činenia."

„Dnes večer máte do činenia iba s jedlom zadarmo. Tomu nie je ťažké porozumieť."

„Čerta nie je. Viete rovnako dobre ako ja, že nič také ako obed či večera zadarmo neexistuje. Účet vždy príde."

Nebola si nacistom, či sa jej vysmieva, alebo nie. A netrú​fala si obzrieť sa, aby to zistila. „Môžete odísť, kým v tom ne​budete trčať prihlboko."

„Už v tom trčím. Ale nebojte sa, som ochotný zaplatiť. Čo sa teda stalo v Kalifornii, Mercy?"

To je už priveľa. Keď však naňho vrhla cez plece kradmý pohľad, jej podráždenie opadlo. Nehľadeli na ňu posmešné či sliedivé oči. V pohľade sa mu zračil intenzívny záujem. Odra​zu ju zachvátila neodolateľná túžba všetko mu vysvetliť. „Po​vedali ste, aké je ťažké vybrať si milenca, lebo nikdy nemáte istotu, či si vyberáte priateľa alebo nepriateľa. Pamätáte sa?"

„Pamätám."

„Nuž tak z môjho snúbenca sa vykľul nepriateľ. Využil ma, aby podviedol moju tetu a strýka, ktorí si pohodlne žili vďa​ka skvelým investíciám do nehnuteľností v Kalifornii. Včas som prišla na to, čo je vo veci, zrušila som zasnúbenie a strý​kovi a tete som o všetkom povedala. Bola to mimoriadne ne​príjemná situácia. Nanešťastie sa nedalo nič dokázať. Keď bo​lo po všetkom, Aaron si zrejme povedal, že toto mu nevyšlo, a pobral sa za ďalšou obeťou. Moje jediné zadosťučinenie z to​ho bolo, že som všetko oznámila úradom. Aspoň si ho budú všímať. Keď sa znova o niečo pokúsi, možno ho chytia."

„To vám však na pomstu nestačilo, nie?"

Zosilnila pod kotlíkom oheň a cítila pri tom na sebe jeho pohľad. „Úprimne povediac, nie. Aarona by som bola rada poznačila trvalejšie."

„Lebo chcel podviesť vášho strýka a tetu?"


„Lebo na to využil mňa." Utrela si ruky do kuchynskej utierky a usilovala sa opanovať. Nech ide ten chlap do čerta, celý večer ju takto nervovať. Urobila naozaj chybu, keď ho pozvala na večeru.

Jej pohľad sa stretol s Croftovým. Díval sa na ňu vážne. „Viem, ako sa cítite. Ale vo vašom prípade je lepšie, že sa to skončilo tak, ako sa skončilo. Keby ste podnikli krok smerom k pomste, čo by bolo vlastne násilie, nebolo by ľahké ovplyv​niť konečný výsledok. Mohli ste tomu padnúť za obeť rovna​ko vy ako on. Keď sa raz spustí násilie, dajú sa do pohybu si​ly, ktoré nemožno vždy ovládať. Vznikne nový kruh a ten sa musí uzavrieť."

Nechápavo naňho pozrela. „Kruh?"

Prikývol. „Podsystém v rámci štruktúry univerzálnej reali​ty, ktorý musí byť zavŕšený, ak sa nemá rozpadnúť a vyvolať problémy v iných oblastiach."

„O čom to, preboha, hovoríte?" spýtala sa. „Čo sú to za kruhy?"

„Je to koncepcia."

„Vaša vlastná?"

Pokrčil plecami. „Rovnako mám vlastný štýl vo svete bojo​vých umení. Všetci si musíme vytvárať koncepcie, ktoré po​užívame v styku so svetom."

Mercy zaváhala, pokúšala sa to pochopiť. „Koncepcia kru​hu je teda vaša osobná filozofia?"

„Dalo by sa tak povedať."

„Povedzte mi o nej viac." Zabudla na svoju predchádzajú​cu podráždenosť, zabudla, aká bola nesvoja a zrazu sa chcela dozvedieť čo najviac o Croftovi Falconerovi.

Zamyslel sa, akoby hľadal jednoduchú odpoveď na zložitú otázku. „Súvisí to s tým, ako poznávame. Ako chápeme. So spôsobom života. Máte pravdu. Je to moja životná filozofia. Prišiel som na to, že ak chcem udržať svoj svet v rovnováhe, najprv treba udržiavať všetky kruhy reality uzavreté."

„Celkom nerozumiem."

„To nič. Možno vám to niekedy vysvetlím bližšie."

„Dnes večer nie?"

„Dnes večer nie. Ale máte moje slovo. Konali ste múdro, že ste neposunuli svoju túžbu po pomste do kruhu násilia. Nie ste vyškolená, aby ste ho zvládli."

Istota v jeho hlase jej vyrazila dych a v pohľade mal výraz, ktorý svedčil o tom, že vie, čo hovorí. Povedal, že sa zaoberá filozofiou násilia, a Mercy mu zrazu uverila.

„Vedeli ste, že silná sexuálna príťažlivosť má niečo spoločné s násilím?" pokračoval nenútene. Vôbec si nevšimol, že naňho hľadí, akoby prišiel z Marsu.

Vstal a s akýmsi lenivým pôvabom k nej podišiel. Mercy stála ako vraštená do zeme, nevládala sa pohnúť, nevládala odtrhnúť pohľad od jeho očí. Pomaly vystrel ruku a zľahka jej prešiel po líci. „Keď sa raz urobia prvé kroky, tie sily sa už ťaž​ko ovládajú. Začal sa nový kruh."

Mercy sa ovládala s vypätím všetkej vôle. Obrátila sa k spo​ráku a odvetila: „Budeme teda musieť dbať, aby sa tie prvé kroky neurobili, však?"

Kapitola 3
Keď dojedli večeru, Mercy mala pocit, akoby ožil leopard na zástene a ticho sa prikradol do kuchyne. Je tu, návštevník z inej reality. Cítila nebezpečenstvo, ale ten nový, fascinujúci tvor ju opantával. To ju znepokojovalo a zároveň vzrušovalo. Crofta Falconera by bola rada spoznala bližšie. Ťahalo ju k nemu aj telesne. Mercy bola priveľmi realistická, aby zatvárala oči pred niečím takým silným. Rozozvučal jej zmysly, oži​lo v nej všetko od chĺpkov na zátylku až po adrenalín v krvi.

Už dlho nemala nič s mužom. Od fiaska so zasnúbením sa nevyskytol nikto. Prvú a jedinú skúsenosť so sexom mala so snúbencom Aaronom Sandersom. Niekoľko ráz boli v poste​li a ona sa úprimne čudovala, prečo sa okolo sexu robí taký rozruch.

V minulých mesiacoch sa nezáväzne stýkala mužmi, ale ani raz sa to neskončilo v posteli a Mercy po tom ani netúžila.

Sex nikdy nebol určujúcou silou jej života. Bola, pravda, vychovaná dosť staromódne, ale to plne nevysvetľovalo jej skromné skúsenosti. Nikdy ju nehnala nástojčivá potreba nájsť si druha a Mercy si dokonca začala klásť otázku, či ju príroda obdarila všetkými hormónmi, ktoré poháňajú iných ľudí v jej veku.

Až teraz, v tento večer, prvý raz nepochybovala, že dostala od prírody všetko, čo má mať žena.

Pri sklenom kuchynskom stole sa vznášala zmyselná atmo​sféra. Mercy sa obávala, že Croft mal pravdu, keď tvrdil, že tieto veci majú niečo spoločné s násilím. Áno, jedno i druhé sa môže vymknúť spod kontroly. Pre Mercy to bolo nové po​znanie.

Má však pevnú vôľu, vravela si, prežila mnohé odo dňa, keď zistila, ako ju chce Aaron Sanders využiť. Dôverovala si, že zvládne aj silnú telesnú príťažlivosť, hoci je to v jej živote niečo nové a podmanivé. Crofta by mala brať ako vzácny umelecký predmet - krásny, mučivo príťažlivý, ale mimo možností, pokiaľ ide o cenu. Také umenie obdivovala, do​konca po ňom túžila, ale vždy vedela myknúť plecami, trocha si vzdychnúť a odísť.

Jej pocity ku Croftovi Falconerovi nediktovala iba príťažli​vosť. Vábila ju k nemu nevysvetliteľným spôsobom jeho ne​prístupnosť. Je v ňom akási sebestačnosť, zvláštna uzavretosť. Ktovie, či táto odlúčenosť niekedy prekročila hranicu a stala sa osamelosťou. Tak či onak, medzi jedným a druhým je veľ* mi neurčité rozhranie. Možno je ako ten leopard na zástene - nepotrebuje, a ani nechce pustiť do svojho sveta niekoho iného.

Mercy cítila v Croftovej povahe silu, hrdosť a moc a uve​domila si, že časť jej bytosti na to reaguje s úctou. Tento člo​vek je skrz-naskrz pevný ako skala.

Mercy usmerňovala rozhovor pri večeri do bezpečných ko​ľají. Rozprávala mu o svojom obchode, o zákazníkoch, o ži​vote v Ignatius Cove a vypytovala sa ho na jeho školy. Odpovedal zdvorilo, uhladene, ale nezachádzal do podrobností.

A Mercy celý čas v duchu hľadala odpovede na otázky, kto​ré ešte nevedela ani sformulovať. Čosi ju nútilo dozvedieť sa o Croftovi čo najviac a jeho neochota hovoriť o sebe ešte väč​šmi živila jej túžbu odhaliť jeho tajomstvá.

Rozmýšľala o jeho minulosti, o dôvodoch, prečo si vyvolil za povolanie bojové umenia. Predpokladala, že Američan, ktorý sa zaoberá takým fyzicky náročným športom bude buď profesionálny športovec, alebo akýsi superman, gorila bez mozgu.

On to však očividne neberie ako šport. Filozofia násilia, tým sa zaoberá. Mercy mierne zamrazilo, keď si položila otáz​ku, či sa rovnako dobre vyzná aj v praktickej stránke násilia. Nechcelo sa jej veriť, že aj v tom má skúsenosti z prvej ruky.

Tieto úvahy napokon zátišia do úzadia a sústredila sa na otázku, ako diplomaticky ukončiť tento čudný večer. Očare​nia týmto mužom bolo už dosť.

„Takže zajtra zavčas rána vyrazíte späť do Oregonu," pove​dala pri kalíšku brandy. Prešli do obývačky.

„Nie." Zaznelo to pokojne a definitívne. „Dlhujem vám večeru."

Voľky-nevoľky sa musela usmiať. „Bojíte sa, že mi ostanete niečo dlžný?"

„Som rád, keď je kruh uzavretý."

„Tak ste povedali."

„Tento dlh vyrovnám s potešením." Usmial sa, položil kalíšok a vstal. Keď naňho pozrela, vzal ju za ruku a pritiahol si ju bližšie.

Mercy nebola pripravená na malý šok, ktorý ňou otriasol, keď jej zovrel zápästie. A ešte väčšmi ju vyviedla z mie​ry ľahkosť jeho dotyku. Svoju silu očividne ovláda. Každá žena by sa mala mať na pozore pred silou tohto muža, ale ona sa jej nebála. Ešte vždy bola z dotyku ohromená, keď ju pustil.

„Takže zajtra na večeru?" Stál pri nej blízko, ale nepokúsil sa ju objať.

„Áno, na večeru," počula vlastný hlas. „Teším sa," dodala impulzívne.

„I ja."

Odprevadila ho k dverám, otvorila mu, a keď prekročil prah, obrátil sa k nej. Odrazu vyzeral ako súčasť nejasných tieňov noci. Čosi jej pošeplo, že by bola bezpečnejšia, keby navždy zostal mimo jej bytu. Croft ju hodnú chvíľu mlčky pozoroval a potom zdvihol ruku.

Mercy zaťala prsty do dverí. Chcela sa odtiahnuť, ale nevládala. Končekmi prstov jej zľahka prešiel po zátylku. Bolo to ľahučké ako vánok a Mercy celkom zabudla, že sa chcela odtiahnuť. Najradšej by sa bola zvrtla a tú ruku mu poboz​kala.

Croft ruku stiahol. „Chcel som to urobiť celý večer. Dobrú noc, Mercy."

„Dobrú noc, Croft." Ledva to zo seba dostala.

Obrátil sa a rozplynul sa v tme ešte prv, ako zatvorila. Mer​cy sa zadumane oprela znútra o dvere a na chvíľu sa jej zmoc​nil strach, či sa mu niečo nestane cestou k autu tmavými uli​cami. Ignatius Cove je síce pokojné malé mesto, ale predsa len...

Nato zavrtela hlavou a takmer sa rozosmiala, že si robí o Crofta Falconera také starosti. Ak sa má o niekoho báť, po​tom predovšetkým o seba.

Croft očakával sobotu s rastúcou netrpezlivosťou. To v ňom vyvolávalo nepokoj, lebo na tento stav nebol navyknutý. V je​ho živote boli obdobia čakania a obdobia činu. Jedno posilňovalo druhé, symetricky to do seba zapadalo a kruh bol uzavretý. Tentoraz to bolo iné. Nebol schopný potlačiť netrpezli​vosť, ako to bežne robil.

Rozdiel bol v tom, že tentoraz čaká na ženu, na Mercy Penningtonovú. Chce ju celú objaviť. Chce sa jej celej zmocniť.

Na svitaní si našiel na pobreží odľahlý kút, kde sa pustil do meditácie. Výsledkom bolo iba niekoľko meditačných útrž​kov. Beh mu šiel lepšie, ale narastajúcu nástojčivosť ani pohybom neodohnal.

Povedal si, že by mal pribrzdiť a nechať veciam prirodzený priebeh, lebo aj tak dospejú k nevyhnutnému záveru. Vedel, čo robí. Výsledok bude mať pevne v rukách. Včera večer na​pokon videl jej úžas a túžbu.

Keď sa jej dotkol, v prívale vášne sa jej mimovoľne skrútili prsty. Dotyk na jej zátylok mu napovedal, aké to bude dotýkať sa jej celej. Sotva vedela, koľko mu prezradilo to krátke pohladkanie. Bude mäkká, citlivá, zraniteľná, v posteli pôvabná.

Ktovie, na čo myslí dnes v práci. Vedel, že je pred ním ešte vždy ostražitá. Zámerne proti tomu nič nepodnikol a vedel prečo. Nemohol jej povedať všetko, ale zároveň chcel byť čo najúprimnejší.

Vracal sa do hotela na raňajky a pri tom sa zamyslel nad mužom, ktorý ju tak nepekne využil. Striaslo ho. Mercy tak rýchlo nezabudne na muža, v ktorom spoznala klamára a podvodníka.

Croft si pripomenul, o čo mu ide. Kľúčom je kniha a má ju Mercy. Nevzdá sa jej a on jej ju nijako nemôže vziať. Hneď by vedela, kto v tom má prsty. Mercy a on sú teda k sebe na istý čas pripútaní, či sa jej to páči, alebo nie. Nemôže ju spus​tiť zo zreteľa, kým sa nedostane na koniec stopy, ktorú po​skytuje kniha, a kým nedostane odpovede, ktoré potrebuje.

Bol však k sebe natoľko čestný, že si priznal, že má aj iné dôvody, aby sa oď Mercy neodtrhol. Dôvody, ktoré nesúvisia s uzavretím kruhu spravodlivosti a násilia.

Pred očami sa mu zjavili zúrivé plamene, blčiace do nočnej oblohy, a výkriky, ktoré sa niesli teplým nočným povetrím.

Druhý večer s Croftom sa začal príjemne. Mercy sa ho od rá​na nevedela dočkať. Toto očakávanie rozkvitlo do pocitu šťas​tia, keď po ňu prišiel svojím porsche a viezol ju do výbornej reštaurácie s rybími špecialitami kúsok za mestom.

Uvoľnene pozorovala, ako zručne šoféruje. Mal skvelé ref​lexy. Povedala si, že pocit sebakontroly, ktorý z neho vyžaru​je, dodáva niekedy príjemnú istotu.

Inokedy však ide na nervy. Vie okolo seba vztýčiť nepre​niknuteľnú hradbu alebo jednoducho odbočiť od tém a otá​zok, o ktorých nechcel hovoriť. S tým sa Mercy stretla zakaž​dým, keď sa obozretne dotkla jeho minulosti.

Bola v polovici lososa, keď ju prekvapil pokojným konšta​tovaním: „Pôjdem s vami do Colorada."

„Čo?"

„Dobre ste počuli. Pôjdem s vami na stretnutie s Gladstonom."

Zhrozila sa. „To nemôžete."

„Prečo nie?"

„Pretože vás nepozval. Pozvanie platí iba pre mňa. Z toho telefonátu som mala dojem, že si chráni súkromie. Určite by sa mu nepáčilo, keby som mu vnútila ešte jedného hosťa, naj​mä takého, ktorý má záujem o tú istú knihu čo on."

„Nemusíte mu to povedať. Nech si myslí, že som váš mile​nec a že ste ma vzali so sebou na dovolenku."

„Lenže vy nie ste môj milenec a aj keby ste boli, nevzala by som vás so sebou. Je to pracovná cesta, prinajmenšom tie pr​vé tri dni. Poškvrniť si profesionálnu povesť spoľahlivej ob​chodníčky so starými knihami, to je to posledné, čo chcem. Úspešní, dôveryhodní podnikatelia nemiešajú súkromie s prácou."

„Vy ešte nemáte povesť obchodníčky so starými knihami," namietol. „Je to váš prvý predaj."

„Je to začiatok."

„A neprekáža vám, že novú kariéru začínate predajom por​nografie?"

Na to sa Mercy urazila. „Ak o tom náhodou neviete, v našej branži voláme knihy ako je Burleighovo Údolie kuriozity"

„Dobre teda. Ale aj keby ste už boli zabehaná obchodníčka, nikto by nemal nič proti tomu, keby ste si vzali na cestu spoločníka."

„Prečo vám tak ide o stretnutie s Gladstonom?" Usmial sa. „Pracovné dôvody." „Chcete tú paromskú knihu do vlastnej zbierky." Mykol plecami. „Čo je na tom zlé? Som zberateľ. A zbera​telia urobia mnohé, aby dostali, po čom túžia. Na to nezabú​dajte, Mercy."

„To má byť hrozba?"

„Ale kdeže. Iba rada. Ja sa nikdy nikomu nevyhrážam." „Dovoľte, aby som sa zasmiala."

„Je to pravda. Hrozbami márnime čas. Vyvolávajú priestor pre pochybnosti. Podnecujú protivníka, aby vyskúšal vašu si​lu alebo silu vašej vôle."

„Vidím, že to máte dobre premyslené," odvrkla štipľavo. „Okrem môjho záujmu o Údolie je tu ešte jeden dôvod, prečo chcem ísť s vami do Colorada." „A to?"

„Že by som s vami rád pobudol dlhšie." To ju už popudilo. „Nijako sa mi nežiada spolčiť s vami vo vašich zberateľských projektoch." Zlostne sa pustila do zvyš​ku lososa. „Mercy?"

Otrávene naňho pozrela. „Prosím?"

„Som k vám taký úprimný, ako len môžem byť. Chcem tú knihu. A okrem toho sa chcem stretnúť s Gladstonom. Ale chcem aj vás."

„Rátate, že uspejete aspoň v dvoch tretinách, však?" „Ste rozčúlená." „Uhádli ste."

Chvíľu ticho sedel a potom pokyvkal hlavou, akoby dospel k dajakému rozhodnutiu. „Dobre. Nateraz to ne​chajme tak."

„Znamená to, že večer sa skončil?" spýtala sa bez obalu.

„Čo myslíte?"

„Pri vás nikdy neviem, čo si myslieť," vzdychla.

„Ak je to pre vás dajaká útecha, i ja mám vo vašej prítom​nosti občas tento pocit."

„Neverím vám. Ste presvedčený, že vždy viete, čo robíte." Namierila naňho vidličkou. „To je zlý návyk, Croft. Môže na​robiť kopu problémov."

„Naozaj?" povedal skôr pobavene než ustarostené.

„Radšej tomu uverte." Nebolo to veľa, ale poskytlo jej isté zadosťučinenie, že mala posledné slovo.

Z reštaurácie odišli až po polnoci. Pri jej dverách neotáľal. No vo chvíli, keď si Mercy povedala, že odíde iba so zdvori​lým dobrú noc, dotkol sa jej ako večer predtým. V bielych pletených šatách mala odhalené hrdlo a sčasti plecia. Tentoraz jeho prsty na jej pokožke ledva badateľne zakrúžili. Mercy sa nevdojak zachvela.

Zrazu nevedela, či sa zvrtnúť a ujsť, alebo sa mu vrhnúť do náručia. Kým sa spamätala a uvážila, ako sa zachovať pri tom​to rozporuplnom, mučivom pocite, Croft už schádzal dolu schodmi.

Až keď si líhala, uvedomila si, že ani slovkom nespomenul, že sa zajtra stretnú. Bude nedeľa, jej voľný deň. Ale aj tak sa musí baliť do Colorada. Nemusí sa flákať s mužom, ktorému ani nerozumie. A nebola si ani istá, či mu chce porozumieť. Mala pocit, že by to mohlo byť nebezpečné.

Dosť dlho ležala s otvorenými očami a hľadela do temného stropu. Myšlienky jej blúdili od Crofta k tej vzácnej knihe, ktorú mala dočasne doma v komore. Myseľ i telo mala čulé a cítila nepokoj. Mala čudný, nepríjemný pocit, ktorý bol pre ňu nový. Vlnil sa v nej, a keď si uvedomila, čo to je, šokova​lo ju to. Leží tu s túžbou po mužskom dotyku.

Jej myšlienky sa pred spaním zvyčajne krútili okolo objednávok, kníh, vyúčtovania a daní. Už dva roky nemys​lela v posteli na muža. A keď naňho pred dvoma rokmi myslela, nikdy sa s ňou nedialo to, čo teraz. Ten zvláštny tlak medzi stehnami ju znervózňoval. Dobre jej urobí po​hár mlieka.

Vstala, odišla do kuchyne a otvorila chladničku. A zistila, že zabudla mlieko kúpiť. Takto si teda nepomôže.

Už-už chladničku zatvárala, keď si všimla, že svetlo z nej popadá na dvere komory a spomenula si na Údolie. Spome​nula si aj na to, ako ho držal v mocných, citlivých rukách Croft a ako opatrne obracal staré stránky.

Automaticky zatvorila chladničku, zažala svetlo a podišla ku komore.

Údolie tajných klenotov ležalo tam, kde ho nechala. Obchytaná kožená väzba sa matne leskla v kuchynskom svetle. Vedela, že túto patinu nedodali koži iba roky. Údolie prešlo mnohými dychtivými rukami a nie všetky patrili ctihodným zberateľom dvadsiateho storočia. Od konca sedemnásteho storočia dobre do polovice osemnásteho ho nepochybne číta​li mnohé oči kvôli tomu, na čo bolo určené - na šteklivé vzrušenie.

Jej prípad je však iný. Je seriózna obchodníčka so záujmom o staré vzácne knihy. Nie je typ, ktorý poškvrní väzbu spote​nými rukami. Je to cenná kniha, hodná niekoľko tisíc dolárov a predstavuje začiatok jej novej kariéry.

Vzala ju zo škatule a odniesla si ju do spálne. Pred spánkom si ju chvíľu poštuduje.

Mercy vstala zavčasu a odťapkala do kúpeľne s napoly otvore​nými očami. Dlho sa prebúdzať, to bol pre ňu luxus. Šesť dní v týždni musela vyskočiť z postele a rýchlo absolvovať prísne zorganizovaný rituál sprchovania, obliekania a raňajok. V siedmy deň absolvovala tento rituál pomalšie.

Až pri druhom hrnčeku kávy si dovolila pomyslieť na Crof​ta Falconera. Pravdepodobne sa vzdal pokusov, aby ho pred​stavila Erasmusovi Gladstonovi a odišiel do Oregonu. Pove​dal však, že s ňou pôjde do Colorada, a hoci Mercy nemala ani najmenšiu chuť vziať ho so sebou, bola presvedčená, že sa len tak ľahko nevzdá.

A povedal, že okrem toho s ňou chce dlhšie pobudnúť.

Možno klamal.

Mercy sa začala baliť na cestu a o desiatej bola hotová. Po​zrela z obloka a videla, že vonku je dokonalá scenéria na maľovanie. Pestrofarebné plachetnice brázdili jagavé more, nebo bolo dokonalé more a útesy nad zálivom žiarili v sln​ku. Jej učiteľ maľovania by bol nadšený.

Lepšia príležitosť sa jej nenaskytne. A keď sa zahĺbi do maľovania, možno zabudne na Falconera. Rýchlo si vyniesla škatuľu s farbami a stojan na malú plošinku na dome.

O pol hodiny vkĺzlo na parkovisko porsche a Mercy si pri​znala, že mala pravdu iba spolovice. Scenéria bola naozaj do​konalá, ale myšlienky jej od Crofta neodviedla. Keď sa díva​la, ako dolu vystupuje z auta, uvedomila si, že v hĺbke duše ho čakala.

Keď zatvoril dvere, pozrel nahor. „Dobré ráno, Mercy."

„Dobré ráno, Croft." Už-už chcela dodať, že ho nečakala, ale nepovedala nič. Croft sa medzitým pustil hore schodmi k jej bytu. Mal oblečené džínsy a čiernu košeľu s krátkymi ru​kávmi, pod ktorými bolo vidieť jeho šľachovité ruky. Z rozhaleného goliera vytŕčal svalnatý krk. Čierne vlasy mu zachy​távali slnko a pohlcovali ho.

Keď vyšiel na plošinu, oči mu preskočili z nej na maliarsky stojan. „Nemýlil som sa. Vy ste autorkou všetkých obrazov na stene."

„Chodím na hodiny. Ako vidíte, ešte sa musím čo-to naučiť."

Prikývol. „Musíte."

Mercy sa trocha zamračila. „Mohli by ste mi aspoň pove​dať, že som tú scénu výnimočne interpretovala alebo že mám nesporný talent," povedala.

Vrhol na ňu skúmavý pohľad, aby sa presvedčil, či ho nepodpichuje. Zrejme usúdil, že áno. „Výnimočne ste tú scénu interpretovali."

„A čo nesporný talent?"

Zaváhal. „Ak aj máte nesporný talent, obávam sa, že je po​chovaný hlboko pod vrstvami farieb."

Mercy zdvihla ruku a ľútostivo sa rozosmiala. „Nechajme to. Komplimenty neviete robiť, však?"

„Ak chcete, zmôžem sa na ne."
„Už by to neznelo úprimne." Nachýlila hlavu a zadívala sa naňho. „Čo tu dnes robíte? Myslela som, že ste sa vrátili do Oregonu."

„Prečo? Predsa som vám povedal, že s vami idem do Colo​rada, nie?"

„Vidím, že ste tvrdohlavý," odvetila a zľahka vzdychla. Zavrtel hlavou. „Nie. Všetko so všetkým súvisí. Keď rozu​miete celku, rozumiete aj jeho súčastiam. Usilujem sa sústre​diť, ale to nie je tvrdohlavosť. Je to niečo iné."

Rozhodila rukami. „Stačilo. Je priveľmi krásny deň na škriepky o vašich myšlienkových pochodoch."

„Čo keby sme si namiesto toho vyrazili do Seattlu?" nad​hodil.

„Do Seattlu?"

„Môžeme sa tam naobedovať. Zájdeme si, povedzme, do galérií alebo si vyjdeme loďou. Čo vy na to?"

„Bolo by to skvelé," povedala bez váhania. „Len minútku, kým odpracem maliarske veci." Rýchlo všetko pobrala a od​niesla do obývačky. O päť minút si pošúchala rukami džínsy. „Môžeme ísť." „To len tak?"

„Chcete, aby som sa chystala ešte pol hodiny?" „Radšej nebudem pokúšať šťastie. Poďme." Popoludnie strávili ako turisti, dohadovali sa o hodnote ob​razov v galérii, na móle sa naobedovali a zašli do kníhkupec​tiev, ktoré boli v nedeľu otvorené. Do Ignatius Cove sa vraca​li, keď začalo zapadať slnko.

Keď vystúpila z porsche, vrátil sa jej pocit neistoty, na kto​rý celé popoludnie príjemne zabudla. Keď zatvorila dvere, zbadala, že Croft stojí na druhej strane auta a ponad jeho níz​ku strechu sa na ňu vyčkávavo díva.

„Do Colorada vás nepozvem, ak na to myslíte," povedala rozhodne.

„Večer sa ešte neskončil," namietol. „Myslel som, že ešte pôjdem na brandy."

„Ale čo?" Srdce sa jej zatrepotalo až v hrdle.

Viac nepovedal. Jednoducho ju vzal za ruku a vykročili ho​re schodmi. Pri dverách by mu mala povedať dobrú noc, blys​lo jej mysľou.

Nepovedala.

Pri dverách jej vzal bez slova z ruky kľúčik a hladko ním skrútol v zámke, akoby mal na to plné právo. Mercy sa zhl​boka nadýchla, vstúpila za ním a na chodbe zažala. V obý​vačke ležal nedokončený akvarel. Croft sa naň zadíval.

„Prinesiem brandy," povedala Mercy ticho. Odbehla do kuchyne. Možno nie je až také vylúčené, aby ho vzala do Co​lorada. U Gladstona sa zdrží iba dve noci. Ak bude vyslovene proti tomu, že si ešte niekoho priviedla, môžu ísť s Croftom do motela. Keby ho presvedčila, aby nedal najavo, ako veľmi túži po Údolí, možno... naozaj len možno...

Pred očami videla týždeň v coloradských horách s Croftom a táto predstava ju nemilosrdne mučila.

Nemala by to robiť. Veď ho sotva pozná a nechce sa zne​možniť pred zákazníkom. A hoci mu verila, že ju chce, rov​nako ho zaujala aj tá kniha. Mercy nechcela hrať druhé husle popri pornografickej knihe z osemnásteho storočia.

Existuje veľa pádnych dôvodov, aby Crofta so sebou ne​vzala.

Keď sa vrátila do obývačky s dvoma kalíškami brandy, ešte vždy sa díval na akvarel.

„Mala som vás varovať, kritiku neznášam dobre," povedala, keď mu podávala brandy.

„K maľovaniu máte zlý prístup," povedal vážne.

„Je to len cvičenie na ďalšiu hodinu." Ľahostajne pozrela na stojan. „Bol to veľmi pekný deň a nemohla som ho premeš​kať. Vy maľujete?"

„Študoval som akvarely."

Uchlipla brandy. „Prekvapujete ma."

„Naozaj? Podľa mňa sú veľmi..." na okamih zmĺkol,

„...presvedčivé."

„Prečo?" Náhle sa v nej prebudil záujem.

„Lebo tento druh umenia je veľmi priezračný, je na povr​chu. Veľmi priamy a zrejmý. Nie je v ňom veľa vrstiev farieb, ktoré sa stavajú pozorovateľovi do cesty, iba čistá vodová far​ba. Akvarel umožňuje umelcovi vytvoriť dojem svetla. Čo môže byť čistejšie než svetlo? Odhaľuje veľa malom. A tu ro​bíte chybu, Mercy. Priveľmi sa sústreďujete na detaily. Tech​niku, ktorá je založená na svetle, používate, akoby to bola pe​rovka alebo olej."

„Nezavolala som vás dnes večer na hodinu maľovania."

V úsmeve sa mu nadvihli kútiky. „Nie? A prečo teda?"

„Možno som vám tým chcela poďakovať za príjemný deň."

Krátko sa zamyslel a pokrútil hlavou. „Nie, to nestačí. Na zdvorilé poďakovanie existujú iné miesta, ale toto medzi ne nepatrí."

„Croft..."

„Dívajte sa!" Vzal štetec, navlhčil jeho jemné chĺpky v mištičke vody a prešiel ním po žltej farbe. Nato ju skombinoval s trochou modrej a vznikla jemná zeleň.

Mercy sa bez slova dívala. Na jej vkus rozriedil farbu až pri​veľmi. Potom však istou rukou urobil na papieri ťah a vznikol dokonalý odtieň neba pri západe slnka.

„Krásne," šepla očarená.

Odložil štetec a pomaly povedal: „Myslím, že milovanie s tebou bude ako maľovať akvarel."

Mercy znehybnela.

Croft jej priložil dlaň na zátylok a palcom jej nadvihol bra​du. Oči mal takmer zlaté. „Len farba a svetlo."

Pobozkal ju prv, než si vôbec stihla pomyslieť, že by sa ma​la odtiahnuť.

Kapitola 4
Mercy cítila, ako celá ožila odozvou, len čo sa jej dotkol. Je​ho dotyk bol presne taký, ako si predstavovala — vír farieb útočiaci na jej zmysly.

Kalíšok sa jej zachvel v ruke a Croft jej ho vzal z prstov, neodtrhnúc sa od nej ústami. Keď ju objal oboma rukami, pre​stala dýchať. Jeho teplo a sila ju strhli do jagavej priepasti.

Vedela, že vníma jej reakciu. Zrazu sa cítila zraniteľná a vrá​til sa jej pocit obozretnosti. Mala by bojovať, ale bol by to stratený boj proti nevyhnutnosti. Croft ju objal tuhšie.

„Chceš ma," šepol, prechádzajúc jej perami po ústach. „Vi​del som ti to v očiach. Sú priezračné ako akvarel. Chcem ťa. Nemusíš sa ma báť, Mercy. Už som ti povedal, že pri mne si v bezpečí. Vieš o tom, však?"

Opäť mu uverila. Uvoľnila sa v jeho zovretí a primkla sa do podmanivého tepla jeho tela. Keď jej palcom prešiel po kúti​ku úst, aby zareagovala, zľahka vzdychla. Otvorila ústa, pripravená na to, čo príde.

Prišlo to jemne, nie útokom, ktorý zdoláva obranné hrad​by. Celá sa rozochvela, keď jej pomaly vnikol jazykom do úst, vychutnávajúc jej dôvernosť, a v tej chvíli si uvedomila, ako totálne sa jej zmocní. Vedela, že tento bozk je predzvesťou to​ho, čo príde.

Keď sa neochotne odtrhol od jej úst a začal jej drobnými bozkami putovať po líci až k ušnému lalôčiku, vzdychla v úža​se. Tvrdé, svalnaté obrysy jeho pliec nútili k dotyku. Jemne mu zaryla nechty do košele a cítila pod ňou pružné svaly.

„Mýlil som sa," povedal Croft s ústami pri jej uchu. „V te​be je viac než len svetlo a farba. Je v tebe sila. Krásna, jemná, ženská sila. Dnes večer spolu objavíme niečo mimoriadne, ty a ja."

„Možno neskôr," vydýchla, zatvoriac oči, keď ňou prebeh​la triaška, ktorú vyvolal bozkom na jej ucho.

„Dnes večer," trval na svojom.

Neprotirečila. Nemala na to síl. Áno, toto chcela. Došlo k tomu prirýchlo a takmer ho nepozná. Ale ešte nikdy nepo​trebovala a nechcela muža takým spôsobom, ako chce Crofta Falconera. Keby si to dnes odoprela, odoprela by si to, o čom ani vo sne nechyrovala. Toto neznámo jednoducho nemôže nepreskúmať.

„Ešte vždy sa ma trocha bojíš?" spýtal sa. Rukami skĺzol na jej pás a potom ešte nižšie a pevne si ju k sebe pritisol.

„Áno. Nie. Neviem." Ale na tom nezáleží, blyslo jej mysľou. Ak sa aj bojí, jej strach je pochovaný poď blčiacou túžbou. A táto túžba je obojstranná. Cítila ju výrazne, ne​omylne poď látkou jeho džínsov.

„Ako sa ma môžeš báť,  keď dobre vieš,  ako veľmi ťa chcem?" povedal prerývane a pritisol si ju k sebe ešte tuhšie. „Och... Croft..."

Zaborila si tvár do jeho pleca a vdýchla jeho výraznú, muž​nú vôňu.

„Chcem vidieť, ako ožiješ pod mojimi rukami... ako akva​rel na papieri." Trocha sa od nej odtrhol a v náručí si ju obrá​til, až stála k nemu chrbtom. Hneď to nepochopila a kládla trocha odpor. „Neodporuj mi, srdiečko. Otvor oči."

Mercy poslúchla a hľadela na ich obraz v zrkadle, ktoré bo​lo oproti nim. Takmer ju šokovalo, keď zbadala svoje omá​mené, privreté oči. Videla svoju túžbu a preľakla sa. Croft to vidí, túto otvorenú výzvu, zmes zmyselnej prosby a čírej žen​skosti. Oď rozpakov by bola možno ušla, ale videla aj Crofta, jeho neuveriteľne vzrušenú tvár a zlato žiariace oči.

Nespúšťal pohľad z jej tváre v zrkadle. Začal ju vyzliekať. Jeho prsty putovali pomaly, rozvážne po jej blúzke. Keď rozo​pol všetky gombíky, zošuchol jej blúzku z pliec a odhodil ju bokom. Nato jej vtisol bozk do vlasov a vzal jej do dlaní prsia.

Premkla ju slastná slabosť. Dívala sa do zrkadla, fascinova​ná pohľadom na svoje telo, obopnuté Croftovými bronzový​mi rukami. Jej prsia spočívali v jeho dlaniach a prstami pre​chádzal po ich ružových vrcholoch.

Bola taká scitlivená, že mu v obave z ďalšieho láskania zo​vrela ruky.

„Prosím ťa... nie... cítim sa tak... tak čudne..." „Si veľmi citlivá. Vedel som, že taká budeš. Bojíš sa, že ti to​to ublíži?" A krúživo jej prešiel palcami po temných kruhoch. Zatajil sa jej dych. Mučivo slastný pocit bol takmer nezne​siteľný, bolesť a túžba splynuli do vriacej citlivosti. Mimo​voľne privrela oči a celkom úprimne povedala: „Neviem, čo môžem pri tebe očakávať."

„Bolesť a rozkoš niekedy oddeľuje veľmi nejasná hranica."

„A ty vždy vieš, čo je čo?"

„Áno, vždy."

Uverila mu a vedela, že by ju to malo vydesiť, ale bolo to povznášajúce. Môže sa mu bezpečne oddať. Zrazu si bola is​tá, že pri ňom sa môže vydať do všetkých sfér vzrušenia a roz​koše, ktoré sídlia kdesi vysoko a ďaleko v najodľahlejších zá​kutiach pocitovosti a nemusí sa báť tvrdého pádu.

Opäť sa im stretli pohľady v zrkadle a tentoraz sa naňho usmiala. Bol to pomalý, zmyselný úsmev, v ktorom bola vý​zva, túžba a odveký prísľub ženskosti, prameniaci z hlbín jej bytosti. Pocítila príval tepla, ktorý sa jej šíril sponad pŕs a stú​pal hore až do tváre. Z pohľadu Croftových očí vyčítala, že vníma jej pálčivé vzrušenie.

Prsty mu ešte vždy zarývala do predlaktí, ale už neodporo​vala, keď jej pustil prsia a skĺzol k pásu. Ticho, kovovo zaznel zips, ktorý jej stiahol na džínsoch. Vnímala pod prstami jeho vlniace sa svaly a šľachy, keď jej ich začal cez boky sťahovať. Prenikavo pritom vnímala jeho tvrdosť, ktorou sa k nej tisol. Je veľký, pomyslela si, a pevný, ťažký, skrz-naskrz mužský.

„Vieš ty vôbec, aká si sexy? Mohol by som sa na teba dívať celé hodiny. Si celá ako svetlo a tieň, celá z jemných, mäkkých kriviek a zákutí, ktoré vábia."

Počula tie slová, ale jeho tvár nevidela. Znova zatvorila oči, keď jej sťahoval džínsy po stehnách. Cítila, že spolu s nimi klesajú aj nohavičky a vedela, že keby teraz otvorila oči, vide​la by sa v zrkadle celkom nahá.

V tej chvíli v nej ožili všetky prirodzené zábrany. „Nechcem tu stáť pred zrkadlom bez šiat iba ja," zaprotestovala.

Ticho sa usmial a pobozkal ju na plece. „Vyzleč ma teda."

Pridusené vykríkla, zvrtla sa mu v náručí, aby bola tvárou k nemu a otvorila oči. Pohľad mu blčal zvláštnym ohňom. Bolo v ňom čosi, čo provokovalo i vzrušovalo. „Chcem sa ťa dotýkať."

„Chcem cítiť tvoje dotyky."

Začala mu rozopínať košeľu. Bola celá rozochvená, šlo jej to nešikovne, ale Croft jej to neuľahčil. Zahŕňal ju zmyselným šepotom a mučivo slastnými bozkami na spánky a za uši a pri​tom jej rukou zľahučka prechádzal po zátylku. Až teraz spo​znala, aká je tam citlivá.

Keď z neho napokon zhodila košeľu, privinul si ju k sebe a ona pocítila tlak jeho nahej hrude na prsiach. Pozrel za ňu do zrkadla a usmial sa. Rukami pomaly prechádzal po jej chrbte, nižšie a nižšie až sa zastavil na krivke jej nahých bo​kov. A potom jeho ruky skĺzli ešte nižšie, do priehlbiny, sme​rujúcej k samému stredu jej ženskosti. Prestala dýchať.

„Croft!"

Nevšímal si to. Jeho dotyk sa posúval ďalej, až sa ocitol vo vlhkej ženskej horúčosti. Nežne pohol prstom v jej zrosenosti. Prudko mu zovrela prstami hruď, zaklonila hlavu, vykrík​la a zaryla sa doňho nechtami.

Zhlboka vzdychol. Úzkostlivo naňho pozrela. „Nechcela som ti spôsobiť bolesť."

Ticho sa usmial. „Ty mi nemôžeš spôsobiť bolesť. Ale ľah​ko ma môžeš pripraviť o rozum."

Keď rozptýlil jej obavy, zmocnila sa jej smelosť, ktorá bola pre ňu nová. Rýchlo mu rozopla džínsy a stiahla zips. Do ru​ky jej vkĺzla jeho ťažká mužnosť, vyplnila jej celú dlaň a spo​činula jej poď pásom. Bol tvrdý a pružný ako oceľ, ale na kon​ci zamatové jemný. Tento kontrast bol fascinujúci. Zovrela ho a nežne, užasnuto ho hladkala.

„Aj ty si ako obraz," povedala. „Je v tebe oveľa viac ako vi​dieť na prvý pohľad. Viac, než som očakávala." Oveľa viac, dodala v duchu, vnímajúc, ako jej pod prstami živo, energic​ky pulzuje. Ktovie, či k sebe pristanú, ako si myslela. „Si veľ​mi veľký, Croft," hlesla, keď si dodala odvahy.

Croftova dlaň klesla medzi ich telami k húštiu na jej lone. A potom prudko vnikol prstom hlboko do jej rozhorúčenej vlhkosti.

„Bože!" vydralo sa z nej. Trocha sa zatackala a zachytila sa ho.

„A ty si veľmi malá," šepol jej nežne. „Hodvábne hladká. Pristaneme k sebe dokonale. Už sa neviem dočkať, kedy bu​dem hlboko v tebe. Len sa na nás pozri, Mercy. Pozri sa do zr​kadla, aby si videla, ako ku mne pristaneš."

Pohol sa, oboch obrátil bokom k zrkadlu. Mercy sa pozre​la, obávajúc sa, čo uvidí. Pohľad na jej štíhle telo, pritisnuté ku Croftovmu, ju vyviedol z miery, aj keď taký pohľad oča​kávala. Zhlboka sa nadýchla. Nevedela od zrkadla odtrhnúť pohľad.

„Čo je, Mercy?" Croft jej vsunul medzi stehná svalnatú no​hu. „Nevyzeráme spolu dobre? Nepáči sa ti, čo vidíš? Sme v tom zrkadle ako akvarel." Pohladkal ju po boku a potom prešiel dlaňou hore a zastal pri jej prsníku. Kontrast medzi je​ho bronzovými prstami a bielym prsníkom vyznieval veľmi eroticky. „Svetlo a tieň."

Odtrhla pohľad od zrkadla a uprela oči naňho. Cítila sa ce​lá otvorená a zraniteľná, keď jej jemne pohyboval nohou me​dzi stehnami. Bola tvrdá, porastená chĺpkami a cítila ju na hladkej pleti vnútra stehna. Vedela, že od nekontrolovateľ​ného vzrušenia celá vlhne a vedela, že aj on je od toho vr​cholne vzrušený.

Nevedela si však vysvetliť, ako môže byť taký vzrušený a pritom sa tak ovládať. Niečo tu nesedí.

„Croft, ty si veľmi dobre uvedomuješ, čo robíš, však?" šepla s pohľadom upretým do jeho prižmúrených očí.

„Pst, Mercy," vydýchol. „Nezatieňuj túto chvíľu logikou. Nie je čas na rozum, je čas na cit. Cítim, ako mi tvoje telo od​povedá. Pozri na tú ženu v zrkadle. Tá sa ničoho nebojí. Je slo​bodná, divá a živá. Nezničí dnešný večer otázkami, na ktoré nemožno odpovedať."

Kým si stihla pozbierať rozmihotané myšlienky, aby nástojila na tých nezodpovedateľných otázkach, Croft ju začal zľahka klásť na koberec pred zrkadlom. V tej chvíli sa vytrati​li aj posledné zvyšky jej obozretnosti či odporu.

Kútikom oka videla ženu, primknutú k mužovi, ktorý spo​lu s ňou klesá na zem a napokon ju prikrýva vlastným telom. Keď tá žena vykríkla a celá sa vyklenula, ponúkajúc svojmu lačnému milencovi prsia, Mercy ohromila jej bezuzdná reak​cia. Jej vlasy - moje vlasy, pripomenula si Mercy - sa rozliali po bridlicovosivom koberci. Muž v zrkadle jej do nich vnikal prstami a pritom ústami láskal ružový púčik jej prsníka.

Žena v zrkadle nadvihla koleno a Mercy v tej chvíli pocíti​la Croftov tvrdý, svalnatý bok znútra na nohách. Vnímala je​ho pulzujúcu mužnosť a videla, že žena v zrkadle je vybičova​ná na najvyššiu mieru rovnako ako ona.

„Už!" Jej hlas bol ledva počuť, ale zaznela v ňom hlboká ženská prosba. „Prosím ťa, Croft, už... hneď..."

Žena v zrkadle vypla boky v dychtivom, bolestnom očaká​vaní. Mercy cítila, ako sa jej skučeravený hodváb medzi no​hami prepletá s jeho drsnou húšťou, z ktorej Croft tak mo​hutne, neústupčivé vyrastá.

„Čakal som dlho," šepol chrapľavo, keď sa pohodlnejšie uvelebil medzi jej stehnami. „Pridlho. Roky. Možno večne."

Nerozumela, čo tým chce povedať, ale nevládala sa pýtať. Je tu, v samom strede jej tela, pomaly doň vniká, akoby chcel vychutnať každý milimeter, ktorý dobyl. Vzápätí si uvedomi​la, ako, neodvolateľné si ju celú podrobí, a strpia. Nevdojak precitla do reality a strpia ešte väčšmi.

„Uvoľni sa," prikázal jej Croft mierne. Nebol v nej ešte ce​lý. Spočíval nad ňou na lakťoch a čakal, až sa mu vnútri tro​cha prispôsobí. „Podvedome sa tomu brániš. Nemusíme sa náhliť. Máme celú noc. Nebojuj proti mne ani proti sebe." Prenikavo sa jej zadíval do očí.

„Príšerne sa ovládaš," šepla. Bola to hlúpa námietka, ale tá jediná v nej vzbĺkla, keď mu opätovala pohľad.

„Keby som sa neovládal, mohol by som ti dnes večer ublížiť. Si veľmi napätá, veľmi meravá. Myslím, že sa ma ešte vždy trocha bojíš. Príčina je vo mne alebo je to preto, že si tak dlho nebola s mužom?"

„Možno som nervózna z toho, že si stále taký sebaistý, stá​le si tak veľmi ovládaš telo." Sklamane, nespokojne odvrátila hlavu. „Nemôžem sa uvoľniť, kým sa neuvoľníš ty," dodala rýchlo. „Prestaň. So všetkým prestaň. Zašlo to priďaleko."

V očiach sa mu mihlo čosi divé. „Vieš, že ťa chcem."

„Chceš ma zviesť. V tom je rozdiel."

„Ty si na to taký odborník?"

„Nie som na hlavu padnutá. Neopováž sa mi vysmievať."

„Nie, nie si na hlavu padnutá. Ale nechávaš sa rozkladať stovkami strachov. Keby som ti dovolil, dnes večer ťa roztr​hajú."

„Trháš ma ty. Doslova."

„Vieš, že to nie je pravda. Povedal som ti, že pri mne si v bezpečí."

„Neverím ti." Chytala sa poslednej slamky, ale nevedela, čo tým chce dosiahnuť. Uvedomovala si len to, že ho chce vy​trhnúť z jeho sebaovládania, že chce, aby bol rovnako divý, ako je ona. „Počuješ, Croft? Neverím ti. Sotva ťa poznám. Ako ti mám veriť? Neverím ti a nedôverujem ti!"

Hneď vycítila zmenu. V očiach sa mu tak zablyslo, že sa zľakla, či nezašla priďaleko.

„Dočerta, nemáš na výber, iba mi veriť." Croftov hlas bol zrazu drsný. „Budeš mi patriť."

„Naozaj?"

Vnikol jej rukami do vlasov a pevne jej zovrel spánky. „Pri​znaj to. Priznaj, že ma chceš. Povedz to!"

Zadržala dych a potom povedala, čo chcel, lebo to nemoh​la poprieť. „Chcem ťa."

„Povedz, že mi dôveruješ. Povedz, že si klamala, keď si po​vedala, že mi nemôžeš dôverovať."

Vzdychla. Nemala jeho silu ani silu jeho vôle. A zúfalo ho chcela. „Dôverujem ti."

Zovrel jej plecia a divo sa vpil do jej úst. Cítila, ako sa v nej pohol a vtrhol hlboko až na dno. Vyrazilo jej to dych. Jej vnú​tro sa mu prispôsobilo. Nepocítila nijakú bolesť, iba neuveri​teľnú naplnenosť. A zabudla na ženu v zrkadle, zabudla na všetko, okrem zmyselného vytrženia, že má v sebe Crofta.

„Croft... bože..." Primkla sa k nemu a objala ho nohami v zúfalom úsilí držať ho v sebe čo najhlbšie.

„Mercy, sladká Mercy," šepotal. Bola to prísaha, modlitba i drsný výkrik triumfu.

Mercy sa podvolila tomu nádhernému vytrženiu. Telo sa jej zmietalo v novom, dosiaľ nepoznanom pocite a Croft ho stupňoval svojím neúnavným rytmom.

Chvela sa v jeho náručí, hľadala a nachádzala dosiaľ nezná​my, neobjavený vrchol a dostávala závrat, keď naň vystupovala.

„Croft, och, Croft, prosím ťa... nevydržím to." Držala sa ho, visela na ňom, vychutnávala jeho pot a obostierala ju agónia.

„Ani ja, sladká Mercy." Akoby sa zľakol vlastnej vášne. A potom už neostávalo síl na súvislé slová. Prepukla búrka náruživosti, po ktorej prišlo chvejivé uvoľnenie.

Dlho trvalo, kým Mercy otvorila oči. Croft na nej dosiaľ ležal. Ticho sa začala usmievať a končekmi prstov mu poma​ly krúžila po nahých pleciach. Mal odvrátenú hlavu smerom k zrkadlu.

Mercy nevedela, že sa tam na ňu díva, kým sa do zrkadla nepozrela sama a nestretli sa im oči.

Nehanebne sa naňho usmiala. „Na čo sa to dívate, pán bo​jových umení?" „Na teba."

„Nepamätám sa, že by som vám to dovolila." „Nežiadal som dovolenie." Nadvihol hlavu a odtrhol sa od jej spoteného tela. „Asi by si povedala nie, len aby si mi uro​bila naprotiveň. Božemôj, netušil som, aké to bude s tebou ťažké, keď som čítal ten inzerát."

„Bolo by na tom záležalo?" spýtala sa. „Nie, nebolo. O koľkej zajtra ráno odchádzame?" Mercy na niekoľko sekúnd stuhla. Croft nepovedal nič. Čakal.

„Zviedol si ma len preto, aby som súhlasila, že ťa vezmem do Colorada?"

„Nie. Bol by som ťa zviedol bez ohľadu na to, či ideš zajtra do Colorada. Strašne som ťa chcel. Nepamätám sa, kedy som niečo chcel tak strašne ako teba dnes večer."

Pozrela mu do neústupčivej tváre a uverila mu. „Som rada. Nikdy som nezažila nič také ako dnes večer."

„Och, Mercy. Vedel som to. Si neuveriteľne priezračná -ako akvarel." Pobozkal ju na konček nosa. „Videl som šok v tvojich očiach, keď som ťa prinútil prvý raz sa pozrieť do zrkadla a cítil som šok v tebe, keď si sa pred chvíľou tak divo zmietala v mojom náručí."

Začervenala sa. „Si na seba pyšný, čo?"

„Ty si na vine, lebo si mi všetko tak rozkošné vracala."

„Nepáči sa mi, že vo mne tak ľahko čítaš."

„Zvykneš si na to." Zľahka, pružne vyskočil, zohol sa a vy​tiahol ju na nohy.

„Naozaj?" Skúmavo si ho premerala.

„Hm." Pohladkal ju v kútiku úst. „Už sa teším na tých pár dní s tebou v Colorade."

„Chceš povedať, že sa tešíš na rozhovor s Gladstonom o kú​pe knihy, nie?"

Pokrútil hlavou. „Nie. Vôbec nemám záujem prehovoriť Gladstona, aby mi knihu prepustil."

„Naozaj? Čestné slovo?"

„Cestné slovo. Prisahám."

„No dobre."

Opäť sa usmial a zohol sa po ich šaty. „Viem, že je to dobre," prehodil, keď ju viedol do spálne.

Croft ticho ležal vedľa spiacej Mercy, v temnej spálni si všet​ko rozoberal, ale k uspokojivému záveru nedospel. Bol ner​vózny a to ho znepokojovalo.

Bolo to ako akvarel. Na povrchu všetko priezračne jasné. Dosiahol, čo si predsavzal. Mercy sa mu oddala telesne, cito​vo aj intelektuálne. Bude ju sprevádzať na stretnutie s tajom​ným zberateľom.

Croft však nebol spokojný a vedel prečo. Súviselo to s tým, ako stratil sebakontrolu. Až do tej chvíle šlo všetko podľa je​ho predstáv. Mercy sa mu priam roztápala v náručí, oddávala sa mu sladko, zmyselne. To sa mu páčilo, a nielen páčilo. Ža​sol a vyžíval sa v tom.

Bol vrcholne vzrušený a posadnutý predstavou, že si Mer​cy pripúta mocným citovým putom.

Nechcel ju využiť. Tak si vravel cez deň, keď plánoval, ako ju zvedie. Bude to pre jej dobro. Keď si teraz predstavil, ako by Mercy reagovala na tieto racionálne úvahy po výbušnom milovaní, mal nepríjemný pocit. Ale je to tak. Robil to, aby ju chránil.

Zámerne chcel vytvoriť medzi nimi citové puto pre prí​pad, že by sa v Colorade niečo pobabralo. Také puto môže byť potom nesmierne dôležité. Môže jej dokonca zachrániť život.

Vedel, že od cesty do Colorada ju neodhovorí. Musí ísť te​da s ňou. Niekto nad ňou musí držať ochrannú ruku, keby sa ukázalo, že Gladstone je človek, ktorý mal zomrieť pred tro​mi rokmi. A Croft vedel, že sa musí dostať do jeho obydlia, ak má zistiť pravdu.

Všetko je to prepletené. Jedno od druhého sa nedá oddeliť. Uviesť do poriadku prerušený kruh si vyžaduje čas a trpezli​vosť.

Robí, čo treba, ubezpečoval sa. Zviesť Mercy bolo nevyh​nutné. Bolo tu však čosi, čo mu nedovoľovalo zaspať. Stratil kontrolu nad sebou i nad milovaním. Strhlo ho to, podrobi​lo si ho to, aj keď si vravel, že on si podrobil Mercy.

V konečnom dôsledku nebol opatrným, rozvážnym zvod​com, ktorý od začiatku do konca usmerňuje každý krok.

Zvedený bol on.

Kapitola 5
Erasmus Gladstone pohodlne sedel vo veľkom bielom ko​ženom kresle a díval sa na nádhernú horskú scenériu za ob​lokom priestrannej obývačky. Popíjal portské, ktoré mu práve naliala Isobel, a už po tisíci raz si opakoval, že toto horské sídlo je presne také, po akom túžil. Krásne, odľahlé, chránené.

Mal aj niekoľko únikových ciest. Poučil sa pred tromi rok​mi, keď bol pri úteku odkázaný na jediný starý tunel v zlom stave, ktorý mohlo v hociktorej chvíli zavaliť. Tu nechal vybudovať tunel ako prvý. Robotník, ktorý mu ho pomáhal ko​pať a vystužovať klenbu, mal krátko po jeho dokončení na horskej ceste autonehodu. Gladstone sa cítil v bezpečí. O tuneli okrem neho nikto nevie. Dallas, Lance a Isobel prišli, až keď bol hotový.

Aj na ostrove sa cítil v bezpečí. Neplatili na ňom americké zákony a malé ostrovné vlády boli roztrúsené po celom Karibiku. Pred konkurentmi ho chránila podnikateľská preziera​vosť. Pred zradou ho chránil šialený fanatizmus jeho stúpen​cov - tak sa aspoň nazdával. Spomedzi verných vyzbrojil hŕstku najfanatickejších a tí ho boli schopní ubrániť aj pred útokom malej námedznej armády.

Nikto ho však neochránil pred jediným prízrakom, ktorý sa zjavil v noci.

Rozhodol sa, že druhý raz sa už nedopustí chyby, aby sa ob​klopil armádou utáraných idiotov. Už sa nebude spoliehať na fanatizmus, aby si zabezpečil oddanosť. Je v tom priveľa rizík, ako sa na vlastnú škodu poučil pred tromi rokmi.

Tentoraz stavil na jednoduchosť. Zábezpekou jeho nového života bolo odľahlé horské sídlo, únikové cesty, elektronické zabezpečenie, psi a traja osobne vybraní telesní strážcovia, ktorých vernosť si zabezpečil vydieraním, peniazmi a šar​mom. Je to prehľadná skupinka. Hneď zbadá každého cu​dzieho alebo prízrak.

Erasmus si oprel o kreslo striebristú hlavu, zatvoril živé modré oči a spomenul si na výkriky, zúriaci oheň a zadúšajúci dym. Tento výjav bol nezmazateľne vrytý do jeho pamäti, lebo v tú noc takmer prišiel o život. Takmer zomrel rukou muža, ktorého nikdy nevidel. Rukou prízraku, ako zúfalo kričali jeho stúpenci.

Vedel, že to bol človek, a nie prízrak, ako hystericky jačali členovia spoločenstva, keď v posledných panických chvíľach hlúpo pribehli za svojím vodcom, aby ich zachránil. Mal čas postarať sa akurát sám o seba. Ten, kto zničil jeho ostrovnú pevnosť, sídlo Spoločenstva milosti božej, nech bol hoci aj prízrak zo samého pekla. Výsledkom bola katastrofa, z ktorej sa Gladstone ešte vždy spamätával.

Na túto katastrofu myslel každý deň. Tam v Karibiku bola jeho moc takmer bezhraničná. Dlho potrvá, kým ju obnoví a kým sa znova dostane k takému bohatstvu.

Iba ak by sa dostal k tej knihe.

Údolie tajných klenotov bolo neoceniteľnou skratkou k to​mu, po čom Erasmus Gladstone túžil.

„Ešte portského?"

Erasmus otvoril oči a videl, že sklonená Isobel mu nalieva. V jej hlbokom výstrihu sa črtalo plné poprsie. Bohatý človek nemá núdzu o krásne ženy, ale málo z nich má také nadanie, akým sa vyznačuje Isobel Ascaniusová.

„Ďakujem, drahá. Dáš si aj ty?"

„Pravdaže." Usmiala sa naňho ponad času. Reagovala ako vždy na jeho hlas.

Gladstone už dávno prišiel na to, že jeho hlas je skvelou zbraňou. Ľudia naň reagujú, očarúva ich sluch, nechávajú sa ním oklamať. „Zariadila si, aby mala naša slečna Penningtonová mapu?"

„Dostane ju, keď si bude v Denveri prenajímať auto," ubezpečila ho Isobel.

„A motel?"

„Povedala som jej, že cestou je iba jeden vhodný. Ubytuje sa tam. Prečo by nemala dbať na naše odporúčanie?"

„Máš pravdu," prikývol Gladstone zamyslene.

„Naozaj chceš, aby tam prespala jednu noc, kým príde k nám? Nestrácame zbytočne čas?" spýtala sa Isobel.

„Budeme sa môcť presvedčiť, či je sama a či ju nikto nesle​duje. Ak si nebudeme istí, môžeme jej knihu vziať už tam. Vysvetlí si to ako krádež. Je to z našej strany dodatočné bez​pečnostné opatrenie. Tá kniha je nebezpečná, moja drahá. Mimoriadne cenná a mimoriadne nebezpečná."

Isobel sa zadívala z okna. ,'Aj tak si myslím, že priveľa ris​kujeme, len aby sme sa dostali k jednej knihe."

„Pochopíš, aká je dôležitá, keď sa k nej znova dostaneme."

„Prečo mi o tom nepovieš hneď?" spýtala sa Isobel s úsme​vom. „Celkom mi nedôveruješ?"

„Celkom nedôverujem nikomu, moja drahá. Tebe však dô​verujem natoľko, ako ešte nikdy nikomu." Napil sa port​ského. „V kolónii je všetko v poriadku?"

„Samozrejme. Všetci sa tešia na ten večierok."

„To si viem predstaviť," uškrnul sa Gladstone.

„Naozaj chceš, aby sa ten večierok konal, keď tu bude sleč​na Penningtonová?"

„Stopercentne. Bude to výborné krytie pre prípad, že by sme usúdili, že s ňou treba urobiť niečo natrvalo. Ďalšie bez​pečnostné opatrenie, moja drahá. Už by si si mohla zvyknúť na moje malé výstrednosti."

„Sú celkom očarujúce, Erasmus," prisvedčila Isobel. „Veľa sa od teba učím."

„Zaiste." Isobel bola krásna, ale to dobre vedela už od ranej mladosti. Poklony v tomto smere pokladala za normálne a nudili ju. Očariť ju mohli lichôtky o jej inteligencií. Pri ta​kom obdive rozkvitla. Bola to ambiciózna žena.

Mercy sa prebudila s vedomím, že jej život sa zásadne zmenil, a položila si otázku, či si to uvedomuje aj Croft. Zrejme áno. Je veľmi vnímavý a číta v nej ako v otvorenej knihe.

Ale aj ona sa o ňom čo-to dozvedela. Zväčša sa skvele ovláda a ovláda aj svoje okolie. Lenže aj to má svoje hranice a možno ho za ne posotiť. Mercy vedela, že v noci sa jej to po​darilo. A to ju ohromilo.

Pohľad na hodiny jej prezradil, že je pol šiestej. Pohľad na posteľ jej prezradil, že Croft je preč.

Zachmúrila sa a sadla si. V tej chvíli si uvedomila, že na se​be nemá nočnú košeľu. Načiahla sa za ňou a mimovoľne sa za​počúvala, či nezačuje sprchu alebo hrmot kanvice v kuchyni. Nič. V byte bolo dokonalé ticho, ale vycítila, že nie je sama.

Natiahla si žltú nočnú košeľu a ticho podišla k dverám. Znova sa započúvala. Všade ticho. Bola si však istá, že Croft neodišiel. Otvorila dvere do obývačky.

Sedel so skríženými nohami na dlážke pred oblokom. Bol nahý, rukami sa držal za kolená a pohľad mal upretý kdesi ďa​leko na horizont. Uvedomila si, že medituje.

Ticho prešla do kúpeľne. Pustila si horúcu sprchu a zamys​lela sa. Zdravý rozum jej diktoval, aby v ich vzťahu pribrzdi​la. Nepochybovala, že Croft vie, čo robí, ale ona, nanešťastie, nepozná tak dobre svoje túžby a potreby. Aj ona by si potre​bovala zameditovať, aby si usporiadala myšlienky.

Keď o štvrť hodiny vyšla z kúpeľne zakrútená do osušky, Crofta našla v spálni. Prezeral si Údolie, ktoré našiel na noč​nom stolíku. Oblečené mal iba džínsy. Keď na ňu pozrel, v očiach sa mu zračila spokojnosť a pocit majetníctva. Vzal knihu a pohol sa k nej. Mercy však znehybnela a on takisto. Zdvihol knihu.

„Nezabudni ju pribaliť."

„Bez obáv," odvrkla. „Nemám v úmysle zabudnúť ju."

„Vidím, že pred spaním si si počítala."

„Čisté profesionálny záujem," odvetila chladne a otvorila zásuvku s bielizňou. Cítila, ako očervenela.

„Teda tak tomu hovoríš — profesionálny záujem?"

„Presne ako hovoríš. Dokonca som si vytvorila profesionál​ny názor na autora."

„Na Rivingtona Burleigha?" Croft k nej zozadu pristúpil a položil jej na nahé plecia ruky. Letmo ju pobozkal na mok​ré vlasy. „K akému záveru si dospela?"

„Že on je ona."

„Čože?"

Videla, že ho to prekvapilo, a samoľúbo sa usmiala. „Tak je. Ona. Rivington Burleigh bola žena."

„Pornografia z osemnásteho storočia rukou ženy? Sotva."

„Prečo nie? V osemnástom storočí predsa ženy písali. Mno​hé ženy. A nebolo nezvyčajné, že pod mužskými menami."

„Ale také veci?"

„Aj ty patríš medzi mužov, ktorí si myslia, že ženy sa neza​ujímajú o erotiku?" Odstúpila od neho a pobrala sa do šatní​ka po džínsy. „Ak je tak, mám pre teba novinku. Náš vkus je možno iný ako mužský, ale to neznamená, že erotiku nevie​me oceniť."

„To ti verím, Mercy," povedal pomaly a zablyslo sa mu v očiach. „Videl som včera v noci tvoju tvár v zrkadle, pamä​táš sa?"

Cez plece naňho zagánila. „Džentlmen by mi to nepripo​mínal."

„Džentlmen by ťa zrejme nenútil, aby si sa doň dívala."

„Zaujímavý názor."

„Prečo si myslíš, že Burleigh bola žena?"

Mercy sa zamyslela, držiac v jednej ruke džínsy. „V tom texte je čosi citlivé. Opisy pocitov hlavného hrdinu počas se​xuálnych scén zaberajú toľko miesta ako samotná telesná ak​tivita. Mužskí autori sa sústreďujú skôr na vonkajšiu stránku dejov než na emocionálne odozvy."

„Vidím, že si expert na pornografiu orientovanú na mužov. Netušil som, že tvoje profesionálne záujmy sú také široké."

„No a? Nie je to pravda? Nejde mužom skôr o telesnú stránku a ženám o citovú? Preto sa vzťah, usmerňovaný mužom, začína behom zo štartovacej čiary do spálne. Keď ho usmerňuje žena, pokračuje pomalšie, je čas, aby sa lepšie poznali.“
„Ako vidím, náš rozhovor prechádza z profesionálnej rovi​ny do osobnej," skonštatoval Croft. Nehybne stál a atmosfé​ra bola zrazu ťaživejšia.

Mercy mu pozrela priamo do očí. „Áno, prechádza. Podľa mňa sme sa včera večer prenáhlili. Potrebujeme viac času, aby sme sa poznali. Ak to myslíš... so mnou vážne, mali by sme na istý čas ubrať z telesnej stránky."

„Čerta!"

Mercy toto stručné odmietnutie zarazilo a dotklo sa jej. „Ak ti ide len o sex, hľadaj niekde inde."

„V noci si proti sexu nenamietala."

Neprístupný výraz na jeho tvári sa jej nepáčil. „Vo vzrušu​júcej chvíli sa môže stať všeličo. Človek môže podľahnúť moc​nému, dočasnému pocitu tela, ktorý..."

„Ale nie ty."

Prižmúrila oči. „Čo tým chceš povedať?"

„Ty len tak ľahko nepodľahneš mocnému, dočasnému po​citu tela. V noci si vyplávala zo svojej hĺbky a mňa si sa drža​la, aby si sa neutopila."

„Je to veľmi svojrázny obraz, ale na veci nič nemení!"

Pohol sa k nej a ona ustúpila až k stene. V očiach sa mu zračilo pobúrenie alebo hnev. Nebola si istá. Oprel sa rukami o stenu a uväznil ju medzi nimi.

„Naozaj si myslíš, že mi ide iba o sex?" spýtal sa o poznanie pokojnejšie.

„Nuž, je tu aj tá kniha. Nemôžeš poprieť, že máš o ňu záu​jem."

„Teraz nehovoríme o tej mizernej knihe. Hovoríme o nás. Chcem vedieť, či si naozaj myslíš, že mám záujem len o to, aký výkon podávaš v posteli?"

„Tento problém je veľmi bežný vo vzťahoch medzi mužom a ženou," odvetila.

„Teda aj na toto si expert?"

„Croft, prestaň. Chceš ma zastrašiť. Mám celkom oprávne​né obavy a ty by si mal mať toľko zdvorilosti, že k nim budeš pristupovať ohľaduplne."

„Kde je napísané, že musím pristupovať k tvojim idiotským obavám ohľaduplne?"

„Moje obavy nie sú idiotské. Croft, veď sa sotva poznáme. V piatok si sa zjavil v mojom obchode a v nedeľu si ma mal v posteli. To je prirýchlo, nech to berieme akokoľvek. Chcem pribrzdiť. Ak chceš naozaj so mnou do Colorada, musíš s tým súhlasiť."

„To je tvoje posledné slovo?" „Áno," vyhlásila pevne. „Posledné slovo." Nekonečne dlho sa na ňu díval. V očiach sa mu mihali tie​ne, akoby mu hlavou bežali rozličné odpovede. Zrazu spustil ruky zo steny a znechutene pokrútil hlavou.

„Ako sa ti to, doboha, darí?" spýtal sa tichým hlasom, keď sa od nej odvrátil a kráčal k obloku.

Vyslovil to tak ticho, že Mercy si nebola istá, či bola táto otázka určená pre ňu. Položil si ju sám a očividne si na ňu ne​vie odpovedať. „Croft..."

Nevšímal si ju. Rukou si hrabol do čiernych vlasov a díval sa von oblokom. „Práve som si tridsať minút prečisťoval my​seľ a ty si za päť minút rozmetala všetko, čo som dosiahol." „Ale, Croft..."

Obrátil sa k nej a uprel na ňu vyčítavý pohľad. „Dočerta, ja nikdy nestrácam nervy!"

„Nesmieš sa rozčuľovať len preto, že pri mne trocha strácaš trpezlivosť. Máš plné právo, aby si bol..." hľadala výstižné slo​vo. „... aby si bol prekvapený, že som sa rozhodla vziať do rúk tento vzťah. Tvoja osobnosť je dominantná a doteraz si bol pánom situácie ty. Uznávam, že to znamená pre teba šok, keď ti poviem, že musíme po telesnej stránke pribrzdiť, ale..."

Prerušil ju prudkým pohybom ruky. „Už ani slovo, Mercy. Varujem ťa. Mlč, ak nechceš počuť niekoľko nepríjem​ných vecí a možno šokov. Mlč, kým si nedám čaj a nenaraňajkujem sa."

Mercy už-už otvárala ústa, aby mu povedala, že človek ne​má očakávať od svojho sebaovládania priveľa. Po jeho hnevlivom výbuchu však ústa zatvorila a dívala sa za ním, ako od​chádza do kúpeľne.

Vraví sa, že cesta k mužskému srdcu vedie cez žalúdok. Na raňajky teda vyčarí niečo mimoriadne. A pritom bude mlčať. Croft sa musí očividne vyrovnať so situáciou a potrebuje o tom pouvažovať.

Takto sa rozhodla, ale tichému spokojnému úsmevu sa ne​ubránila.

O niekoľko hodín sedela Mercy vedľa Crofta v prenajatej toyote a zápasila s veľkou skladacou mapou Colorada, ktorú si vzala v požičovni áut. Z Denveru sa vydali na juh po me​dzištátnej diaľnici č. 25 podľa úhľadne vytlačených inštrukcií, ktoré ju čakali v požičovni. Vpravo sa týčila hradba Skalna​tých vrchov a dobrodružnejšie založených vodičov vábila, aby odbočili z diaľnice a skúsili šťastie v drsnejšom prostredí.

Šoféroval Croft. On sa rozhodol v požičovni pre toyotu Celicu na horské cesty. Mercy ho ukradomky pozorovala. Je sústredený. Vie si stanoviť cieľ a všetku energiu potom dáva do úloh, ktoré sú potrebné na jeho zdolanie. Nie je typ, kto​rý sa dá rozptýliť, keď si niečo zaumieni.

Táto posledná myšlienka jej nedala pokoj od rána. Na to si mala myslieť skôr, pokarhala sa v duchu Mercy. Treba oveľa viac ako v podstate primitívne reakcie ženy, aby Crofta Falconera niečo odtrhlo od jeho cieľa. Prakticky sa potkla o vlast​né nohy a sama mu spadla do náručia.

„Čo je?" Vrhol na ňu nespokojný pohľad. „Zablúdila si?"

„Nie, nezablúdila som. Už sme takmer pri odbočke do hôr. Ešte pár kilometrov."

Sprvu na nazdávala, že jeho strohosť je reakciou na výbuch jeho mužského temperamentu. Potom jej svitlo, že ide o niečo iné. Je sústredený na čosi dôležitejšie, než je tvrdohla​vá žena. Bola z toho nesvoja.

„Podľa inštrukcií pána Gladstona sa máme na noc zastaviť v istom moteli neďaleko lyžiarskeho strediska. V tomto roč​nom období je v prevádzke iba hŕstka motelov. K nemu do​mov pôjdeme zajtra." Mercy sa naklonila dopredu a sledova​la smerové tabule. „Tu je to. Odboč do hôr."

Dostali sa na obyčajnú dvojsmernú cestu, ktorá začala po chvíli pomerne prudko stúpať. Stromov pribudlo, vegetácia zhustla a ocitli sa v hustom zelenom lese, ktorý zakrýval vzdialené štíty.

„Nikdy som nemala rada hory," prehodila Mercy. „Je v nich taká ťaživá atmosféra. A stromy vydávajú čudné zvuky."

„Zvláštne, že takto zmýšľaš, keď bývaš na severozápade. Štát Washington je známy horami."

„Nemám nič proti pohľadu na ne. Ale možno si si všimol, že v nich nebývam. Bývam na pobreží."

„Ja tiež."

Spokojne sa usmiala. „To ma neprekvapuje."

„Prečo to hovoríš?"

„Možno ten tvoj záujem o akvarely. Sú akési vhodnejšie pre prímorské oblasti. Ale neviem. Jednoducho ma neprekvapilo, že bývaš pri mori."

„Keď skončíme tú vec s Gladstonom, vezmem ťa do Oregonu."

Usmiala sa. „Dohodnuté." Akosi ju povzbudilo, keď hovo​rili o budúcnosti. Vzápätí sa zamyslela, ako čudne to for​muloval. Nepovedal, keď ,odovzdáme knihu', ale ,keď s ním skončíme tú vec'. Po tvári jej preleteli chmáry. „Nemal by si trocha spomaliť? Už nie sme na diaľnici."

„Bez obáv, Mercy. Všetko je pod kontrolou."

Oprela sa a vzdychla, lebo mal pravdu. Šoféroval nadmieru isto a obratne ako automobilový pretekár. Každú zákrutu vy​bral dokonale. Toyota reagovala na jeho majstrovské ovláda​nie.

„Máš mimoriadne dobré reflexy, však, Croft?" Vyznelo to takmer ako výčitka.

„Áno," prisvedčil bez štipky pýchy. Bral to ako fakt.

Krátko pred siedmou zastali na parkovisku pred trocha ošarpaným, ale inak čistým motelom. Stál na okraji lyžiar​skych terénov. Mercy nepochybovala, že táto jednoposcho​dová stavba v zime ožije a pôsobí oveľa prívetivejšie, keď sa okolo nej tmolia na sviežom snehu skupinky lyžiarov. Te​raz, za letného podvečera, tu stál opustený a pôsobil bezú​tešné.

Croft si všimol jej kritický pohľad, keď vyberal z auta ba​tožinu. „Mohli by sme si niečo nájsť ďalej," nadhodil.

Mercy pozrela na niekoľko áut pred motelom. „Zostaňme radšej tu. Je neskoro a ktovie, či je ďalej niečo otvorené. Okrem toho tu majú bistro a ja zomieram od hladu."

Croft zaváhal, potom pokrčil plecami a vykročil k maličkej recepcii.

Mercy akoby si zrazu na niečo spomenula. Pobehla za Croftom. „Croft, dve izby."

Nepovedal nič, ani na ňu nepozrel, iba ďalej kráčal.

„A chcela by som byť na prvom poschodí," dodala Mercy.

„Ešte dajaké požiadavky?"

Ignorovala jeho chladný tón. „Áno. Spýtaj sa ich, či majú sej f. Rada by som tam uložila na noc Údolie. "
Zastal a zadíval sa na ňu. „Prečo, dočerta? Niekoľko týždňov si ju mala doma a nebála si sa? Prečo tie strachy teraz?"

„Neviem," priznala sa úprimne. „Možno preto, že to tu vy​zerá tak opustene. Nevieme, kto tu pracuje. Stavím sa, že zámky na dverách sa dajú otvoriť kreditkou. Osamelo cestu​júce ženy sú opatrné, Croft. Keby sa nejaký dobrák rozhodol, že mi prehľadá izbu, či tam nemám peniaze, mohol by natra​fiť na Údolie a z rozmaru si ho vziať."

„Toho by si sa nemusela báť, keby si spala so mnou."

Recepčný bol na jej prekvapenie zdvorilý a úslužný. Pride​lil im izby, vzal zabalené Údolie a uložil ho do motelového sejfu. Bol starodávny, ale vyzeral solídne.

Keď sedeli v prázdnom bistre pri mastnom, nevábnom hamburgeri, Mercy robila čo mohla, aby nadviazala s Crof​tom živý rozhovor. Celý deň bol mĺkvy a nejavil chuť k zme​ne. Mercy mala opäť dojem, že je mysľou inde. Skľúčilo ju to.

Čiže takto vyzerá ich malý výlet do Colorada, aby sa lepšie spoznali.

Keď potom zhasla svetlo a uložila sa na lacnú posteľ v lac​no zariadenej izbe, vážne sa zamyslela, či niekto niekedy dobre poznal Crofta Falconera. Pochybovala o tom.

Ticho ležala a natŕčala uši do susednej izby. Bol v nej Croft. Steny boli tenké, ale nepočula nič.

To ani neprekvapuje, pomyslela si. Ten človek sa pohybuje ako duch. Mercy si natriasla vankúš, obrátila sa na bok a za​tvorila oči.

Croft stál potme pri obloku a díval sa do tmy za motelom. Oblok trocha odchýlil, aby sa do potuchnutej izby dostal čer​stvý vzduch. Borovice a jedle ticho vzdychali. Mercy mala pravdu, blyslo mu pobavene mysľou. Stromy naozaj vydávajú čudné zvuky.

Mercy sa pred pol hodinou konečne uložila. Počúval zvu​ky, ktoré tomu predchádzali, ten predspánkový rituál. Po​čul, ako otvára kufor - zrejme si vyberá tú upätú dlhú nočnú košeľu.

Potom s príjemným očakávaním počul, ako otvorila dvere na šatníku. Vyzlečie si pestrofarebnú košeľu, najprv si ju rýchlo rozopne a odhalí ladnú krivku poprsia. Potom prišli na rad džínsy. Počul, ako z nich vystúpila, a videl ju pred se​bou iba v tenučkých nohavičkách. O chvíľu z nej aj tie spadli. Počul pohyby, ako sa držala dverí šatne, keď pri sťahovaní balansovala na jednej nohe. Predstavil si, ako sa bledo​hnedý trojuholník kučier na lone črtá v matnom svetle stropného svetla.

Príjemné vzrušenie opadlo a Crofta premklo sklamanie, keď počul, ako si Mercy ľahla. Ledva ovládal roztúženosť.

A teraz stojí pri obloku a rozmýšľa, či neprejsť do jej izby a neľahnúť si k nej. Pravdepodobne by bola ospanlivá, celá mäkká a nepoúčala by ho o správnom smerovaní ich vzťahu.

Vzťah.

Toto slovo sa mu nepáči. Zrejme preto, že mu celkom ne​rozumie. Je priveľmi hmlisté, neurčité, priveľa sa doň zmestí. Žena mu prisúdi význam, ktorý sa jej v tej či onej chvíli zdá vhodný, a muž potom tápe, aby objavil, čo to má byť.

Spomenul si, ako sa mu v náručí dokonale oddala, a pove​dal si, že by stačilo trocha pritlačiť a urobila by to teraz zno​va. To sa mu páčilo, páčilo sa mu vedomie, že vie prekonať jej normálnu obozretnosť.

Zahnal myšlienky na to, ako stratil sebaovládanie. Na túto stránku milovania je lepšie nemyslieť.

Napätie v tele mu pripomenulo, aké múky si pôsobí. Rých​lo sa sústredil na iné veci. Čaká ho práca, pripomenul si. Mer​cy ho od nej odvádza, a to je nebezpečné.

Najdôležitejšie je v tejto chvíli Údolie tajných klenotov. Croft sa zamračil, keď si spomenul, ako Mercy nástojila, že ho dá do sejfu. Chcel jej ponúknuť, že si knihu vezme k sebe, ale tušil, že by odmietla. Trocha mu nedôveruje, veď aj on chce Údolie. Ale zároveň sa mu nepáčilo, že mu nedôveruje.

Čím dlhšie na to myslel, tým menej sa mu pozdávalo, že Údolie je dolu v chatrnom sejfe. A tieto myšlienky nemali nič spoločné s Mercy. Boli prosté a logické.

Ak je Gladstone seriózny zberateľ, je to v poriadku. Ale ak je to človek, ktorý sa predtým volal Egan Graves, v tejto chví​li už vie, že Mercy necestuje sama. Zberateľovi by neprekáža​lo, že si vzala na cestu spoločníka. Graves však bude vrcholne znepokojený.

V takom prípade nie je Údolie v sejfe bezpečné. Lepšie bu​de, keď ho vezme k sebe hore do izby. Ráno Mercy vysvetlí, že akosi nedôveroval recepčnému. Recepční v odľahlých moteloch majú v noci dlhú chvíľu a sú celkom prirodzene zve​daví, čo si cestujúci uložil do sejfu. Niekedy až priveľmi zve​daví.

Croft otvoril dvere a bez najmenšieho hluku zišiel dolu schodmi do vestibulu. Zastavil sa pri vchodových dverách a vyzrel do noci. Potom mu padol pohľad na zámku. Áno, Mercy mala pravdu - bola chatrná, dala by sa otvoriť aj kreditkou.

Pobral sa k recepcii. Privítal ho pach lacného vína a Croft hneď vedel, ako recepčný zabíjal dlhý večer. Tento záver mu potvrdilo výdatné chrápanie, nesúce sa z pohovky v kúte.

Croft recepčným zatriasol, ale zbytočne. Víno pôsobilo ako zaručený liek proti nespavosti. Ešte zopár hodín bude tvrdo spať.

Croft pristúpil zozadu k pultu. Starodávny sejf stál pri ste​ne na dlážke. Otvoril jednu zásuvku, otvoril druhú a v tretej našiel znútra papierik prilepený lepiacou páskou a na ňom kombináciu sejfu. S bezpečnostných opatrení si zrejme v coloradských horách nerobia ťažkú hlavu.

Kapitola 6
Mercy sa prebudila so zrýchleným pulzom a s mrazivým po​citom pri žalúdkom.

Chvíľu sa nevedela zorientovať. Dve veci jej však boli jasné — že nie je vo svojom byte a že sa robí čosi nedobré.

Jej oči si postupne navykli na tmu a rozoznala obrysy zariadenia v motelovej izbe. Pomaly sa upokojila. Žije predsa už dosť dlho sama, aby ju vyľakala tma. Nič sa nedeje. Stačí sa upokojiť. Napokon, Croft je vedľa. Stačí zavolať a cez tenkú stenu to začuje.

Pulz sa jej pomaly upokojil. Čo sa to s ňou robí? Samu se​ba nespoznávala.

Vtom začula pri obloku slabučké zaškrabkanie a krv sa jej znova divo rozprúdila.

Asi konár, ktorý škraboce o múr budovy, povedala si. Pri​nútila sa vstať. Dočerta, nenechá sa predsa terorizovať hlúpym stromom.

Rázne vykročila k obloku. Tieto veci treba vyriešiť hneď. Osamelá žena je zvyknutá v noci vstať a zistiť príčinu šramo​tu. Iba tak sa upokojí. Vykloní sa z obloka a presvedčí sa, že všetko má na svedomí konár.

Bola ešte krok od obloka, keď sa za ním zjavil tieň s obrys​mi ľudskej postavy.

Sú chvíle, keď treba zistiť, odkiaľ prichádzajú čudné zvuky. Sú chvíle, keď treba byť odvážny. A sú chvíle, keď treba volať o pomoc.

Mercy šialene zajačala.

Postava za oblokom znehybnela, akoby narazila na elektric​ký plot. Vzápätí ožila a zmizla.

O sekundu sa rozľahlo búchanie na Mercine dvere.

„Mercy! Otvor, lebo vylomím dvere!"

Mercy priskočila k dverám. Prudko ich otvorila a Croft ju takmer zrazil z nôh, keď skočil dnu. Pohyboval sa nielen rýchlo, ale aj nehlučne.

„Čo sa deje?" Pohľadom prebehol izbu, keď Mercy zažala.

„Ktosi bol za oknom. Mužský tieň. Keď som skríkla, zmi​zol."

Croft už bol pri obloku, otvoril ho a vyklonil sa von. „Je preč. Stratil sa medzi stromami. Zrejme má neďaleko auto."

„Ak čo robil pri mojom okne? Croft, musíme niečo uro​biť!"

„Čo navrhuješ? Aby som sa bosý rozbehol za autom?"

Mercy si až teraz uvedomila, že má na sebe iba slipy. Pri každom kroku sa mu pod kožou vlnili svaly. V bledohnedých očiach mal nebezpečný zlatistý svit. Vyzeral ako dravec, kto​rému práve unikla korisť.

„Mala som na mysli niečo menej náročné," odvetila opa​trne. „Mali by sme hneď zavolať na recepciu." Siahla po tele​fóne.

„Toho telefónom neprebudíš," zamrmlal Croft. „Počkaj chvíľu, niečo si na seba natiahnem."

„Ako že ho neprebudíme? Croft? Vráť sa. Čo sa deje?" Mer​cy zložila slúchadlo a vybehla za ním do jeho izby.

„To ti vysvetlím neskôr," odvetil. „Aj ty si na seba niečo daj, ak chceš ísť so mnou dolu."

Mercy si až teraz uvedomila, že má oblečenú iba nočnú ko​šeľu. Poobzerala sa po chodbe a rýchlo sa vrátila do svojej iz​by. Neotvorili sa ani jedny dvere ostatných izieb. Jej výkrik ni​koho neprebudil. Na poschodí sú s Croftom očividne sami.

Rýchlo si prehodila pohodlné sako a hneď nato pribehol Croft, ktorý si v behu zapínal zips na džínsoch.

„Si hotová?"

„Áno."

Rozbehli sa dolu schodmi.

„Čo myslíš, čo chcel ten chlap za oknom, Croft?"

„Neviem, ale zdá sa, že si mala pravdu o tých nočných zlo​dejoch."

Mercy prikývla. „Chvalabohu, že som dala Údolie do sejfu."

Vybehli do chladnej noci a zamierili k recepcii. „Vieš, chcel som ti to povedať až ráno..." nedopovedal, lebo dvere do re​cepcie boli otvorené. „Čo, dočerta..."

Mercy sa znova zľakla. „Sem sa asi vlámal najprv," poveda​la a zastala na prahu. „Možno okradol recepčného a potom sa šiel pozrieť, čo by mohol ešte ukradnúť."

Croft sa popri nej pretisol dnu a zažal svetlo.

„Doboha!"

Mercy mu pozrela ponad plece, aby videla, na čo sa díval on. „Och, bože!" Na dlážke ležal recepčný a z hlavy mu vyte​kala stružka krvi. „Chudák!" Pobehla k nemu a omarili ju vínové výpary.

„Nemuseli ho tresnúť po hlave. Aj tak o sebe nevedel." Croft si kľakol vedľa Mercy, ktorá skúšala recepčnému pulz.

„Čo myslíš tým, že aj tak o sebe nevedel? Croft, čo sa tu, preboha, robí?" Nečakala na odpoveď. „Musíme zavolať dajakú pohotovosť, ak v tomto kraji niečo také existuje. Žije, ale je veľmi doráňaný." Odtrhla dlaň od hlavy recepčného. Prsty mala lepkavé od krvi.

Croft ju zvedavo pozoroval. „Pri pohľade na krv sa ti nero​bí zle, ako vidím."

„Ľudia, ktorí sa živia samostatne, si nemôžu dovoliť slabý žalúdok. Život medzi daňovým úradom a bankami nie je pre​chádzka ružovým sadom. Zavoláš teda pohotovosť, alebo mám zavolať ja?"

„Nemáme veľmi na výber. Asi musíme zavolať dajakú vrch​nosť." Povedal to zdráhavo a podišiel k telefónu. „Je tu číslo na miestneho šerifa. S recepčným radšej nehýb." „Nebudem."

Na druhom konci zdvihli slúchadlo a Croft im niekoľkými slovami nevzrušené vysvetlil, čo sa stalo. „Dobre, počkáme," povedal nakoniec.

Keď telefonoval, nedíval sa na Mercy. Hľadel do priestoru za pultom, kam Mercy nevidela. „O chvíľu tu budú. Je to len niekoľko kilometrov od lyžiarskeho strediska."

Mercy stále kľačala pri recepčnom. „Kto to mohol urobiť? Veď vidieť', že tu v lete veľa peňazí nemajú. Je tu zopár hostí a všetci zrejme platia kreditkou, nie hotovosťou. Ktovie, či ne​vykradol aj bistro?"

„A potom si povedal, že sa ešte pozrie, či sa niekde nepovaľuje peňaženka. Je to možné." „Nehovoríš to veľmi presvedčivo."

„Ostatní sú ubytovaní na prízemí. Prečo by sa namáhal ho​re, keď to mal bližšie na prízemie?"

„Ktovie? Možno nevedel,  ktoré izby sú obsadené a..." V diaľke sa ozvala policajná siréna. „Chvalabohu, že už idú." „Pokiaľ to niečomu pomôže," zahundral Croft. „Čo je s tebou, Croft? Museli sme predsa niekoho zavolať. Čo máš proti miestnej polícii?"

„Nič. Ibaže k oficiálnej ruke zákona nemám veľkú dôveru." „Niekedy si veľmi cynický, Croft, a..." zrazu zmĺkla, lebo oči jej padli za pult. „Croft!"

Pozrel, kam smeroval jej zdesený pohľad. „To nič, Mercy. Údolie je v bezpečí."

Mercy ho však nepočúvala. Priskočila k otvorenému sejfu. „Je preč! Croft, vzal Údolie Celá moja budúcnosť je preč. Možno ani nevie, čo vzal. Keby som ho dostala do rúk, za​škrtím ho!"

„Mercy, upokoj sa." Sirény zavyli hlasnejšie a prvé auto pri​chádzalo na parkovisko. Croft chytil Mercy za plecia. „Počú​vaj ma, Údolie je v bezpečí. Mám ho hore v izbe."

Zvrtla sa mu tvárou v tvár. „Nemôžeš ho mať v izbe. Dala som ho predsa do sejfu, a niekto ho vzal."

„Vzal som ho už skôr."

Zatvárila sa zmätene. „Prečo? Kedy? Ako si sa k nemu do​stal? Veď len mne by ho dali. Croft, to je neskutočné. Chcem hneď vedieť, čo sa tu robí."

„Poviem ti neskôr."

„Hneď teraz!"

Zavrtel hlavou. „Teraz nie. Musíme sa zhovárať so šerifom, a to nechaj na mňa."

„Čo budeš robiť? Klamať mu?" Zúrila.

„Poviem mu pravdu. Je to vždy ľahšie. Bude to jedno​duché."

„Nerozumiem, Croft." Zúrila a bola celkom zmätená. Ne​malo to pre ňu ani hlavu ani pätu. A najhoršie je, že Croft je celkom chladný, absolútne sa ovláda.

„Momentálne tomu naozaj nerozumieš. Nechaj, hovoriť budem ja. Ty mu len povedz, že si videla za oknom postavu, a pri tom zostaň."

Mercy mu chcela vmiesť do tváre, že sa zbláznil a že nebu​de klamať úradom. Chcela mu povedať, že si nedá diktovať a že nie je taká hlúpa, aby jej vo vážnej situácii rozkazoval člo​vek, ktorého pozná sotva tri dni.

Jeho pohľad bol však pokojný, upokojujúci a pevné ruky na jej pleciach akoby z nej odčerpávali silu vôle.

„Mercy, vieš, že mi môžeš dôverovať."

„Nie, neviem!" Bol to však slabý protest. Siréna na parko​visku stíchla, auto zastalo, otvorili sa dvere a ktosi vystúpil. K dverám kráčala uniformovaná postava.

Croft jej rukami mierne zovrel plecia, ale Mercy mala pocit, akoby jej ich zvierala oceľová pasca. Strhol ju do svojej mocnej vôle.

„Dočerta, Croft, nemáš právo takto ma zastrašovať," za​syčala.

„Nemám na výber. Urobíš, ako hovorím. Neskôr si to vy​jasníme." Pustil ju, keď šerifove čižmy zadupotali pred pra​hom. „Vzchop sa a tvár sa, akoby si práve bola videla ducha."

Mercy by ho bola najradšej tresla po hlave lampou, ktorá stála na pulte, ale vo dverách sa už zjavil šerifa Croft sa k ne​mu obrátil.

A Mercy si zlostne pomyslela, že naozaj vidí ducha. Bez​hraničný chlad v Croftovom pohľade vyvieral z akýchsi prízračných sfér.

Mercy sedela meravo na peľasti postele v motelovej izbe, keď prišiel Croft a v ruke niesol zabalené Údolie tajných klenotov. Šerif odišiel pred niekoľkými minútami a bezvedomého re​cepčného odviezla sanitka.

„Dobre," začala Mercy bojovne, keď Croft za sebou zatvo​ril dvere. „Máš Údolie, celé a nepoškodené. Je tu mnoho otá​zok, na ktoré treba odpovedať." Načiahla sa za knihou.

Podal jej ju a nadvihol obočie, keď mu ju vytrhla z ruky a roztrhla šnúrku, ktorou bola previazaná. „Ďakujem ti, že si všetko so šerifom nechala na mňa."

„Nemáš za čo ďakovať. Vmanévroval si ma do toho za​strašovaním." Roztvorila papier, aby sa presvedčila, či je to na​ozaj Údolie. „Mal by si sa hanbiť. Nemáš právo takto trauma​tizovať ľudí, ktorí ti nič neurobili."

„Nezastrašoval som ťa."

„Zastrašoval. A druhý raz to už nemienim znášať, aby bolo jasné!" Vrhla naňho spod privretých očí zlostný pohľad.

Prvý raz za celý večer sa mierne usmial. „Keby si bola za​strašená, neútočila by si na mňa ako divá mačka."

„Neútočím na teba ako divá mačka!"

„Ale nedá sa povedať, že by si sa ustráchané chúlila v kú​tiku."

„Samozrejme, že sa nechúlim. Zúrim!"

„To zastrašovanie bolo zrejme slabučké."

„Rozhodla som sa, že ti dám príležitosť, aby si mi všetko medzi štyrmi očami vysvetlil," vyhlásila Mercy zvysoka.

„Ďakujem."

„Len sa netvár tak pokorne. Na mňa to nezaberie. A teraz mi povedz čistú pravdu. Nechcem rozprávky, ktoré si zavesil na nos šerifovi."

Croft na ňu zagánil. „Šerifovi som povedal pravdu. Pred niekoľkými hodinami som zišiel dolu do recepcie a vzal som Údolie zo sejfu. Nedôveroval som recepčnému. Z nudy alebo zo zvedavosti mohol otvoriť sejf a pozrieť sa, čo je dnu."

„Povedz mi úprimne, Croft, bude si z toho všetkého re​cepčný niečo pamätať?"

„Nie. Keď som prišiel, mal už v sebe celú fľašu vína. Ak ne​zabudol všetko pre alkohol, potom mu pamäť zaiste vymaže otras mozgu. Presne, ako som povedal šerifovi."

„Ale mozog mu fungoval celkom dobre, keď ti dal kombi​náciu zámky a dovolil ti sejf otvoriť, však?" namietla Mercy. „Tak si to aspoň naznačil šerifovi, nie?"

„Si dosť blízko pravdy," pripustil.

Mercy vytreštila oči. „Kombináciu ti nedal recepčný?"

„Povedzme to tak, že sa tam príhodné povaľovala."

„Croft, chcem celú pravdu."

„Dobre. Keď som tam prišiel, spal ako drevo. Zatriasol som ním, ale nič. Kombináciu som našiel v zásuvke stola. Sejf som si otvoril sám a Údolie som si vzal. Odniesol som si ho do iz​by a ľahol som si. Koniec."

„Prečo ti stále verím, keď ma kŕmiš najneuveriteľnejšími bájkami?"

Croft si sadol na jedinú stoličku v izbe. „To veru neviem. Asi pôsobí môj prirodzený šarm."

„Ja by som to nazvala inak," zamrmlala, keď si spomenula, ako ju silou vôle prinútil spolupracovať. „Prečo ti tak záleža​lo, aby šerif nevedel, že zlodej šiel po Údolí?"
„To mi nedalo veľa práce. Šerif dospel k takému záveru sám. Ten, kto otvoril sejf druhý raz, vlámal sa aj do bistra, z jedného auta na parkovisku ukradol stereo a z troch izieb na prízemí vzal peňaženky. Až potom sa vydal na naše poscho​die. Očividne nechcel nič vynechať."

„Tak to vyzerá, však?" Mercy sa zachmúrene pozrela na kni​hu. Keby šiel niekto po Údolí, určite by nekradol z auta ste​reo a peňaženky. „Kto mohol vedieť o Údolí? Ak, pravda, re​cepčný niekomu nepovedal, že v sejfe je niečo cenné. Ale to nemá logiku."

„Ani na chvíľu si nevidela do tváre tomu chlapovi za ok​nom?" spýtal sa Croft ticho, dívajúc sa na jej sklonenú hlavu.

„Nie. Videla som iba tienistý obrys, ktorý prekĺzol za ok​nom. Chvíľu postál, a keď som skríkla, bol preč." Mercy zra​zu prudko zdvihla hlavu, lebo si spomenula, ktorým smerom tieň zmizol. „Mieril k tvojmu oknu."

Croft na to nepovedal nič, iba sústredene pozoroval jej tvár, na ktorej sa zračilo, ako si preberá jednotlivé možnosti.

Zamyslene pokračovala. „Vlastne mohol vkĺznuť do tvojej izby a..."

„... a zhodil si šaty a o niekoľko sekúnd stál za tvojimi dve​rami, keď si zajačala?" dokončil Croft celkom pokojne. „Na to zabudni, Mercy. To som nebol ja."

Popudilo ju to. „Čakáš, že tí uverím absolútne všetko, čo mi povieš. Čo dokazuje, že si to naozaj nebol ty?"

Stretli sa im pohľady. „Lebo keby som bol za tým oknom ja, nepočula by si absolútne nič." Bolo to suché konštatova​nie, v jeho hlase nebola ani stopa po vystatovačnosti.

Duch. Prízrak. Prízrak by človek nepočul. Má pravdu.

Mercy vzdychla a položila Údolie na skrkvanú posteľnú plachtu. „No dobre teda, zostaňme pritom. Bol to iba obyčaj​ný zlodej. Recepčný sa z toho dostane a zlodej si odniesol z auta stereo a z motelu tri peňaženky."

„Mercy?"

„Prosím?"

„Je tu ešte jedna možnosť." Jeho hlas zaznel oveľa miernej​šie. Sedel na stoličke, lakťami sa opieral o područnice a moc​né prsty mal prepletené pod bradou. Bledohnedé oči mal za​dumané.

„Akosi som sa bála, že také niečo povieš," vzdychla Mercy ustato. „A akosi to nechcem počuť, Croft."

„Prišiel čas, aby si to počula, Mercy. Existuje čosi, čo by si mala o mne a o Údolí tajných klenotov vedieť."

Mercy sa dotkla papierového obalu knihy a odrazu ju za​plavil smútok. Od začiatku cítila, že Croftova prítomnosť v jej živote nie je jednoduchá a nekomplikovaná. Čosi jej ho​vorilo, že pravdu nechce počuť. Tušila, že potom sa všetko zmení. „Ak mám o niečom vedieť, prečo si mi to nepovedal hneď?"

„Pozri na mňa, Mercy."

Letmo mu pohľadom zavadila o tvár a znova uprela oči na knihu. „Povedz, čo treba, Croft, nech to máme za sebou."

„Ani raz som ti neklamal."

„Povedal si mi celú pravdu?" spýtala sa celá napätá.

„Nie."

„A prečo?“
„Lebo doteraz si ju nepotrebovala vedieť. Dosiaľ som mal len zopár otázok, nijaké skutočné stopy, nijaké zaručené in​formácie, iba tú knihu."

Mercy od nej odtrhla ruku, akoby pálila. „Čo je s ňou?"

„Nemala by existovať. Mala zhorieť pri požiari pred tromi rokmi. S ňou mal zhorieť človek, ktorý sa volal Egan Graves a celá jeho zbierka."

„Prečo ťa tak znepokojilo, že je kniha na svete?"

„Ak unikla ohňu, existuje možnosť, že mu unikol aj Graves."

„Ako to všetko vieš?" hlesla.

„Bol som tam, keď vtedy v noci horelo."

Mercy sa zhlboka nadýchla. Bála sa čo len pohnúť. „Kde?"

„V Gravesovom sídle v Karibiku."

„Ten požiar si založil ty?"

Croft pokrútil hlavou. „Nie. To nie je môj spôsob. Nemal som v úmysle založiť oheň. Ale pri elektrickej rozvodni sa strhla bitka. Strážnik hodil malý granát a niečo vybuchlo. Oheň sa rozšíril a všetko pohltil. Alebo takmer všetko. Vtedy som sa nazdával, že zhorelo všetko. Nebol dôkaz, že Graves prežil. Bolo to horiace peklo, ktorému nič a nikto nemohol uniknúť."

Mercy bola ako omráčená. „Croft, čo si tam robil? Čo to malo všetko znamenať?"

„Egan Graves si viedol svoj špinavý podnik na istom karibskom ostrove, kam nesiahali americké zákony. Malo to byť náboženské spoločenstvo, miesto osvietenia. Graves to nazval Spoločenstvo milosti božej. Bol to pláštik pre sex a drogy. Vtiahol do toho naivných mladých ľudí, mužov i ženy, a uro​bil z nich doslova otrokov. Ovládal ich drogami a bizarnou hypnózou. Spoločenstvo využívalo svoje obete na prostitúciu, na hercov v najodpornejšom druhu pornografických filmov, ako priekupníkov s drogami, ako zlodejov, slovom na všetko, čo bolo užitočné na vybudovanie Gravesovho impéria. A to všetko sa dialo pod pláštikom náboženského osvietenia."

Mercy sa dívala s vytreštenými očami. „Ako si sa o tom do​zvedel?"

„Požiadali ma, aby som tam šiel a priviedol odtiaľ jednu z obetí. Priateľovu dcéru. Chcel aj Gravesa. Strašne, strašne ho chcel dostať do rúk. Chápal som ho."

„Bože dobrý! A čo sa stalo?"

„To dievča som odtiaľ dostal a ešte zopár ostatných. Ale nie všetkých, Mercy. Všetkých nie. Niektorí tomu prepadli natoľ​ko, že keď vypukol požiar, namiesto aby sa usilovali zachrániť, vbehli do plameňov a hľadali svojho pána a Spasiteľa." Croftove oči potemneli. „Gravesa som nedostal. Zmizol v ohni, pohltili ho plamene. Tak som si aspoň myslel."

Mercy naňho upierala pohľad a pred očami sa jej vzápätí zjavili scény požiaru. Až priveľmi rýchlo. Prichodilo jej to, akoby tie výjavy prichádzali priamo z Croftových spomienok, a nie z jej obrazotvornosti. „Museli strašne kričať," šepla. „Strašne, príšerne..."

Čudne na ňu pozrel. „Áno. Ako to vieš?"

Potriasla hlavou, chcela sa oslobodiť od obrazov, ktoré jej zaplavili myseľ. Mimovoľne zdvihla ruku, akoby sa chcela Crofta dotknúť, ale sedel priďaleko. Ruka jej klesla. „Nemo​hol si zachrániť všetkých, Croft, najmä nie tých pobláznených. Musel tam byť strašný chaos. Plamene, pobiehajúci, kričiaci ľudia, streľba strážcov. Viem si to živo predstaviť. Príšerná scéna."

„Áno," prisvedčil ticho. „Bolo to príšerné." Nespúšťal oči z jej tváre.

Dlho na seba bez slova hľadeli. Mercy si v mysli rozpletala, čo práve počula, ale nebolo to ľahké. Jej vnútro sa zmietalo medzi súcitom a zúrivosťou. Tieto protichodné pocity ju miatli.

„Hovoríš, že ťa požiadal priateľ, aby si tam šiel?" Croft prikývol.

„Mal dôvody predpokladať, že práve tebe sa podarí dostať odtiaľ jeho dcéru?" „Správne."

Mercy preglgla. „Robil si také niečo už predtým?" „Áno."

„Croft, kto si vlastne, preboha? Dajaký žoldnier? Pre​požičiavaš svoje telo a svoju zručnosť ľudom, ktorí si to za​platia?"

Croftov výraz trocha stvrdol, ale nepohol sa. „Pracoval som pre toho, kto ma potreboval, kto ma naozaj potreboval. Nie​len pre tých, ktorí mali peniaze." „Akosi v tom nevidím rozdiel."

„Bral som len takú prácu, ktorá mi vyhovovala. Dalo by sa povedať, že som bol čosi ako súkromný detektív. Môj hono​rár je vysoký. Mohol som si dovoliť vyberať klientov."

„Väčšina súkromných detektívov pracuje v poisťovníckych záležitostiach a v prípadoch, keď sa manželia hádajú, komu pripadnú deti po rozvode," namietla.

Prikývol. „Ale v tomto som ja nepracoval." „To je mi jasné!" Mercy vyskočila a začala chodiť hore-dolu po izbe. Napokon zastala pri okne a rozpálené čelo si pri​ložila na chladné sklo. „Tvoja oblasť je v niečom inom, však? Filozofia násilia, tak si to povedal, čo?"

„Už tri roky som nepracoval na nijakom prípade. Keď som sa vrátil z Karibiku, otvoril som si tie Školy. Bolo načase pre​stať s prácou, ktorú som robil dovtedy."

„Čo mi tu chceš nahovoriť? Že už nie si násilník?"

„Že už nie som človek, ktorý si zarába na živobytie nási​lím," povedal obozretne. „Iba ak nepriamo, vyučovaním se​baobrany."

Zastala si k nemu tvárou v tvár. „Ako to môžeš povedať? Keď si vynaložil toľko námahy, aby si sa so mnou dostal ku Gladstonovi? Už nechcem nijaké polopravdy, Croft. Chcem čistú, nefalšovanú pravdu!"

Pomaly vstal. „Povedal som ti pravdu. Existencia Údolia vzbudila isté otázky, na ktoré potrebujem odpoveď. Nie je to nová vec, dokončujem starú prácu. Treba to doriešiť."

Prenikavo ho pozorovala, vnímajúc jeho železnú vôľu. „A ty si typ, ktorý chce za každú cenu dokončiť staré veci, však?"

„Kruh treba uzavrieť."

„Nechcem teraz počúvať tvoje supermanské filozofie. Po​vedz mi len fakty. S tými sa viem vyrovnať. Ale na druhej strane možno už viem viac, než som chcela. O Údolie sa ne​zaujímaš preto, že by si ho chcel do vlastnej zbierky. Je pre teba mostom k tomu, čo si pred tromi rokmi pokladal za vy​riešené."

„Áno."

„A bojíš sa, že si nedokončil prácu, do ktorej si sa pustil."

„Áno."

„A o mňa sa nezaujímaš preto, že by som bola očarujúca a neodolateľná, ale iba preto, že som kúskom hádanky, ktorú chceš rozriešiť. Využívaš ma, lebo iďeš po stope tej knihy."

Croft sa hlboko zachmúril. „Stačilo, Mercy. Tvoja logika stojí na vratkých nohách. Ty a kniha ste dve navzájom nesú​visiace veci."

„Čerta starého! Viem rozmýšľať rovnako logicky ako ty, Croft! Využívaš ma a ak si myslíš, že to budem ďalej znášať, sakramentsky sa mýliš!"

Croft si úprimne vzdychol. „Ľutujem, Mercy, ale v tejto ve​ci nemáš na výber. Zašlo to priďaleko."

Chcelo sa jej sklamane, hystericky revať. S vypätím všetkých síl sa však ovládla. „Mýliš sa. Môžem to zastaviť hneď tu a zaraz!

„Radšej sa osprchuj a zbaľ sa. Pomaly svitá a ani jeden ani druhý toho dnes už veľa nenaspíme." Croft sa obrátil, vyšiel a ticho za sebou zatvoril dvere.

Mercy hľadela na dvere v nemom úžase a zdesení. Všetky jej predstavy, že začne divo vystrájať alebo že sa naňho vrhne a bude ho mlátiť päsťami, sa rozplynuli.

Chcelo sa jej plakať. Mala pocit, že sa ocitla v pasci Croftovej železnej etiky a vlastného hnevu nad tým, ako ju využíva.

Kapitola 7
Croft nespúšťal oči zo serpentín horskej cesty, po ktorej sa za úsvitu vydali, ale myšlienkami bol pri žene, ktorá sedela vedľa neho. Mlčí a to veští nepríjemnosti. Premieľa si všetko v hlave a hľadá spôsoby, ako vztýčiť bariéry a ochrannú clonu.

Nie je dobre nechať protivníkovi priveľa času na rozmýšľa​nie, a najmä nie žene, ako je Mercy. Beztak už dospela k nie​koľkým nebezpečným záverom. Je načase vziať pevne veci do rúk.

„Mercy, keď sa prestaneš mračiť, mali by sme si pohovoriť, čo podnikneme, keď budeme u Gladstona."

„Nemračím sa, rozmýšľam," odvrkla.

„Dobre, nevaďme sa o tom. Ale chcem si s tebou poho​voriť."

„Keď si chceš so mnou pohovoriť, povedz mi, prečo sedím v tomto aute s tebou, namiesto aby som ťa nechala v moteli a vybrala sa ku Gladstonovi sama."

„So mnou si preto, lebo mi hlboko dôveruješ, a vieš o tom."

„No dobre, priznávam, že verím tvojej nepravdepodobnej historke. Ale podľa mňa sa mýliš, keď spájaš s mojím zákaz​níkom to, čo sa stalo pred tromi rokmi."

Nenútene mykol plecom. „Možno sa mýlim a želal by som si, aby som sa mýlil. Bol som presvedčený, že Graves zhorel a s ním aj celá jeho zbierka. V katalógoch sa odvtedy nezjavi​la ani jedna z jeho kníh."

„Sledoval si to?"

Croft krátko prikývol. „Keď som sa vybral za Gravesom, zohnal som si o ňom všetky informácie, ale bolo toho málo. Jeho vášeň ku knihám patrila medzi veci, ktoré sa mu neda​rilo celkom kamuflovať - inak by nemohol rozširovať svoju zbierku. V styku s kníhkupcami bol však vždy veľmi obo​zretný. Vždy konal cez prostredníka a svoju totožnosť ne​prezradil. Nuž ale chýry sú chýry, vždy niečo prenikne von a ja som na to striehol. Jeho mániu po knihách som využil, aby som ho vystopoval na ostrov. A veľa som sa dozvedel o tom, na čo sústreďuje záujem, to mi ver. Väčšina jeho kníh boli unikáty. Niektoré pochádzali až zo šestnásteho storočia. Mnohé boli cenné len preto, že sa zachovali v jedinom exemplári. Údolie tajných klenotov medzi také nepatrilo, a preto nepredstavovalo dôležitý prírastok do jeho zbierky. To som si pamätal, keď som zbadal tvoj inzerát. Existuje eš​te niekoľko výtlačkov. Sú hodné iba niekoľko tisíc dolárov. Keby chcel niekto pri požiari zachrániť naozaj vzácnu kni​hu, vybral by si niečo iné."

„Ale povedal si, že väčšinu ostatných exemplárov majú eu​rópski zberatelia. A to znamená, že tento sa sem mohol dostať z Európy."

„Je to Gravesov exemplár, Mercy. Som si istý. V prospech toho svedčí veľa dôkazov, vrátane venovania, ktoré tam napí​sal prvý majiteľ svojej milenke."

„No dobre," pripustila. „Povedzme, že kniha dajako preži​la požiar. Ale to ešte neznamená, že ho prežil Graves. A ne​znamená to, že Gladstone je Graves, ktorý - prepáč mi ten výraz - vstal z hrobu, aby sa zmocnil Údolia.'''
„Viem, Mercy," povedal Croft ticho.

„Ale chceš mať istotu," odvrkla.

„Musím mať istotu."

„Poďme k tomu dôležitému," pokračovala Mercy po chvíli. „To všetko mi hovoríš teraz preto, že v noci bol v moteli zlodej?"

„Podľa mne je priveľká zhoda okolností, že práve tento mo​tel prehľadávali."

„Prečo by človek, ktorý chce Údolie, bral z auta stereo a peňaženky?"

„Kamufláž."

„Uvažuješ priveľmi komplikovane," vzdychla Mercy rezig​novane.

To ho podráždilo. „Práve naopak. Venujem veľa času a energie tomu, aby som uvažoval jednoducho."

„Môžem ti teda povedať, že to platí len vo vzťahu k ženám. V tej oblasti si naozaj veľmi prostoduchý. Inak si vyhýbavý, komplikovaný a nebezpečný." Zmĺkla a dodala: ,A ja som asi ešte prostoduchejšia, keď som súhlasila, že ťa vezmem so se​bou ku Gladstonovi, aby si si ukojil zvedavosť."

„Mercy..."

,A náš vzťah pokojne odpíšem. Už som to raz preskákala a išlo o zrušenie zasnúbenia. Raz sa s niekým vyspať, to odpíšem ľavou rukou. Ale varujem ťa. Tá kniha má pre mňa veľký význam a ak mi odplašíš dobrého zákazníka, nezabudnem ti to."

„Nie je to tak, že si sa so mnou raz vyspala. To dobre vieš. A nič nebudeš odpisovať." Pevne zovrel volant. Bože, ešte nikdy nestretol človeka, ktorý by ho tak vedel vyviesť z rov​nováhy. „Doboha, Mercy, ako to robíš?"

Prevŕtala ho zlostným pohľadom. „Čo máš na mysli?"

„Dobre vieš čo. Máš z toho zadosťučinenie, však? Keď ma môžeš sekírovať a skúmať, ako ďaleko môžeš zájsť!"

Bol úprimne zvedavý, ako zareaguje. Dosiaľ sa nazdával, že dobre pozná všetky pohnútky a pocity, ktoré ju viedli k tomu či onomu kroku. Ale musel si priznať, že istá časť jej myšlien​kových pochodov preňho zostáva záhadou.

„Ak sa ti moje sekírovanie nepáči," povedala milo, „nech sa páči, môžeš vystúpiť a vrátiť sa pešo do Denveru. Pokiaľ ide o mňa, už sa nemusíme nikdy vidieť."

Croft sa mykol. Odtrhol pohľad oď cesty a krátko sa na ňu zadíval. „To je teraz vylúčené."

„Zaiste, poriadne by si sa prešiel."

„Nehovorím o ceste pešo do Denveru. Ak si myslíte, váže​ná, že sa ma tak ľahko zbavíte, potom ste naozaj prostoduchá. Nie, nezbavíš sa ma, Mercy, kým nezistím, prečo ma tak ľah​ko vieš vyviesť z rovnováhy."

„Ale čo?" V očiach sa jej zablysol posmešný záujem. Obrá​tila sa k nemu, zohla jednu nohu, položila si ju pod seba na sedadlo a ruku si položila na operadlo. „To som naozaj pre​kvapená. Od začiatku sa zdalo, že všetko dokonale ovládaš a ja som bola len bábka na tvojej šnúrke, čo?"

„Nuž ale bábka ako hrom," prehodil. „A už aj vyťahuješ nožnice, aby si tú šnúrku prestrihla. Ale to ti nevyjde, Mercy. Puto medzi nami tak ľahko nepretrhneš."

„Uvidíme," odsekla. „Ale niečo mi povedz. Mohol si pred​sa prísť v piatok do môjho obchodu a hneď mi povedať, čo sa deje, a prečo sa zaujímaš o Údolie."
Bez váhania pokrútil hlavou. „Nie. Uvažoval som o takom prístupe, ale nezvolil som ho."

„Óha, vďaka za vyslovenie dôvery. Môžeš mi povedať prečo?"

Zničujúci tón jej hlasu sa ho citeľne dotkol. „Po prvé, ne​bol som si istý, či do toho nie si dajako zainteresovaná a či sa v tom naozaj vyskytuješ len náhodou."

„Bože na nebi! Ty si si naozaj myslel, že by som mohla mať niečo spoločné s Gravesom?"

„Existovala možnosť, že inzerátom sa s ním pokúšaš nad​viazať kontakt. No len čo som ťa videl, vedel som, že to tak nie je."

„Prečo? Nevidela som sa ti na to dosť bystrá? Alebo to bo​lo niečo v mojich krásnych očiach, čo ťa presvedčilo, že som nevinná?"

„Pravdepodobne v očiach," odvetil zamyslene a potešilo ho, keď videl, ako zneistela, či žartuje, alebo to myslí vážne.

„A keď si usúdil, že som náhodná, neškodná osoba, ako obhájiš, že si ma zavádzal?"

„Povedal som si, že ťa netreba zbytočne vyplašiť. Chcel som si svoje úvahy overiť prv, než ťa do toho zatiahnem hlbšie. Nechcel som ťa pre nič, za nič znepokojovať."

„Teda inými slovami, urobil si to pre moje dobro?" spýtala

čudne neutrálnym tónom.

Croftovi odľahlo. Pochopila. „Tak je," prisvedčil. Zhlboka sa nadýchol a uvoľnil sa. „Pre tvoje dobro. Keby bolo s Gladstonom všetko v poriadku, nič by som nemusel hovoriť. Mohli sme si príjemne vyraziť do Colorada a využiť čas, aby sme sa lepšie spoznali, presne ako si chcela."

„Croft, povedal ti niekto niekedy, že keď pretiahneš ženu, najúbohejšia výhovorka na svete je povedať, že si to urobil pre jej dobro?"

Mercy zovrela na operadle drobnú päsť. Croft kútikom oka pobádal, že sa v nej zmýlil. „Tento rozhovor nikam nevedie. Pozhovárajme sa radšej o tom, ako pôjdeme na Gladstona."

„Áno, dajme sa do toho," povedala Mercy drsne. „Náho​dou mám niekoľko nápadov. Ale najprv sa niekde naraňaj​kujme. Máme za sebou rušnú noc a som hladná."

O dvadsať minút sedeli v malom bistre, na ktoré natrafili v horskej dedinke na okraji ďalšieho lyžiarskeho strediska. Mercy trpezlivo čakala, kým si Croft objedná čaj podľa svoj​ho vkusu — nie z vrecka, ak majú voľne sypaný, a ak majú iba vrecúškový, potom treba vrecúško dať do šálky najprv a až po​tom zaliať vodou, nie naopak, a voda musí predtým zovrieť. Čašníčka stredných rokov vo vyčaptaných teniskách a v ne​veľmi čistom úbore rezignovane počúvala, ešte napoly spiac. Mercy s ňou cítila.

Keď čaj o niekoľko minút priniesla, voda bola vlažná, vre​cúško s čajom ležalo pohodené na tanieriku a Croft si len odovzdane vzdychol.

Mercy to pobavilo. Napila sa kávy a ponad šálku sa na Crofta usmiala. „Niekedy sa treba prispôsobiť."

„Chceš povedať, že niekedy musí človek robiť kompromi​sy. Ale isté veci sa kompromisom zničia. Napríklad šálka čaju.

„To je ďalšia stránka tvojej filozofie?"

„Dalo by sa povedať."

Nezdalo sa, že má chuť ďalej o tom hovoriť, ale priam zvrá​tenú chuť pocítila Mercy. „A čo ešte sa dá zničiť kompromi​som?"

„Česť, pomsta a láska."

Mercy sa prekvapene vystrela. „Vidím, že si o tejto téme veľa rozmýšľal."

„Áno."

„A urobil si v týchto veciach niekedy kompromis?"

Zdvihol hlavu od čaju. „Nie som absolútne neprispôsobi​vý. Toto nie je prvý raz, čo musím urobiť kompromis pri čaji. Je to odpoveď na tvoju otázku?"

„A čo láska? Urobil si niekedy kompromis v tejto oblasti?"

„Nie."

„Bol si niekedy zaľúbený, Croft? Akosi si neviem predsta​viť, že by ťa mohli premôcť city."

„Máš pravdu. Nikdy som nebol zaľúbený. Ani ja si neviem sám seba predstaviť premoženého citmi."

„Aha. Potom teda nemôžeš povedať, či by si bol ochotný urobiť v tejto oblasti kompromis, nie?"

„Len sa netvár tak víťazoslávne. Tak zavčas rána je pre mňa nepríjemné, keď od radosti celá žiariš. Beztak je dosť zlé, že musím piť tento mizerný čaj."

Ignorovala toto varovanie. „Súhlasím, že tvoje filozofické zásady sú vytesané do žuly, pokiaľ ide o čaj, česť a pomstu, ale očividne nemôžeš hovoriť zo skúsenosti o láske. Nemal by si robiť prenáhlené vyhlásenia, Croft."

Nadvihol obočie. „Povahu javu, akým je láska, možno po​chopiť aj bez priamej skúsenosti. Záväzky, riziká a odmeny možno pochopiť aj intelektuálne. Chceš aj tie dve hrianky?" Pozrela na dve nedojedené hrianky na tanieriku. „Nie. Po​slúž si."

„Vďaka." Načiahol sa po ne ponad stôl. „Hovorme o dôležitejšej téme."

„O návšteve u Gladstona?" Mercy by bola radšej zostala pri láske. Croft v tom očividne potrebuje čosi ako inštruktáž. Bolo však jasné, že na niečo také ezoterické nemá náladu. „Nevidím v tom nijaký problém. Budeme sa správať absolútne normálne a rozumne. Nejdeme tam ako masko​vaní špióni. Aspoň ja nie. Chcem predať cennú knihu. To je všetko."

„Neveríš, čo som ti povedal?"

„Že Gladstone môže byť prevtelením Gravesa? Podľa mňa je to vysoko nepravdepodobné. Poznal by si Gravesa, keby si ho videl?"

„Videl som z neho iba fotografie teleobjektívom. A videl som ho z diaľky, keď horelo. Behal medzi plameňmi. Nebolo ho dobre vidieť, ver mi. Ale spoznal by som ho, ak sa veľmi nezmenil. Nanešťastie, človek môže so sebou za tri roky vše​ličo porobiť."

„Napríklad?"

„Pribrať alebo zhodiť desať kíl, nechať si narásť bradu, pod​stúpiť plastickú operáciu a podobne."

„Rozumiem." Mercy sa zamyslela a šla na to z druhej stra​ny. „Poznal by ťa?"

„Nie. Nikdy ma nevidel."

„A čo v tú noc, keď horelo?"

„Ak vtedy vôbec niečo videl, o čom dosť pochybujem, mo​hol to byť nanajvýš tieň," povedal Croft ľahostajne.

„Tieň prízraku," povedala si Mercy pre seba. „Croft, ak sa predsa len ukáže, že Gladstone je Graves, čo chceš robiť?"

„Nič, kým budeš nablízku ty," odvetil bez váhania. „V ni​jakom prípade ťa nechcem do tej starej histórie zatiahnuť."

„Dávaš mi slovo, že sa budeš dobre správať, kým si s ním nevybavím svoje veci? Že ho nechytíš pri raňajkách pod krk alebo niečo podobné?"

„Budem sa ovládať," odvetil sucho.

„Croft, ja nežartujem. Chcem vedieť, čo zamýšľaš, kým budeme v Gladstonovom sídle."

„Len sa ticho rozhliadnem, aby som videl, či existuje daja​ké spojivo medzi ním a Gravesom. Chcem odpoveď na nie​koľko otázok, nič viac."

„A čo bude treba na to, aby si ich dostal?"

„Pozriem si Gladstonovu zbierku kníh. To je jedna vec. Aj keby neviemako chcel, nemôže mať mnoho rovnakých kníh ako Graves, lebo väčšinu tej prvej zbierky tvorili unikáty. A tá je navždy stratená. Ale budem sa môcť presvedčiť, či a nakoľ​ko sa Gladstonove záujmy a znalosti zhodujú s Gravesovými. To bude veľmi presvedčivá stopa."

„A keď ti jeho zbierka nedá odpoveď?"

„Potom sa pokúsim dostať k jeho súkromným dokumen​tom. Aby som sa čo-to dozvedel o zdrojoch jeho príjmov, ta​ké veci," povedal Croft.

„Božemôj! To je už všetko?"

„Všetko. Odídeme, ako bolo naplánované. Ak sa potvrdí moje tušenie, vrátim sa neskôr a sám. Len pokoj, Mercy. Ne​vrhnem sa naňho v jedálni s tupým nožom na chlieb."

Mercy zbledla a zabehlo jej. Prudko sa rozkašlala. Croft vy​skočil a zozadu ju jemne pobúchal medzi lopatkami.

„Už je dobre?"

Energicky prikývla. Ešte nevládala hovoriť.

„Len som žartoval, Mercy. Pred tebou nepríde k nijakému násiliu."

„Máš čudný zmysel pre humor, Croft," povedala, keď lapi​la dych. „Láskavo maj na zreteli, že pri takých odporných žar​toch hovoríš zároveň o mojej budúcnosti."

„Tvoja budúcnosť, to je zaujímavá téma," prisvedčil zadu​mane.

„Súhlasím. Ale teraz o nej nehodlám s tebou debatovať. V súvislosti s Gladstonom sa treba dohodnúť ešte na jednej veci." Naklonila sa s prižmúrenými očami. „Musíme sa roz​hodnúť, ako mu naservírujeme náš vzťah."

„To slovo sa mi nepáči. Veľa som o ňom rozmýšľal a dospel som k záveru, že je to prázdne slovo."

„Vzťah? Podľa mňa je veľmi užitočné. Ale teraz konkrétne.“
„Čo také?"

„Gladstonovi sa môžeme predstaviť ako známi z profesie, ktorí sú zhodou okolností priatelia. Nech si myslí, že aj ty si obchodník s knihami a že ma na tejto ceste sprevádzaš čisto z profesionálnej zvedavosti. Dúfaš, že aj od teba by mohol niečo kúpiť." „To nezaberie."

Mercy sa to dotklo. „A prečo?"

„Predovšetkým podnikatelia nenavštevujú zákazníkov v prítomnosti konkurentov. A ak je podozrievavý, stačí mu zdvihnúť telefón a zistí, že nemám nijaké kníhkupectvo. A len čo to zistí, bude veľmi zvedavý."

„Takú námahu by si dal, len ak je Graves." Mercy si zahryz​la do spodnej pery, rýchlo uvažujúc.

„To by som nepovedal," prekvapil ju Croft. „Je to očividne excentrický chlap a má cennú zbierku. S Gravesom nemusí mať absolútne nič spoločné, ale má právo preveriť si nepozva​ného hosťa. Ja by som to urobil. Nie, Mercy, obávam sa, že budeme musieť vystupovať ako milenci. Ty si odborníčka na vzácne knihy a ja som sa rozhodol, že si s tebou vyrazím do Colorada. Chceme si v horách užiť a návšteva u Gladstona je len malá odbočka."

Mercy naňho zagánila. „To sa mi nepáči." „Ale musíme sa toho držať, ak nevymyslíš niečo lepšie." Croftova ruka vystrelila ponad stôl a zovrela jej zápästie. Zrazu mal veľmi prenikavý pohľad. Zračila sa v ňom rovnaká panovačnosť ako v noci, keď jej prikázal, aby rozhovor so še​rifom nechala naňho. Mercy sa ani nepohla.

„Teda dohodnuté, že u Gladstona budeme vystupovať ako milenci? Nechcem nijaké prekvapenia, Mercy, kým tam bu​deme. Mohlo by to byť veľmi riskantné." „A ak nebudem súhlasiť?" hlesla. „Potom hneď teraz cestu zrušíme."

To ju šokovalo. „Ide o moju budúcnosť! A nevyhrážaj sa mi, Croft!"

„Už som ti viac ráz povedal, že sa nikdy nevyhrážam." Táto situácia ju privádzala do zúrivosti. Cítila sa ako v pas​ci. Od rána sa pokúša pretrhnúť medzi nimi citové puto, kto​ré ju viaže k vôli tohto muža, pokúša sa presvedčiť samu seba, že ju využíva a že mu nič nedlhuje. A keď sa mu teraz díva do tváre, zrazu vidí, že to nebude také jednoduché.

Áno, sú tu isté nesporné fakty, ktoré treba brať do úvahy, a medzi nimi aj to, že Croft jej vnukol obavy ohľadne totož​nosti jej zákazníka. Už to samo osebe by bolo zrejme dôvo​dom, aby si vzala do Gladstonovho sídla spoločníka.

„No dobre," povedala napokon, vediac, že inú možnosť nemá. „Budeme vystupovať ako milenci."

Žmurkol a neústupčivosť mu zmizla z očí ako šibnutím ča​rovného prútika. Zjavil sa v nich mierny výraz. Usmial sa. „To by nemalo byť také ťažké. Sme predsa milenci."

Mercy akoby niečo uštiplo. Vytrhla mu ruku. „Nech sme, čo sme, ale milenci nie! Táto cesta je to, čo mala byť pôvodne - pracovná cesta s krátkou dovolenkou. Nič viac." Vyskočila a vzala si kabelku.

„Mercy, nemôžeš si navrávať, že neexistuje, čo existuje." Croft vstal tiež a vzal zo stola umastený účet. Náhlil sa za Mercy, ktorá bola niekoľko krokov pred ním.

Obzrela sa a videla, že stoj je prázdny. „Nenecháš prepit​né?" zasyčala ticho, aby ich čašníčka nepočula.

Croft prižmúril oči. „A prečo by som mal? Neurobila mi čaj, ako som chcel. Prepitné sa dáva za dobré služby. Nemá význam odmeňovať lajdáctvo. Iba čo to ľudí povzbudzuje k nedbanlivosti."

„Ušetri ma svojej filozofie ohľadne trestu a odmeny. Tá že​na pracuje za minimálnu mzdu, ak vôbec za ňu. Neprekvapi​lo by ma, keby bola rozvedená a živila zo svojho biedneho pla​tu niekoľko detí. A vyzerá to tak, že z tohto zapadáku sa v živote nedostane. To je dostatočne veľký trest za zlý čaj. Ne​chaj jej niečo, Croft."

Bez slova siahol do peňaženky. Mercy spokojne prikývla. Zakaždým, keď sa vzdávala, svitol lúč nádeje. Crofta možno zvládnuť. Ale budú s tým plné ruky práce.

Podľa Gladstonových inštrukcií odbočili po dvadsiatich kilo​metroch na úzku horskú cestu. Bolo vidieť, že s jej údržbou sa nikto veľmi nenamáha. Keď toyota začala protestovať na hr​boľatom, zjazvenom povrchu, Croft spomalil na dvadsiatku.

Na cestu sa z oboch strán tisli obrovské stromy, akoby ju chceli pochovať.

„Mám pocit, že cesta nevedie k nijakému lyžiarskemu stre​disku," poznamenala Mercy.

„Mala si pravdu, keď si povedala, že Gladstone si zrejme ce​ní súkromie. Táto cesta rozhodne nevábi návštevníkov."

Prešli serpentínu a zrazu sa pred nimi zjavili na čistine po​lorozpadnuté a nečasom ošľahané stavby.

„Mŕtve mesto!" zvolala Mercy natešene. „Ozajstné, mŕtve mesto naživo."

„V tom je trocha protirečenie, nemyslíš?" Croft spomalil ešte väčšmi, keď prechádzali pomedzi rozpadávajúce sa ruiny, ktoré boli kedysi prekvitajúcim banským mestečkom.

Mercy nadšene pozerala na stavby bez dverí a bez okien. Kúsok sa ťahal drevený chodník, pri ktorom boli kedysi obchody. Obďaleč ležali zvyšky prevráteného voza. Prešli popri stavbe, na ktorej sa ešte dali prečítať vyblednuté písmená Drifter's Creek, Pošta.

Mercino počiatočné nadšenie trocha opadlo. Rozváľané budovy a domy sa jej zrazu zdali ako z iného sveta. Mala pocit, že keby vystúpila z auta a chcela sa niektorej z nich dotknúť, pod jej rukou by sa rozplynula. Tichý šepot borovíc dodával celej scenérii čosi nadprirodzené. Bolo takmer poludnie, ale Mercy zamrazilo v chrbte. Vytiahla sklo.

„Už chápem, prečo sa týmto mestám hovorí mestá du​chov."

„Áno," prisvedčil Croft. Viac nepovedal. „Ale aj tak - je to úžasné. Keď odídeme od Gladstona, musíme sa tu zastaviť a lepšie si to pozrieť." „Dobre."

Prešli ostrou zákrutou a Drifter's Creek sa im stratilo z do​hľadu. Mercy znova stiahla sklo, lebo jej začínalo byť teplo. Po niekoľkých kilometroch sa cesta ešte zhoršila. „Požičovňa by asi nebola nadšená, keby videla, kade chodí ich auto," prehodila Mercy.

„Máš pravdu." Croft spomalil, zastavil a vypol motor. Oprel sa predlaktiami o volant a študoval terén pred nimi.

„Čo je? Prečo sme zastavili?"

„Pozri sa. Pred nami je plot."

Mercy sa zadívala medzi stromy. Po oboch stranách cesty zbadala voľne pospájané brvná, ktoré sa stretali uprostred ces​ty. „Veľmi to na plot nevyzerá. Len akási drevená brána. V Gladstonových inštrukciách sa píše, že keď prídeme k dre​venej bariére, bude tam búdka, z ktorej treba zavolať. To musí byť tu. Vidíš nejakú búdku?"

„Tamto medzi stromami." Croft už otváral dvere. Výraz v tvári mu zneprítomnel, hnedé oči mal ostražité.

„Čo je?" spýtala sa Mercy a aj ona náhlivo vystúpila.

„Chcem sa len presvedčiť, či je ten plot naozaj taký chatr​ný." Došiel až k bariére, ale nedotkol sa jej. Pustil sa po ces​tičke, ktorá viedla pozdĺž plota a zmizol v lese.

Mercy to zvedavo pozorovala. Keď sa Croft o niekoľko mi​nút vrátil, tváril sa spokojne.

„Každé tri metre je na plote poplašné zariadenie. Vyzerá to štýlovo a malebne, ale ver mi, že cez bránu by si neprešla, aby niekto nevedel, že si tu. Radšej zavolaj z búdky."

Mercy prikývla a zamierila k búdke pod smrekom. Len čo zdvihla slúchadlo, ozval sa na druhom konci hlas.

„Áno, slečna Penningtonová. Už vás očakávame. Zostaňte, kde ste, a niekto príde o chvíľu po vás a zavedie vás do domu."

Mercy pozrela na Crofta. „Mám tu priateľa. Je to v poriadku? Nerada by som..."

„Okamih, slečna Penningtonová."

Hlas stíchol a potom sa znova ozval. „Pán Gladstone uvíta aj vášho priateľa, slečna Penningtonová."

Mercy zložila slúchadlo. „Zdá sa, že tvoja prítomnosť im neprekáža," povedala pomaly. „Dokonca ani prekvapení veľ​mi neboli."

„Možno ma očakávali," povedal Croft.

„Povedal ti už niekto, že máš občas nepríjemné sklony k melodramatickosti?"

Kapitola 8
Mercy o chvíľu prvý raz zbadala coloradské horské sídlo Erasmusa Gladstona a povedala si, že nielen Croft má sklony k melodramatickosti. Aj Erasmus Gladstone javil podobné sklony.

Gladstonov supermoderný dvojposchodový dom mal biele múry, obloky z dymového skla a bol obohnaný múrom. Celý komplex pripomínal futuristickú horskú pevnosť. Kamenné múry boli takmer o dva metre vyššie ako muž stredného vzrastu. Dnu sa zrejme dalo dostať iba širokou bránou z oceľových mreží, vsadenou do múru.

Brána bola otvorená, čo Mercy pokladala za uvítacie gesto. Pri nej stál pekný svalnatý mládenec v dlhých nohaviciach a v bavlnenom pulóvri s krátkymi rukávmi. Čakal na Gladstonových hosťov.

Kde berie Gladstone svojich zamestnancov? blyslo mysľou Mercy. Mládenec pri bráne nebol prvý atraktívny muž, na ktorého tu natrafili. Rovnako vyzeral aj ten, ktorý po nich prišiel k plotu v terénnom vozidle s náhonom na všetky štyri kolesá. Obaja boli typy, o ktoré by zaiste prejavili záujem re​klamné agentúry a filmové štúdiá.

Pri ich mohutných pleciach, hrudi a rukách si Mercy uve​domila, že Croft je silný inak - pružným, štíhlym spôsobom. Pekný vodič terénneho vozidla zastavil vo vnútri komple​xu, vystúpil a rukou naznačil Croftovi, aby zaparkoval toyotu bokom.

„Pán Gladstone povedal, že máte ísť rovno dnu. Dallas vám ukáže cestu. Ja vám zatiaľ prenesiem do izieb batožinu."

„Vďaka, Lance," povedala Mercy, keď vystúpila z toyoty. Obdarila Lancea žiarivým úsmevom. Keď sa už Croft rozhodol, že ho bude ignorovať, môže byť zdvorilá aspoň ona. Croft postrehol jej úsmev a strelil po nej namrzeným pohľadom. „Tomu netreba dávať prepitné," zamrmlal. „Sotva pracuje za minimálnu mzdu." Pevne Mercy vzal za ruku a za​mierili k domu.

„Croft, na človeka, ktorý vždy dbá, aby bolo všetko, ako treba, vieš byť občas nesmierne bezočivý."

Zdalo sa, že jej poznámka ho pobavila. „Robím, čo môžem."

Zo zadnej časti komplexu sa ozvalo prenikavé, ostražité zabrechanie. Mercy tam automaticky pozrela. Bol tam dlhý ohradený koterec, v ktorom chodili hore-dolu dva dobermany.

„Nevyzerajú na domácich maznáčikov, čo povieš?" obrátila sa Mercy na Crofta.

„To teda nie," prisvedčil Croft a zamyslene sa na psy za​díval.

„Nebojte sa. Púšťame ich len na noc," povedal s úsmevom ten, ktorý sa volal Dallas. „Sú tu dosť opustené končiny a psy dobre strážia. Tadeto, slečna Penningtonová. Pán Gladstone vás očakáva. A vášho priateľa tiež." Dallas zdvorilo kývol hla​vou na Crofta, ale ten si ho nevšímal.

„Ako je tu krásne. Fantastický výhľad. Zreteľne vidieť hory. Zdajú sa tak blízko, že by som na ne dočiahla rukou."

„To je klamné," usmial sa Dallas.

„Ale v zime je to horšie, nie? Zrejme ste odrezaní od sveta."

Dallas ukázal na druhú stranu komplexu, kde stála na be​tónovej ploche malá helikoptéra.

„To je jeden spôsob dopravy. Máme aj snowmobily a terén​ne autá. Ešte nikdy sme neboli v zime celkom odrezaní od sveta."

„Helikoptéra!" užasla Mercy. „Ešte som nepoznala človeka, ktorý by mal vlastnú helikoptéru!"

Dallas sa znova podmanivo usmial. „Je to oveľa lepšie ako v aute na tej ceste. Pán Gladstone vždy dbá, aby sme z heli​koptéry ukázali hosťom horskú scenériu."

Mercy sa striasla. „Nie, ďakujem pekne. Nedôverujem ma​lým lietadlám a v helikoptére by som bola ešte nervóznejšia. Do nej ma nikto nedostane."

To vzbudilo Croftovu pozornosť. Trocha sa zamračil. „Ty sa bojíš lietať v malých lietadlách?"

„Moji rodičia v takom zahynuli. Patrilo otcovi a za búrky sa vybrali do hôr. Tak sa o tom hovorilo." „Preto máš fóbiu z malých lietadiel?" „Pravdepodobne."

Mercy vzápätí zmenila tému. „Pozri, to je zrejme náš hos​titeľ."

Stáli vo vchode rozľahlého domu. Veľké akvamarínové dve​re boli otvorené a za nimi bolo vidieť veľkú halu, vydláždenú bledým talianskym mramorom. Stál v nej vysoký, elegantný, atraktívny päťdesiatnik. V jeho vzhľade bolo čosi európske. Celou osobnosťou pripomínal boháčov, ktorí chodia do dra​hých švajčiarskych zimných stredísk, do Paríža, do Saint-Tropez a na Azúrové pobrežie. Mercy tam nikdy nebola, ale ma​la živú obrazotvornosť. Áno, to musí byť Erasmus Gladstone. Plavé vlasy mu rýchlo šediveli do striebrosiva. Táto zlato-striebristá kombinácia bola úžasná. A podčiarkovali ju najmodrejšie oči, aké kedy Mercy videla. Slovne by nevedela ten odtieň modrej vystihnúť, ale čosi jej pripomínal, možno farbu, ktorú sa jej raz podarilo vytvoriť na ktoromsi z akva​relov.

V Gladstonovej tvári sa jemne črtali nos a ústa. Ani rokmi nič nestrácali z elegancie. Oblečený bol s nedbanlivou elegan​ciou — hodvábne športové tričko, tmavé nohavice a kožené ta​lianske poltopánky.

Nech je tento človek čímkoľvek, rozhodne nevyzerá na vodcu náboženskej sekty, usúdila Mercy. A už vôbec nevyzerá, že by sa zaoberal čímsi takým odporným ako sex, zotročova​nie a drogy. Usmial sa a zažiaril z neho neuveriteľne mužný šarm. Je to trieda, pomyslela si Mercy. Keď prehovoril, jeho hlas znel ešte lepšie ako v telefóne. Bol ako stvorený na číta​nie poézie a hrdinských balád.

Hlas, ktorý by si zaiste vedel podmaniť ochotných veria​cich. Ale to nie. Mercy si tú predstavu vyhodila z hlavy. Ne​smie sa nechať ovplyvniť Croftovými melodramatickými predstavami.

„Slečna Penningtonová, veľmi ma teší, že vás spoznávam. Som Erasmus Gladstone. Ale volajte ma Erasmus." Obrátil svoju patricijskú hlavu ku Croftovi a vystrel štíhlu ruku s dl​hými prstami. Na jednom sa mu diskrétne zablysol malý pečatný prsteň. „Vy ste zaiste ten spoločník, o ktorom som počul. Ako sa, prosím, voláte?"

„Falconer. Croft Falconer. Keď som počul, že Mercy ide na pár dní do Skalnatých vrchov ako hosť človeka, ktorého ne​poznám, rozhodol som sa, že sa pozvem sám. Zaiste to chá​pete. Obchod je obchod, ale..." Veľavýznamne nechal zvyšok vety visieť vo vzduchu. Rozhovor chlapa s chlapom.

Gladstone sa usmial. „Chápem dokonale, Croft. Človek si musí dávať pozor na svoj majetok. Vždy striehne niekto, kto by nás chcel obrať o naše cennosti. A musím priznať, že sleč​na Penningtonová vyzerá mimoriadne cenná."

„Slečna Penningtonová by ocenila, keby sa o nej prestalo hovoriť ako o tovare," prerušila ich Mercy a vrhla na Crofta zničujúci pohľad.

Croft len mykol plecom, ale Gladstone sa srdečne rozo​smial. „Ubezpečujem vás, že plne chápem Croftove pocity. Keby moja Isobel prijala pozvanie od neznámeho muža tisíc​ky kilometrov ďaleko, ani ja by som sa k tomu nestaval ľaho​stajne. Poď a zoznám sa s našimi hosťami, moja drahá. Mer​cy, Croft, dovoľte, aby som vás zoznámil so svojou spoločníčkou Isobel Ascaniusovou. Bez nej by mi bolo v tunajších horách veľmi smutno."

Mercy zbadala v hale pohyb a hneď nato sa zjavila ohro​mujúco krásna žena. Bola takmer rovnako vysoká ako Glad​stone. Keď prišla bližšie, vysvitlo, že je len o čosi nižšia ako Croft.

Isobel Ascaniusová mohla mať okolo tridsiatky, ale Mercy usúdila, že pri svojej prirodzene štíhlej postave bude vždy vy​zerať mladšia než v skutočnosti. Vlasy mala čierne a ligotavé, zakrútené do elegantného uzla, čo podčiarkovalo jej výrazné lícne kosti a krásne tmavé oči. Ústa mala ako z reklamy na rúž. Narúžované boli na korálovočerveno a rovnako mala na​farbené dlhé, elegantné nechty.
Mercy ani na okamih nezapochybovala, že Isobel a Glad​stone sú milenci. Isobel mala oblečenú bielu hodvábnu blúz​ku v štýle safari a tomu zodpovedajúce nohavice. Príroda ju štedro žensky obdarila, ale nebolo v nej ani stopy ženskej mäk​kosti. Pás mala uzučký ako modelka a obopínal jej ho mäkký čierny kožený opasok.

Mercy mimovoľne pozrela na seba a ľutovala, že si ráno ne​obliekla niečo iné ako džínsy.

Keď Isobel pristúpila ku Croftovi a podávala mu ruku, Mercy udrelo do očí, aký sú dokonalý pár. Isobel bola pri svo​jej výške, čiernych vlasoch a očiach krásnou, ženskou verziou Crofta. Keď si podali ruky, Mercy blyslo mysľou, že jej nech​ty vyzerajú na Croftovej bronzovej koži ako maličké červené dýky.

Mercy preglgla a premklo ju čosi, čo si vedela vysvetliť iba ako žiarlivosť. Keď ho teraz videla v jasnom horskom svetle, uvedomila si, čo sa robí. Prebúdza sa v nej láska k nemu.

Keď Croft pustil Isobelinu ruku, pozrel na Mercy. Tá hneď vedela, že všetky myšlienky sa jej odrážajú v očiach. A on v nej číta ako v knihe. Rýchlo sa odvrátila.

„Poďte ďalej, prosím," povedala Isobel zdvorilo.

Vykročila cez mramorovú halu. Na jednej strane bolo širo​ké schodište, ktoré viedlo dolu i hore. Až teraz si Mercy uve​domila, že dom má zrejme aj rozsiahle suterénne podlažie.

„Izby máte na prvom poschodí," povedala Isobel. „Keď sa osviežite, zíďte dolu a ukážeme vám dom. Erasmus je naň veľmi hrdý a vás bude, pravdaže, zaujímať knižnica."

Mercy si v tej chvíli pripomenula, prečo je tu. „V batožine mám Údolie. Určite sa už neviete dočkať, kedy ho uvidíte, pán Gladstone."

„Erasmus, prosím."

Usmiala sa. „Erasmus. Vybalím knihu a hneď vám ju pri​nesiem dolu."

„Netreba sa náhliť." Usmial sa. „Čakal som už dosť dlho. Mám ju teraz na dosah ruky, a preto môžem ešte chvíľu poč​kať. Ale už sa na ňu veľmi teším a predpokladám, že aj vám ide o to, aby sme celú vec uzavreli."

„Vaša ponuka bola naozaj veľkorysá," povedala Mercy.

„Myslím vážne, čo som povedal - že vám ponúknem jednu-dve knihy zo svojej zbierky ako súčasť ceny."

„Už sa neviem dočkať, kedy ich uvidím. Bude to základ môjho nového podnikania so vzácnymi knihami."

„Budem sa tešiť, keď si pohovoríme o našej spoločnej váš​ni," povedal Erasmus Gladstone hladko. „Aj vy máte záujmy tohto druhu, Croft?"

„Ja si kupujem knihy podľa katalógov," odvetil Croft a vzal Mercy za zápästie. „O knihách sa môžete pozhovárať neskôr. Teraz poďme hore." A vliekol ju ako zajatkyňu ku schodom, na ktorých už čakala Isobel. Keď ich Gladstone nemohol po​čuť, polohlasne zasyčal. „Si tu, aby si hovorila o knihách, nie o spoločnej vášni. Na to nezabúdaj."

„Na čo nemám zabúdať? Na spoločnú vášeň?"

Varovne jej stisol zápästie, ale nemohol už nič povedať. Iso​bel ich viedla chodbou s vysokým stropom. Na bielych ste​nách viseli tu a tam obrazy. Mercy sa vo výtvarnom umení ktovieako nevyznala, ale jeden z obrazov jej pripomínal Picassa a druhý so smelými farebnými ťahmi Mondriana.

Naklonila sa ku Croftovi a šepla: „Myslíš, že sú to origi​nály?"

„Áno, sú to originály," povedal Croft nahlas.

Mercy celá očervenela, keď sa k nim Isobel s úsmevom ob​rátila. „Máte pravdu, Croft. Všetko sú to originály. Všetko v tomto dome je prvotriednej kvality, vrátane umeleckých diel. Erasmus sa rád obklopuje krásnymi vecami."

„A ľuďmi," ďobala Mercy bez rozmýšľania.

„Áno," prikývla Isobel. „Vo svojom okolí má rád krásu akéhokoľvek druhu."

Mercy prosebné zdvihla ruky. „Viac, prosím, nehovorte, Iso​bel. Už teraz mám hrôzu z toho, čo si oblečiem na večeru."

„S tým si nerobte starosti," odvetila Isobel. „S radosťou vám niečo požičiam."

„Ale nie, Isobel. Len som žartovala."

Isobel vážne prikývla. „Nebol by to nijaký problém. Môj šatník je vám k dispozícii."

Ich rozhovor prerušil bez okolkov Croft. „Už to nechajte tak. Nijaké z vašich šiat by Mercy nepadli. Toto je naša izba?"

Mercy v duchu zúrila. Isobel ich uviedla do apartmánu, za​riadeného v ľahkom, pôvabnom štýle art deco. Všetko tam bolo geometricky zosúladené. Za oblokom sa týčili snehom pokryté štíty.

„Mercy, keď ste povedali Dallasovi, že vás sprevádza spoloč​ník, usúdili sme, že je to blízky priateľ. Uvažovali sme správne?"

„Áno, správne," ozval sa Croft, kým sa Mercy zmohla na diplomatickejšiu odpoveď. Prevŕtala ho zlostným pohľadom a Isobel sa naňho usmiala.

„Potom vám tento apartmán bude vyhovovať. Medzi touto a susednou izbou sú spojovacie dvere. Takto budete mať sú​kromie, aké si budete želať. Lance dostal inštrukcie, aby vám priniesol batožinu do susednej izby. Zariaďte sa, ako vám to bude vyhovovať. A teraz ma ospravedlňte. Musím dolu do​zrieť, aby bolo na večer všetko ako treba. O hodinu budeme mať koktaily."

Mercy si vydýchla, keď sa za Isobel zatvorili dvere. „Pozri sa, či si nedožičila trocha tvojej krvi, keď ste si potriasali ru​kou. Ako môže mať také dokonalé nechty? Najbližšia kozme​tika je dvesto kilometrov ďaleko."

„Niečo mi hovorí, že Isobel sa domácim prácam veľmi ne​venuje," zareagoval Croft roztržité, pozorne obchádzajúc miestnosť.

„Aj to preháňaš." Mercy sa zachmúrila. „Ktovie, kto to robí. Myslím domáce práce."

„Asi Dallas a Lance."

„Sú to očividne veľmi všestranní mladí muži."

„Očividne." Croft si kľakol na jedno koleno a skúmal elek​trickú zásuvku v stene.

Mercy vedela, o čo ide, lebo všetko jej vysvetlil, keď čakali pri bráne na príchod sprievodcu. Hľadá odpočúvacie zariadenia. Povedal, že by ich neobjavil iba vtedy, keby ich tam umiestnil naslovovzatý profesionál. Mercy mu neprotirečila najmä preto, že si už zvykla, že Croftovi je zbytočné odporovať, keď sa dostane do určitej nálady.

„No?" vyslovila Mercy nemo, iba pohybom úst, keď skon​čil s prehliadkou.

„Idem sa osprchovať." Croft si začal pokojne rozopínať ko​šeľu. Hlavou kývol ku kúpeľni.

„Ako chceš." Mercy podišla k obloku. „Tento výhľad je ne​uveriteľný, nemyslíš?"

Croft k nej bez slova zozadu podišiel a chytil ju za zátylok. Mercy sa mykla. „Croft, musíš ma vždy tak vyľakať?"

„Povedal som, že sa idem osprchovať." Povedal jej to ticho, rovno do ucha. „Myslel som to tak, že pôjdeš so mnou."

„Počuj, Croft..." začala Mercy. Chcela ho jednoznačne po​učiť o charaktere ich vzťahu, ale nedostala sa k tomu. Croft jej dlaňou jemne prikryl ústa a vliekol ju do kúpeľne. Cítila sa ako mača, ktoré nesie mama za krk.

„Pst, láska moja," zamrmlal, keď ju vtiahol cez prah do priestrannej kúpeľne. „Niekedy priveľa hovoríš." Nohou za sebou zavrel, pustil Mercy a pustil sprchu. „Tak, a teraz môžeš hovoriť, koľko len chceš."
Jeho slová v šume sprchy zanikli. Mercy naňho zagánila a cúvla. „Čo?"

„Povedal som, že teraz môžeš hovoriť, koľko chceš." Chytil ju za ruku, aby neodišla. „Sprcha všetko prehluší."

Zapálilo jej. „Aha." Premklo ju zvláštne sklamanie. Croft je teraz zaujatý len prácou. Nemal v úmysle zatiahnuť ju pod sprchu, aby si sexuálne užili. Pozrela naňho. „Nuž, náhodou nemám, čo by som ti povedala. Čaká ma teraz väčší problém, než ti šepkať v kúpeľni tajomstvá."

„Aký problém?"

„Musím si nájsť niečo, čo si oblečiem na večeru." Mercy sa obrátila na odchod, ale pri dverách zastala a spýtala sa. „Croft... vyzerá... vyzerá ako on?"

Croft vedel, na čo myslí. „Nie."

Mercy sa usmiala a išla sa pozrieť, či už majú v izbe batožinu. Prvú prekážku prekonali. Erasmus Gladstone sa nepodobá tomu Eganovi Gravesovi. Všetko je v poriadku, pomyslela si radostne. Croft a Mercy zišli dolu do miestnosti, kam sa lialo zvonka svetlo. Všetko zariadenie bolo v bledých tónoch - broskyňo​vá, slonovinová, zelenkastá. Croftovi sa vždy páčili nevtieravé, tlmené farby, ale keď sem vstúpil, akosi zatúžil po pestrej, nesúrodej farebnosti Mercinho bytu.

Dallas miešal nápoje pri malom bare v rohu. Isobel a Eras​mus sedeli pri obloku a ticho sa zhovárali. Keď zbadali Crofta a Mercy, s úsmevom sa na nich obrátili.

Croft kritickým okom zhodnotil Mercino oblečenie a do​spel k záveru, že sa rozhodla správne, keď si vzala svoje veci. Mala úzke šaty z akejsi ľahkej letnej látky s bielymi a žltými nepravidelnými škvrnami. Skvele sa hodili k vysoko začesaným vlasom a topánkam na vysokom podpätku. Isobeline dlhé purpurové šaty po členky boli, prirodzene, oveľa drahšie, ale Croft sa už dávno naučil nehodnotiť veci podľa cenovky.

„Á, vidím, že nesiete môj poklad, Mercy!" zvolal Erasmus a vzal z Merciných rúk Údolie tajných klenotov. „To je koniec môjho dlhého hľadania."

Zo všetkých strán si knihu obzrel a potom v nej začal listo​vať. Isobel z neho nespúšťala oči. Keď knihu napokon zatvo​ril, spokojne zažiaril a spýtavo pozrel na Mercy. „Dúfam, že peniaze prišli na váš účet v poriadku?"

„Áno," prisvedčila Mercy.

„Výborne. A teraz poďte so mnou. Nájdeme v mojej kniž​nici pre Údolie miesto."

Gladstone vstal, zamieril do haly a odtiaľ po schodoch na spodné podlažie. Keď otvoril dolu sklené dvere, zavanulo na nich chlórovanou vodou a ťažkou vôňou bujnej zelene. Vyšli na neveľkú plošinu a zrazu stáli v tropickej záhrade. Croft vi​del, ako sa Mercy od úžasu rozšírili oči.

„Bože! Krytý bazén a záhrada. Nádherné! Vyzerá to ako z reklamného plagátu na Tahiti alebo Havaj!"

Gladstone sa spokojne usmial a posunkom ruky vyzval Mercy, aby zostúpila po niekoľkých schodíkoch z plošiny.

Boli v obrovskej miestnosti. Celú suterénnu plochu domu zaberal bazén, zasadený do tropického prostredia. Osvetlenie bolo tlmené a obratne zamaskované. Hore chýbala už len obloha a bol by to dokonalý kúsok trópov, vrátane malého vo​dopádu, ktorý sa lial na jednom konci do bazénu krivolakých tvarov.

„Človek sa nemôže udržiavať v kondícii len lyžovaním," vy​svetlil Gladstone, zostupujúc z plošiny. „V bazéne máme s Isobel príjemnú alternatívu. V zime stačí niekoľko hodín a sme zázračne osviežení."

„To si viem predstaviť." Mercy vykročila po cestičke k bazé​nu a o chvíľu zmizla z dohľadu medzi hustým lístím a papra​dím. Potom sa ozval jej hlas. „Croft, poď sem. To je neuveri​teľné!"

Croft sa pomaly pobral po úzkom kamennom chodníčku, ktorý z oboch strán lemovala hustá vegetácia. Siahala mu po​vyše hlavy. Z plošiny pri vchode bolo chodníček kde-tu vi​dieť, ale dolu sa návštevník ocitol v malej džungli. Croft sa zvedavo poobzeral.

Tu by sa mohol človek skryť. Alebo loviť.

Vyšiel zo zákruty a zbadal Mercy, ktorá stála pri bazéne a dívala sa do vody. Bazén bol osvetlený zospodu. Mercy bo​la navidomoči očarená.

„To je neskutočné! Videl si niekedy niečo také?"

„Áno, ale keď som také niečo videl naposledy, bolo v tom plno hmyzu a zopár hadov. Toto je hollywoodska verzia sku​točnosti."

„Radšej by som vyskúšala túto verziu bez hmyzu a hadov. Škoda, že som si nevzala plavky."

Spomedzi lístia sa vynorila Isobel. „Pre hostí máme plavky. Nájdete ich v kabínach pri saune. Poďte, ukážem vám, kde je to. Môžete si zaplávať, kedykoľvek sa vám zachce."

Croft sa pomaly pobral za oboma ženami, stále si pozor​ne všímajúc okolie. Ilúzia bola dokonalá, ale nevedela za​kryť, že sa nachádzajú v obrovskom suteréne. Nebol tam ani jeden oblok a keby zhasli svetlá, bolo by tam ako v čiernej jaskyni.

Isobel ich vyviedla zo záhrady a ukázala na drevenú saunu a dve veľké kabíny.

„Vpravo je kabína pre ženy. Tam nájdete plavky. V tej druhej sú mužské plavky," povedala a obdarila Crofta milým úsmevom.

Mercy predstierala, že si jej úsmev nevšimla, ale Croft po​strehol, ako ledva badateľne prižmúrila oči. Hneď nato otvo​rila dvere na šatni. Už druhý raz si v ten deň položil otázku, či na Isobel nežiarli. Zaujímavé.

Nemal však čas ďalej o tom rozmýšľať, lebo Isobel ich vy​viedla zo záhrady s bazénom cez ďalšie sklené dvere do celkom iného sveta.

„Erasmus šiel popredu otvoriť knižnicu. Už bude netrpez​livý," povedala. „Veľmi ho teší, keď môže ukázať svoju zbier​ku ľudom, ktorí ju vedia oceniť. Máme tu zriedkakedy hostí."

Priestory tu boli zariadené v štýle starosvetskej súkromnej knižnice. Boli tam malé lampy na čítanie so zelenými tienidlami, mnoho vyčalúnených kresiel a stoly z lešteného dreva. Chýbali iba knihy. Uprostred jednej steny sa vchádzalo do veľkého klenutého sejfu. Boli na ňom oceľové dvere s kom​plikovanou zámkou. Croft si ju so záujmom pozrel.

Z otvorených dverí sejfu sa šíril klimatizovaný vzduch. Vnútri už čakal Erasmus Gladstone. Keď Croft a Mercy pre​kročili vysoký prah, ocitli sa v priestore plnom kníh, ktoré zapĺňali police od dlážky až po strop. Aj laik musel vidieť, že väčšina z nich, ak nie všetky, sú veľmi cenné. Očarená Mer​cy k nim hneď pristúpila a čítala na ich chrbtoch názvy a au​torov.

„Boethius, Chaucer, Marlowe." Prstami prechádzala kúsok od ich chrbtov, netrúfajúc si dotknúť sa starodávnej kože. „Také niečo som doteraz videla iba v múzeách, Erasmus."

Zasmial sa. „Ak chce mať niekto poriadnu knižnicu, musí si zohnať zopár kníh spred roka tisícpäťsto. Ešte vždy na tejto časti zbierky pracujem."

„Ak máte toľko krásnych exemplárov," vzdychla obdivne Mercy. „Zastáva z toho rozum."

„Peniaze prekonajú v aukčnej sieni mnohé prekážky, moja milá. Osobne ma viac teší prvé vydanie Darwinovho spisu O pôvode druhov než Chaucer. Darwina bolo ťažko nájsť, aj keď vyšiel roku tisíc osemsto päťdesiatdeväť a je teda relatívne nový." Prešiel k inému regálu. „Tu mám pomerne zaují​mavého Fieldinga, vrátane originálu Toma Jonesa z roku tisíc sedemsto štyridsaťdeväť v šiestich zväzkoch. Mal som šťastie a nedávno som sa dostal aj k dvom zväzkom Richardsonovej Pamely z roku tisíc sedemsto štyridsaťjeden."

„Urobila by som neviemčo, aby sa mi dostali do rúk Fielding alebo Richardson."

Gladstone sa súhlasne usmial. „Páčia sa mi kníhkupci, kto​rí majú nadšenie. Ešte sa sem vrátime a pohovoríme si, ktoré knihy si chcete vziať ako súčasť ceny za Údolie."
„Ste nesmierne veľkorysý." Mercy bola očividne vyvedená z miery. „Ale to od vás nemôžem prijať."

„Vo sfére zbierania kníh je všetko relatívne. Veľkorysý som preto, že ste mi priniesli knihu, ktorú by som inak asi nedo​stal."

Mercy sa neisto usmiala. „Som z toho celá paf."

„Zaraďme Údolie, kam patrí. Zbierka erotiky je tamto," pokračoval Gladstone. Prešli k neveľkému radu kníh, ulože​ných oddelene. „Veľmi vám ďakujem, Mercy, že ste mi umož​nili zaradiť toto fascinujúce Burleighovo dielo k ostatným. Je to pre mňa veľká chvíľa." Postavil Údolie k ostatným zväzkom a obrátil sa so širokým úsmevom a rozžiarenými očami.

Ten človek má rozhodne charizmu, pomyslel si Croft. Mal ju podľa dostupných správ aj Egan Graves.

„Mali by sme sa vrátiť k pohárikom, Erasmus," ozvala sa Isobel. „Lance pripravil večeru na siedmu."

„Máš pravdu," povedal Gladstone a dvorne ponúkol Mer​cy rameno. „Nebojte sa, moja milá, ešte tu strávime veľa ča​su. Budeme mať niekoľko rušných chvíľ. Spomenula vám Isobel, že zajtra tu budeme mať malý večierok na počesť Údolia?"
Croft sa v sejfe ešte chvíľu zdržal, lebo si nestihol všetko dobre pozrieť. Prah prekročil práve včas, aby začul poslednú Gladstonovu otázku. „Večierok? Tu?"

„Máme tu málo zábavy. Iste si viete predstaviť, že je to komplikované," odvetil Gladstone, keď sa obrátil, aby zamkol sej f. „Stal som sa tu akýmsi patrónom mladých umelcov, ktorí bývajú v okruhu tridsiatich kilometrov. Raz ročne ich po​zývam na večierok. Poskytujem im všetko, vrátane dopravy. Umelci sú veľmi zaujímavá spoločnosť, ak sa s nimi človek ne​musí stýkať každý deň. Sú veľmi temperamentní. Azda to ide ruka v ruke s talentom. Dúfam, že sa vám to bude páčiť."

Croft pozrel na Mercy. Videl, že je celá oslnená. Zdvihol sa v ňom hnev, ale rýchlo ho potlačil. Bolo jasné, že sa ešte ne​stretla s človekom ako Erasmus Gladstone, a viac než ochot​ne sa ním nechala očariť.

Croft vedel, že bude musieť podniknúť isté kroky, aby ne​prepadla Gladstonovmu čaru.

Dnes večer nebude spať Mercy sama, rozhodol sa. Je nača​se posilniť puto, ktoré medzi nimi vzniklo tej noci, keď si ju vzal.

Kapitola 9
Mercy vycítila Croftovu prítomnosť, len čo vstúpil v noci do jej izby. Prišiel ticho, vôbec nezašramotil, ale ona hneď otvo​rila oči a obrátila hlavu na vankúši. Videla jeho siluetu v otvo​rených dverách medzi oboma izbami. Bol to iba tmavý tieň medzi ešte tmavšími tieňmi. V tej chvíli vedela, že ho čakala.

Dvere boli zatvorené až do chvíle, keď ich Croft pred nie​koľkými sekundárni otvoril. Mercy ich zámerne zatvorila, keď sa pripravila na spanie. Croft bol vtedy v kúpeľni. Keď o nie​koľko minút vyšiel, nepodnikol nijaký pokus, aby túto bied​nu prekážku odstránil.

Mercy hodnú chvíľu ležala s otvorenými očami, očaká​vajúc, že do izby bezohľadne vnikne. Počas večere videla na je​ho tvári nesúhlasný výraz. Pozoroval, ako sa smeje, počúval jej rozhovor s Gladstonom a sám prehovoril iba kedy-tedy. Pre​javy jeho mužského nesúhlasu jej nemohli uniknúť. Ich hos​titeľ si možno nevšimol ten jeho neprístupný pohľad, ale Mercy priam pálil v nervoch.

Buď trocha žiarli na Gladstona alebo ho škrie, že ona v ňom nevidí nijakú hrozbu. Napokon dospela k záve​ru, že skôr ide o to druhé. Nevedela si predstaviť, že by Croft podľahol takému primitívnemu pocitu, ako je žiarli​vosť. Tak či onak, očakávala, že neskôr sa bude musieť ob​hajovať.

V kúpeľni však nedošlo k nijakým výčitkám za šumenia sprchy, ktorá mala prehlušiť Croftove slová. A keď potom po​kojne zatvorila dvere medzi izbami, nerozkopol ich. Mercy si ľahla a čakala, ale ostražité vyčkávanie nakoniec ustúpilo ospanlivosti. Nevedela, ako dlho spala, ale keď potme otvorila oči, vedela, že nie je sama.

Nehlučne sa pohol od dverí k jej posteli. Človek by sa ne​mal pohybovať ako duch, blyslo jej mysľou. A nemal by na jej nervy pôsobiť tak, ako pôsobí. V žilách pocítila horúčosť, ale predsavzala si, že sa nenechá strhnúť ako v nedeľu.

Nič si nenavrávala. Dobre vedela, prečo je v izbe. Neženie ho sem neovládateľná túžba, neskrotná vášeň či nekonečná láska. Prišiel pracovať. Jej nadšenie z Gladstonovej spoloč​nosti videl ako možné ohrozenie úspešného zavŕšenia svojej úlohy. Pravdepodobne sa obáva, že by ju Gladstone mohol očariť. Teraz prišiel obnoviť nárok, ktorý si na ňu robí. Chce mať istotu, že je mu naďalej lojálna.

Mohla by mu povedať, že sa nemá čoho obávať, pomyslela si, keď sa k nej Croft potme blížil. Môže ho ubezpečiť, že pri Gladstonovi stále ráta so všetkými možnosťami. Lenže taký rozhovor je ťažký, keď si človek musí dávať pozor na každé slovo zo strachu, že v posteli je skrytý mikrofón.

Croft zastal pri jej posteli a pozrel na ňu. Na sebe mal iba slipy. Nebolo ťažké postrehnúť, že je už vzrušený. Farbu očí mu potme nebolo vidieť, ale Mercy videla, že sa mu mačaco blyštia.

„Croft," šepla namáhavo, vnímajúc napätie v izbe. Musia si mnohé vyjasniť. Čím skôr, tým lepšie. „Kúpeľňa..."

„Nie." Pri jeho hlase mala pocit, akoby po nej prešiel drs​ný zamat. Jedným kolenom si kľakol na peľasť a položil jej ru​ku na plece. „Netreba hovoriť. Aspoň nie teraz."

Vedela, o čo mu ide, a jej napätie prerástlo do zvláštneho hnevu. Vykĺzla mu spod ruky a kľakla si čo najďalej od neho.

„Poď sem, Mercy. Sama vieš, že ma chceš."

„Čo si o sebe, dočerta, myslíš - len tak si prísť do mojej spálne a chcieť sa so mnou vyspať! Nie som tvoja hračka, Croft!" Hlas mala rovnako tichý ako on. Tento slovný súboj asi prebehne pošepky.

„Sama vieš, že mi nechceš odporovať, zlatko. Chceš cítiť, čo si cítila nedávno v mojom náručí. Chcem, aby si sa mi dala."

„Ale pozrimeže! A ktože si ty? Vševedúci múdry muž, kto​rý presne vie, čo chcú ženy? Ja mám pre teba oveľa, oveľa ťažšiu otázku, Croft. Čo chceš ty?"

„To nie je ťažké. Chcem byť v tebe. Chcem cítiť, ako ma celého objímaš a chveješ sa od rozkoše. Chcem vedieť, ako veľmi ma potrebuješ."

„Nepotrebujem ťa o nič viac ako ty mňa." Nemala isto​tu, či to vyznelo ako prosba o ubezpečenie alebo vzdorovi​tá výzva.

„Poď bližšie a uvidíme, ako jeden druhého chceme." Jeho hlas zaznel chlácholivo.

„Prestaň s tým. Odmietam ísť s tebou do postele, kým si v takej nálade. Si len obyčajný chladnokrvný chlap, ktorý sa vybral na lov. Chceš sebe i mne dokázať, že ma v posteli ovládneš, a to ja nestrpím. Prvý raz sa ti to tyranské zvedenie podarilo, ale druhý raz sa už nepodarí."

„Tyranské?"

„Nuž, musíš aj sám priznať, aké to bolo premyslené. Zviedol si ma ako súčasť svojho..." Videla, ako privrel oči. V po​slednej chvíli si spomenula, ako ju upozornil, že ich rozho​vory v izbe možno počúvajú. Ani na okamih neuverila, že Gladstone je zloduch alebo že v izbe sú tajne umiestnené mikrofóny, ale raz dala Croftovi slovo, že si bude dávať po​zor. „Bolo to premyslené zvedenie. Nebolo v tom ani kúska lásky, čo?"

„Strašne som ťa chcel. A teraz ťa chcem ešte viac. Ak sa ti to zdá ako premyslené, tyranské zvedenie, nemám proti tomu čo povedať. Keď ide o citový výklad, všetko je relatívne, najmä u ženy. Ale myslím, že si ku mne i k sebe nespravodlivá, keď takto označuješ naše milovanie. Túžba sa vie prejaviť de​siatkami spôsobov. A väčšinu z nich nemožno pomenovať."

„Nechoď na mňa zasa s tou svojou filozofickou logikou. Aspoň nie v tejto veci. Nie si nijaký expert a dnes večer mi ni​jako nepodtrhneš nohy svojimi vyšinutými argumentmi. Raz musím povedať dosť. Už nedám so sebou manipulovať."

„Ale, Mercy. Uvoľni sa a poď ku mne."

Vyskočila z postele. „Nehýb sa. A neskúšaj na mne tie... tie svoje triky."

V tme sa mu zablysli oči. Do izby vnikalo z hviezd dosť svetla, aby Mercy rozoznala jeho výraznú bradu a obrysy pliec. On ju však vidí bez problémov, pomyslela si, potme je ako doma.

Keď vstala, Croft pomaly vstal na druhej strane postele a vykročil k nej.

„Triky na mne skúšaš ty, srdiečko. Akú hru to so mnou hráš? Urobil som chybu, keď som ťa včera nechal spať samu."

Cúvla pred ním. „Včera som chcela spať sama a dnes chcem tiež spať sama!"

„O chvíľu si to rozmyslíš."

„Nehrám sa ja s tebou, aby si vedel, ale ty so mnou. Presne tak pristupuješ k nášmu vzťahu. Zahrávaš sa so mnou ako mačka s myšou a zneužívaš to."

Uškrnul sa. „Ty na myš veľmi nevyzeráš, srdiečko."

„Nežartujem, Croft!"

„Ani ja. Prestaň teda hovoriť o našom vzťahu a hovor o nás dvoch."

Bol k nej veľmi blízko. Mercy strelila pohľadom ponad ple​ce a videla, že je na krok od steny. Už nemá kam ujsť. Pozre​la na Crofta, očami zmerala vzdialenosť medzi ním a sebou a prudko vyrazila.

„Mercy, doboha, čo to stváraš?"

Prvý raz zaznel v jeho hlase náznak citu, lenže týmto citom bolo rozladenie a sklamanie. Jeho ruka jej prehradila únikovú cestu, objala ju okolo pása a zastavila ju. Mercy sa ocitla na je​ho hrudi.

„Pusť ma!" povedala tlmene, lebo tvár mala opretú o jeho plece.

„Ešte nie, srdiečko." Privinul si ju tesnejšie. „Ešte dlho ťa nepustím."

Mercy pocítila, ako ju objal aj druhou rukou. Zareagovala inštinktívne, malou päsťou ho udrela do rebier. Bolo to, ako​by udrela do steny, ale počula, ako sa Croft prudko nadýchol a trocha uvoľnil zovretie. Mercy mu vykĺzla. Zaplavilo ju vzrušenie, ktoré bolo pre ňu nové. Nie je neporaziteľný.

„Takže nie si až taký tvrdý chlap, čo?" Jej nálada sa zmeni​la tak prudko, až pocítila ľahkú eufóriu. V krvi sa jej uvoľnil adrenalín. „Varovala som ťa, aby si na mne neskúšal svoje tri​ky. Chodila som na hodiny sebaobrany." „Ale čo?"

„Áno." Nedodala však, že to bol trojhodinový kurz, ktorý viedla policajtka. Najala si ju knižnica a bolo to už pred vyše dvoma rokmi.

„Naozaj chceš, aby sa to medzi nami teraz premenilo na bitku, Mercy?"

„Vieš, čo naozaj chcem? Aby si sa vrátil do svojej izby a dal mi pokoj."

„To nemôžem." „Skús to."

„Aby si mohla byť sama a myslieť na toho šarmantného, vzdelaného a kozmopolitného Erasmusa Gladstona? Ani ná​pad. Chcem, aby si dnes večer myslela na mňa." Mercy to vyrazilo dych. „Ty žiarliš?"

Oči mal ako bezodné jazerá. „To by si chcela? Preto si dnes večer hltala každé Gladstonovo slovo? Len aby si videla, či vo mne vzbudíš kúsok žiarlivosti?"

„Na to nie je šanca," odvrkla. „V žilách máš priveľmi stu​denú krv."

Čosi sa mu mihlo v pohľade a Mercy pocítila napriek svojej chúlostivej situácii čosi ako triumf. Je nebezpečné podpichovať Crofta Falconera, ale občas je to jediný spôsob, ako sa dopátrať, čo sa skrýva pod jeho chladným, neprístupným zovňajškom.

„Možno potrebujem trocha tvojho tepla, Mercy."

Pristúpil k nej a kým stihla cúvnuť, rukou ju chytil za zá​tylok.

„Nijako ti to neuľahčím, Croft," zasyčala. Chcela ho obo​ma rukami od seba odtisnúť, a keď to nepomohlo, aspoň si chcela vymaniť krk z jeho mierneho zovretia.

,-Croft ju nezadržateľne ťahal k posteli. Znova ho udrela do rebier, a znova zbytočne. Vedela však, že mu nechce ublížiť, a tak úder kolenom do rozkroku a prsty do očí neprichádzali do úvahy. Dupla mu teda pätou na prsty.

Zareagoval ihneď. Trocha ňou zatriasol a povedal: „Ty bo​sorka malá! Mal by som ťa prehnúť cez koleno!"

Blysla naňho úsmevom. „Niečo také som čítala v Údolí tajných klenotov. Zaberá to?"

„Ešte raz mi dupni na nohu a uvidíš."

„Pusť ma, Croft. Takto ma nemôžeš vliecť do postele."

Tentoraz mu nedupla na prsty, ale chodidlo mu zaklinila o členok a mykla. Rovnováhu nestratil, ale stratil nervy.

„To stačí," povedal cez zaťaté zuby. „Keď to chceš takto, budeš to mať takto." Zdvihol ju na ruky, nedbajúc na jej metanie. Dvoma krokmi pristúpil k posteli a zľahka ju hodil na skrkvanú plachtu.

Obnažené nohy mala na zemi. Kým ich stihla stiahnuť pod seba, Croft si zastal medzi jej kolená. Rozkročil sa, čím jej roz​tiahol stehná. Cudnú nočnú košeľu mala vyhrnutú až na bo​koch. Ležala pred ním otvorená, zraniteľná, strapaté vlasy jej splývali na plecia. Zdesene si uvedomila, že .možno zašla priďaleko. Croft stál s rukami vbok a díval sa na ňu.

Mercy zatajila dych, keď videla tú hlbokú, neústupčivú zmyselnosť na jeho ústach a v jeho hlbokých, bezodných očiach.

Vyžarovalo z neho akési nové napätie. Už to nebol chladný, vypočítavý milenec, ktorý prišiel do jej spálne, aby si ju chlad​nokrvne vzal. Plne mu zamestnala všetky zmysly. Navrávala si, že práve toto chcela, ale nevedela sa zbaviť strachu, ktorý ju ťažil v samom žalúdku.

Veď o tomto človeku takmer nič nevie. Riskuje s cudzím mužom ako neriskovala nikdy v živote s nijakým mužom. Dôveruje svojim inštinktom, namiesto aby načúvala rozumu.

„Chceš si na mne vyskúšať ešte niečo zo sebaobrany, kým sa prestaneme hrať?" spýtal sa Croft zamatovo, ale s hrozivým podtónom.

Mercy sa naddvihla na lakťoch, cítiac znútra na nehanebne roztiahnutých stehnách chĺpky jeho nôh. Cítila sa nesmierne bezbranná. „Ak si myslíš, že ti dám dajaký podnet na ďalší krok, veľmi sa mýliš. Daj si pozor, čo teraz urobíš!"

Zablyslo sa mu v očiach, stiahol si slipy a odkopol ich. „Nič sa neboj, ty bosorka malá. Budem veľmi, veľmi opatrný."

Vystrel ruku a dotkol sa jej.

Mercy sa dívala ako zhypnotizovaná na jeho obrovské, pul​zujúce lono, ktoré sa k nej blížilo. Vzápätí sa strhla a sťažka preglgla, keď Croftove prsty smelo vnikli do temného troj​uholníka, ktorý chránil jej rozhorúčené tajomstvo. Celým te​lom jej prenikla šokujúca slastná slabosť. Takto úžasne a citli​vo sa nemôže ženy dotýkať muž, ktorý by jej chcel ublížiť.

„Croft," šepla roztúžene do tmy. Ešte vždy sa opierala o lak​te a vedela, že cíti, ako sa jej chvejú nohy, medzi ktorými jej stojí.

„Páčia sa ti také nebezpečné hry, srdiečko?" Jeho dotyk zintímnel.

Prstom našiel v jej jemnom hustí to najcitlivejšie miesto a Mercy zatajila dych. Obišla ju taká mučivá slasť, až sa jej zatmilo pred očami a myslela, že to už dlhšie nevydrží. A druhá polovica jej bytosti jej velila, aby sa rozkrokom primkla ešte tesnejšie k jeho ruke. Tieto protichodné pocity napokon vyústili v tom, že sa zaprela lakťami a chcela sa oď neho odtrhnúť.

Croft ju druhou rukou chytil za stehno a pridržal ju. „Ni​kam nepôjdeš, zlatko moje. Iba keď sa mi najprv ospravedlníš za všetko, čo som dnes večer musel kvôli tebe podstúpiť." „A to, čo som musela podstúpiť ja?"

„Tvoje problémy sa ešte len začínajú." Posunul prst nižšie a ľahko našiel, čo hľadal.

„Och... Croft... prosím ťa..." Mercy zalapala po dychu a zaťala nechty do posteľnej plachty. Pevne zatvorila oči a zaklonila hlavu, keď jej prstami prechádzal po rozpálenom strede jej ženskosti.

„O čo prosíš? Aby som sa ťa tam dotýkal?" Trocha presunul ruku. „Alebo tu?" Skĺzol rukou ešte nižšie. „Musíš to povedať, sladká Mercy. Musíš mi presne povedať, čo chceš. A potom počkám, až mi povieš, že chceš, aby som si ťa vzal celkom. Chcem ťa potrestať za tvoju neposlušnosť."

„Choď do čerta!" vzdychla, ale bola v tom skôr prosba.

„Ešte raz to povedz. Chcem počuť všetky tvoje milé, vášni​vé slová." Roztiahol jej stehná ešte trocha širšie a dlaň mu zra​zu zaplavil príval jej ženskej vlhkosti. Tentoraz sa nepokúsila od neho odtiahnuť. Už ňou nezmietala neistota, ako reagovať. Nadvihla boky a lonom sa primkla k jeho ruke.

„Povedz to, srdiečko, povedz, čo chceš. Potom budeme mať obaja istotu." Jeho slová boli ešte rozhorúčenejšie než teplo, ktoré jej sálalo spomedzi nôh.

„Dotýkaj sa ma. Prosím ťa, Croft... tak... tam. Áno, tak. Vnútri. Hlbšie!" Dostala to zo seba nekonečne ťažko, ale ešte ťažšie bolo odolať tým slovám.

Croft pozoroval jej tvár, vpíjal sa očami do jej narastajúcej vášne. Mercy vedela, že sa na ňu díva, a to ju rozohnilo ešte väčšmi.

„Ešte... ešte viac," žobronila.

„Koľko... ako viac?"

Vydral sa z nej sklamaný vzdych, schytila mu zápästie a vtisla si jeho prst do seba ešte hlbšie. Striaslo ju, keď sa jej ochotne podvolil.

„To teda chceš?" šepol Croft mäkko.

„Keď bude po všetkom, uškrtím ťa!"

„Pokladaj to za spravodlivosť. Za sladkú spravodlivosť." Vnikol do nej ďalším prstom a Mercy oď vytrženia vykríkla. Druhou rukou jej pustil stehno a prstami jej začal dráždivo prechádzať po centre jej citlivosti.

Mercy sa poď jeho rukami takmer rozplynula. Bezuzdne po ňom zatúžila, celá sa k nemu vypla, .zaťala mu do pliec ruky v úsilí strhnúť ho na seba.

„Croft, prosím ťa... už... už... lebo sa zbláznim!"

„Zistíme, čo sa stane, keď sa zblázniš. Chcem to vidieť."

„Zaškrtím ťa! Prisahám!"

„Ale nie hneď teraz, však?"

„Vysmievaš sa mi!"

„Nie, milujem sa s tebou!" Vnikol prstami do jej horúcej vlhkosti ešte hlbšie. Prudko sa striasla a on klesol medzi jej nohami na kolená.

Pomaly z nej vytiahol prsty. Mercy na protest vykríkla, ale keď pocítila znútra na stehnách jeho dlane, zrazu si uvedomi​la, čo príde. Na vlhkom hustí lona pocítila jeho dych a jej vr​cholné vytrženie sa premenilo na vrcholnú paniku. Takto ju ešte nikto nikdy nebozkával.

„Croft... nie, prestaň! Nie takto. Nechcem, aby si... nikdy som..." Obliala ju červeň a začala sa metať.

Croft nedbal na jej prosby. Jemnej jej stisol stehná, podržal ju a vtisol jej bozk na najintímnejšie miesto.

Mercy celá strpia a vzápätí sa chcela zúfalo vymaniť z láskania jeho hodvábneho jazyka. A hneď nato sa jej panika zmenila sa spaľujúcu túžbu. Bezuzdne jej prepadla. Nepríčet​né sa zmietala, keď ju Croft vychutnával v samom srdci jej by​tosti.

Potom sa celkom prestala ovládať. Zvíjajúce sa napätie v jej vnútri akoby sa naraz pretrhlo a oď hlavy po päty ňou začali prenikať vlny neuveriteľnej slasti.

Croft sa oď nej odtrhol a ľahol si na ňu, ešte kým jej rozkoš opadla. Vnikol do nej a chrapľavo vzdychol, keď ho jej telo vzápätí tesne zovrelo a vsalo do seba. Mercy ho cítila, veľkého, horúceho, celú ju vypĺňal a znova sa v nej zdvihli omamné kaskády.

Chcel sa z nej trocha vytiahnuť, ale nevládal odolať jej vr​cholu a znova do nej prudko vtrhol. Vrchol zachvátil aj jeho, akoby do vyprahnutého lesa udrel blesk. Pohlcoval ho oheň. Mercy ho v sebe celý čas pevne držala. V jednej nekonečnej sekunde bola k nemu neodlučne pripútaná a on bol neodlučne pripútaný k nej. Priam tie neviditeľné sily cítila a v tele sa jej rozlievala nádej, aj keď sa vytratil posledný záchvev rozkoše.

Možno nie je najbezpečnejšie milovať sa s Croftom, ale as​poň naisto vie, že je z neho schopná dostať kus naozajstného ci​tu. Na city, ktoré dostal on z nej, radšej nemyslela. Vravela si, že ich je až priveľa. Je nebezpečné dať mu najavo, aká je pred ním bezbranná, ale tomu sa nijako nedá vyhnúť. Nemôže uro​biť viac, iba ho strhnúť so sebou, keď sa v jej náručí zabudne.

Croft pomaly otvoril oči, ešte vždy omámený z Mercinho tep​lého, dráždivého tela. Jednu nohu mala obkrútenú okolo je​ho nohy. Pozvoľna sa vystrel, uvoľnil si chrbtové svaly a pomkol sa z Mercinho tepla. Pozrel na ňu a videl, že sa naňho díva spoza privretých viečok. Uvedomil si, že je absolútne vyžmý​kaný. Stálo ho veľa námahy, aby sa nadvihol a ľahol si vedľa nej, ale nazbieral na to sily. Jemne jej stisol stehno.

Cítil sa dobre. Ba lepšie než dobre. Úžasne. Mocný, silný, naplnený nehou k tej, ktorú si podrobil.

Jediným problémom však bolo, že si znova nebol istý, kto si koho podrobil. Ako sa jej to podarilo? krútil v duchu hla​vou. Ako ho tak dokonale strhla do svojej zmyselnej búrky? Chcel zostať nad vecou, všetko ovládať, a takto sa to skonči​lo. Ona ho schytila, ona ho bičovala, ona prevládla, až napo​kon stratil sebakontrolu, na ktorú sa doteraz mohol vždy spo​ľahnúť. A potom sa ocitol v samom srdci víru a jeho city blčali rovnako neskrotne ako Mercine.

Croft sa potme uškrnul. Nuž, aspoňže sa zabudli obaja. Je to také zanovité žieňa, také odhodlané, aby nebolo jedinou obeťou zvádzania. Nuž čo, jej počiatočnú zanovitosť môže prehliadnuť. Dostala lekciu a on dostal viac než žiadal, keď sa rozhodol, že jej pripomenie, komu má byť lojálna. „Si veľmi ľahkomyseľná žena, Mercy. Vhupneš do veľkých problémov."

„S kým?"

Ticho sa zasmial, v jej šepote vybadal podpichovačný tón. „So mnou, samozrejme. Myslíš, že ťa nechám len tak behať, aby si sa dostala do problémov s niekým iným? Len ma skús popýtať o dovolenie, aby si si vyšla s niekým iným a uvidíš, čo sa stane."

„Ak si musím žiadať dovolenie, aby som sa dostala do prob​lémov s niekým iným, potom som naozaj v problémoch," prehodila zamyslene.

„Tvoja logika je bezchybná, milá moja. Máš to všetko bez námahy so mnou." Povedal si, že sa nebude ďalej vyžívať v primitívnom majetníckom pocite. Mal dosť rozumu, aby vedel, že isté reakcie je lepšie nespochybňovať a nerozoberať ich. Je to ako dôverovať inštinktom. Niektoré veci človek jed​noducho prijme a žije s nimi.

Nadvihol sa na lakti a usúdil, že im bude pohodlnejšie, ak sa lepšie uvelebia na posteli.

„Hore sa," povedal ticho, nadvihol ju a posadil ju vedľa se​ba. „Tak, teraz je to lepšie."

„Croft?"

Pozrel na hodinky a zamračil sa. „Je neskoro, miláčik. Pospi si." V dome sa už všetci určite uložili, pomyslel si. Pravda, pokiaľ Gladstone naozaj nemá v Mercinej izbe odpočúvacie zariadenie. Predstava, že vo svojom hodvábnom domácom kabátci sedí s uchom pri reproduktore a počúva, ako Mercy vyvrcholila, bola zábavná. Pred Mercy to však nespomenul. Tá by to za zábavné rozhodne nepokladala.

„Croft, mali by sme sa pozhovárať."

Naklonil sa k nej a pobozkal ju na ústa. „Nie tu. A nie te​raz. Spi už, miláčik."

„Ale, Croft..."

Priložil jej k uchu ústa. „Ploštice."

„Aha." Bolo vidieť, že celkom zabudla na možnosť, že sú tam skryté mikrofóny.

„Spi." Zaznelo to ako príkaz. Croft sa v duchu usmial, keď počul, ako rezignovane vzdychla a poslušne zatvorila oči.

Croft bol presvedčený, že mikrofóny tam nie sú, ale keď to​mu Mercy verí, prináša to isté výhody.

Vyčkal ešte trištvrte hodiny a potom sa neochotne odtrhol od Mercinho skrúteného mäkkého tela. Ticho vstal, bez naj​menšieho hluku prešiel do svojej izby a natiahol si džínsy.

Vyšiel na chodbu. Už sa prispôsobil prítmiu a tieňom. Splynul s nimi. Po schodoch nepôjde. Bolo veľmi pravdepodobné, že pod kobercom bude nášľapné zariadenie, ktoré sig​nalizuje, že niekto ide.

Chytil sa zábradlia, skúsil jeho pevnosť a prehodil sa cezeň. Chvíľu na ňom visel a napäto počúval. Keď sa nikde nič ne​pohlo, rúčkoval po ňom dolu. O chvíľu nehlučne zoskočil na prízemie.

Ostáva mu ešte jedno podlažie.

Kapitola 10
Mercy cítila, že už je ustatá z nočného prebúdzania sa s ve​domím, že sa čosi robí. Ak sa to bude opakovať, je to zaruče​ná cesta k nespavosti. Tentoraz aspoň vedela, čo sa stalo — stačilo jej vystrieť pod prikrývkou nohu.

Croft je preč.

Mercy si sadla, akoby ju podhodilo, a penila od hnevu. Čo si ten chlap myslí? Vbehne si k nej, kedy chce, skočí na ňu a potom sa zoberie a niet ho! Je ako nevybrúsený dia​mant, napriek všelijakým meditáciám a chúťkam, pokiaľ ide o čaj. Ale ona ho už vybrúsi, ak sa bude okolo nej vyskyto​vať dlhšie.

Zhodila zo seba prikrývku, navliekla si ľahký župan a rých​lo prešla do susednej izby. Ani tu nie je!

Jej ženský hnev ustúpil strachu. Takmer zabudla, že Croft si ešte vždy myslí, že je tu takpovediac služobne. Ona už o Gladstonovi viac-menej nepochybuje, ale Croft sa nedá tak ľahko presvedčiť. Asi sa vybral hľadať dôkazy.

Mysľou sa jej mihla ponižujúca predstava, ako ho Lance alebo Dallas prichytili pri prehľadávaní zásuviek alebo pri zámke sejfu.

Sejf!
Áno. Ak niekde sliedi, nepochybne tam. Sám povedal, že pôvodne vypátral Egana Gravesa prostredníctvom jeho zbera​teľstva a netajil sa tým, že terajšie vyšetrovanie chce začať porovnaním Gladstonovej zbierky s tým, čo nakupoval Graves. Božechráň, aby ich oboch prichytili, ako snoria v sejfe.

Mercy sa ani chvíľu nerozpakovala. Nájde Crofta a privlečie ho do izby, kým ich oboch niekto nepristihne. Ešte to by chý​balo, aby museli Gladstonovi vysvetľovať, prečo ho chceli okradnúť.

Tak či onak, Croft si zrejme vzal do hlavy, že zničí jej novú kariéru so vzácnymi knihami v samých počiatkoch. Obetoval by všetko, len aby dokonal tú sprostú pomstu.

Ticho vyšla na chodbu a opäť ju pochytila zúrivosť. Je prav​da, že sa vie do veci poriadne zahryznúť. Keď sa raz rozhod​ne, nepopustí. Za istých okolností by to bolo príjemné. Keby sa do nej, napríklad, zamiloval, už by asi nikdy neprestal.

Človeka by z neho porazilo, ale treba uznať, že je v ňom akási čestnosť. Je presvedčený, že koná správne, že jeho kroky smerujú k uzavretiu toho jeho kruhu alebo ako tomu už hovorí. Nie je to nijaký Aaron Sanders, ktorý je schopný okrad​núť nič netušiaceho, dôverčivého človeka.

Ale keby bol druhý Aaron Sanders, zasa by sa s ním ľahšie vychádzalo, pomyslela si Mercy roztrpčené.

Hore i na prízemí vládlo absolútne ticho. Mercy si vydýchla od úľavy. Stála na prvom schode k tropickej záhrade a bazénu. Ešteže sa po dome nepotulujú dobermany. Ticho zišla dolu.

Chytila kľučku sklených dverí, otvorila ich a ocitla sa na plošine. Svetlá v bazéne stále svietili, ale bujná zeleň sa topila v tme. Z plošiny videla kde-tu hadiaci sa bazén. Do modra sfarbený svit vyzeral neprirodzene.

Vo vzduchu ležala ťažká vôňa vegetácie. Mala pocit, že sa díva do temnej džungle a prvý raz jej zišlo na um, či ňou náj​de cestu k sejfu. Popoludní pri svetle to bolo ľahké. Teraz to bude zrejme ťažšie.

Nevedela, kde je vypínač, ale aj keby vedela, netrúfla by si zažať.

Nemôže márniť čas. Croft je už zaiste pri sejfe, ale ako ho chce otvoriť, to naozaj nevedela. Dodala si odvahy a zišla po schodíkoch do záhrady utopenej v tme.

Vydala sa po chodníčku, na ktorý natrafila viac-menej náhodne. Bola celkom dezorientovaná. Chcela sa riadiť podľa odbleskov z bazéna, ale nebolo to ľahké. Miestami svit vôbec nebolo vidieť.

Je to celé hlúpe. Tápe tu potme a vôbec nevie, či Croft na​ozaj šiel do sejfu. Čo ak sa prehrabáva hore v Gladstonovom stole a ona tu blúdi zbytočne? No nech si ju neželá, keď sa stretnú!

Pohyb za sebou nevytušila, ani len nevnímala, že sa niečo pohlo. Keď jej ústa ticho zakryla veľká mužská dlaň a okolo pása ju objala druhá ruka, prišlo to tak nečakane, že si to ani neuvedomila. V jednej chvíli si prácne hľadala cestu hustou zeleňou, a v nasledujúcej bola bezmocne uväznená v pevných rukách.

„Ty hlúpa malá idiotka! Čo tu, preboha, robíš?" Croftov še​pot sa chvel od zúrivosti. Trocha jej uvoľnil dlaň na ústach. „Hovor ticho!"

Mercy zalapala po dychu. „Bože, na smrť si ma vyľakal. Už nikdy na mňa takto nevyskoč z tmy. Rozumieš?"

„Doboha aj s tebou! Máš hore spať!"

„Spala som, kým som sa nepresvedčila, že si sa vydal na po​tulky. Nemáš čo sliediť v noci po Gladstonovom dome. Šiel si k sejfu, čo?"

„Ako dlho je to, čo si odišla z izby?"

Zažmurkala, usilujúc sa preniknúť očami cez tmu. Rozoznala iba nejasný obrys jeho pleca. Inak splýval s tmou. „Ne​viem. Nedívala som sa na hodinky. Hádam niekoľko minút. Prečo?"

„Buď teraz ticho a zrob, čo ti poviem. Máme len niekoľko sekúnd. Poď." Chytil ju za zápästie a viedol ju cez hustú zeleň.

„Čo to robíš? Čo sa deje?" Potkla sa, zadržala sa jeho ruky a pod nohami pocítila iný chodníček. Ako môže vidieť takto potme? Áno, je v ňom čosi z prízraku, z ducha.

„Vyzleč si ten župan!"

„Na to zabudni. Nebudem tu hrať Jane pre svojho Tarzana. Na dnes stačilo."

„Tarzan príde k slovu neskôr. Teraz si ideme zaplávať."

Vyšiel z lístia pri bazéne a Mercy ťahal za sebou. Ocitla sa na okraji bazéna a pozrela do žiarivo modrej vody. „Nie, ďa​kujem pekne," vyhŕkla, keď si uvedomila, čo má Croft v úmysle. „Teraz nemám chuť na kúpanie. Vráťme sa hore, kým z toho nebudú nepríjemnosti."

Nepočúval ju. Bez slova jej rozviazal pás na župane a stia​hol jej ho z pliec. Pod županom bola nahá. Pohľad na ňu v ňom však očividne nevzbudil ani záblesk zmyselnosti. „Do bazénu," rozkázal jej tichým, ale hrozivým hlasom. „Už aj!"

Sám si už rozopínal džínsy a sťahoval si ich z bokov. Mercy už neprotirečila. Videla, že to nemá význam. Ten chlap sa možno zbláznil, ale myslí to vážne. Šuchla sa do vody a Croft bol vzápätí za ňou.

„Och," vzdychla Mercy slastne. „To je nádhera. Čo tu vlastne robíme, Croft?"

„Hádaj!"

„Práve toho som sa bála. Má to byť kamufláž, však? Pre prí​pad, že nás niekto počul, keď sme išli dolu schodmi?"

„Nie nás. Teba. Mňa nikto nepočul."

„Nie? Čo si sa vznášal?"

„Hovor tichšie!"

„Si akýsi podráždený."

„Presne tak sa cítim."

Mercy trocha rozčerila vodu. „Myslela som, že tu bude chladno, ale je to ako vo vani. Počuj, vieš, že som sa nikdy nekúpala vonku nahá?"

Croft na ňu vrhol zvedavý pohľad a pustil sa nenútene plá​vať na druhý koniec bazénu. „Držali ťa nakrátko, však?"

„Strýko a teta. Boli trocha staromódni." Lenivo sa vo vode prevrátila, vychutnávajúc pocit nahoty.

„Oni ťa vychovali?"

Trocha ju prekvapoval tento záujem o jej minulosť, najmä teraz. „Prišla som k nim ako trojročná, keď mi rodičia zahy​nuli pri leteckom nešťastí. Teta Ruth a strýko Sid už mali dvoch chlapcov v pubertálnom veku. A keď sa už tešili, že odídu z domu a založia si rodiny, museli začať oď začiatku so mnou. Boli na mňa hádam trocha prísnejší, lebo dievča pred​tým nevychovávali."

„Tak je to jasné," povedal Croft ticho.

„Čo má byť jasné?" Zhovárali sa pošepky ako predtým v iz​be. Mercy mala zrazu pocit, že s týmto človekom sa o všetkom zhovárajú pošepky.

„Tvoja vďačnosť k nim. Máš voči nim pocit dlhu, však? Cí​tiš sa im zaviazaná tak, ako sa nikdy dieťa necíti zaviazané vlastným rodičom. Všimol som si to, keď si povedala, ako ich chcel dobehnúť tvoj bývalý snúbenec. Dotklo sa ťa to osobne, nehľadiac na to, že zároveň skrachovalo tvoje zasnúbenie. V konečnom dôsledku si bola nešťastnejšia z toho, čo sa stalo im. Mala si pocit, že za to nesieš vinu, nie?"

„Nuž, bola to moja vina. Ja som ich s Aaronom Sandersom zoznámila. Vďačím im za strašne veľa. Mohli sa prizerať, ako ma dajú do sirotinca, a nepohnúť ani prstom. Nemali ku mne nijaké záväzky."

„Veď práve to sa usilujem zdôrazniť, Mercy. Reagovala si, ako si reagovala práve preto, že si sa za to cítila zodpo​vedná, aj keď si sama bola jednou z obetí. Bola to pre teba vec cti."

Mercy prestala plávať a začala šliapať vodu. „Kam mieriš týmto rozhovorom?"

Aj Croft prestal plávať, ale vo vode sa vznášal bez jediného pohybu. Nijaké strihanie nohami, nijaké zaberanie rukami. Jednoducho sa vznášal. „Chcem, aby si pochopila, že k to​mu, čo dnes v noci robím, ma vedie pocit podobného zá​väzku."

Mercy prekvapene dvihla obočie. „Chceš predo mnou ospravedlniť to, čo robíš?"

Trocha sa zamračil. „Len som ti to chcel vysvetliť."

„Už si vysvetlil," povedala odmerane. „Máš pocit, že to musíš urobiť, aj keď tým ohrozíš moju budúcnosť a oboch nás zavrú."

Zamračil sa ešte viac. „Ak sa mýlim, preberám plnú zod​povednosť."

„Úžasné! Keď ma v budúcnosti zákazníci odmietnu pre zlú povesť a záznam v trestnom registri, ja im len tak medzi rečou vysvetlím, že to všetko je tvoja chyba a ty si zodpovedný. A tým to bude vybavené."

„Mercy, ja..."

Croft už nestihol dopovedať, lebo zrazu im nad hlavami zažiarilo svetlo. Mercy pridusené vykríkla a podvedome sa obrátila k dverám do záhrady. Zakrývala ich však hustá vege​tácia.

„Je tu niekto?" ozval sa Isobelin hlas.

„Tu," zvolal Croft. „V bazéne."

„Preboha, veď nemám nič na sebe," zamrmlala Mercy.

„Je to kamufláž, veď som ti povedal," šepol jej Croft.

„Nuž, na mne veľa kamufláže nie je, keď som nahá vo vo​de a zo všetkých strán na mňa svieti." Mercy sa vrhla k okra​ju bazéna po župan. Na chodníčku sa ozvali kroky. Isobel sa už-už vynorí z lístia. Vynorila sa vo chvíli, keď sa Mercy nača​hovala za županom, dopoly z vody.

Isobel mala oblečený striebristý saténový župan a dlhé čier​ne vlasy jej padali až po pás. Tento čierny vodopád Mercy tak zaujal, že si nevšimla Lancea, ktorý jej kráčal v pätách.

Keď ho zbadala, znova pridusene vykríkla a šuchla sa do vody. Lance na ňu vzápätí uprel pohľad, najprv na červenú tvár a potom jeho oči skĺzli na vodou lomený odraz jej na​hého tela vo vode.

Mercy otvorila ústa, aby si vyžiadala aspoň trocha súkro​mia, ale v tej chvíli sa pred ňou zjavil široký Croftov chrbát, ktorý ju kryl pred Lanceovým zvedavým pohľadom.

„Prepáčte nám, Isobel," povedal Croft pokojne. „Nemohli sme odolať, aby sme si o polnoci trocha nezaplávali. Vraveli ste, že do bazénu môžeme, kedykoľvek sa nám zachce, a my sme vás vzali za slovo. Môžete nám dožičiť trocha súkromia, kým sa s Mercy oblečieme?"

„Pravdaže. A prepáčte vy mne." Kývla hlavou na Lancea. „Ako vidíš, nič sa nestalo. Vďaka, že si ma upozornil. Môžeš ísť spať."

Lance bez slova zmizol v zeleni.

Isobel sa usmievala na Crofta, ktorý ešte vždy stál pred Mercy. Tmavými očami kĺzala po jeho nahej postave. Najvý​stižnejšie by bolo povedať, že s profesionálnym záujmom, po​myslela si Mercy.

„Nedajte sa vyrušovať," povedala Isobel. „Pokojne si plávaj​te, ako dlho chcete. Lance a Dallas majú izby vzadu na po​schodí. Lance práve vstal, išiel sa napiť vody alebo niečo také, keď sa mu zazdalo, že počuje šramot. Tu v horách si musíme dávať pozor. Sme odlúčení od sveta a Erasmus tu má priveľa cenných vecí. Ale už sa nedajte vyrušovať. Zhasnem stropné svetlá a zasvietim žiarovky pri chodníčku. Potme sa ťažko hľa​dá, však?"

„To by bolo skvelé," prikývol Croft. „Vďaka. A nehnevajte sa, že sme vás zburcovali."

„Nič sa nestalo. Uvidíme sa pri raňajkách, ak si, pravda, nepospíte dlhšie."

„Nie. Na raňajky prídeme," ubezpečil ju Croft.

Keď sa Isobel stratila v zeleni, Mercy si s úľavou vydýchla. „Božemôj, to bol trapas."

„Ak sa chceš vyhnúť trapasom v budúcnosti, daj si pozor, aby si sa nahá neukazovala Lanceovi."

„Ešte toto na mňa hádž! Všetko si zapríčinil ty!" Mercy sa vyteperila z bazéna a schytila župan. „A nie som tu jediná, na koho dnes večer niekto vypliešťal oči. Videla som, ako na te​be Isobel išla nechať oči. Tá voda nič nezakrýva. Bolo vidieť, že nemáš plavky."

Croft sa chytil okraja bazéna a jediným plynulým pohy​bom sa vytiahol z vody. Potom sa na Mercino prekvapenie uš​krnul a poznamenal: „Ty sa môžeš dívať, koľko len chceš. Pro​ti tomu nič nemám."

„Veľmi pekne ti ďakujem." Cudne sa odvrátila a zaviazala si na župane pás. „Na dnes večer som toho videla dosť."

Croft mykol plecom a s ľútosťou sa zadíval k dverám na opačnom konci záhraďy. „Zato ja som ešte nevidel dosť, ale viac dnes večer už asi neuvidím," prehodil. „Keď sú teraz go​rily hore a v strehu, už to nemôžem riskovať k sejfu. Budem sa o to musieť pokúsiť neskôr." Vyšiel za Mercy zo záhrady a vrátili sa do izieb.

Keď Mercy zatvorila spojovacie dvere, Croft sa ich nepo​kúsil otvoriť.

Dlho sedela na peľasti a hľadela na nekonečnú horskú ob​lohu. Zaumienila si, že zajtra sa musí s Croftom vážne po​zhovárať. Musia si vyjsť niekam na prechádzku, aby si nemu​sela dávať pozor na každé slovo a mohla hovoriť nahlas.

Pritom jej zišlo na um, že obavy z odpočúvacieho zariade​nia prišli Croftovi veľmi vhod. Nemôže sa priveľa vypytovať. Ten chlap má naozaj talent, aby si presadil svoje.

Croft nemyslel na svoj talent presadiť si svoje, keď ráno sedel pri raňajkách v spoločnosti Isobel, Gladstona a Mercy. Roz​mýšľal, ako sa im kráti čas v tunajšej horskej pevnosti. Na večer sa chystá zábava a na druhý deň s Mercy odchádzajú. V noci sa to skončilo takmer katastrofou a zostáva už len tá​to noc, aby natrafil na niečo užitočné.

Gladstone mal očarujúcu náladu. Živo sa zhováral s Mercy o knihách. Nebolo pochybností, že je zapáleným zberateľom a vyzná sa v tom. Mercy znova hltala každé jeho slovo a dych​tivo sa zapájala do rozhovoru. Croft a Isobel iba zdvorilo načúvali.

„Musíte mi povedať, ako ste sa dostali k Údoliu," povedal Gladstone a vzal si ďalšiu hrianku. „Bez urážky, moja milá, ale bol by som očakával, že sa zjaví skôr niekde na východe alebo v niektorej anglickej aukčnej sieni, nie v malom antikvariáte v štáte Washington. Je to pomerne cenná vec."

„Práve to je na obchodovaní s knihami nádherné, však?" usmiala sa Mercy šťastne. „Nikdy neviete, kedy natrafíte na poklad. K Údoliu som sa dostala v kufri kníh, ktorý som kú​pila na blšom trhu. Nemala som potuchy, čo je dnu. Nazdá​vala som sa, že je plná paperbackov a podobného haraburdia."

„Asi vás nesmierne potešilo, keď ste videli, čo máte."

Mercy prikývla. „Sprvu som si nebola istá, ale zo svojej knihovníckej praxi som vedela, že Údolie môže byť cenné. Mala som dostatok kontaktov, aby som zistila, či to nie je ši​kovne urobená kópia. A potom som dala ten inzerát."

„Ozval sa naň aj niekto iný?" spýtal sa Gladstone ľaho​stajne.

„Nie, nikto iný netelefonoval. Potešilo ma, keď som dosta​la vašu ponuku, verte mi."

„Asi ste si vraveli, či nie som... ako by som to povedal... či nie som dajaký chlipník?"

„Kdeže," odvetila bez váhania Mercy. „Je očividné, že Údo​lie nie je obyčajná pornografia. Medirytiny sú prekrásne a text veľmi kultivovaný. Väzba v marockej koži musela stáť pôvod​ného majiteľa veľa peňazí. Je to naozaj vzácny kus."

„Je," prisvedčil Gladstone. „Včera som vám to nestihol ukázať, ale mám dolu pozoruhodnú zbierku erotiky. Medzi nimi je aj zopár prekrásnych japonských zvitkov zo sedem​násteho storočia. Nemohol som odolať, keď prišli na trh. Ja​ponci sú v erotike skvelí, a rovnako Indovia a Číňania. Táto časť zbierky, pravda, nie je mojím prvoradým záujmom, ale aj tam chcem mať prvotriedne veci. Zaujímam sa len o to naj​lepšie."

Croft si všimol, že Mercin pohľad na okamih preskočil na Isobel, ale tá si to nevšimla. „Máte šťastie, že si to všetko môžete dovoliť."

Gladstone sa usmial. „Áno. Priznávam, že je nesmierne uži​točné, keď človek dedí po generáciách šikovných predkov." Zrazu sa z ničoho nič obrátil ku Croftovi. „Povedzte, Croft, aj váš záujem sa sústreďuje na vzácne a cenné veci?"

Croft pozrel na Mercy. „Z času na čas sa nechám očariť vzácnymi a cennými vecami." Možno práve to vysvetľuje mocnejúce očarenie Mercy Penningtonovou, pomyslel si. Je veľmi vzácna a veľmi cenná, a pritom nemá ani potuchy, aká je výnimočná. Kvitne preňho ako jeden z krásnych horských kvetov, tak nesebecky rozkošných.

„Ja som sa vždy usiloval obklopiť krásnym, cenným a vzác​nym," pokračoval Gladstone zhovorčivo. „Niektorí ľudia tvrdia, že sme tým, čo jeme, ale ja som presvedčený, že sme rov​nako ovplyvnení prostredím. Súhlasíte?"

Croft neochotne odtrhol pohľad od jahody, ktorá práve mizla v rozkošných Merciných ústach.

„Schopnosť oceniť vzácnosť, exotiku či krásu je zväčša vecou vzdelania a vypestovania istého druhu vnímavosti. Nijako to nesúvisí s osobnými vlastnosťami tohto člove​ka. Uveďte zlého človeka do prostredia skvelých umelec​kých diel a krásy, ale jeho základné povahové črty to ne​zmení."

„Inými slovami, z prasacieho ucha neurobíte hodvábnu ka​belku," prehodila Mercy a načiahla sa za ďalšou jahodou.

„Presne tak," prisvedčil Croft a v duchu si dodal, že prasacie ucho možno dlho vydávať za hodváb, a príde na to iba hŕstka ľudí.

Mercy našpúlila ústa. „Keď už hovoríme o cenných ve​ciach, neobávate sa, že dnes večer budete mať plný dom ľudí? Čo bezpečnosť?"

„O to sa starajú Dallas a Lance," vysvetlila Isobel. „Ale krá​deže sa nemusíme obávať. Všetci umelci z kolónie sú Erasmusovi veľmi vďační za jeho patrónstvo. Je veľmi nepravde​podobné, že by zneužili jeho veľkorysosť."

„Rozumiem." Mercy sa pustila do omelety z kozieho syra. „Čo chcete vy dvaja dnes robiť?" nadhodil Gladstone bodro. „Radi by sme, aby ste si dobre užili."

„Predpoludním by som sa chcela prejsť," ujala sa slova Mercy a vrhla pohľad na Crofta. „Ešte som nemala možnosť potešiť sa na vlastné oči okolitými scenériami."

„Skvelý nápad," dal jej za pravdu Gladstone. „Neďaleko máme niekoľko prekrásnych vysokohorských lúk a výhľad je nádherný. Ale radím vám, vezmite si mapu a kompas. V opačnom prípade sa veľmi nevzďaľujte od domu. Ľahko sa tu stratíte. Nezabúdajte, že je to skutočná divočina."

„Vyberieme sa hneď po raňajkách," povedala Mercy nadše​ne. „Stavím sa, že Croft vie čítať mapy a zaobchádzať s kom​pasom. Však, Croft?"

Postrehol v jej očiach nezbedné ohníčky. Je rozkošná, ale je​ho nenapáli. Chce ho dostať z domu, aby mu mohla zo srdca vynadať.

„Neboj sa, nestratíme sa," povedal pokojne a aj on sa pus​til do omelety.

O hodinu vyšli z domu a vybrali sa smerom, kde mala byť podľa Dallasovho vysvetlenia prekrásna lúka v kvete.

„Samozrejme, že sa nestratíme," podpichla ho Mercy. „Hneď som vedela, že si expert na chodenie po horách - ako na všetko ostatné."

„Nie som expert na všetko a my nepôjdeme ďaleko." Tón jej hlasu sa mu nepáčil. „Nerob to."

„Čo nemám robiť?"

„Celé predpoludnie ma provokovať. Viem, že je to tvoj jediný spôsob odplaty, ale nemám na to náladu."

„Odplaty?" Celkom nevinne naňho pozrela. „Prečo by som sa ti mala chcieť odplácať? Len preto, že celá moja budúcnosť stojí na vratkých nohách a ja s hrôzou čakám, kedy tie nohy podkopneš?"

„Nepreháňaj! Tvoja budúcnosť nestojí na vratkých no​hách!"

„Ale áno. Buď aspoň trocha opatrný pri prešetrovaní Gladstona, lebo na to doplatím ja. Už sa nechcem dožiť takých trápnych scén ako v noci."

„Nebolo by k nim došlo, keby si bola zostala hore, kde si mala byť." Počastoval ju zničujúcim pohľadom, ale Mercy na to nedbala.

„Na mňa to nezvaľuj. Za všetko môžeš ty. Predpokladám, že večer počas zábavy sa vydáš na ďalšiu výpravu?"

„Nemám veľmi na výber. Zajtra odchádzame. Ak mám do​stať do rúk dajaký dôkaz, potom to musí byť dnes večer."

„V noci si sa teda nedostal do sejfu?"

„Nemal som možnosť. Počul som, ako dupoceš po záhrade, práve keď som začal otvárať zámku."

„Si teda aj vlamač? Kriste, toľko talentu v jednom človeku!"

Povedal si, že jej iróniu bude ignorovať. „Niekom vlamač, ale v minulosti som sa čo-to naučil o zámkach."

„Aha, v minulosti," odsekla Mercy „Práve o nej si chcem s tebou pohovoriť. Teraz je vhodná chvíľa."

Bol z toho zrazu nesvoj. „Nie, Mercy. O svojej minulosti som sa nikdy s nikým veľa nezhováram."

„Budeš sa zhovárať so mnou - a hneď teraz!"

„Naozaj? A prečo by som mal?"

„Lebo ťa prinútim vydieraním!" V očiach sa jej škodoradostne zablyslo.

Croft zastal na kamenistej cestičke. „Takto na mňa teda chceš ísť?"

„Áno, takto. Vydieraním z teba dostanem odpovede na nie​ktoré moje otázky. Buď budeš hovoriť alebo je koniec s tvo​jím vyšetrovaním. Gladstone ťa vykopne tak rýchlo, že sa ani nenazdáš!"

Zadíval sa na ňu. Mohol by ju schytiť jednou rukou a ne​chať ju visieť nad priepasťou, až by panicky vrešťala a nič by proti tomu nezmohla. Je jemná ako kvet, ale očividne pred ním nemá ani štipku strachu. Akiste si neuvedomuje, aká je neuveriteľne bezbranná.

Croft sa mierne usmial. Zrejme si neuvedomuje ani to, aká je čestná. Nepodrazila by ho, lebo v hĺbke duše nie je takého niečoho schopná. A okrem toho mu dôveruje.

„Blufuješ," povedal napokon a vykročil po úzkej cestičke k lúke.

Mercy zúrila. Takto teda vychádza jej múdra taktika.

„Ako vieš, že blufujem?" spýtala sa ho, keď za ním zbehla po kúsku svahu.

Obzrel sa cez plece. „Dávaj pozor, kam šliapeš. Tie kvety sú veľmi krehké a rastú len krátko. Leto tu netrvá dlho."

„Viem, čo je to krehkosť horskej flóry," poučila ho odmerane. „Nie som celkom na hlavu padnutá."

Usmial sa a sadol si na neďaleký balvan, akých bolo na okraji lúky roztrúsených viacero. „Viem, že nie si na hlavu padnutá, Mercy, ale niekedy si trocha naivná. Pod si ku mne sadnúť a poobdivujeme kvety. Rozkvitnutú vysokohorskú lú​ku človek nevidí každý deň."

„Povedala som ti už, že ťa neznášam, keď nasadíš ten protektorský tón a začneš sa hrať na intelektuálne nadradeného?"

„Možno si povedala, ale nie v posledných piatich minútach."

Mercy k nemu podišla, nespúšťajúc z neho oči, a sadla si na slnkom vyhriaty balvan. Croftove tmavé vlasy trocha rozstrapatil vánok. Mal svoje typické čierne nohavice a k tomu ako zvyčajne tmavú košeľu. Jedno koleno mal skrčené, opie​ral sa oň predlaktím a hľadel na pestrú scenériu pred nimi. Jeho tmavosť kontrapunkticky dopĺňala slnko a farby na​vôkol.

Mercy sa náhle mihla v mysli predstava Crofta, ktorý sa ti​cho presúva medzi dvoma svetmi — medzi jej a svojím. Ako to mŕtve mesto, ktorým prešli cestou sem, ani Croft sa nezdal celkom ukotvený v tomto svete. Áno, nachádza sa v ňom, ale nie je jeho súčasťou.

Potrebuje ukotviť, pomyslela si Mercy v náhlej jasnozrivosti, čímsi ho treba pevne pripútať k dnešku, k tomuto priestoru. Priveľmi ľahko sa odpútava a uťahuje do vlast​ného sveta, do sveta, kde sa všetko berie z hľadiska uzavre​tých a neuzavretých kruhov. Iba ťažko prijíma výstrednosti, nerozumné konanie a nevypočítateľnosť ľudí, žijúcich v reál​nom svete. Mercy však tušila, že ešte ťažšie prijíma tieto črty sám v sebe.

Odtrhla od neho pohľad a zadívala sa pred seba. Musela si priznať, že je to nádherné. Trávnatý koberec, na ktorom rást​li kvety, bol sýto zelený. Na vzdialených štítoch sa ligotal sneh. Na plecia ju hrialo slnko.

„Falconerove priority," vzdychla si Mercy.

„Čo tým chceš povedať?"

Pokrčila plecami. „Iba toľko, že by ťa viac rozhádzalo, keby som stúpila na kvet, ako možnosť, že ťa budem vydierať."

„Mercy, obaja vieme, že nie si schopná vydierať ma. Nikdy sa nevyhrážaj, ak to nemôžeš uskutočniť."

„Teda mi nepovieš o svojej minulosti?"

„Teraz nie. A možno nikdy. Ver mi, nie sú to veci, ktoré by si chcela počuť."

Zamyslela sa. „Možno máš pravdu. Dobre, súhlasím, že máš o tejto stránke právo mlčať. Ale chcem vedieť niečo viac o Gladstonovom prípade. Znepokojuje ma a chcem vedieť, čo máš v úmysle."

„Už som ti povedal. Chcem nájsť niečo - hocičo - čo by spájalo Gladstona s Gravesom."

„Myslíš, že taký dôkaz nájdeš v sejfe?" Croft prikývol. „A ak nie tam, potom v jeho pracovni. Po​zriem sa na obe miesta, keď bude dnes večer tá zábava. Isobel vraví, že príde takmer päťdesiat hostí." „O toľko viac možností, že ťa prichytia." Zavrtel hlavou. „Tým ľahšie sa človek stratí." Mercy striaslo. „Nechaj to tak, Croft." „Nemôžem."

Vzdychla. „Pravdaže nemôžeš. Si predsa Croft Falconer a to znamená, že musíš pozatvárať všetky dvere, zaplniť všetky me​dzery, utesniť všetky škáry. Nijakú otázku nemožno ponechať bez odpovede."

„To je uzavretý kruh."

„Aká bola, Croft? Tá mladá žena, ktorú si šiel do Karibiku zachrániť?"

Zaváhal a potom na Mercino prekvapenie odpovedal. „Osemnásť rokov. Pekná. Blondínka. Športový typ. Plná ži​vota. Keď som ju odtiaľ násilím odviedol, už nemala osemnásť, nebola pekná, nebola blondínka, ani športový typ, ani plná života. Žila na drogách, verila, že Egan Graves je po​zemský predstaviteľ nebeského spasenia, a nazdávala sa, že plní svoju povinnosť voči cirkvi, keď spáva s Eganovými obchodnými partnermi." „Pochmúrne." „Áno."

Mercy si chvíľu hrýzla spodnú peru. „A čo je s ňou teraz?" „Jej otec povedal, že mu trvalo rok, kým si odvykla od drog a kým ju presvedčil, že Graves bol obyčajný pasák a priekup​ník s drogami. Pred dvoma rokmi začala chodiť na vysokú školu a dodnes je tam."

Mercy si mimovoľne vydýchla. „Takže bude v poriadku?" „Zdá sa."

„Zachránil si ju ty," povedala Mercy ticho. „Inak by už asi nežila. Ste v styku? Vídate sa niekedy?"

„Nie. Nepamätá sa na mňa. V tú noc bola hysterická. Aj ostatní, ktorým som zabránil, aby neskočili do plameňov. Všetkých som ešte pred svitaním odovzdal Rayovi. Čakal na lodi niekoľko kilometrov od pobrežia. Nikoho z tých dečiek som už potom nevidel a oni sa na mňa ani dobre nepozreli. Rayovi som povedal, že Graves je mŕtvy."

„Rayovi?"

„Rayovi Chandlerovi. Išlo o jeho dcéru. A on sa chcel zú​falo zmocniť Gravesa."

„To on ťa požiadal, aby si mu zachránil dcéru?"

„On."

„Nedal si si za to zaplatiť?"

Croft na ňu čudne pozrel. „Nie od Raya," povedal ticho. „Bol som jeho dlžníkom."

„Za čo?"

„Ray pracuje v štátnych službách. Raz mi urobil láskavosť. Nedíval sa, keď som sa potreboval niečo dozvedieť zo supertajných materiálov."

„Keď teda za tebou prišiel, tú láskavosť si mu vrátil?"

„Niektorí ľudia to volajú udržiavanie dobrej karmy. Iní to​mu hovoria česť. Ja tomu hovorím uzavrieť kruh."

Pozrela naňho. „Teda takto žiješ, však? Udržiavaš tento... tento kruh okolo seba uzavretý. Všetko treba mať pod kon​trolou. Vrátane mňa."

„Ty si zrejme neuvedomuješ, nakoľko si v tom všetkom di​vokou kartou, Mercy. Keď si už myslím, že ťa pevne držím, urobíš niečo, pri čom sa od strachu idem zblázniť. Ako keď si v noci zišla dolu. Už to nikdy nerob."

Divoká karta? Mercy sa rozčúlila. „Vieš, čo si myslím, Croft? Že tebou treba z času na čas poriadne zatriasť. Si pri​veľmi rigorózny, priveľmi upriamený na to, ako to chceš ty. Vyvedie ťa z miery, keď ráno nemôžeš meditovať alebo keď ti čašníčka prinesie vlažný čaj. Nazdávaš sa, že jedine správne je všetko tak, ako to robíš ty, a keď ti niekto odporuje, máš tyranské sklony. Tie tvoje uzavreté kruhy, to je veľmi obmedzujúca filozofia. V jej dôsledku si neprispôsobivý. Možno ti brá​ni aj v tom, aby si sa zaľúbil." Mercy múdro pokyvkala hlavou. „Nezdá sa mi to zdravý životný štýl."

„A tvoj je lepší? Si naivná, ľahkomyseľná, nevypočítateľná. Zámerne do mňa vyrývaš, aby som stratil nervy alebo seba​kontrolu. Ale áno, áno," dodal dôrazne, keď videl, že otvára ústa, aby mu protirečila. „Včerajší večer bol klasickým príkladom. Neprišiel som si ťa včera v noci do izby podrobiť."

„Nie. Len si si myslel, že si trocha odskočíš a ohúriš ma svo​jimi zvodcovskými technikami. Dobre viem, ako proti mne chceš využiť sex. Až taká naivná nie som. Myslíš si, že keď si ma sexuálne pripútaš, nebudem spochybňovať tvoje príkazy či požiadavky. Si nerád, keď uvažujem samostatne, však? Zne​pokojuje ťa, že pristupujem k tej veci s Gladstonom nepredpojato. Je to pre teba nebezpečné, lebo by som mohla prísť k záveru, že je celkom nevinný. K čomu som práve dospela, aby si vedel, a to aj napriek tvojmu spálňovému kárate."

Nastalo dlhé ticho. Napokon prehovoril Croft. „Ešte k tej včerajšej noci..."

„Ak sa mi chceš ospravedlniť, len do toho! Nemám náladu na tvoje bezduché racionalizovanie."

„Mám si pred tebou kľaknúť?"

„To by bolo úplne dokonalé."

„Pokiaľ sa dobre pamätám, včera v noci som bol pred te​bou v istej chvíli na kolenách," povedal zamyslene. „To sa neráta?"

„Ty... ty... v noci som ti povedala, že ťa zaškrtím. A dnes to urobím." Mercy vyskočila ako explodujúci granát a vrhla sa na Crofta, nedbajúc na nebezpečenstvo.

Croft ju bez problémov zachytil a strhol ju k sebe, aby si na balvane neublížila. Keď ju pevne držal v náručí, obozretne sa s ňou skotúľal do trávy.

Mercy cítila bezpečné Croftovo objatie. Nad hlavou sa jej zakrútila obloha a zatvorila oči. Cítila, ako ju Croft položil do trávy a kľakol si nad ňou. Keď znova otvorila oči, hľadela do jeho rozosmiatych bledohnedých očí.

A jej krátkodobý hnev sa rozplynul. Nič ju tak nemohlo očariť a podmaniť si ju, ako tie usmiate oči. Aké je krásne, keď sa Croft smeje.

„Myslíš si, že si ten najúžasnejší tvor od počiatku sveta, čo?" povedala a nemohla odolať, aby mu prstami nevošla do vlasov.

Uškrnul sa. „Keby sme mali toľko času, ako uplynulo od počiatku sveta, tu na slnku by som sa s tebou miloval. Vyzeráš krásne na tom koberci kvetov."

„Nebojíš sa, že jeden či dva rozmliaždim?"

„Stálo by to za to, keď vidím na tráve rozhodené tvoje vlasy."

„Ale tak si vravím, že nemáme toľko času, ako uplynulo od počiatku sveta."

„Sklamaná?"

„Aj keby som bola, nepriznám to," odvetila. „Si si už pri​veľmi istý sám sebou. A okrem toho dobre viem, prečo chceš byť čo najskôr nazad v dome. Máš tam prácu a nič ti nesmie stáť v ceste. Najprv práca, potom zábava, kruh treba mať uza​vretý a tak ďalej a tak ďalej."

Prešiel ústami po jej perách. „Prečo mi musíš na každom kroku odporovať? Prečo ma nemôžeš jednoducho brať ta​kého, aký som, a to, čo je medzi nami, také, aké je?"

„Lebo som ešte celkom neprišla na to, aké to medzi nami je." Mercy sa mu zaprela do pliec a Croft si pomaly sadol. Obzrela sa, koľko kvietkov rozmliaždila. Ani jeden. Zasa ty​pický Croft, aj teraz dával pozor, kam ju položí.

„Od začiatku ti hovorím, že pri mne ti nič nehrozí," pove​dal Croft. Nahol sa a pohladkal prstom sedmokrásku, vyras​tajúcu medzi kameňmi. Jeho dotyk bol taký jemný, že sa kvietok ani nezachvel. „A myslím, že si mi od začiatku dôve​rovala. Prečo sa teda so mnou stále vadíš a provokuješ ma?"

„To nie je otázka dôvery. A možno istým spôsobom je. Nerada to priznávam, ale dôverujem ti, Croft. Verím, že si verný sám sebe a svojej filozofii. Ale neviem, kde som v tom ja. Ne​môžem sa zbaviť pocitu, že ma využívaš. Keď ma naposledy muž využil, bolo ho ľahko znenávidieť, ľahko bolo od neho odísť. Ale pri tebe akoby som bola v pasci."

„Ale o nenávisti ku mne nemôže byť ani reči."

Mercy sťažka, beznádejne vzdychla, keď si spomenula, čo bolo v noci. „To je hádam celkom jasné, nie?"

Pohľad mu zneprítomnel a sprísnel. „Uvedomujem si, že keď sa toto všetko skončí - bez ohľadu na to, ako - budem tvojím dlžníkom. A ja vždy vyrovnávam dlhy, Mercy, a vyrovnám aj tento. To ti prisahám."

„To je senzačné." Vyskočila na nohy a oprášila si zadok džínsov. „Budem musieť dobre porozmýšľať, o čo si požiadam, aby si to vyrovnal. Aby sa mi to vyplatilo."

Vykročila po lúke a vedela, že Croft ide za ňou svojím ty​pickým nehlučným krokom. Slnko stále hrialo, kvietky boli ako malé drahokamy, ale jas dňa trocha pohasol. Mercy po​chopila, že keď sa všetko skončí, Croft bude k nej pripútaný dlhom.

Bude jej dlžníkom.

Nevedela si však predstaviť, ako sa môže čestný dlh, najmä dlh založený na Croftovom rigoróznom osobnom kódexe, premeniť na puto lásky.

„Mercy, počkaj."

Vystrel ruku, zachytil ju a zastavil. Pozrela naňho. „Čo je, Croft?"

„Mýlil som sa," povedal trocha pridusené a vzal jej tvár do dlaní. „Máme času, koľko uplynulo od počiatku sveta."

„Naozaj?" šepla.

„Naozaj."

Deň opäť zjasnel, keď ju Grófi položil do trávy. Objala ho okolo krku a pomyslela si, ako veľmi ju musí chcieť, keď si to s milovaním rozmyslel. Usmiala sa.

Croft ten úsmev videl a zastonal, keď si k nej ľahol. „Ty si naozaj bosorka." Stehnom jej uväznil nohy a začal jej rozopí​nať gombičky na blúzke. „Pozri, čo so mnou robíš." Vzal jej dlaň a priložil si ju na rozkrok. „Pri tebe sa vôbec neovládam."

Mercy mu vnikla prstami do vlasov a uprela naňho hmlis​tý, roztúžený pohľad. „Je to obojstranné. Pozri, čo so mnou robíš ty."

„Radšej skúsim, čo s tebou robím. Vždy je krásne, keď sa ťa dotknem." Stiahol jej z pliec blúzku a pustil sa do džínsov. Neváhal a z jeho rýchlych, istých pohybov pri vyzliekaní bo​lo vidieť, aký je netrpezlivý. Mercy ležala o chvíľu nahá v trá​ve medzi kvetmi, hrialo ju teplé slnko a dotyky muža, ktorý ju držal, akoby bola jeho súčasťou.

„Si oblečený," šepla nespokojne, keď videla, že sa nevyzlie​ka. Rozochvenými prstami mu siahla na gombičku košele.

„Nechaj to na mňa," povedal. Rozopol si nohavice, sadol si so skríženými nohami a chytil ju za ruku. „Teraz mi môžeš pomôcť." A zaviedol jej ruku do otvoru v nohaviciach.

„Croft?"

Tváril sa trocha figliarsky, ale skrz-naskrz sexy. Oči sa mu blýskali. „Ako dlho ma necháš čakať?"

Vnikla mu rukou do otvoreného zipsu, našla otvor v jeho slipoch a potom sa jej prsty zovreli na jeho lone. Pulzovalo jej v dlani teplo, mužne. Mercy ho jemne vyslobodila.

„Poď už, miláčik, už to nevydržím." Vystrel k nej ruky a posadil si ju rozkročené na lono.

Mercy mu zovrela plecia, sediac tvárou k nemu s naširoko roztiahnutými nohami. Croftovo neskrotné lono sa jej sťažka, vyčkávavo opieralo znútra o stehno.

„Croft, neviem, či toto..." Nezmohla sa na nijaký protest, nevládala vôbec rozmýšľať. Vedela iba toľko, že vyzerá veľmi nehanebne, keď takto sedí na Croftovom lone.

„Uvoľni sa," šepol. „Nezabúdaj, že pri mne ti nič nehrozí." Rukou jej skĺzol do rozkroku a Mercy sa celá rozochvela. Zľahka zastenala a zatvorila oči. Kvietok jej rozkoše rozkvitol pod jeho prstami do plnej krásy. Keď bol Croft spokojný s jej reakciou, skĺzol nižšie. Mercy sa celá striasla, keď jeho prst po​maly vnikol do jej vzrušenej rozhorúčenosti.

„Croft!" Pomrvila sa, túžiac po ešte prenikavejšej slasti. „Croft... bože... Croft..."

„Viem, viem," povedal hlasom plným vášne. „Viem, čo chceš. Dostaneš to. Už aj." Vzal ju za boky a nekonečne po​maly, nekonečne vzrušujúco si ju posadil na vztýčené lono.

Mercy pálčivo vnímala každý kúsok jeho mužnosti, ktorá ju mučivo slastne napĺňala. Celá strpia očakávaním, keď ju vyplnil celú. Už nevládala čakať. Rozohnenosť v nej blčala spaľujúcim plameňom. Celú ju zovrela, bičovala ju. A temné jaganie v Croftových očiach jej prezrádzalo, že na tejto ceste s ňou kráča ruka v ruke.

Odrazu sa prudko pohol, potom znova a znova a Mercy sa celá zabudla. Vyvrcholili v spoločnom rytme, nádhernom ako okolité veľkolepé hory a mäkkom ako okolitá horská lúka.

A po nej sa niesol ich spoločný výkrik.

Keď bolo po všetkom, klesli si do náručia a ležali, kým im horský vzduch a slnko neobnovili sily.

Isobel Ascaniusová stála pri obloku a dívala sa, ako sa Croft s Mercy vracajú. Videla, že Croft na okamih zastal a zmietol z Merciných vlasov kúsky trávy. Nemusela byť obdarená veľ​kou fantáziou, aby vedela, že Mercy ležala počas tejto rannej prechádzky na chrbte v tráve. Isobel pocítila zvláštnu závisť.

Nepamätala sa, kedy sa naposledy milovala v tráve pod sl​nečnou oblohou. Starostlivo dbala na svoj exotický vzhľad. Dávala si záležať na krásnom, chladne vyzývavom zovňaj​šku, ktorý nikdy nesklamal a vždy podmaňoval. Chcela kul​tivovaných a obratných milencov. Rozhodne nebola typom ženy, ktorá by sa znížila k váľaniu v tráve. Iba málokto by si trúfol niečo také jej navrhnúť. A už vôbec si nevedela predstaviť, že by jej niečo také navrhol sám Erasmus Gladstone. Bol to dokonalý milenec, ale niekedy ju odpudzoval. Jeho vášeň bola chladná a mechanická, uspokojoval ju ňou, ale nenapĺňal.

Presviedčala sa, že Gladstonovo citovo nezaangažované mi​lovanie jej stačí. Sex nefiguroval v jej rebríčku potrieb a túžob na poprednom mieste. Ozajstnú radosť načerpávala ž ve​domia, že Gladstone si váži jej schopnosti profesionálnej bezpečnostnej poradkyne. Mala v úmysle zapôsobiť naňho svojimi strategickými schopnosťami. Nájde spôsob, ako ho presvedčiť, že ju potrebuje.

Začala uňho pracovať, lebo vycítila, že jedného dňa zbo​hatne natoľko, aby aj ju mohol povýšiť na úroveň, po ktorej túžila. Aj ona sa jedného dňa stane hlavou lukratívnej siete, poskytujúcej šteklivé, nezákonné produkty, žiadané rozmaznanou, egocentrickou a krátkozrakou klientelou. Zbohatne nad pomyslenie, bude vládnuť nad životom a smrťou ostatných. Jej ciele boli jasné a jagavé a ani za nič sa ich nevzdá.

Keď však pozorovala vracajúcu sa Mercy, nevdojak si polo​žila otázku, aké to bolo na lúke s Croftom Falconerom.

„Všetko je na večer zabezpečené?" spýtal sa spoza jej chrb​ta Erasmus.

„Samozrejme. Naozaj chceš, aby sme sa zbavili toho Falconera?"

„Lepšie sa zabezpečiť, než potom ľutovať," odvetil Gladstone. „Na prvý pohľad je to tuctový, nezaujímavý človek. Pove​dal by som, že dokonalý milenec pre našu nudnú malú sleč​nu Penningtonovú. Ale čosi mi na ňom nedá pokoj. Veľmi dobre sa pohybuje, všimla si si?"

Isobel sa znova zadívala z obloka. „Všimla."

„Nepáči sa mi, ako to nešťastne vypálilo v tú prvú noc v moteli. Falconer sa akosi zmocnil knihy predtým, než sa k nej dostal Dallas. A nepáči sa mi ani to, ako si v noci pri​stihla v záhrade Mercy a Falconera. Je to priveľmi blízko sejfu. Ale predovšetkým sa mi nepáči, že si nebola schopná sle​dovať Falconerove pohyby."

„Viem," prisvedčila Isobel ticho. „O tomto čase som už mala o ňom vedieť viac."

„Presne tak. Keď vezmeme do úvahy fakty a podozrivý nedostatok informácií, myslím, že bude lepšie, keď sa ho zbavíme."

„A slečna Penningtonová?"

Gladstone netrpezlivo hodil rukou. „Chcel som, aby sem prišla s knihou osobne, lebo sa tým naskytla možnosť spoznať ju a zistiť, koľko vie. Nedalo sa vylúčiť, že vie o skutočnej hodnote Údolia a nastražila pascu alebo mala v úmysle vydie​rať. Keby vysvitlo, že je to pravda, ľahšie by sme sa jej zbavili tu než v jej prostredí. Ale je jasné, že je iba taká, aká sa javí. Naivná bezvýznamná osôbka. No ak je Falconer čosi viac, než sa javí, potom by bolo najlepšie, keby aj slečna Penningtono​vá utrpela osudnú nehodu. Nechcem nič a nikoho, kto by mohol ku mne vystopovať Údolie."
Isobel sa zhlboka nadýchla a zamyslela sa, aké to bude za​bíjať pre Gladstona. Ale už je mu oddaná. S chladnou úvahou sa rozhodla, že sa vydá po jeho ceste. Nevzdá sa jej. Všetky svoje znalosti zamerala na to, aby sa stala dokonalým žoldnierom v sukni, absolútne spoľahlivou bezpečnostnou porad​kyňou bohatého, mocného muža. Nezaváha predsa pri prvej vražde. Tadeto vedie cesta k moci, po ktorej túži. Ak sa jej plá​ny jedného dňa uskutočnia, sama si bude najímať ľudí na špi​navú robotu.

Jednako však mala strach, a to ju znepokojovalo. Nepochybne by bolo pre ňu všetko ľahšie, keby sa vyhla odstráne​niu Falconera a tej ženy. Bolo by to aj bezpečnejšie. Smrť pri​náša vždy otázky a otázky môžu byť nebezpečné.

„Ak je slečna Penningtonová taká hlúpa a naivná, možno by si z nej mohol dostať niečo o Falconerovi. Mohli by sme si overiť, či je naozaj nebezpečný, kým pristúpime k činu. Vide​la som, čo všetko vieš dosiahnuť hypnózou."

Gladstone sa usmial. „Dobrý nápad. Bude zaujímavé niečo sa o ňom dozvedieť, kým ho odstránime. Informácie sú vždy dôležité. Bude napríklad zaujímavé vedieť, či si ho niekto najal alebo pracuje sám pre seba." Stíchol a zamyslel sa. „Máš pravdu, moja drahá. Trocha si pohovorím so slečnou Penningtonovou a najlepšie hneď popoludní. Ty musíš Falconera zatiaľ niečím rozptýliť."

„Nemyslím, že to bude problém," odvetila Isobel nenúte​ne. „Lance povedal, že slečna Penningtonová sa desí malých lietadiel. A naopak, zdá sa, že pre Falconera bude vyhliadko​vý let helikoptérou zaujímavý."

Z Gladstonových modrých očí sa nedalo nič vyčítať. „Spo​lieham sa, že pre nás oboch zorganizuješ zábavné popoludnie, moja drahá."

Isobel sa znova zadívala von oblokom. Ak sa Gladstone uspokojí, že Falconer je neškodný, možno mu vyhovorí tie nehody, ktoré plánuje preňho a pre Mercy.

No nech bude výsledok Gladstonovej debaty s Mercy aký​koľvek, v záujme vlastnej budúcnosti urobí napokon, čo treba. Všetko sa raz stane prvý raz, vraždu nevynímajúc.

Krátko po obede stála Mercy pri obrovskom obloku obývač​ky a dívala sa, ako Isobel dvíha malú helikoptéru z betónovej plošiny a mieri na juh. Na vedľajšom sedadle sedel Croft. Na Mercy sa neobzrel, nezakýval jej.

Mercy ani veľmi neprekvapilo, že Isobel je Gladstonovou pilotkou. Tá žena vie očividne všetko.

Dosiaľ si nebola nacistom, ako došlo k tomu, že ich s Croftom od seba odlúčili, ale tušila, že to bol Isobelin nápad. Keď nastupovala do kabíny, vyzerala v kaki leteckej kombinéze, kožených čižmách a zrkadlových okuliaroch nesmierne zdat​ne a pôsobivo.

Pozvanie na vyhliadkový let prišlo pri obede. Croft sa ho nadšene chytil a Mercy strpia pri predstave, že by sa mala kú​sok od štítov vznášať v sardinkovej škatuľke veľkosti helikop​téry, a s ľútosťou odmietla. A teraz tu stojí sama a vyčítať to môže iba ak sebe.

„Tu ste, moja milá," ozval sa jej za chrbtom Gladstonov hlas, prichádzajúci od dverí. „Nič si z toho nerobte, že ste prišli o let. Všetci máme svoje malé fóbie. Isobel je skvelá pilotka, ale ak mám byť úprimný, ani ja nie som veľmi zbláznený do lietania. Helikoptéru používam, iba keď je to nevyhnutné. V zime je to niekedy jediný spôsob dopravy."

Mercy sa odvrátila od obloka, nasadiac zdvorilý úsmev. „Som presvedčená, že zhora to bude vyzerať nádherne, ale ako vravíte, všetci máme svoje malé fóbie."

Gladstone sa nesmierne šarmantne usmieval a od toho šar​mu mu žiarili aj jeho nezvyčajne modré oči. „Chcel som vám navrhnúť inú prehliadku, našu. Takú, aká môže zaujímať iba ľudí našich záujmov. Čo by ste povedali, keby sme zišli do sejfu a celé popoludnie by sme sa prehŕňali v mojich pokladoch? Musím sa priznať, že nič mi nepadne lepšie, ako ich ukazovať človeku, ktorý ich vie naozaj oceniť."

Mercy sa hneď zdvihla nálada. „S najväčšou radosťou."

„Výborne." Gladstone pozrel na hodiny. „Máme niekoľko hodín. Dallas a Lance už majú na večer zrejme všetko pripra​vené a hostia začnú prichádzať až po štvrtej. A my zatiaľ ujdeme do nášho raja na zemi, Mercy."

Škoda, že jej Croft nepovedal niečo bližšie o tom, čo by chcel v sejfe zistiť, pomyslela si Mercy roztrpčené. Pravda, sa​ma ho k tomu veľmi nenabádala. Oď samého začiatku ne​súhlasila s predstavou, že Gladstone je lotor. Tak či onak, na​skytá sa skvelá príležitosť všeličo zistiť. Lenže nevie, na čo sa má sústrediť. Croft povedal iba toľko, že sa chce presvedčiť, či sa Gladstonova zbierka zhoduje s tým, čo vie o vkuse Egana Gravesa, pokiaľ ide o vzácne knihy. To je celý Croft - chce ju do toho zainteresovať čo najmenej. Bodaj by nebol taký uza​vretý.

Mercy sa napriek tomu rozhodla, že si zapamätá čo najviac titulov zo zbierky. Možno to Croftovi v niečom pomôže.

O pol hodiny už zbožne listovala vo Fullerových Slávnych mužoch Anglicka z roku tisíc šesťsto šesťdesiatdva a v tom po​cítila že v sejfe akosi stúpa teplota. Keď doň vstúpili, premkol ju chlad. Ale nechali otvorené dvere a možno to narúša kli​matizáciu.

Sústredene sa zadívala na titulnú stránku Fullerových sta​rostlivo zostavených životopisov. Študovala letopočet rímsky​mi číslicami a portrét autora. Thomas Fuller bol robustný, seriózne pôsobiaci muž. Jeho pohľad hovoril, že oď čitateľa očakáva náležitú pozornosť životopisom, ktoré napísal.

„A tu mám... len keby som to mohol nájsť," vravel si Glad​stone sám pre seba, „prvé vydanie Whiteovej Prírodovedy Selbornu. Krásna väzba. Kde som to len... aha, tu je to." Zložil knihu z police a podával ju Mercy. „Čo je, moja milá? Niečo sa stalo?"

„Ale nie, nie. Len sa mi zdá, že je tu trocha horúco."

„To sa stáva, keď dvere zostanú dlhšie otvorené. Ruší to klimatizáciu. Normálna teplota sa vráti, len čo zatvorím. Dovoľte."

Kým stihla Mercy niečo povedať, Erasmus zatvoril ťažké dvere sejfu. Miestnosť sa hneď zdala menšia, pripomínala te​raz veľkú rakvu. Mercy si až teraz všimla, že znútra je tiež zamykací mechanizmus a mysľou jej blysla otázka, prečo má niekto zámku aj znútra sejfu. „Hm... možno by bolo lepšie, keby sme dvere nechali otvorené," namietla neisto.

„Ale kdeže. Teplota sa vráti do normálu a bude vám prí​jemnejšie." Gladstone znova pristúpil k policiam. „Pozrite si toto. Mimoriadne vzácna zbierka súkromných tlačí Williama Morrisa. Pyšný som predovšetkým na jeho Chaucera. Výni​močné, však? Keď si to prezriete, musím vám ukázať svoje kapitálne kusy z oblasti medicíny."

Mercy si pobavene pomyslela, že jeho slová sú takmer me​lodické. Gladstone má úžasný hlas. V obmedzenom priestore sejfu jej prichodil ešte krajšie modulovaný. Dýchala z neho múdrosť, porozumenie a citlivosť. Počúvala, ako hovorí o svo​jej zbierke, a pristihla sa, že príjemnejší je pre ňu zvuk jeho hlasu než obsah toho, čo hovorí. Pocit obmedzenosti zo za​tvoreného sejfu sa začal vytrácať.

„Obávam sa, že moja vášeň ku knihám ma občas celého po​hltí. Isobel sa potom za dlhých zimných mesiacov ponosuje, že v knižnici trávim viac času ako s ňou." Gladstone sa načia​hol za ďalšou knihou. „Ale vy to asi chápete, však, Mercy?"

„Nuž, ja trávim veľa času vo svojom obchode," prikývla. Nebola si istá, či aj ju niekedy strhne také nadšenie pre zbie​ranie starých kníh ako Gladstona. Vyhliadka na obchodova​nie s nimi bola vábivá, ale sotva sa do toho niekedy vrhne s ta​kou vášňou. Koniec koncov, v živote sú aj iné veci. „Necháte sejf večer otvorený aj pre hostí?"

Gladstone rezolútne pokrútil hlavou. „Nie. Existuje istá hranica. Dallas a Lance môžu dať pozor na obrazy a plastiky, ale knihy sú priveľmi malé a priveľmi skladné. Dnes tu bude takmer päťdesiat ľudí a nikoho nechcem vystaviť priveľkému pokušeniu. Niektorí z týchto umelcov žijú z ruky do úst," do​dal Gladstone a významne sa usmial. „Sú mi síce zaviazaní za mnohé láskavosti, ale niekomu by mohlo skrsnúť v hlave, že predaj jednej takej knihy by mu zabezpečil na dva-tri roky farby a rozličné príležitostné drogy."

Ďalej hovoril o svojej záľube a Mercy robila, čo mohla, aby prijímala tú záplavu informácií, ale akosi sa na to čoraz ťažšie sústreďovala. Zakaždým, keď sa na ňu Gladstone pozrel, pre​nikavo vnímala jeho oči. Po istom čase si uvedomila, že jej pripomínajú akúsi inú modrú farbu, ktorú nedávno videla, zvláštnu, žiarivú modrosť, ktorú nevedela zaradiť.

„... a takmer som sa zbláznil od radosti, keď som pred dvo​ma rokmi natrafil na jednej anglickej aukcii na tieto skvelé akvatintové exempláre z dielne Rudolpha Ackermana." Glad​stone to vyslovil ako milenec, ktorý spomína na najúžasnejšie vyvrcholenie vo svojom živote. „Prispievali do nich mnohí veľkí anglickí umelci."

Slovo akvatintové Mercy vyrušilo, trocha ju vytrhlo z pod​manivosti Gladstonovho hlasu. Pri jeho vyslovení jej zišla na um voda. Presnejšie, modré bazény. Zadívala sa na obrázky v knihe, ktorú jej Gladstone podal. „Sú krásne."

„Veľmi. Naozaj vám nie je veľmi teplo, Mercy? Mohli by sme odtiaľto odísť a dať si ľadový čaj, ak chcete."

„Nie, nie, prosím, nechcem premeškať ani minútu." Slabo sa usmiala. „Za zimných večerov tu musí byť príjemne, útul​ne. Ale nebojíte sa, že vám vypadne elektrina? Nikde som tu nevidela kozuby."

„Nie je tu ani jeden." Gladstonov hlas prvý raz stratil me​lodickú hladkosť. „Ako som už povedal, všetci máme svoje malé fóbie. Ja zasa neznášam kozuby, a vlastne nijaký zdroj otvoreného ohňa."

„Viem si predstaviť, aké by to bolo riziko pre vašu zbierku," povedala Mercy rýchlo a vzápätí si uvedomila, že sa dotkla chúlostivého miesta.

„Je to veľké riziko. Človek v mojom postavení si musí dá​vať veľký pozor. Áno, Mercy, som veľmi opatrný, pokiaľ ide o oheň. Ale na druhej strane si ho vážim. Je veľmi čistý, veľ​mi spoľahlivý."

Mercy pozrela na masívne dvere a zatúžila, aby boli otvore​né. Nezdalo sa, že by sa dajako ochladilo. „Nebojíte sa, že tu niekedy uviaznete ako v pasci?"

Gladstone sa zasmial. Hlas mal znova očarujúci, krásne modulovaný, hypnotický. „Verte mi, že vám nič nehrozí. Sejf by mohol byť pascou pre iných, ale nie pre mňa. Existuje veľa spôsobov úniku, Mercy — intelektuálnych, emocionálnych i fyzických. Tento sejf mi poskytuje všetky tri druhy. A teraz, ak dovolíte, ukážem vám ešte iné krásy. Nechcete si sadnúť tamto na stoličku? Podaktoré z týchto kníh sú veľmi ťažké. Položím vám ich rovno na kolená."

Mercy si poslušne sadla a s námahou počúvala, čo hovorí. Taká príležitosť sa jej už nikdy nenaskytne. Vyvíjala nadľud​ské úsilie, aby jej neuniklo ani jedno Gladstonovo slovo, ale jednoducho sa nevedela sústrediť.

Akoby ju obaľoval zvuk Gladstonovho hlasu a ospanlivé teplo. Pristihla sa, že sa usiluje dívať Gladstonovi rovno do očí. Priťahovala ju tá živá modrosť. Ešte nikdy nevidela takto sfarbené oči. Možno má kontaktné šošovky.

Tak či onak, tá modrá farba je taká povedomá.

Zatvorila oči a úporné spomínala, kde ju už videla. Hmlis​to počula Gladstonov hlas. Hovoril a hovoril. Mala dojem, že sa jej na čosi spýtal, ale nemala síl, aby otvorila oči a odpove​dala.

Je to neslušné. Neuveriteľné, že sa jej drieme uprostred ta​kej výnimočnej zbierky. Čo si o nej hostiteľ pomyslí?

Modré oči. Také zvláštne modré oči. Kdesi ten odtieň už vi​dela. Bola to akási žiara, podivná farba, nie normálna modrá obloha.

Znova sa jej čosi pýta. Celkom nerozumela.

„... Falconer, moja milá?"

Pri Croftovom mene sa strhla. „Prosím?" šepla Mercy. Fal​coner! Gladstone sa pýta na čosi o Croftovi. To nemá logiku. Môže sa predsa spýtať Crofta, ak ho niečo o ňom zaujíma. Nuž, veľa šťastia, pomyslela si. Gladstone z neho nedostane odpoveď, ak Croft nebude chcieť. A je rovnako zbytočné, aby sa naňho vypytoval jej. Bolo by to čosi ako podraz, keby pred Gladstonom hovorila o mužovi, ktorého ľúbi. A ona by nikdy, ani za nič na svete, Crofta nepodrazila.

„... taký zvedavý naňho, Mercy. Poznáte ho už dlho?"

Zmätená Mercy sa zamračila. Nie, nepozná ho dlho, ale nahlas by to nepriznala. Ignorovala otázku a začala naňho mys​lieť, akoby jeho meno bola meditačná mantra. Nevedela, pre​čo je zrazu také dôležité sústrediť sa na Crofta, ale bez jedinej vnútornej otázky poslúchla svoje inštinkty.

Croftov obraz jej zaplnil celú myseľ. Nezostal priestor na Gladstonove otázky ani na jeho dokonale podmanivý hlas. Spomenula si, že Croft práve teraz letí pod modrou colorad​skou oblohou s Isobel Ascaniusovou. Isobel možno v tejto chvíli spriada plány, ako ho uviesť do legendárneho klubu, ktorému sa hovorí Kilometer vysoko. Nechutné. A aj vylúčené. Boli už vyše kilometra vysoko, ešte kým sa odlepili od zeme. Netreba sa milovať v helikoptére, aby sa človek dostal do to​ho sprostého klubu. Ale možno existuje dvoj kilometrový klub...

„... zdá sa zaujímavý človek..."

„Ja..." Akú farbu majú vlastne Gladstonove oči? Mercy bo​la sústredená predovšetkým na Crofta, ale v istej časti vnútra sa jej stále ozývala otázka, akej farby sú tie oči a tá časť jej vnú​tra si ju stále premieľala.

Podivné modré svetlo.

Voda ožiarená svetlami spod hladiny.

Bazén v tropickej záhrade.

Náhle otvorila oči. Ešte vždy jej bolo teplo, ale ospanlivosť prešla. A celkom ju pobavilo, keď prišla na kĺb tej záhady s farbou očí. Oči Erasmusa Gladstona majú rovna​kú farbu ako bazén kúsok odtiaľto. Bude to musieť povedať Croftovi.

Mercy sa usmiala. Predstava Crofta jej ešte vždy pevne vä​zela v hlave, ale už ju, nevedno prečo, nepotrebovala. Chvíľu jej bola štítom a ochranou, aj keď presne nevedela, pred čím ju ochraňovala. Ale už je to preč a nič jej nehrozí.

„Božemôj, netušila som, že som taká ospanlivá. Nehnevaj​te sa, Erasmus. Strašne sa hanbím. Hádam by mi naozaj uro​bil dobre čerstvý vzduch a ľadový čaj."

„Pravdaže," povedal Gladstone. Hlas mu zaznel akosi ľú​tostivo a možno až podráždene. „Poviem Dallasovi, aby nám pripravil čaj. I ja by som si dal. Do sejfu môžeme zájsť aj zajtra, kým s Croftom odídete. Ešte sa musíme dohodnúť, kto​ré knihy si vezmete ako súčasť ceny za Údolie.“
„Už sa teším." Mercy náhlivo vyšla zo sejfu a odľahlo jej. Mala pocit, akoby unikala z oceľovej pasce, do ktorej náho​dou zablúdila.

Nie, nie náhodou, pripomenula si celá nesvoja. Zatiahol ju tam Erasmus Gladstone a držali ju tam zatvorené dvere a je​ho hypnotický hlas. Keby sa akosi nebola sústredila na Croftov obraz a na svoje vnútorné presvedčenie, že ho nesmie za nijakých okolností podraziť, ktovie, čo by bola povedala ale​bo čo by sa bolo stalo.

Tak úporné sa usilovala ostať zmyslami v realite, že si ne​zapamätala veľa z toho, čo bolo v sejfe. No pekne. Na Crofta naozaj zapôsobí svojimi detektívnymi schopnosťami. Rýchlo si prebehla v mysli niekoľko kníh, ktoré si zapamä​tala.

Napokon zo seba striasla tieseň, ktorá ešte vždy ležala na jej podvedomí. Čudné, akými cestami sa môže za istých okol​ností vydať ľudská obrazotvornosť.

No ešte čudnejšie je, ako môžu človeka omámiť zvláštne modré oči a charizmatický hlas.

Dúfala, že Isobel nebude už dlho držať Crofta vo vzduchu. Ak sa už má nechať omámiť, potom bude oveľa radšej koris​ťou Croftovej temnej zmyselnosti než pasívnou obeťou pri​veľmi teplej miestnosti, priveľmi modrých očí a priveľmi pod​manivého hlasu.

Croft si povedal, že Isobelin pokus o zblíženie zvládol dobre. Mercy by bola naňho hrdá. Možno. Pravdu povediac, ťažko vedieť, ako by sa na celú situáciu dívala.

Celú vec s Isobelinou zmyselnou výzvou, samozrejme, uľah​čilo, že sa naňho, obrazne povedané, nevrhla. Nič trápne oči​vidné alebo nemiestne. Nič priame či nezastierané. Ani stopy po dajakej citovej potrebe. To by bolo predsa priveľmi nekul​tivované.

Slovom, bolo to celkom iné, ako keby sa oňho za podobných okolností pokúsila Mercy — za predpokladu, že by na nezastretú sexuálnu výzvu vôbec nazbierala odvahu. Croft sa usmial pri predstave, ako by Mercy aktívne zvádzala muža. Asi by bola pri tom veľmi úprimná a vášnivá, možno až ľah​komyseľná. Muž, o ktorého by išlo, by zrejme nemal ani naj​menšie pochybnosti, čo má jej konanie znamenať.

Taký muž by si akiste uvedomoval aj to, že keby sa Mercy k niečomu takému odhodlala, musela by byť hlboko a ne​zvratné zaľúbená. A tým by bolo prijatie jej výzvy rozkošnejšie, pomyslel si Croft. Taký návrh z jej strany by sa jednodu​cho nedal odmietnuť. Predstava jej absolútnej odovzdanosti by bola neodolateľne vábivá.

Isobelina výzva však bola celkom inej povahy. Veľmi uhla​dená, veľmi kultivovaná, veľmi elegantná. A veľmi ľahko sa dala ignorovať bez trápnych rozpakov pre jednu či druhú stra​nu. Z intelektuálnej stránky ju Croft nemohol neobdivovať. Isobel bola neuveriteľne dobrá pilotka a letieť medzi týmito horami a zároveň zvádzať muža si vyžadovalo značnú zruč​nosť. Po emocionálnej stránke necítil nič. Keby teraz sedela vedľa neho Mercy, už by bol celý mužský nedočkavý.

„Erasmus je očarujúci muž, veľmi bohatý, veľmi múdry. No, žiaľ, mám pocit, že ma berie ako jeden zo vzácnych ku​sov svojej zbierky." Isobel zvýšila hlas, aby prekričala hukot vrtule.

Dáva mi ešte jednu príležitosť pre prípad, že ten prvý po​kus bol priveľmi zastretý, pomyslel si Croft. „Nazdávam sa, že prvoradým záujmom je preňho umenie a jeho knihy."

Z Isobelinho pohľadu nevyčítal nič, ale oči mala skryté za zrkadlovými okuliarmi. „Nesmierne ho obdivujem. Ale má isté problémy telesného druhu. Je to nanajvýš ne​šťastné."

„Problémy telesného druhu?"

„Isté mužské problémy. Určite chápete," povedala Isobel hladko. „Trpí tými problémami už dlhšie. Viete, mal neho​du a celkom sa z nej nezotavil. Mne to občas padne veľmi zaťažko."

„Asi vám rozumiem." Croft sa naklonil, aby lepšie videl na terén pod helikoptérou. Rozmýšľal, či je Gladstone naozaj impotentný, ako naznačuje Isobel, a či tá ,nehoda' nesúvisí s požiarom. „Kraj je tu vyslovene úžasný, nemyslíte?"

„Fantastický," prisvedčila Isobel ticho. „A krása tohto stro​ja spočíva v tom, že s ním môžem pristáť takmer všade. Tam​to je dokonalá lúka." Spýtavo naňho pozrela, mlčky mu kla​dúc otázku, či by nechcel, aby tam zosadla.

„Keby sme mali čas, zaviedol by som sem Mercy," povedal Croft, akoby nepochopil, čo mu Isobel ponúka. „Ale zdá sa, že to už nestihneme. Zajtra odchádzame."

„Rozumiem," odvetila Isobel a hlasom obratne zamaskova​la náznak ľútosti.

Croft si to aspoň myslel. Vždy bolo príjemné zhovárať sa s človekom, ktorý vie oceniť jemnú rafinovanosť. „Ste skvelá pilotka, Isobel."

„Ďakujem."

„Lieta aj Gladstone?"

„Pred niekoľkými mesiacmi ma požiadal, aby som ho naučila základy lietania, ale odvtedy veľmi nepokročil. Stači​lo mu, aby sa naučil ovládať helikoptéru pre prípad núdzovej situácie. Je to od neho prezieravé."

Keď Isobel nasmerovala malú helikoptéru k domovu, Croft si začal robiť starosti, či si Mercy bude vedieť vysvet​liť isté formy rafinovanosti. Nerád ju nechával samu, ale chcel využiť príležitosť, ktorú mu Isobel ponúkla. Vždy sa vyplatí poznať terén. A chcel aj lepšie spoznať Isobeline za​ujímavé schopnosti.

S prvým cieľom bol spokojný. Má dobrý prehľad o kraji, ktorý obklopuje Gladstonovu horskú pevnosť.

Pokiaľ ide o druhý cieľ, takú istotu už nemal. Bolo však nepochybné, že na Isobel si treba dávať veľký pozor.

Kapitola 12
Mercy neprotestovala, keď Croft v podvečer navrhol, aby sa šli hore prezliecť na bohatú bufetovú večeru. Väčšina hostí prišla autobusom, ktorý na ten účel najali. Bol to bizarný dav ľudí, ktorí očividne obľubovali avantgardné oblečenie, ježaté účesy a výrazné nalíčenie.

Niekoľkí sa hneď pobrali do priestorov bazénu a tropická záhrada sa hmýrila polonahými a hŕstkou celkom nahých Adamov a Ev. Ich smiech a vystrájame sa rozliehali po celom dome.

Dallas a Lance ich striedavo privážali od prvej brány, kde musel velikánsky autobus zastaviť. Teraz sa obaja príťažliví Gladstonovi pomocníci zvŕtali pri miešaní nápojov a pri po​sledných prípravách bufetového stola.

„Nemôžem si pomôcť, ale Dallas a Lance sú v dome ne​smierne užitoční," poznamenala Mercy, keď ju Croft postrčil do apartmánu. „Ťažko zohnať takú pomoc. Musím sa opýtať Erasmusa, kde ich zohnal. Ani Isabel možno nie je taká uži​točná, nuž ale nikto nie je dokonalý. Kam ideme?"

„Osprchovať sa."

„Spotil si sa na tom leteckom výlete?" spýtala sa Mercy až priveľmi milo.

„Počujem v tvojom hlase nebodaj podpichovačný tón?" Za​tiahol ju do kúpeľne, zatvoril dvere a pustil sprchu.

„Mne nič nevyčítaj, popoludní som si užila svoje," odveti​la Mercy.

Croft sa oprel o umývadlo a založil si ruky. „Povedz mi o tom bližšie."

„Nuž čo, moje popoludnie asi nebolo také vzrušujúce ako tvoje, ale niečo malo do seba. Takmer som v sejfe zaspala."

„Gladstone ťa tam vzal znova?"

„Hm. A dozvedela som sa určité veci, ktoré sú však zrejme celkom bezcenné. Gladstone nemá v celkom dome jediný ko​zub, lebo sa bojí otvoreného ohňa. A okrem toho je na teba zvedavý."

Croftov pohľad spozornel. „Na mňa?"

„Neviem, či by si tomu mal prikladať veľkú váhu, Croft, ale v istej chvíli tam na mňa šli také driemoty, že som skoro za​spala. Ale Erasmus len hovoril a hovoril. Má veľmi nezvyčaj​ný hlas, všimol si si? A ja som stále počúvala. Počula som, ako sa pýta na teba. Bol to čudný pocit. Položila som si otázku, aké je to, keď je človek zhypnotizovaný."

Croft zbystril pozornosť. „Čo si mu povedala?" spýtal sa ticho.

„Nič. Vedela som, že by si ma zaškrtil, keby som mu o tebe povedala jednu jedinú vec. Už len preto som bola opatrná."

Croft sa samoľúbo usmial. „Pochybujem, že by si ma moh​la podraziť, aj keby si chcela."

„Neviem prečo, ale namiesto toho som sa podvedome sústreďovala na jeho oči. Usúdila som, že sú rovnakej farby ako bazén, keď je presvietený zospodu. Potom som mu pove​dala, že sa chcem napiť ľadového čaju a on, očarujúci hostiteľ, ako vždy, mi ho hneď zabezpečil. Koniec príbehu. Úprimne povediac, neviem, či to na niečo bude, ale viem, že ty v tom nájdeš mnoho zlovestných náznakov. Máš obdivuhodne me​lodramatickú povahu. Chcela som ťa prekvapiť kompletným zoznamom najdôležitejších kníh jeho zbierky, ale zabránila mi v tom tá ospanlivosť. Ale o jeho zberateľských sklonoch ti čo-to môžem povedať." Rýchlo vymenovala názvy a autorov, ktorých si pozrela.

„Zaujímavé," zamrmlal Croft, keď skončila. „Rozhodne je v jeho zbierke dôraz na niečom inom, hoci knihy sú rovnako vzácne. Vyzerá to na všeobecnejšiu zbierku než mal Graves."

„Ty si stále myslíš, že Gladstone je Graves, však?"

„Čosi mi hovorí, že áno. Všetko sa to odvíja od Údolia. Večer sa musím ešte raz pozrieť do sejfu."

„Prečo?"

„Lebo mi nedá pokoj. Je to najbezpečnejšie miesto v celom dome. Oveľa bezpečnejšie, než by sa patrilo. Picasso a Mondrian nemajú nijakú osobitnú ochranu, a pritom sú rovnako cenní ako knihy. Ale aj relatívne bezvýznamná kniha ako Údolie ide hneď do sejfu."

„Podľa mňa dôležitosť sejfu preháňaš," namietla Mercy ce​lá nesvoj a.

„Dôležitosť mu prikladám iba preto, že mu ju prikladá Gladstone. Zaujalo ma, že ho možno zamknúť znútra. Je to vlastne pevnosť v pevnosti. Posledné útočište."

„Alebo väzenie." Mercy striaslo, keď si spomenula, aké klaustrofobické pocity sa jej tam zmocnili.

„Áno," prikývol Croft zadumane. „Pevnosť alebo väzenie. Ale ak je Gladstone Graves, chce mať za každých okolností únikovú cestu. Tentoraz už bude opatrnejší."

„Za predpokladu, že je to naozaj Graves. A teraz mi pekne podrobne vyrozprávaj, čo bolo na výlete helikoptérou. Pokú​sila sa o teba Isobel?"

Croft nachýlil hlavu. „Ako si to vedela?"

„Inštinkt. Chvalabohu, že zajtra odchádzame. Ani by si sa nenazdal a pozvala by ťa na expedíciu drvenia sedmokrások. Čo ti povedala?"

„O čom?“
„O Gladstonovi. Určite si celý výlet nepremárnil horúcim bozkávaním a obchytkávaním Isobel. Dozvedel si sa niečo zaujímavé?"

„Nie, ak nepokladáš za zaujímavý fakt, že Gladstone je pravdepodobne už tri roky impotentný."

„Nie veľmi. Veríš jej?"

Croft pokrčil plecami. „Prečo nie?"

„Prečo nie? Poviem ti, prečo nie, a spoľahni sa, že je to tak. Isobel Ascaniusová nie je žena, ktorá by oddane nažívala s mužom, keby jej bol nanič v posteli." Mercy poklopkala nechtom na mramorové umývadlo a zamračila sa na seba do zrkadla. „Je to múdra a krásna žena. Ak od Gladstona nedo​stáva, čo chce, našla by si iného zazobanca."

„Možno od Gladstona dostáva, čo chce. A možno to, čo chce, nie je sex," namietol Croft.

„Čo viac by mohla chcieť ako sex a peniaze?"

„Ty ju z duše neznášaš, čo?"

„Áno."

Croft sa mierne usmial. „Poviem ti, čo ešte môže mať od Gladstona. Napríklad, že si ju váži a že má moc."

Mercy prudko zdvihla hlavu. „Za čo by si ju mal vážiť?"

„Napríklad za pilotné umenie. Pochválil som jej pilotné umenie a zapôsobilo to na ňu, akoby som jej povedal, že je najkrajšia žena na svete."

„A moc? Čo za moc?"

„To som si ešte nie istý, ale poviem ti jedno. Má tu slovo, Mercy. Nie je len ozdobný predmet. Nezabúdaj, že ona nás prichytila v noci v bazéne. Na poplašné zariadenie, ktoré si spustila, nereagoval Gladstone, ale Isobel."

„A Dallas."

„To je pravda, ale môžeme viac-menej spoľahlivo predpo​kladať, že Dallas a Lance stoja na spodných rebríčkoch tu​najšej hierarchie."

Mercy sa nad tým zamyslela. „No dobre, ale čo nám to ho​vorí? Čo ak je Isobel niečo viac ako Gladstonova milenka? Čo to dokazuje?"

„Nič. Je to len zaujímavý kamienok mozaiky." Croft od​stúpil od umývadla a pošúchal si bradu. „Asi by som sa mal oholiť, nie?"

Mercy nemohla odolať. „Sťažovala sa Isobel, že jej prekáža strnisko?"

„Nie." Croft si začal rozopínať košeľu.

„Croft, povedz mi, čo sa stalo, keď sa o teba pokúsila?"

„Nič." Vyzliekol si košeľu a načiahol sa za holením.

„Celkom nič?"

„Celkom nič."

„Tak dobre," povedala Mercy spokojne.

Zachytil v zrkadle jej pohľad a nadvihol obočie. „Ty mi veríš?“
„Samozrejme. V istých smeroch ti možno celkom dôvero​vať, Croft."

„A v istých nie?"

„V istých si taký nevyspytateľný ako duch. Ba sú chvíle, keď sa výrazne ponášaš na ducha."

„Na ducha?"

„Na ducha. O tom, že ním nie si, ma presviedča iba to, že niektoré časti sú na tebe mimoriadne pevné a hmatateľné." Zámerne skĺzla pohľadom pod jeho opasok. Chcela, aby jej pohľad pôsobil chladne, bezočivo, nezúčastnene, ale pocíti​la, ako jej na líca vystupuje červeň. Obrátila sa a vykročila k dverám. Na také sexuálne provokácie jednoducho nemá. Odvahu nabrala iba preto, že si predstavila, ako Crofta pro​vokuje Isobel. A už aj ľutovala, že si takto pustila jazyk na prechádzku.

Croftova ruka vyletela a z ničoho nič chytila Mercy za krk. Pritiahol si ju a vtisol jej dlhý, hlboký bozk. Jazykom jej vkĺzol medzi zuby a prsty jej pokušiteľsky vplietol do vlasov. Mercy počula svoj tichý vzdych a vedela, že ho počul aj Croft. Keď ju pustil, chvíľu nemohla lapiť dych. Díval sa na ňu roz​žiarenými očami.

„Nie som duch, Mercy. Keď bude po všetkom, s najväčšou radosťou ti dokážem, aký viem byť pevný a hmatateľný."

Mercy vybehla z kúpeľne. Mala by popýtať o radu Isobel, ako sa to robí.

O desiatej bola už Gladstonova zábava v plnom prúde. Mer​cy sa zmietala medzi očarením a stiesnenosťou. Ešte nikdy ne​videla takú spoločnosť, hoci vyrástla v Kalifornii. Ako raz po​znamenal Croft, držali ju nakrátko.

Nevedno prečo, ale najväčšmi jej išiel na nervy hluk. Zo su​permodernej zvukovej aparatúry sa lial na všetkých troch podlažiach progresívny džez a rock, ale to nebol ten hlavný problém. Vykoľajoval ju čoraz prenikavejší, piskľavý smiech a čoraz hlučnejšie rozhovory. Nevedela si predstaviť, ako sa môže niekto s niekým normálne zhovárať či už v obývačke alebo na prízemí.

Vypočula si niekoľko hlasných polemík o hodnote tých či oných umeleckých diel v dome, ale to sa rozhodne nedalo označiť za rozhovor. Nikoho nezaujímalo, čo hovorí ten dru​hý, najdôležitejšie bolo, čo hovoril on. Názory ostatných bo​li nevítaným zásahom a vyrušením.

Bola to podivná, egocentrická spoločnosť, čímsi neskutoč​ná krikľavým, nápadným oblečením a výrazne sa prejavujú​cou potrebou byť ustavične stredom pozornosti.

Víno a tvrdý alkohol tiekli potokom, ale Mercy tušila, že nielen to prispieva k všeobecnej veselosti. Tu a tam zachytila štipľavý závan marihuany a iné, menej povedomé vône. Pod​chvíľou videla, že ten či onen alebo tá či oná sa nenápadne vzdialili a o niekoľko minút sa vrátili v neprirodzene euforic​kej nálade.

Croft si o nej možno myslí, že je naivná, ale hlúpa teda nie je. Vyrástla predsa na západnom pobreží.

„Prečo postávaš v kúte a tváriš sa tak vážne? Toto je tu zá​bava. Máš byť veselá, Mercy."

Croftov hlas prišiel zľava a znel nezvyčajne veselo. Až pri​veľmi veselo za daných okolností.

„Aha, tu si." Odľahlo jej, ale zároveň sa jej zmocnila úz​kosť. „Už som si vravela, kam si sa podel. V dave som ťa ne​videla a už som sa bála..." Nedopovedala a znepokojene sa poobzerala. Nikto im však nevenoval pozornosť a ak tu aj boli odpočúvacie zariadenia, v tejto vrave nemali šancu. Vrhla na Crofta zlostný pohľad. „Čo sa tak usmievaš? Takmer nikdy sa neusmeješ. Je ti niečo?"

„Vieš, že si celkom chutná, keď na mňa tak vybehneš?" Na​pil sa z pohárika, ktorý držal v ruke. „Nie, nič mi nie je. Cí​tim sa super. Či skôr, bystrý ako orlí pohľad. Málokedy som sa cítil lepšie."

„No, chvalabohu, lebo vyzeráš tak trocha priťapene."

„Kamufláž," šepol sprisahanecky. „Musím vyzerať ako je​den z nich."

„Potom si počínaš dobre."

„Ale nie ty. Tváriš sa, ako keby si stála v pitevní. Čo to pi​ješ?" Nazrel jej do pohára.

„Vodu."

„Tak je to jasné."

„Čo má byť jasné?"

Zmraštil čelo a trocha potriasol hlavou, akoby si ju chcel vyjasniť. Oči mu na okamih potemneli. „To je jedno." Roz​hliadol sa po hlučnom, farbistom dave. „Je čas, aby sa všetci dobrí duchovia dali do práce, čo povieš? Aby predviedli, ako miznú a zjavujú sa a podobné kúsky."

Mercy sa k nemu naklonila. Premkol ju strach - už nielen nervozita, ale priam zdesenie. „Croft, naozaj sa do toho chceš pustiť? Neexistuje iný spôsob, ako dostať odpovede na otázky o Gladstonovi? Ak ťa prichytia..." „Neprichytia."

„To si ma upokojil," odsekla, vrcholne znepokojená jeho ľahkomyseľnosťou. Prichodilo jej to vyšinuté a preňho nety​pické. „A čo ak prichytia?"

„Budeš predstierať, že si rovnako šokovaná ako všetci ostatní."

„Čo to táraš?"

Pohladkal ju po hlave, akoby bola zvedavé šteňa, a pustil sa do trpezlivého vysvetľovania. „Ak ma prichytia, budeš pred​stierať, že nemáš potuchy, čo som robil v sejfe. Všetkým po​vieš, aká si šokovaná a ohromená. Ba zdesená. Zneužil som ťa na prístup ku Gladstonovej cennej zbierke. Ľahkoverné si na​letela."

„V tejto úlohe som pri tebe vystupovala už viac ráz. Počuj, Croft, mal by si si to rozmyslieť. Dolu v záhrade a pri bazéne bude hromada ľudí. Niekto si môže všimnúť, ako sa zakrádaš do sejfu."

„Nevšimne." Živo sa usmial na mladučkú dievčinu so zele​nými vlasmi, ktoré ladili s jej vypasovanými zelenými šatami. Úsmev opätovala a niesla sa ďalej, zhlboka poťahujúc z dlhej cigarety.

„Akože nevšimne?" Mercy by mu bola najradšej vylepila, aby si vynútila jeho pozornosť. Bol akýsi rozptýlený, čo Mer​cy znepokojovalo.

„Dolu pri bazéne nikto nie je. Práve som si to bol overiť. Niet tam ani živej duše."

„Nevidela som, že by si bol niekam odišiel."

Prefíkane žmurkol. „Ver mi. Nikto tam nie je." Znova sa napil červeného vína, ktoré držal v ruke. „Skúsila si lososové chuťovky? Sú znamenité. Ja som si dal."

Mercy zavrtela hlavou. Nedostala do seba nič okrem vody od chvíle, čo sa tento nebezpečný večer začal. Voľačo tu nese​dí, pokiaľ ide o Croftovu náladu. Nikdy ho takého nevidela. Prečo v takejto situácii tára o lososových chuťovkách?

Keby ho lepšie nepoznala, bola by prisahala, že si priveľa vypil. Ale to je vylúčené. Croft nikdy nadmerne nepil. V pití sa vedel ovládať rovnako dobre ako vo všetkom ostatnom. Vo veci je niečo iné...

„Dallas a Lance zrejme všetkých od bazénu vypratali," prechodila Mercy zamyslene. „Gladstonovo poistenie sa nemusí vzťahovať na kŕdeľ opitých umelcov, ktorí popadajú do vody. Nuž ale na druhej strane, taký boháč ako Gladstone si sotva robí ťažkú hlavu zo svojej poistky. Mimochodom, kde je?"

„Tamto pri obloku. Zhovára sa s tým bradatým chlapí​kom."

Mercy pozrela tým smerom a videla, že Gladstone je zahĺ​bený do vážneho rozhovoru so zápalistým mladým mužom. Zdvorilo pri nich stála Isobel a z jej výrazu Mercy usúdila, že je plne zaujatá umeleckým námetom ich rozhovoru.

„To je Micah Morgan. Už som sa s ním zoznámila," poin​formovala Mercy Crofta. „Gladstone vraví, že o tri-štyri roky bude najvychytenejšou hviezdou umeleckého trhu. Hádam nemusím hovoriť, že ho kupuje už teraz. Obrazy v obývačke sú od neho."

„Chod za nimi, dobre?"

Mercy zaštrngala ľadom v pohári. „Ďalšia kamufláž? Chceš, aby som zabavila Gladstona s Isobel, kým sa budeš dolu hrať na vlamača?"

Croft na ňu zažiaril. „Urob to pre mňa, zlatko. Dallas a Lance tu majú plné ruky práce s barom a bufetom. Sotva sa nečakane zjavia dolu."

„Nemyslím, že by si potreboval pri svojich plánoch moju pomoc," odvrkla. „Zdá sa, že vieš zmiznúť a zjaviť sa aj bezo mňa."

„Ale nikdy nezaškodí malé zabezpečenie navyše."

„No dobre, ako chceš." Mercy sa neochotne pohla k oblo​ku, kde stáli Gladstone a Isobel. Čosi ju však prinútilo zastať a obrátiť sa ku Croftovi. „Naozaj sa na to cítiš? Koľko si vypil toho vína?"

„Pol pohára. Iba aby som vyzeral spoločensky." Znova sa usmial. „Už si nerob starosti, miláčik. Som čerstvý ako rybka."

„Ktovie prečo, ale akosi si ma nepresvedčil." Nečakala na odpoveď. Zamiešala sa do davu, mieriac ku Gladstonovi a Isobel.

Croft myslel na výraz v Merciných očiach, keď sa predieral spleťou vegetácie v tropickej záhrade. Neschvaľuje, do čoho sa púšťa, ale pomôže mu. Stojí pri ňom. To ho nesmierne po​tešilo. Bolo mu dobre z vedomia, že pri ňom stojí. Keď bude po všetkom, musia sa dôkladne pozhovárať o jej pocite odda​nosti. Je to typ ženy, ktorá by stála pri mužovi v dobrom i v zlom. V bohatstve a chudobe, v chorobe i v zdraví...

Dočerta s tým, neuvažuje normálne, necíti normálne. Na manželstvo myslel zriedkakedy — ak vôbec niekedy.

Znova naňho prišla tá ťažoba a myšlienky mu preskočili od Mercy k vlastnému žalúdku. Táto nevoľnosť naňho prišla už tretí raz za poslednej pol hodiny. Predbežne nič vážne, ale mohlo by to byť nebezpečné. Taká nevoľnosť môže porobiť s človekom rovnaké veci ako päsť do tváre.

Croft sa nepamätal, kedy mu bolo naposledy zle od žalúd​ka. Čo sa to s ním, doboha, robí? Možno niečo zjedol. Ale veď si dal iba niekoľko kúskov údeného lososa a krekry. A po​tom pol pohára vína, ale z toho by mu takto nebolo. Navyše, bolo to znamenité bordeaux, nie dajaký skysnutý ocot.

Skysnutý ocot. Podarené. Už len predstava, že by Gladsto​ne podával niečo iné ako vyberané vína! Croft sa pristihol, ako sa uškŕňa. Je to do popuku, keď si to predstaví. Gladsto​ne a lacné víno. Škandál. Croft sa takmer nahlas rozosmial.

Vzápätí sa zdesil. Už len to by chýbalo, nahlas sa teraz rehliť. Všetko závisí od toho, aby neurobil ani najmenší šra​mot. V tom je dobrý. Vedel by po špičkách prejsť cez močiar plný aligátorov a ani jedného by nezobudil.

Ako ho to Mercy nazvala? Duch. Áno, to je ono. Bude ako duch. Dostane sa do sejfu, poobzerá sa tam a znova vyjde. Ak tam nič nenájde, vkradne sa hore do pracovne. Niekde tu musí byť niečo, čo mu definitívne odpovie na jeho otázky. Inštinkt mu hovoril, že Gladstone je Egan Graves. V štýle obidvoch je priveľa zhôd. Napríklad jeho patrónstvo nad uza​vretou umeleckou kolóniou. Nápadne to pripomína vodcov​stvo kultu. A potom ten hlas. Ray Chandler mu raz povedal, že jeho dcéra ešte dlho hovorila o podmanivom hlase ich bý​valého proroka. A Gladstonov dôraz na bezpečnostné opatre​nia. Sídlo v Skalnatých vrchoch v mnohých ohľadoch pripo​mína Gravesovo sídlo v Karibiku. Okrem psov. Tí sú navyše.

A sú tu desiatky iných maličkostí. Croft bol presvedčený, že Gladstone je prevtelením Gravesa. Chýba už len dôkaz. Len čo ho bude mať, niečo podnikne, ale predtým odprace Mercy do bezpečia. Predovšetkým sa musí postarať o ňu.

Nevoľnosť opäť ustúpila a ostala po nej čudne príjemná poľahoba. Croft sa chcel dopátrať jej pôvodu. Taká ľahká hlava nie je celkom normálna. Pravda, sú to už tri roky, keď sa mu​sel naposledy hrať na ducha, ale nikdy nezabudne na ten po​cit, keď sa všetky jeho zmysly zomkli do bezchybného rytmu. Vedel, ako chutí príval adrenalínu, pamätal sa na to výnimoč​né, takmer bolestné napätie a na ten povznášajúci pocit, ako keď človek kráča po samom okraji priepasti.

Veľmi dobre sa na tie pocity pamätá a pamätá sa aj na to, ako hlboko ho fascinovali.

Dnes sa z nich však vracajú iba útržky. Na všetkom akoby ležala tá zvláštna bezproblémovosť, tá rozjarenosť, hraničiaca so závratom. Iba občas ju prerušuje ten nepríjemný pocit pri žalúdku.

Croft sa zhlboka nadýchol, aby závrat odohnal. Mal by cí​tiť všeličo, ale rozhodne nie závrat. Niečo tu nesedí. Za iných okolností by všetko nechal tak a odložil to, kým sa nebude ab​solútne ovládať.
Je nebezpečné stratiť nad sebou kontrolu, pripomenul si prezieravo. Ešte nikdy si nedovolil prísť o tento základný po​cit. Nikdy.

Iba keď sa miloval s Mercy.

Vždy, keď ju vzal do náručia, bol presvedčený, že zvládne seba i ju. Ale vždy sa to skončilo prívalom divého, nespúta​ného zabudnutia. Kiežby prišiel na koreň tomu, čo sa s ním robí, keď je s Mercy. Vykoľajovalo ho, že si nevie vysvetliť, prečo tá vášeň, prečo ten pocit, že ju musí ochraňovať, a to zvláštne puto, ktoré ho k nej viaže.

Nuž, teraz pri ňom nie je. Nesústredenosť a neprirodzenú rozjarenosť si nemôže vysvetliť jej prítomnosťou. Niečo tu nesedí, ale na návrat je už neskoro. Ešte dnes musí poznať odpoveď. Nová príležitosť sa už nenaskytne. Aj keby mohol Mercy presvedčiť, aby zostala ešte deň-dva, neriskoval by to. Nateraz jej nič nehrozí, ale keby sa Gladstone a Isobel začali vypytovať, bol by najvyšší čas dostať ju odtiaľto preč.

Vystaviť Mercy nebezpečenstvu bolo to posledné, čo by urobil. Dokončiť, čo sa začalo pred tromi rokmi, je dôležité, ale dôležitejšie je postarať sa, aby sa nič nestalo Mercy. Ľahko by sa mohla dostať do veľkých nepríjemností.

Croft sa nežne usmial, keď si pomyslel, aké má sklony k ľahkomyseľnosti. V každom prípade potrebuje ochrannú ruku.

Táto predstava viedla vzápätí k ďalšej - ako leží nahá na lú​ke plnej horských kvetov, celá neuveriteľne sexy, neuveriteľne vrúcna, mäkká a vyzývajúca, a pritom si z toho nič neuvedomuje.

Croft znova potriasol hlavou, usilujúc sa vyhnať z hlavy tie​to blúdivé, rozptyľujúce predstavy. Čo sa to s ním, dočerta, robí? Bol vzrušený, až sa mu chcelo skríknuť. To je zle, straš​ne zle. Bežne nemal problémy, keď si pri takej práci chcel vy​čistiť hlavu. Musí sa sústrediť na úlohu, ktorá ho čaká. Iba tak dosiahne potrebnú koordináciu tela a mysle. Nesmú ho roz​ptyľovať predstavy, ako sa miluje s Mercy.

Doboha! Celé to zbabre, ak sa mu nepodarí pozbierať roz​behané myšlienky. Prísne si rozkázal, že si musí ovládnuť telo, pocity a rozum ako zvyčajne. Roky sa cvičil v sebaovláda​ní bez ohľadu na to, čo sa dialo okolo neho a v ňom.

A do toho zasiahla nová vlna nevoľnosti. Tentoraz však trvala iba niekoľko sekúnd. Aspoňže si už trocha ovláda ža​lúdok. To musí byť ten losos. Pokazený žalúdok v takejto chvíli!

Cudné. Žalúdok mu síce môže plávať od skazenej ryby, ale nikdy nepočul, že by obeť otravy z jedla pociťovala príjemnú eufóriu. Takmer akoby bol opitý.

Ale opitý nebol nikdy. Nikdy. Nikdy nedopustil, aby sa do​stal do takého stavu ako jeho otec, ani len na niekoľko hodín. Netrúfal si. Poznal svoje hranice a prísne sa v nich držal. Vy​pil iba pol pohára vína z fľaše, z ktorej Dallas nalieval aj ostat​ným.

Croft sa rozhliadol, matne si uvedomujúc, že stropné svet​lá už nesvietili, keď sem vstúpil. Bazén sa však hmlisto blyskotal. Tu a tam ho zazrel, keď sa uberal po chodníčku k sejfu. V záhrade vládla príznačne zelená atmosféra, lebo pod rastli​nami sa svietilo. Vcelku pekný exotický efekt. Umelcom hore by sa to páčilo. Škoda, že tu okrem neho nikto nie je, aby si to mohol vychutnať.

Bolo by pekné milovať sa s Mercy uprostred tropického pralesa.

Prešiel záhradou a mocne sa oprel do sklených dverí, kto​rými sa vchádzalo do miestnosti, kde bol sejf. V stene videl masívne kovové dvere. Boli zatvorené. Prekvapilo ho, aké sú sklené dvere ťažké. Večer predtým si to nevšimol.

Keď bol dnu, hneď pristúpil k dverám sejfu. Ale chvíľu musí porozmýšľať, ako ho včera odomkol. Kdesi z podvedo​mia sa mu ozvalo, že by nad tým nemal rozmýšľať. Veď si to vryl do pamäti. Nechcel, aby ho teraz niečo spomaľovalo. Po​maly vybral zo záševku na košeli jemné náčinie.

Okamih stál, zľahka sa knísajúc, a hľadel na svoje drobné vlamačské náradie. Poznal ho ako vlastnú dlaň. Po rokoch cvičenia mu prichodilo ako predĺženie vlastných prstov. Ne​mal by tu teda postávať a lámať si hlavu, čo a ako s ním.

Netrpezlivo sa dal do práce. Veľa času nezostáva.

Podnikol zopár trápne nešikovných pokusov, ale zložitá zámka sa nakoniec poddala rovnako ako deň predtým. Každá zámka má svoje slabé miesto. Croft chytil za kľučku.

Hmlisto sa rozpamätal, že mu nejde len o to, aby sa ešte raz pozrel, čo je v sejfe. Chcel si ešte raz pozrieť Údolie. V tej čer​tovskej knihe sa skrýva kľúč. Viac ráz ju študoval a vedel, že čosi prehliadol. Pohol kľučkou.

A v tej chvíli vycítil, že ktosi je nablízku.

Nemal nič hmatateľné, čo by mu to potvrdilo, ale nič hma​tateľné nepotreboval. Už pred rokmi sa prestal spoliehať výlučne na päť zmyslov. Prežiť v práci, akou sa zaoberal, znamenalo počúvať šiesty zmysel.

V tej chvíli ho zaskočil ďalší príval nevoľnosti. Ešte to po​trebuje!

Zľahka sa zatackal, lebo nepríjemný pocit bol čoraz preni​kavejší. S vypätím všetkej vôle ho potlačil. Musí, musí to ovládnuť.

Nevoľnosť ustúpila. Croft využil vracajúcu sa eufóriu a vrá​til sa k skleným dverám. Sejf nechal odomknutý, ale zatvore​ný. Prešiel do tropickej záhrady a spomenul si, aký bol jeho prvý dojem, keď ju uvidel.

Príhodné miesto na lov alebo na ukrytie.

Pod nohou v čižme mu zaškrípali kamienky. Je nepozorný. To pre ten falošný pocit dobrej pohody. Alebo to zaškrípalo pod nohami niekoho iného? Doboha, to by mal vedieť.

V ceste mu prekážal široký palmový list. Vystrel ruku a ne​trpezlivo ho odhodil. V záhrade niekto je, to je isté. A nie hosť. Hosť by si nedával pozor, aby kráčal ticho. Tento človek sa skrýva.

No dobre, zahráme sa na poľovníka, povedal si Croft. Mer​cy stále vraví, že jej pripomína ducha. Teraz je čas zahrať sa naňho.

Znova tiché zaškrípanie na chodníčku. Oď neho alebo oď niekoho iného? Croft si opakom ruky utrel čelo a zistil, že sa potí.

To nemôžu byť nervy. Vedel, akú chuť má strach, a dnes večer ju nepocítil. Aspoň nie dosiaľ.

Inštinktívne zamieril k bazénu. Tým smerom bolo viac svetla. Prinúti toho druhého, aby sa ukázal v modrastej žiare osvetlenia spod hladiny. Prešiel na iný chodníček a zamieril do stredu záhrady.

Skvelý nápad prinútiť toho druhého, aby sa ukázal, po​myslel si. Škoda, že tu nie je Mercy, tá by vedela oceniť, ako obratne to vymyslel. Croft mal pocit, že niekedy nedoceňuje jeho strategické schopnosti. Málo vie. V tom je naozaj dobrý.

Mimoriadne dobrý.

Ale nie dosť dobrý v ten večer.

Croft za sebou vycítil pohyb, ale telo mu nereagovalo, ako bolo vycvičené. Všetko je dnes nanič.

Chcel sa zvrtnúť, ale zakopol a na okamih stratil rovno​váhu. Nebol to pohyb, ktorý by sa dal označiť sa skvelú ukáž​ku koordinácie a obratnosti, ale pravdepodobne mu zachránil život. Uder, ktorý mu smeroval na temeno, dopadol na plece.

Croft mal hmlistý pocit, že ktosi nad ním stojí v hustí a po​zoruje ho. Na svojho protivníka sa však nemohol sústrediť. Z nadlaktia do krku mu vyšľahla pálčivá bolesť. Vzápätí sa ho zmocnila taká zúrivosť, že by otriasla zemou, keby bol vstave prejaviť ju.

Nemohol však nič iné, iba sa podvoliť. Poddal sa sile úde​ru, ktorý ho sotil cez okraj bazénu do vody.

Slepý, nemý inštinkt mu napovedal, aby neurobil ani po​hyb. Zostal na hladine tvárou dolu a sústredil sa, aby zadržal dych. Po rokoch dychových cvičení by mal byť schopný aspoň chvíľu nedýchať. Vedel, že jeho prežitie závisí od toho, či jeho protivník usúdi, že sa rýchlo utopí.

Za daných okolností to bol logický predpoklad. Opilci, ktorí dostanú úder do hlavy a spadnú dolu tvárou do bazénu, sa zvyčajne utopia.

Croft otvoril oči a zadíval sa do ožiarenej hlbiny. Mercy mala pravdu. Sfarbenie vody zlovestne pripomínalo Gladstonove oči.

Mercy, sladká Mercy, potrebujem ťa.

Kapitola 13
Mercy na vlastné prekvapenie zaujal rozhovor s Micahom Morganom, Gladstonom a Isobel. Micahovo nadšenie bolo nákazlivé a ak aj Gladstonove poznámky neboli vždy oslnivé či ostrovtipné, jeho úžasne melodický hlas pôsobil stále la​hodne.

„Dôležité na práci v Santa Fe je to, že ma bude deliť od New Yorku niekoľko tisíc kilometrov," vysvetľoval práve Micah. „Nemusíte sa obávať, že na mňa pôsobil vplyv umelec​kých prúdov na východe. Pred dvoma rokmi ste mali úplnú pravdu, keď ste povedali, aby som vypadol z New Yorku. Ale znova sa mením. Naozaj si myslím, že je načase odísť z koló​nie. Začína na mňa pôsobiť zadúšajúco."

„Presťahovať sa do Santa Fe nie je pre teba riešením, Micah. Je tam teraz priveľa západného vplyvu," namietol Gladstone. „To zákonite prenikne do tvojich diel. Potrebu​ješ čas, aby si si zafixoval svoj výnimočný štýl, kým to skú​siš či už v Los Angeles, v New Yorku alebo v Santa Fe. Ver mi. Odlúčenosť kolónie ešte istý čas potrebuješ. Urobila s tebou zázraky."

Micahova hlava poskakovala hore-dolu ako loptička na šnúrke. „Viem, Erasmus. Veľmi mi to prospelo. Uznávam, že máte zvyčajne pravdu, ale..."

Isobel sa milo usmiala. „Erasmus má vždy pravdu. V tých​to veciach mu musíte dôverovať."

Micah vzdychol. „Nebojte sa, dôverujem. Tak ako väčšina tých, čo sú tu." Usmial sa na Mercy. „Všetci tu máme dôvo​dy, aby sme boli Erasmusovi zaviazaní. Bez jeho pomoci a fi​nančnej podpory by sa väčšina z nás živila v reklamných agen​túrach alebo aranžovaním výkladov. Aj vy vstupujete do kolónie?"

Mercy sa skromne usmiala.  „Ja som podnikateľka,  nie umelkyňa. Ale videla som vaše práce v obývačke. Sú nádher​né. Páčia sa mi vaše čisté, jasné farby a tvary."

„Micah má mimoriadny zmysel pre farbu a tvar," ozval sa Gladstone.

Micaha to očividne nadchlo. „Môžem vám priniesť niečo na pitie?" obrátil sa na Mercy.

Pozrela do svojho prázdneho pohára a rozhodla sa, že ne​povie, že pila vodu. Podala pohár Micahovi a už-už mala na jazyku odpoveď, ale zrazu zo seba nevedela dostať ani slovo, keď jej mysľou preblysla predstava vody.

Modrej, žiarivej vody. Vody sfarbenej ako Erasmusove oči. Nemohla si pomôcť, musela vrhnúť na Gladstona pohľad. Práve čosi vravel Isobel, ktorá sa zdvorilo usmievala. Nato sa obaja obrátili a pustili sa do rozhovoru so ženou v trblietavé menivom trikote.

„Mercy?" Micah na ňu spýtavo hľadel.

„Pohár... pohár vody postačí."

„Len vody? Nič do nej?"

„Nič, prosím."

„Dobre, hneď som tu," prikývol Micah.

Mercy sa za ním dívala, ako zmizol v dave. Potom znova pozrela na Gladstona a Isobel, ktorí boli zahĺbení do nového rozhovoru.

Znova sa jej mihla v mysli žiarivo modrá voda. Stiesnene si pomyslela, ako si počína Croft v sejfe. Každú chvíľu automa​ticky kontrolovala pohľadom, či sú Dallas a Lance stále medzi nimi. Dallas obsluhoval bufet a Lance práve niesol z kuchyne ďalšiu tácňu, naloženú chuťovkami. Videla, ako pred niekoľ​kými minútami odišiel do kuchyne.

Celé je to smiešne. Niet sa čoho obávať. Nevedela sa pri​nútiť k predstave, že Erasmus Gladstone je zlopovestný Egan Graves, a keby tomu aj uverila, Croft si vie nesporne dať rady a postarať sa o seba. Vždy pôsobil dojmom, že vie, čo robí.

Predstava vody sa vytratila, ale stiesnený pocit nie. Položila si otázku, ako dlho môže trvať, kým si niekto dôkladne pre​zrie súkromnú zbierku v sejfe. Kedy si niekto všimne, že Croft tu nie je?

Tento dav, pravda, poskytoval výborné krytie. Viacero mužov bolo oblečených v čiernom alebo v tmavom. Croftovu neprítomnosť si nikto tak rýchlo nevšimne.

Malo by to byť v poriadku, ale čosi tu nesedí.

Viac ráz sa prebudila v noci s týmto zvláštnym, stiesneným pocitom, a preto ho nepodceňovala, keď sa znova prihlásil, hoci uprostred zábavy. Croftova prítomnosť akoby v nej pre​budila akýsi vnímavý šiesty zmysel.

Spomenula si na jeho rozjarenosť. Prvý raz si vážne položila otázku, či naozaj priveľa nepil, kým šiel dolu. Tvrdil, že nie, ale v ruke držal pol pohára vína a ktovie, koľko vypil už predtým.

Predstava, že Croft je opitý, bola smiešna. Ale keby ho lep​šie nepoznala, bola by prisahala, že je tomu stavu nebezpečne blízko, kým odišiel dolu.

Dlhšie nečakala. Pohľad na druhú stranu miestnosti jej pre​zradil, že Micaha sa už zmocnila blondínka vo vypasovaných červených nohaviciach a v topánkach s desaťcentimetrovými podpätkami. Gladstona a Isobel ešte vždy zamestnávala ich priateľka v trikote. Mercy sa pobrala cez dav k dverám. Nikto jej nevenoval pozornosť.

Keď vyšla na chodbu, z elegantnej obývačky počula smiech a šepot. Niekto zhasol a bolo jasné, že páriky sa tam neutiahli, aby obdivovali Skalnaté vrchy pod hviezdnatou oblohou.

Mercy chvíľu počkala, aby sa presvedčila, či ju nikto nesleduje a zamierila k schodišťu. Keď zostúpila dolu, smiech a vôňa tabakového dymu a marihuany ostali kdesi za ňou.

Keď otvorila sklené dvere a vyšla na plošinu, do nosa jej znova vrazila známa zmes chlóru a bujnej vegetácie. Pohľad jej upútala žiarivá modrosť bazénu. Vládla tam tma, lebo stropné svetlá boli zhasnuté, ale nie až taká tma ako včera, keď boli zhasnuté všetky svetlá okrem osvetlenia v bazéne. Dnes osvetľovali chodníček vedúci k bazénu svetlá z pod​rastu.

Nevedela, čo ju prinútilo, aby sa pohla k bazénu. Mala by ísť najprv do miestnosti so sejfom. Priťahoval ju však svit žiarivo modrej vody. V poslednom čase ju tento odtieň modrej ustavične prenasleduje. Mercy rýchlo vykročila po chodníčku.

Po niekoľkých krokoch zbadala na hladine bazénu čosi tmavé. Premkla ju hrôza. Cez palmové listy a papradie jej stačil jediný pohľad na nohu v čiernej nohavici, ktorá sa bez​vládne pohojdávala na hladine, a vedela dosť. Niekto je v bazéne a nehýbe sa.

A ešte väčšia hrôza ju premkla, keď spoznala tú čiernu lát​ku. Rozbehla sa. Niekoľkí muži sú síce oblečení v čiernom, ale bola by sa stavila, že všetci sú hore. Ten v bazéne je Croft.

Nie, nemôže byť mŕtvy. Nie takto. Croft Falconer nie je typ, ktorý by zišiel zo sveta tak, že sa nehanebne opije a spad​ne do bazénu.

„Croft! Môj bože, preboha, neopováž sa takto sa utopiť. Neopováž sa!" Mercy dobehla na okraj bazénu, trocha sa jej zamotali nohy, keď si skopla topánky a vrhla sa do vody. Croft ležal na hladine ako mŕtvy alebo bezvedomý.

Sukňa nasiaknutá vodou jej oťažela. Ale bola iba kúsok od Crofta. Mercy energicky zabrala a chytila ho za ruku.

Croft sa pri jej dotyku pohol a prevalil sa vo vode ako tu​leň. Samoľúbo sa usmial.

„Vedel som, že sem skôr či neskôr prídeš," povedal. „Ešte nikdy som nebol na nikom závislý. Nebezpečné. Ale vedel som, že na teba sa môžem spoľahnúť. Zvláštne, čo?"

Mercy ho pustila, akoby sa popálila. „Čo to má znamenať?" povedala cez zaťaté zuby. „Zasa dajaká hra? Croft, na smrť si ma vyľakal!"

„Ale kdeže," povedal, keď sa predtým krátko zamyslel. „Ty nie si typ, ktorý možno na smrť vyľakať. Môžeš sa zľaknúť, to áno, ale neochromí ťa to, ďalej bojuješ. Máš to v povahe. Mimochodom, cez tú mokrú látku vidím tvoje bradavky. Veľmi sexy.

„Ty hnusák!" vybuchla, keď videla jeho mimoriadne na​tešený výraz. „Si opitý!"

„Ja sa nikdy neopijem," povedal Croft a prefíkane sa uškrnul. „Ale mohlo by byť zaujímavé, ako by si vyzerala ty, keby si si hrkla. Stratila by si všetky zábrany a vyliezla by si na mňa?"

„Nijaké debaty s tebou teraz nemajú význam. Nevieš, čo hovoríš." Mercy ho začala ťahať k okraju bazénu. Croft sa cel​kom šťastne nechal ťahať. Nijako jej nepomáhal, nijako jej neprekážal. „Musíme sa odtiaľto dostať. Preboha, Croft, je zázrak, že si sa neutopil!"

„Viem nadlho zadržať dych," vyhlásil pyšne.

„Naozaj?" Privliekla ho k schodíkom a mocovala sa s ním, aby ho vo vode postavila na nohy. „Na ako dlho ho vieš za​držať?"

„Chvíľu."

„No úžasné! Ako dlho si sa tu vyvaľoval vo vode a trénoval zadržiavanie dychu?"

Knísavo sa vzpriamil a žmurkaním vytláčal z očí vodu. „Chvíľu," zopakoval. „Dlhú chvíľu." Dôverne sa k nej naklo​nil, akoby jej chcel zveriť tajomstvo. „Už-už som chcel podvádzať a nadýchnuť sa, keď si sa zjavila."

„Aké inteligentné!" Jednou rukou si držala premáčanú suk​ňu a druhou ho ťahala z vody. „Pod, Croft. Dofrasa, hýb sa!"

„Nenadávaj mi. Netreba nadávať. Na dámu sa to nepatrí." Trocha sa mu plietol jazyk. Teperil sa hore schodíkmi, zachy​távajúc sa rukou zábradlia. „Dobre, že som sa nemusel na​dýchnuť. Prezradilo by ma to. Pozorovali ma. Chceli mať is​totu. Ale keď si teraz prišla ty, musia sa robiť, že je všetko fajn."

„Croft, ani najmenej netuším, o čom hovoríš, a ak nechceš, aby som ti nadávala, správaj sa, ako treba."

„Veď sa správam. Dokonalý džentlmen. Keby som sa sluš​ne nesprával, vieš, čo by som práve teraz robil?"

„Nechcem to počuť," odvrkla, keď ho ťahala na posledný schodík. Bol už takmer vonku z vody a ťažšie sa s ním ma​névrovalo.

Veselo na ňu žmurkol. „Keby som nebol taký dokonalý džentlmen, zatiahol by som ťa teraz do toho umelého pralesa, strhal by som z teba šaty a miloval by som sa s tebou, až by ti neostával dych na pokarhania, nadávky a okrikovanie. A po​tom by si už nemala síl na také nevraživé pohľady, akými ma častuješ teraz. Ležala by si podo mnou, primkýnala by si sa ku mne, žobronila by si, šepkala by si moje meno, až by si vzbĺkla plameňom. Ja horím, už keď na to len myslím."

Odrážalo sa mu to v pohľade, horeli mu oči. Mercy pri lač​nom, dychtivom pohľade jeho bledohnedých očí pocítila tep​lo. Nevedela, či tento nepríjemný príval spôsobili jeho se​xuálne fantázie, alebo či je to výsledok pobúrenia. „Nemôžem uveriť, že si sa priviedol do takého stavu," zašomrala. Pustila ho, aby sa obzrela, kde má topánky. „Jednoducho tomu ne​môžem uveriť. Je to nechutné."

Vystrel ruku za jej prsníkom, ktorý sa jej zreteľne črtal pod mokrými šatami. „Neurobil som to naschvál."

Odstrčila mu ruku. „To si ma upokojil!"

Rozhliadol sa, akoby niečo hľadal. „Kde je?"

„Čo kde je? Uterák? Skočiť do vody, to bol chvíľkový ná​pad, čo? Ani uterák si si nepriniesol. Nabudúce mysli dopre​du." Stekala z nej voda. „Počkaj. Tam na tom ležadle vidím uterák. Zabudol ho tu popoludní niektorý z hostí." Vzala ho a hodila mu ho.

Croft zvraštil čelo, uprene hľadiac na uterák v ruke. Potom netrpezlivo pokrútil hlavou. „Nie uterák. Tá kniha."

Mercy znehybnela s topánkou v ruke. Pozrela naňho. „Croft," povedala čo najzreteľnejšie, „dostal si sa do sejfu?"

Zažmurkal na ňu ako sova. „Jasné. Preto som šiel sem do​lu, pamätáš sa? Vždy dokončím, čo začnem."

Mercy pomaly vstala, automaticky si vykrúcajúc zo sukne vodu. Voda bola teplá, v záhrade bolo ešte teplejšie, ale po chrbte jej prebehli zimomriavky. „Vzal si ju zo sejfu?"

„Chcel som." Znova zvraštil čelo. „Chcel som si ju ešte raz pozrieť."

„Údolie, Croft?" Mercy ho zdrapia za mokrý rukáv, aby na seba sústredila jeho pozornosť. „Odniesol si zo sejfu Údolie? Prekristapána, prečo sa tu namáham, aby som sa s tebou sú​vislé rozprávala, keď si v takom stave?"

Jeho nálada sa opäť zmenila. Zvraštené čelo sa mu vyhladilo a v očiach sa mu nehanebne, veselo zablyslo. „Chceš si so mnou pozrieť obrázky, Mercy? Mohli by sme sa dívať spolu, aby sme videli, či ťa to vzruší."

„Ženy nereagujú na vizuálne sexuálne stimuly zďaleka tak bezprostredne ako muži," poučila ho odmerane.

„Fakt?" To ho zaujalo. „Radšej to máš v skutočnosti, čo? Fajn, ja som za."

„Croft, prestaň. Musíš sa vzchopiť."

„Samému je to ťažko. Vo dvojici to ide lepšie. Musím sa vzchopiť s tebou. Tak je to lepšie." Na plecia jej dopadla jeho ťažká, mokrá ruka. Zatackal sa a jeho rozjarenosť trocha ustú​pila. Očividne ho vykoľajovalo, v akom je nekoordinovanom stave. „Čo sa to so mnou robí?"

„Si opitý. Poď, veľmajster Nindža, je čas ísť do postele."

Zavrtel hlavou, ale nepriečil sa, keď ho vzala okolo pása a vykročila s ním po chodníčku. „Nie Nindža. Nindža je dob​rá akurát tak do televízie."

„Veru, si dnes práve taký rýchly. Keď budeš mať šťastie, eš​te to v televízii stihneš."

„Tá kniha," povedal z ničoho nič.

„Kniha je v poriadku." Vycítila bleskovú zmenu jeho roz​položenia. Jeho náhly prechod z otrundženej opitosti k záuj​mu o Údolie ju ľakal.

„V poriadku? Máš ju?"

Rýchlo sa obzrel a Mercy sa zamarilo, že v jeho očiach za​zrela chvíľkový záblesk normálneho uvažovania. Potom si však povedala, že to akiste spôsobilo to klamné osvetlenie.

„Nemám. Je v sejfe," pripomenula mu trpezlivo.

„Chod po ňu."

„Čo?" Mercy zastala. „Zbláznil si sa? Ako sa dostanem do sejfu?"

Croft si uterákom zotrel z čela vodu. „Nechal som ho otvo​rený."

„Sejf?"

„Musel zostať otvorený. Bol som tam, keď som si uvedo​mil, že ma niekto sleduje. Zavrel som dvere, ale nezanikol som ich, keď som sa vrátil do záhrady, aby som zistil, kto je tam." Zmĺkol a uškrnul sa. „Doriti! Tuším sa vyšablím. Myslel som, že tá protivná nevoľnosť je preč."

„Máš pokazený žalúdok? Croft, počúvaj ma, čo hovorím!" Zhlboka sa nadýchol. „Tak. Je to preč. Také svinstvo." Mercy bola čoraz ustráchanejšia. Chytila Crofta za mokrú košeľu a zatriasla ním. Zažmurkal a pozrel na ňu. „Našiel si niekoho tu v záhrade?" spýtala sa ticho. „Nemusel som," odvetil Croft. „On našiel mňa. Bol to muž. Určite Dallas alebo Lance. Trápne. Nemal sa ku mne dostať tak blízko, aby som o tom nevedel. Niečo sa so mnou robí, Mercy."

Nevoľnosť obišla tentoraz Mercy. „Hodil ťa do bazénu?" Croft sa nad tým zamyslel. „Pokiaľ viem, chcel ma omráčiť a hodiť do bazénu. Ale prešiel som mu cez rozum." Usmial sa, keď si spomenul, ako to šikovne navliekol. „Do bazénu som spadol z vlastnej vôle."

„Och, bože." Mercy ho mykla za ruku a znova ho ťahala po chodníčku. „Musíme odtiaľto preč."

Croft sa zrazu spriečil. Netrhal sa z jej zovretia, iba jedno​ducho zastal. Mercy ním nevládala pohnúť.

„Bez tej knihy neodídem," vyhlásil. „Musím ju mať." Mercy sa zmocnila panika. „Keď tú prekliatu knihu prine​siem, potom so mnou pôjdeš?"

Šťastne prikývol. A znova sa chlipne uškrnul. „To sa vie. Vždy s tebou rád pôjdem, Mercy. S tebou aj do teba. A rád vidím, keď to už ide na teba. Rád sa vtedy dívam na tvoju tvár, keď sa to už-už má stať. Rád mám pocit, keď si celá ho​rúca, tesná a vlhká okolo môjho..."

„Buď už ticho! Sme až po krk v kaši. Ak neprestaneš tárať o sexe, hodím ťa naspäť do bazénu, počuješ ma?"

„Ježiš, ale máš podrezaný jazyk. Máš šťastie, že som taký dobrosrdečný!"

Povedala si, že sa nedá robiť nič iné, iba si jeho poznámky nevšímať. Zdá sa, že mu ide len o tú knihu. Ak ju dostane, možno bude potom povoľnejší.

Mercy sa rozhodla. Nuž čo, vyzerá to tak, že Croft bude dnes večer pod jej velením. Konečne ju presvedčil, že v Glad​stonovom sídle niečo nesedí. Neostáva im iné, ako zmiznúť. Croft však očividne nie je vstave ich odchod zorganizovať. Musí sa toho teda ujať sama.

„Croft, počúvaj. Prinesiem ti Údolie, ak sa dostanem do sejfu. Potom pôjdeme hore. Ak nás niekto uvidí, budeme predstierať, že si opitý a musíš si ľahnúť. Keď budeme hore, pobalíme sa a potom rýchlo k nášmu autu. Rozumieš?"

Usmial sa a radostne pokyvkal hlavou. „Všetko, čo povieš, sladučká Mercy. K tvojim službám."

„Dobre si to zapamätaj." Zaviedla ho z chodníčka medzi bujnú zeleň. Pod obrovskou palmou ho zastavila. „Tak, Croft. Môj prvý rozkaz. Tu si sadneš a nepohneš sa odtiaľto, kým sa nevrátim s knihou. Tu ťa z plošiny nikto neuvidí. Len ticho seď a nehýb sa. Povedz si, že budeš meditovať. Myslíš, že to zvládneš?"

„Bez problémov." Ihneď klesol do dokonalej meditačnej polohy so skríženými nohami a vrhol na ňu spýtavý pohľad. „Bezva, čo?"

„Výborne," povedala.

„Asi sa už so mnou nebudeš chcieť milovať v tejto polohe?" spýtal sa s nádejou v hlase. „Vieš, tak, ako sme to robili na lú​ke? Mohla by si mi prisadnúť na lono a objať ma nohami oko​lo pásu. Potom by som..."

Mercy sa začalo chytať zúfalstvo. „Ticho buď! Idem teraz po tú knihu. Nezabúdaj, nesmieš sa odtiaľto pohnúť, kým sa nevrátim."

V očiach sa mu znova zjavil triezvejší záblesk. „Ideš po tú knihu?" „Áno."

„Tak dobre. Ponáhľaj sa." „Budem sa, to mi ver," povedala, obrátila sa a vykročila do

zelene.

Čo ak sa Croft mýli? Čo ak nenechal sej f odomknutý? No čo, ak sa k Údoliu nedostane, zaklame mu a povie, že si ho ukryla do záhybu v sukni. V prítmí záhrady na to nepríde a v nálade, v akej sa nachádza, nebude žiadať dôkaz, že kni​hu má.

V miestnosti so sejfom bola tma. Mercy si najprv poveda​la, že zažne, ale vzápätí to zavrhla. Bola by to vrcholná hlú​posť. Vyvolala si v pamäti, kde môžu byť oceľové dvere a po​tme hmatkala po stene.

Ukázalo sa, že pamäť má celkom presnú. O niekoľko se​kúnd skĺzla prstami po hladkom kove. Dohmatkala sa ku kľučke a zrazu nevedela, či sa má modliť, aby ňou mohla po​hnúť, alebo radšej dúfať, že ňou ani nepohne.

Poddala sa celkom ľahko. Croft teda naozaj dvere odomkol a nechal sejf otvorený. Neuveriteľné v jeho stave. Mercy sa zhlboka nadýchla a vstúpila do chladnej kovovej miestnosti. Teraz musí zažnúť. Po pamäti ani hmatom Údolie nenájde. Ale von nesmie preniknúť ani lúč svetla. Bude musieť za se​bou zavrieť. Pri predstave, že sa za ňou tie ťažké kovové dvere zavrú, takmer zabudla, na čo sem prišla.

Spomenula si, ako sa Gladstona spýtala, či sa nebojí, že ostane v sejfe trčať. Ubezpečil ju, že preňho sejf nemôže byť pascou. Práve naopak. Mercy zaťala zuby a pustila dvere. Ti​cho sa za ňou zavreli. Potom vystrela ruku a zažala.

V ostrom svetle rýchlo zažmurkala a oči sa prispôsobili svetlu. Rýchlo podišla k polici, na ktorej mal Gladstone ero​tiku. Burleighovo Údolie tajných klenotov bolo tam, kde ho nechali. Mercy ho strhla z police.

„Mám s tebou len samé problémy, Burleigh. Ktovie, či o tom vieš. To všetko preto, že si písal erotiku. Prečo si nemohol byť, povedzme, metafyzický básnik alebo niečo podobné?"

Zhasla svetlo, vystrela ruku k dverám a zatajila dych. Dve​re sa ani nepohli, Oblial ju studený pot. Zdesila sa, že neve​domky spustila zamykací mechanizmus znútra. Už sa videla, ako tu trčí v pasci. Nikdy jej nezišlo na um, že trpí takou klaustrofóbiou.

Zátišia z celej sily a ťažké dvere sa poddali. Ticho sa otvori​li smerom von. Mercy rýchlo prekročila zvýšený kovový prah a dvere za sebou zavrela. Nato sa krátko zamyslela a rozhodla sa, že spustí zámku. Pri troche šťastia Gladstone nezistí, že bol niekto dnu. Stisla malý gombík na dverách.

Takmer nečujne šťuklo a zamykací mechanizmus zapadol.

Mercy si uvedomila, že sa v mokrých šatách celá trasie. V jednej ruke držala Údolie, druhou si nadvihla sukňu a vykĺzla do záhrady. Dúfajme, že Croftovi nezíde na um hrať sa na skrývačku, pomyslela si. To by bol zlý žart.

Bol však tam, kde ho nechala. Ticho sedel v meditačnej po​lohe. Keď sa Mercy vynorila z prítmia, obzrel sa.

„Ahoj, srdiečko," privítal ju temným, zachrípnutým hla​som.

„Mám Údolie. Poďme." Sklonila sa, chytila ho za zápästie a vytiahla ho na nohy. Znova vycítila, ako sa mu náhle zme​nila nálada. „Čo je s tebou?" „Zasa tá nevoľnosť," zamrmlal. „Bože, Croft, zasa? Vydrž, kým prídeme hore." „Občas si strašne panovačná, vieš o tom?" „Ani zďaleka nie taká, ako ty. Podaj mi ten uterák." „Načo?"

„Aby som doň zabalila Údolie, ty idiot. Nechcem, aby nie​kto videl, že nesiem tú sprostú knihu, keď pôjdeme hore schodmi. Ako by sme vysvetlili, že sme ju vzali zo sejfu?" „To je fakt," prisvedčil Croft obdivne. „Poď, hýb sa!"

Na prvé podlažie vyšli a nikoho nestretli. Keď Mercy strka​la Crofta okolo vchodu do tmavej obývačky, doslova z nej vypadla prepletená a poď obraz boží opitá dvojica. Takmer sa s Croftom zrazili.

„Pozor na mňa," upozornil ich Croft zdvorilo. „Mohol by som vám povracať topánky."

Žena, ktorej hlavným odevom boli trblietajúce sa očné tie​ne, naňho šokovane pozrela. Jej spoločník rýchlo odtiahol no​hu od Crofta.

„Je vám zle?" spýtala sa žena súcitne. „Jasné," prisvedčil Croft veselo. „Ste mokrý," poznamenal muž. „Bol som si zaplávať."

Mercy ho poťahala sa ruku. Údolie v uteráku držala z dohľadu. V guči z mokrej sukne a uteráka nebola kniha nápadná. „Poď, miláčik. Aby si si medzi všetkými neurobil hanbu."

Croft na párik sprisahanecky žmurkol. „Chce ma zavliecť hore, aby som ju pretiahol." „Croft!"

„Dobre, dobre, miláčik. Veď už idem. Nenechám ťa čakať, neboj sa."

Položil mokrú čižmu na prvý schod cestou hore, keď sa v hale zjavila Isobel Ascaniusová. Zbadala ich, zbystrila po​zornosť a v očiach mala otázku.

„Mercy? Čo sa stalo? Obidvaja ste do nitky mokrí."

„Čau, íska," povedal Croft srdečne. Trocha sa mu plietol ja​zyk. „To je ten nový pilotný oblek? Úplná fantázia. Nový módny trend, nie?"

„Nevšímajte si ho," vzdychla Mercy. „Spil sa pod obraz bo​ží. Povedal si, že si zapláva, a skoro sa utopil. Idem ho hore uložiť."

Isobel pozrela na Mercy. „Potrebujete s ním pomôcť?"

„Nie," ozval sa Croft, kým mohla Mercy odmietnuť. „So mnou nepotrebuje nijakú pomoc. Iba trocha cviku. O to sa už postarám." Dôverne sa naklonil a takmer spadol. „Mercy je trocha hanblivá. V niektorých veciach má ešte zábrany, ro​zumiete. Ale učí sa."

Mercy mu dlaňou zakryla, ústa. „Stačilo," zasyčala. „Strápňuješ ma." Pozeral ponad jej dlaň a v očiach mal komicky ukrivdený výraz. Mercy sa obrátila k Isobel.

„Prepáčte nám, Isobel. Je to strašne ponižujúce. Hneď ho uložím do postele, nech sa z toho vyspí."

„Neuvedomila som si, že toľko pil."

„Neznáša alkohol."

Za Mercinou dlaňou protestne zaručalo. Pocítila na nej Croftov jazyk a rýchlo mu ju odtrhla od úst. Croft sa víťazo​slávne usmial, spokojný so svojím malým víťazstvom.

„Správaj sa slušne," vyštekla naňho Mercy. Znova sa obrá​tila k Isobel, zvierajúc knihu v mokrej sukni. Usilovala sa stáť tak, aby ju pred Isobel kryla Croftova postava. „Ospravedlňte nás, prosím, aj pred Erasmusom."

„Isteže. Naozaj nepotrebujete pomôcť?"

„Nie, vďaka. Zvládnem to sama." Vykročila hore schodmi a Croft ju poslušne nasledoval, telom takmer zakrývajúc jej štíhlu postavu. Kýval Isobel, kým im nezmizla z dohľadu.

„Bohovská pilotka," povedal, keď ho Mercy posotila z chodby do apartmánu.

„Ak si ňou taký očarený, prečo si sa pred ňou tak opil a zne​možnil?" Mercy mu začala rozopínať košeľu.

„Nie som ňou oču...očarený. Len som to konštatoval. Je dobrá pilotka. Očarený som tebou." Pozrel na ňu, keď mu z pliec sťahovala mokrú košeľu a prešla k pracke na opasku. „Lepšie to pôjde, keď mi najprv stiahneš čižmy."

„Prečo som na to nepomyslela?" Podráždená, ale ešte väčšmi vystrašená ho postrčila, až posediačky dopadol na posteľ a kľakla si pred neho. Údolie položila vedľa neho.

Croft si knihu nevšímal. „Ideš ma vyzliecť a potom sa na mňa hodíš?"

„Nie, hodím ťa pod sprchu." „Mokrý už som."

„Obom nám je zima. Potrebujeme rýchlo skočiť pod horú​cu sprchu a obliecť sa do suchého. A musíme sa ponáhľať." Konečne mu stiahla čižmy a náhlivo vstala. „Daj si dolu no​havice a pod sprchu!"

Zašmátral po zipse a bezmocne pozrel na Mercy. „Po​môž mi."

„Bože, ja tomu neverím." Aj jej sa triasli prsty, sčasti od chladu a sčasti od strachu, keď mu rozopínala nohavice. Po​mohla mu z nich vystúpiť. Nešlo to ľahko. Croft mal problé​my s rovnováhou. To ho, nevedno prečo, zaskočilo.

„Nie som opitý," mrmotal, keď sa nahý vtackal do kúpeľ​ne. „Nemôžem byť opitý. Nikdy som nebol opitý. Nikdy! Ne​môžem to riskovať. Mohol by som skončiť ako otec. Mohol by som ublížiť niekomu, komu nechcem ublížiť. Nikdy, nik​dy nepijem priveľa."

Mercy z neho nespúšťala pohľad, počúvajúc jeho nesúvis​lé protesty. Opäť jej zišlo na um, že má asi pravdu. Nemôže byť opitý. Vedel, že ho čaká práca. Priveľa piť, keď vedel, že sa musí dostať do sejfu, to by bolo to posledné, čo by urobil.

Chytila ho za rameno, keď vstupoval pod sprchu. „Croft, ak si priveľa nepil, čo je teda s tebou?"

„Keby som vedel, boha!" Priložil si na čelo ruku. „Mám závrat.

Mercy dlhšie nečakala. Vzala z držiaka papierový pohárik, napustila doň vody a podala mu ho. „Tu máš, napi sa."

„Nie som smädný." Ale vzal pohárik a pil.

Keď dopil, napustila mu vody druhý raz a znova ho prinú​tila, aby ju vypil. Keď napúšťala tretí raz, začal protestovať.

„Už nie. Je mi zle."

„Presne to chcem. Musíš vodou rozriediť, čo ťa otrávilo. Potom nech ti je zle, koľko sa ti bude páčiť. Musíme to dostať zo žalúdka. Pi, Croft!"

Ponad pohárik sa na ňu zadíval. „Hovoríš otrávilo?"

„Ak nie si opitý, potom ťa priotrávili alebo nadrogovali. Rýchlo, pi!"

Vypil tretí pohárik vody a zmraštil tvár. „A teraz čo?" „Teraz ti strčím do krku prst a vracaj." Croft sa zvrtol k záchodovej mise. „Nie tvojím prstom." Mercy ho pridržiavala, keď sa mu začalo kŕčovito otriasať telo.

Isobel šla pohľadať Gladstona. Keď ho našla, vzala ho bokom. Vedela, že ho nepoteší, čo sa dozvie.

„Dostala ho z bazénu, prv ako sa utopil, ale je na tom zle," povedala rýchlo. „Myslí si, že je opitý, a ide ho hore uložiť do postele."

Gladstonovi sa zablyslo v očiach. „Už mal byť mŕtvy. Malo to vyzerať ako utopenie. Opitý hosť sa pošmykne a spadne do bazénu. Pitva by nič neodhalila."

„Viem. Niečo nevyšlo."

„Neznášam neschopnosť."

„Zbabral to Dallas alebo Lance. Jeden z nich na chvíľu od​behol, aby ho tresol po hlave a hodil do bazénu."

„Mal sa presvedčiť, či je Falconer mŕtvy!"

„Pri bazéne sa mohol zdržať len chvíľku," pripomenula mu Isobel. „Tak to bolo naplánované, nezabúdaj! Keby sa polícia začala zvedavo vypytovať, niekto zo spoločnosti by si mohol všimnúť, že jeden z našich pomocníkov na hodnú chvíľu zmi​zol. Muselo to prebehnúť rýchlo. A okrem toho, Falconer už mal byť v bezvedomí, keď spadol do bazénu. Mal sa utopiť sám!"

„Nemôžem tolerovať neúspech."

„Dá sa to napraviť," ubezpečila ho Isobel.

„Postaraj sa o to. Nepáči sa mi, ako sa to vyvíja. Falconer nemal uniknúť. Po tej droge mal mať všetky príznaky opitosti."

„Mal. Vyzerá ako opitý. Problém je v tom, že ho z bazénu vytiahla tá Penningtonová, prv ako sa utopil."

„Nespúšťaj z očí ani ju, ani jeho."

Isobel prikývla. „Pravdaže, ale pochybujem, že by niekam šli. Falconer sotva stojí na nohách. Čoskoro nebude schopný ani to. Tak či onak, nemôžu odísť, aby sme o tom nevedeli. Ak sa o to pokúsia, bude to pre nás tým ľahšie. Opitý, auto a horská cesta. Všetko, čo treba na nehodu. Napokon by to mohla byť najľahšia cesta. Šmahom ruky odstránime obi​dvoch."

Gladstone zamyslene prikývol. „Áno. Mohla by to byť najľahšia cesta. Dostal sa Falconer do sejfu?"

„Nie. Stále je zamknutý. Dallas to práve preveril."

Gladstone opäť prikývol. „Výborne."

Kapitola 14
Croft sa triasol na celom tele, keď ho Mary dostala pod spr​chu. Pod prirodzeným bronzom bol bledý. Zo strhanej tváre hľadel prázdnym pohľadom a bolo vidieť, že na nohách sa drží iba silou vôle.

No zdalo sa, že uvažuje jasnejšie ako predtým. Tak sa aspoň zdalo Mercy, keď si vyzliekla vlastné mokré šaty a pridala sa pod sprchou k nemu. Horúca voda jej padla dobre. Až teraz si uvedomila, ako premrzla.

Croft sa zatváril zmätene, keď sa ocitla pri ňom. „Mám po​cit, že si ku mne neprišla, aby sme si šuchli." Jednou rukou sa držal vykachličkovanej steny a na hlavu mu dopadala voda.

„Máš pravdu. Prišla som za tebou preto, aby si nespadol a nevyrazil si všetky zuby."

„Prečo sa mi naraz brániš? Veď si tak dobre počínam od chvíle, čo sa to všetko začalo. Panebože, ako som to mohol takto posrať. Rozpadá sa mi to pod rukami presne ako pred tromi rokmi." Zatvoril oči a oprel sa aj druhou rukou, aby sa udržal vzpriamený. „Strašný chaos."

„Normálne takto nič neposerieš, čo?" Mercy vedela, že nie je v stave pokračovať v oplzlom podpichovaní, ale aj tak jej bolo trápne, keď s ním bola pod sprchou. Koná čisté z tera​peutických pohnútok, pripomenula si, ale dávala si pozor, aby k nemu stála chrbtom. Len čo sa obaja zahrejú, musia odtiaľ​to preč.

„Aj pred tromi rokmi som všetko parádne posral," po​kračoval Croft zamyslene, akoby náhle pocítil potrebu ob​viňovať sa. „A ešte trocha dnes večer. Ale inak nikdy. Nie, ob​vykle takto nič nedokašlem."

„Pravdaže, pán Zázračný."

Otvoril jedno oko. „Si na mňa naštvaná."

„Bojím sa." Zastavila sprchu. „Poď, Croft, musíme odtiaľ​to vypadnúť. Zbalím ti veci, kým sa oblečieš."

„Neviem, či som schopný dnes večer odísť autom z týchto hôr," vyhlásil Croft pokojne, nespúšťajúc z nej pohľad, keď mu hodila uterák.

„Nebudeš šoférovať. Za volantom budem ja."

„Vieš dobre šoférovať?"

„Za daných okolností som tu najlepší šofér."

Mierne skrivil ústa. „To je pravda."

Mercy si nebola istá, či je tento mierny úsmev posledným prejavom drogy, ktorú mu vnútili, alebo či mu situácia pri​chodí naozaj komická.

Rýchlo sa doutierala, obkrútila si uterák okolo tela a potom vytrhla uterák z rúk Croftovi. „To stačí. Teraz si na seba hoď niečo suché. Zábava je dolu ešte v plnom prúde. Väčšina hos​tí už nevie, kde stojí. Mohli by sme zísť a dostať sa do auta tak, aby nás nikto nevidel."

„Pochybujem." Croft sa nechal odviesť do izby. Vôbec si neuvedomoval, že je celý nahý. Oveľa väčšie starosti mu robi​li trasúce sa ruky. Táto slabosť v ňom vzbudzovala obavy.

Mercy naňho vrhla rýchly, ustarostený pohľad, keď mu na​vliekala čistú košeľu. „Ako to myslíš, že o tom pochybuješ?" „Vyzerá to priveľmi jednoduché."

„Je tu hromada ľudí a pred nimi si nám nikto netrúfne brániť, aj keby videli, že odchádzame. Mali by päťdesiat svedkov."

„Možno áno, možno nie." Začal si zapínať košeľu a sústre​dil na to všetku pozornosť.

Mercy sa rozčúlila. „Máš lepší nápad?" „Nie."

„No vidíš. Takže kým sa nevytasíš s niečím elegantnejším, prestaň láskavo ostreľovať môj plán, dobre?"

„Sedí, dohodnuté. Už nebudem strieľať do tvojho plánu, kým nevymyslím lepší. Kde mám nohavice?"

„Tu." Hodila mu džínsy. Zo šatníka vytiahla jeho neveľký vak a rýchlo začala behať po izbe a zbierať, čo kde zostalo.

„Mám premočené čižmy. Pôjdem bosý." Croft sa podmračene obzeral po izbe.

„Dobre. Poberiem si svoje veci. Ty zostaň tu a ani sa nepo​hni, rozumieš?"

Pohľad mu opäť preskočil na jej ustráchanú tvár. „A už so mnou prestaň zaobchádzať ako s opitým manželom, ktorý ťa strápnil pred hosťami. Hlava sa mi už prečisťuje."

„Neboj, v nijakom prípade si ťa nepomýlim s manželom, či už si opitý alebo neopitý. Teraz podrž toto." Strčila mu do ru​ky jeho vak. „Hneď som späť."

O niekoľko minút bola hotová. Veci mala úhľadne zbalené v malom kufríku. Bolo medzi nimi aj Údolie. Keď sa vrátila, Croft stál presne tam, kde ho nechaľa. Milo sa usmieval. „Ani som sa nepohol."

„Myslíš, že už ti to pôjde?" spýtala sa úzkostlivo. Už sa netriasol ako predtým, ale ešte vždy sa zdalo, že na nohách ho drží iba sila vôle a jej podpichovanie.

„Veďte, pani veliteľka. Ešte som neprišiel na lepší plán."

Vystrela dlaň. „Máš kľúče od auta?"

Na okamih sa zamyslel. „Tu sú." Potľapkal vak, ktorý držal v ruke. Odzipsoval jedno vrecko a podal jej kľúče.

Mercy si ich vzala a pritom pocítila, že aj jej sa trasú prsty. To je zle, pomyslela si. Ale šoférovať bude. Zrútiť sa môže zajtra, ale teraz nie. Všetko je v jej rukách, či chce, či nechce. Croft je, našťastie, vo všetkom povoľný. „Dobre, poďme na to."

Keď vyšli na choďbu, bolo tam prázdno. Smiech, hudba a hovor doliehali zospodu rovnako hlasno ako predtým. Mer​cy viedla Crofta po vykobercovanej chodbe k zadnému schodišťu.

Cestou na nikoho nenatrafili, ale keď vykĺzli do chladnej noci, nehlučne pred nimi vyrástli dva štíhle, temné tiene.

„Psy," vyhŕkla Mercy polohlasne. „Myslela som, že budú v kotercoch."

Dobermany nevydali ani hlások, ale malé, končisté uši ma​li nastražené. Podišli bližšie. Mercy cúvla.

Croft sa nepohol, iba vystrel ruku k tomu, čo stál bližšie. „Len pokoj, kamarát," povedal ticho. „Trocha sme sa vyšli na​dýchať čerstvého vzduchu, to je všetko." Povedal to tak ti​chučko, že to Mercy ledva počula.

Psy nachýlili hlavy a pozorne počúvali. Ak sa im aj v psích mozgoch rojili dajaké otázky, Croftove pokojné slová ich ro​zohnali.

„Je to v poriadku," povedal napokon Croft Mercy. „Dajú nám pokoj."

„Si si istý?

„Stopercentne."

„Dobermany mi nikdy neboli sympatické," šepla Mercy, keď popri nich prešli. „Vždy na mňa pôsobia, akoby išli už-už zaútočiť."

„To preto, že sú vždy pripravené zaútočiť."

„Aha. Ako to, že si s tými dvoma taký kamarát?"

„So psami dobre vychádzam. Sme... rozumieme si."

„Možno si si zmýlil povolanie. Mal si cvičiť psy."

Keď došli k toyote, hodil vaky na zadné sedadlá a Mercy vkĺzla za volant. Naštartovala vo chvíli, keď si Croft sadol vedľa nej a pribuchol dvere. Keď začala cúvať z príjazdovej cesty, Croft sa naklonil k benzínomeru.

„Máme dvojnásobné šťastie."

„Aké?" Blížili sa k vrátam a Mercy bola plne sústredená na cestu.

„Že nám nevyprázdnili nádrž a že viem, ako otvoriť vráta."

Mercy pevnejšie stisla volant. „Myslíš, že by to len tak nešlo?"

Oprel si hlavu na sedadle. „Asi nie."

„Croft..."

„Len nijaké strachy. Je to tvoj skvelý plán, nezabúdaj."

Trocha sa spamätala. „Možno vychádza preto, že som ho vymyslela narýchlo. Nikto nečakal, že sa odtiaľ vykradneme."

„To je pravda. Mysleli si, že zgegnem v bazéne. A pokiaľ ide o teba..."

„Čo?"

„Neviem, Mercy." Croft hovoril sťažka. Po chvíľach strie​davej nevoľnosti a opileckej eufórie ho zmáhala ťažká únava. „Ešte neviem jasne uvažovať. Vypadnime odtiaľto."

„Ako sa cítiš?"

„Vyčerpaný." Vystrel si pred seba ruky a zadíval sa na ne v svite z palubnej dosky. „Ale bránu zvládnem."

O pár chvíľ to dokázal. Svetlá veľkého domu sa za nimi stratili, keď Mercy prešla cez bránu komplexu a vyšla na str​mo sa zvažujúcu cestu. O niekoľko minút boli pri vonkajších vrátach.

„Keby bolo treba, túto by si mohla aj preraziť," pozname​nal Croft vecne, keď sa vrátil oď odomknutých vrát. „Zdá sa, že dnes v noci nám šťastie nekonečne praje. Nepokazme si to."

Ozrutný autobus, ktorý priviezol hostí, sa črtal vo svite hviezd ako spiaci dinosaurus. Mercy ho obozretne obišla a zrazu sa dívala do prvej z nekonečných serpentín, ktoré sa skrúcali nekonečné kilometre po úbočiach hôr. Vybrala ju na skučiacich pneumatikách.

„Vidím, že nemáš veľké skúsenosti s jazdou po horských cestách," poznamenal Croft po niekoľkých minútach.

„Neboj sa, rýchlo sa učím."

„Tak dobre." Znova zatvoril oči.

Z tejto samoty a nekonečných ostrých zákrut takmer do protismeru by sa roztriasol každý, blyslo mysľou Mercy. Tak či onak, sústredila sa na šoférovanie. Prešla takto niekoľko mučivých kilometrov, keď v spätnom zrkadielku zazrela zá​blesk reflektorov. Zmizli, keď prešla serpentínou, ale bola si istá, že ich videla. Trocha pritlačila na plyn.

„Croft!"

Prudko otvoril oči a zbadal serpentínu, ku ktorej sa blížili veľkou rýchlosťou. „Mercy, nechcela by si trocha spomaliť? Takou rýchlosťou by ju nevybralo ani moje porsche."

„Niekto ide za nami."

„Nedá mu veľa práce, aby nás našiel, keď sa zrútiš do prie​pasti, čo povieš? V zvodidlách urobíme krásnu, veľkú dieru."

„Možno práve to chce - aby sme sa zrútili zo svahu." Mer​cy predsa len neochotne ubrala plyn a toyota napredovala ro​zumnejšou rýchlosťou. Šmykla si to najbližšou serpentínou a pneumatiky na protest zaskučali. Croft sa mykol.

„Vidíš, aj ty prejavuješ melodramatické sklony ako ja." Croft sa obzrel. „Je to Dallas alebo Lance - a možno obaja. Tým sotva ujdeš."

„Vďaka za dôveru." Mercy znova uvoľnila plynový pedál. Najbližšia zákruta sa v reflektoroch blížila predsa len priveľmi rýchlo.

„Zabudni na filmy z veľkých cien. Povedal som ti, že im neujdeš. Ten, kto ide za nami, pozná túto cestu oveľa lepšie ako ty. Má nespornú výhodu."

„Počuj, keď mi nevieš poradiť niečo užitočnejšie, radšej buď ticho a nechaj ma šoférovať." Mercy vyschlo v ústach.

„Začínaš byť nervózna."

„Obdivuhodný postreh. Sme to krásna dvojica, čo? Ty mi tu zaspávaš, zloduch sa blíži, ja som od strachu celá bez seba a obaja sa trasieme ako osiky vo vetre."

„Drifter's Creek," povedal Croft stroho.

„Čo?"

„Privez nás k tomu mŕtvemu mestu, ktorým sme prešli ces​tou sem. Volá sa Drifter's Creek."

„A čo tam? Prepadneme panike?"

„Len ak už nebude nič iné ostávať. Musíme sa tam dostať, miláčik. Myslím, že máme trocha času. Ten za nami sa podľa všetkého neponáhľa. Asi nás chce mať na dohľad, kým sa ne​dostaneme bližšie k hlavnej ceste."

„Prečo?"

„Nehoda bude vyzerať nehodovejšie, ak sa stane na hlavnej ceste."

„Nehoda? Kristepane, Croft, ty si naozaj myslíš..."

„Chceli akože náhodné utopenie, aspoň v mojom prípade. Ale tento plán zrejme pokladajú za rovnako dobrý. A naj​lepšie by bolo, keby sa to stalo na hlavnej ceste. Nič by nás takto nespájalo s Gladstonom. Keby sa to stalo tu, niekomu by mohlo začať vŕtať v hlave, ako to, že sme boli na ceste v tej​to nočnej hodine. Pravda, veľmi ďaleko by sa týmto smerom vyšetrovanie nedostalo. Gladstone by prinajhoršom povedal, že sme si viac vypili, odišli sme skôr a zleteli sme autom do priepasti."

„Prestaň hovoriť v minulom čase." Mercy vyšla zo zákruty a ocitla sa na krátkej rovinke. Pridala, koľko si len trúfala. Zdalo sa, že toyota si vyberá každú dieru a ryhu na ceste.

„Pri jazde zákrutami sa to robí tak, že do nej brzdíš a pri​dávaš, keď vychádzaš," poučil ju Croft trpezlivo.

„Croft, teraz nie je najvhodnejšia chvíľa, aby si mi dával z niečoho hodiny, a už najmenej nie zo šoférovania." Zdolala ďalšiu serpentínu a v reflektoroch zbadala prvé rozrumené stav​by Drifter's Creeku. „Zhasni svetlá," prikázal jej Croft ticho.

„Zbláznil si sa? Veď si neuvidím ani na konček nosa!"

„Potom zastav a odtiaľto to vezmem ja." „Ak Croft, v tvojom stave nemôžeš, sám si to povedal. Ak si myslíš, že ti dovolím, aby si z týchto hôr šoféroval bez sve​tiel, potom si dostal ešte jeden úder do hlavy navyše."

Nepovedal na to nič, ale bosú nohu mal zrazu na jej strane. Odtrhol jej ňou nohu z plynu a zároveň sa nahol a vypol svet​lá. Vzápätí skončil na brzdu. „Vystúp, už aj!" A tisol ju von, presadajúc si na jej miesto.

„Croft, ty kretén..." Ďalej sa nedostala, lebo dvere sa otvo​rili a Mercy, ktorá takmer vypadla do nočného chladu, rých​lo obehla auto na druhú stranu. Croft sa pohol, ešte ani dve​re nepribuchla. „Kam ideš?"

„Skryť auto tamto medzi stromy."

Mercy pozrela tým smerom. Videla iba spleť tmavých kmeňov a konárov. „Na auto tam niet miesta."

„Ale je." Croft obozretne zišiel z cesty. Kolesá zbehli do priekopy a toyota sa potom vytiahla hore svahom.

„Predpokladám, že v noci vidíš lepšie ako priemerne?" Mercy nevedela zakryť ironický podtón.

„Lepšie ako priemerne," prisvedčil.

Pozrela naňho, ale v tme ledva rozoznala jeho profil. Bol sústredený na šoférovanie v ťažkom teréne.

Stromy už boli blízko, tvorili hustú, nepriestupnú temnú hradbu. A auto zamierilo rovno do nej. O predné sklo sa otreli prvé konáre. Mercy hľadela pred seba. Videla málo a to, čo videla, nestačilo, aby si trúfla šoférovať do tohto blu​diska. Croft napredoval veľmi pomaly, ale isto. Mercy si spo​menula na jeden zo svojich prvých dojmov - tvor, ktorý je potme doma.

Napokon zastavil a vypol motor. „Lepšie to už nepôjde. Dajú sa na tvojej strane otvoriť dvere?"

Mercy to opatrne skúsila. „Áno, ale len trocha. V požičov​ni dostanú záchvat."

„Prečo? Veď som neoškrel lak." Vystúpil a zatvoril dvere.

„Musel si oškrieť. Veď si prešiel tými stromami. Nemohol si tomu zabrániť." Sama nevedela, prečo tak trvá na tej hlú​pej, bezvýznamnej výčitke. Asi reakcia na stres.

„Tak dobre, s tým si budeme lámať hlavu potom," povedal chlácholivo.

Z tónu jeho hlasu vybadala, že ju nechce popudiť. Je pre​svedčený, že auto neoškrel. Pozrela smerom, odkiaľ prišiel je​ho hlas. Stál nehybne, akiste napäto načúval. Nebolo ho dobre vidieť. Keby nevedela, že je tam, asi by ho vôbec nezbadala. Keď si to uvedomila, znova jej prebehli po chrbte zimo​mriavky. Potom si spomenula, v akom je neistom stave.

,Ako sa cítiš?"

„Pekelne."

To ju neupokojilo. Pocítila nutkanie rozplakať sa alebo sa rozkričať. „Skryjeme sa tu pri aute?"

„Nie. Auto je priveľké. Urobil som, čo som mohol, aby som ho skryl, ale ten, kto nás sleduje, ho pravdepodobne objaví. Poď."

„Kam?" Mercy sa prehmatkala okolo auta až k nemu. Keď mu pozrela ďo tváre, videla iba bezfarebný záblesk v jeho očiach. Oči ducha.

Vzal ju za ruku a vykročil spleťou stromov. „Do mesta."

Mercy mala na jazyku otázky, ale vyšumeli jej z hlavy, keď sa v tme zablysli svetlá. „Už je takmer tu." Nevedela, či sa chveje Croft alebo či sa chveje sama od napätých nervov.

Croft sa obzrel na cestu, zvažujúcu sa od Gladstonovho síd​la. Svetlá sa znova na sekundu zjavili a znova zmizli. Mercy mala pravdu. Neostáva im veľa času. Rukou cítil, ako sa Mer​cy trasie a položil si otázku, kto z nich je na tom horšie. Vy​šiel spomedzi stromov na otvorené priestranstvo, ťahajúc ju za sebou. Rozbehli sa k najbližším rozvalinám.

To všetko som zapríčinil ja, nadával si, bežiac k najbližšej stavbe. Vlastnou hlúposťou vystavil Mercy nebezpečenstvu. Cítil, ako sa potkla na šiške, ktorú nezbadala. Mykol rukou a postavil ju. Nesmie zabúdať, že nevidí potme tak dobre ako on. Málo ľudí je takto obdarených.

Schopnosť vidieť potme bola iba jedna z daností, s ktorými sa narodil a ktoré si mnoho rokov pestoval. Zväčša zbytočné daností. Ak boli na niečo dobré, potom na to, aby ho priviedli do situácií, kde ide o život jemu alebo niekomu inému. Keby sa narodil krátkozraký, so sklonom k pivnému brušku a s nechuťou všetko analyzovať a rozoberať, asi by mal celkom iný život. Šťastie by asi našiel v práci pri páse alebo niekde v učtárni. Na detaily bol vždy dobrý.

Ale kdeže, také šťastie nemal. Príroda ho obdarila vyvinu​tým zmyslom pre koordináciu tela a mozgu a priam znalec​kým citom pre násilie. A čo horšie, prekliala ho dostatočnou inteligenciou, aby pochopil, aký je v dôsledku toho nebez​pečný, či už pre seba alebo pre okolie.

„Chceš sa ukryť v tých starých barakoch?"

Mercy dychčala, ale skôr od adrenalínu než od krátkeho be​hu cez otvorené priestranstvo. Croft to poznal. Ovládnutie prívalov adrenalínu si vyžaduje cvik a silu vôle. Mercy sa drží prekvapujúco dobre. Uvedomil si, že aj toto si na nej váži.

„Teba ukryjem v tej, čo stojí až pri potoku. Je obďaleč od ostatných. Tú nebudú prehľadávať medzi prvými."

„Prehľadávať? Myslíš, že ten, kto sa ženie v džípe, nás tu bu​de hľadať?"

„Začnú, ak zbadajú auto medzi stromami. Ale možno ho nezbadajú. Možno pôjdu stále ďalej, presvedčení, že sme stá​le pred nimi."

„Nehovoríš to veľmi presvedčivo."

Mimovoľne sa ľútostivo usmial. „Niekedy si priveľmi vní​mavá, Mercy."

„V poslednom čase mám pocit, že príčina mojich problé​mov je v tom, že sa zdržiavam v tvojej blízkosti." Prudko za​stala, keď otvoril dvere do starej chatrče. Zaškrípali zhrdzave​né pánty. „Nejdem dnu, Croft."

Z jej hlasu vycítil hlboký odpor. Chcel ju zatiahnuť cez starý prah dnu násilím, ale nevládal ňou pohnúť. „Tu budeš bezpečnejšia ako vonku, najmä ak majú zbrane."

Mercy hľadela do tmy v chatrči. „Risknem to s tebou vonku."

„Neriskneš. Musím mať voľnosť. Nemôžem dávať pozor na teba a zároveň čeliť tým, čo sú v džípe." Najprv sa ju pokúsi presvedčiť po dobrom, pomyslel si. Je to múdra žena. Je iba trocha nervózna. Pokúsil sa vložiť do hlasu čo najviac presved​čivosti, ale jeho trpezlivosti veľmi neprialo vedomie, že čas beží.

„Budem sa cítiť ako v pasci, Croft." Zvrtla sa. Oči mala prosebné rozšírené. „Neznesiem to. Radšej sa ukryjem medzi stromy. Musím mať možnosť ujsť."

Z jej slov vycítil strach. Najradšej by si ju bol privinul a po​vedal jej, že sa nemá čoho báť, že všetko sa skončí dobre. Niet však času rozptyľovať jej strach citlivým prístupom. Rukami jej pevne zovrel plecia a trocha ňou zatriasol.

„Počúvaj, Mercy. Mám dosť problémov sám so sebou. Ne​zostáva čas, aby som ti vysvetľoval, prečo je lepšie skryť sa tu než vonku. Uver mi aspoň to, že guľke neujdeš. Už nechcem počuť ani slovo. Džíp tu bude o niekoľko sekúnd. Chod dnu, ľahni si na zem a čakaj, kým po teba neprídem," „Čo chceš robiť?"

„V tom, čo chcem robiť, som dobrý. Budem sa hrať na ducha. Choď dnu."

Pokrútila hlavou. „Nejdem tam, Croft." Nemalo zmysel ďalej sa vadiť. Croft otvoril bosou nohou dvere a zatiahol Mercy cez prah. Kládla mu odpor, ale potom mu v rukách ochabla. Vedel, že sa už nebude priečiť. Na oka​mih si ju privinul a zaboril si jej tvár do košele.

„Tu ti nič nehrozí, Mercy. Len sa prikrč a nerob nijaký hluk, dobre?"

Bez slova prikývla s hlavou pritisnutou k jeho hrudi. Keď ju pustil a pohol sa k dverám, ešte vždy nič nepovedala. Po​chyboval, že v tme tej starej chatrče vidí viac než obrys jeho tela, ale hlavu otáčala za ním, hoci sa pohyboval absolútne ne​hlučne. Bol už vo dverách, keď šepla. „Croft?"

„Čo je, Mercy?" Už zreteľne počul džíp. Naň sa sústreďo​vala jeho pozornosť, nie na Mercin tichý, nervózny hlas. „Dávaj si pozor."

„Budem si dávať pozor. A ty tam buď ticho. Veľmi ticho." Pustil staré dvere, ktoré sa zatvorili.

Džíp vybehol s revom z poslednej serpentíny a hnal sa po ceste, ktorá sa krútila cez zvyšky Drifter's Creeku. Reflektory vyrezávali z tmy jasný pás. Na chvíľu v nich ostro vystúpil reliéf starých, polozrúcaných budov.

Džíp prešiel mestom a zmizol v ďalších serpentínach, kto​ré viedli k hlavnej ceste. Croft stál v tieni voľakedajšieho ob​chodu a díval sa za ním. Zvykol si nekričať hop, kým nepre​skočí. Šofér si skôr či neskôr uvedomí, že cesta pred ním je prázdna. A hneď nato mu svitne, že jediné miesto, kde sa dá odbočiť, je Drifter's Creek.

Džíp sa onedlho vráti.

Croftom prebehla ďalšia vlna ohlupujúcej triašky. Objal sa rukami, dlane si vsunul pod pazuchy a prinútil sa do pokoja. Zdá sa, že prívaly nevoľnosti sa už nevrátia, vďaka Mercinej prvej pomoci. Zato narastala priam bolestná únava a stále ho prenasledovali chvíľkové závraty. Musí sa vnútorne stimulo​vať. Potrebuje poriadny príval adrenalínu, aby sa udržal v chode.

Oprel sa o drevené dosky starého obchodu, zatvoril oči a sústreďoval sa na to, čo zostalo z jeho energie a sily vôle. Musí zostať na nohách a zvládnuť situáciu. Od toho, ako sa spamätá, závisí Mercin život. Ona mu dnes večer už život za​chránila. To najmenej, čo pre ňu môže urobiť, je splatiť tento dlh.

Mercy, sladká Mercy. Musí to pre ňu urobiť.

Pomaly sa sústredil na vlastné vnútro, až v ňom napokon našiel pokojné jazero, do ktorého sa zlievala jeho sila a ener​gia. Nervami mu opäť prebehla triaška, na niekoľko sekúnd ho vyrušila, ale Croft ju potlačil.

Nočné povetrie bolo čerstvé a osviežujúce. Prebúdzalo pra​dávne lovecké pudy a oživovalo staré inštinkty, na ktoré mo​derný svet už dávno zabudol. Croft sa zhlboka nadýchol.

Čoskoro sa dostal do známeho duševného pochodu, kto​rý ho viedol až do ohniska jeho energie. Práve tam sa vždy uberal v meditáciách. Dostal sa tam zakaždým, keď si pri​znal, že je v duši schopný násilia. Vtedy si uvedomoval, že ak nenájde náprotivok tomuto smrtiacemu prvku vo vlast​nej povahe, tá surová, deštruktívna energia, ktorú produku​je, ho zničí.

Už dávno dospel k záveru, že v istých ohľadoch je zvyškom akejsi primitívnejšej éry. Násilie akoby priťahoval. Akoby ho mal vpísané do génov. Vďaka reflexom a inštinktom by zrej​me takmer vždy vedel prežiť, stal by sa váženým členom spo​ločnosti, keby sa bol narodil inde a v iných časoch. Istá časť jeho vnútra akoby chápala, čo treba urobiť, aby prežil.

Ale nenarodil sa v minulosti. Ocitol sa v civilizovanejšej spoločnosti, kde je násilie iba občasnou udalosťou, nie spôso​bom života. To najbližšie k násiliu, k čomu sa väčšina Ame​ričanov dostane v poslednej štvrtine dvadsiateho storočia, sú titulky v ranných novinách. Pravda, väčšina ľudí sa bojí násil​ných zločinov, ale v skutočnosti sa iba hŕstka stane ich obeťou. Iba málo civilizovaných ľudí potrebuje primitívne inštinkty, zabezpečujúce prežitie, od ktorých záviseli ich pred​kovia pri love alebo pri obrane. To, čo z tých inštinktov zo​stalo, v priemernom jedincovi dnes spí.

V ňom tie inštinkty, nanešťastie, nespia. Vždy pociťoval, ako bublajú tesne poď hladinou. Vždy boli prudké, mocné a nesmierne živé. Už dávno by ho boli zdolali, keby v sebe ne​bol objavil druhú stránku svojej povahy — civilizovanú, analy​tickú, racionálnu. Tá bola schopná ovládať tu prvú.

Paradoxne sa to dalo využiť ako zdroj energie, ako prostriedok, ktorý stimuluje agresívnejšie prvky v jeho povahe. Croft mal teóriu, ako to funguje. Bolo si treba uvedomiť, že civili​zované správanie si vyžaduje viac vôle a emocionálnej sily ako agresia a násilie. Sila potrebná na civilizované správanie musí byť rovnako veľká ako divoké prvky v človeku. Musí to tak byť, aby civilizovanosť v človeku prevládla. Ale táto sila je me​nej pochopiteľná a menej ovládateľná.

Od chvíle, keď to objavil, usiloval sa tento vnútorný zdroj sily ovládnuť. To bola jeho záchrana. Bránilo to, aby sa nestal šelmou, ktorou zmietajú agresívne a násilnícke inštinkty. Dnes večer to potrebuje, ako to hádam nepotreboval nikdy predtým. A práve táto časť jeho bytosti je vyžmýkaná, jej zdroje sú zničené jedom alebo drogami. A práve túto časť po​trebuje.

Niečo muselo byť v tej mizernej rybe. Už nikdy nebude jesť údeného lososa. Ale nie. Jed alebo droga boli pravdepo​dobne vo víne.

Opitý! Ten jed či droga spôsobili, že sa cítil a konal ako opi​tý. Nebolo to tak aj s jeho otcom?

Vyhodil si tieto úvahy z hlavy. Oslabujú ho a on si teraz sla​bosť nemôže dovoliť.

Potrebuje silu. Našiel v sebe jej zdroj a vycítil, že ju vyčer​pá až do poslednej kvapky, keď toto žriedlo navŕta.

Z diaľky začul tlmený zvuk džípu. Ich prenasledovateľ z Gladstonovho sídla konečne prišiel na to, že odbočili v Drifter's Creeku.

Croft sa utiahol hlbšie do tieňa a sústredil sa na ohnisko pokojnej sily, ktorá bola jeho jedinou nádejou. Uvedomil si, že sa prestal triasť.

Bolo chladno, svietili iba hviezdy, ale tak to má byť. Tma poskytuje úkryt a zároveň oslobodzuje všetky primitívne pu​dy. Mercy by asi povedala, že práve sem patrí, pomyslel si Croft pochmúrne, do mŕtveho mesta, do mesta duchov.

Džíp sa prihnal do mesta a na konci ulice prudko zastal. Z predného sedadla vyskočili dve mužské postavy. Croft vi​del, že z rúk im vytŕčajú akési čudné tvary a pochopil, že Dal-las a Lance sú ozbrojení.

Kapitola 15
Mercy sa krčila v tme rozváľanej chatrče a počúvala, ako sa vracia džíp. Croft mal pravdu, ako vždy.

Zatúžila byť neviditeľnou. Za daných okolností sa to zdalo ako najlepšie východisko z tejto neudržateľnej situácie. Ti​chučko sa pohla k stene, dávajúc si pozor na predmety, o kto​ré by sa mohla potme potknúť. V chatrči bol jeden oblok, ale jej skúmavé prsty objavili, že ho už dávno zadebnili. V dreve​ných stenách bolo našťastie veľa škár a dier. Keď k jednej pri​tisla oko, zbadala zopár ďalších chátrajúcich budov. Ich obry​sy sa črtali jasnejšie ako predtým. Možno si jej oči privykli na tmu. Pred nočným chladom sa objala rukami. Lenže v Dif-ter's Creeku nebola len obyčajná zima. Bolo v tom čosi viac. Pamätala sa na ľahkú tieseň, ktorá ju prepadla, keď tadeto s Croftom prechádzali prvý raz. A spomenula si, že Croftovi tu neprichodilo nič nezvyčajné.

Možno preto, lebo čudný pocit, ktorý sa jej zmocnil, bol preňho normálny, pomyslela si trocha ironicky. Ten človek je záhada. Ťažké je byť zaľúbenou do záhady.

Mercy zazrela reflektory džípu, ktorý zastavil uprostred uli​ce. Jeho vodič si zrejme nerobil ťažkú hlavu z toho, že by mo​hol zablokovať premávku. Bolo veľmi nepravďepodobné, že by tadeto niekto šiel, najmä v túto nočnú hodinu.

Svetlá džípu nechali zapnuté. Osvetľovali cestu medzi roz-sušenými, prehnitými budovami. Džíp bol v hlbokom tieni, ale Mercy sa zamarilo, že z predného sedadla vyskočila posta​va a pobehla dopredu, kde sa skrčila pri nárazníku. Možno dve postavy. Nebola si istá. Dallas a Lance sa zrejme držia spo​lu. Vraj tak robia aj hady.

Vedela, že ju nemôžu vidieť, ale aj tak podvedome cúvla. Ktovie, kde je Croft. V tme sa rozhliadla, zúfalo premáhajúc paniku, ktorá ju zaplavovala. Neznášala, keď bola takto ob​medzená. Cítila sa ako lapené zviera, ktoré čaká na príchod lovcov.

Musí von!

Croft by za normálnych okolností situáciu určite zvládol. Má v sebe hrozivú silu, ktorá vyviera rovnako z jeho duše ako z tela a sám priznáva, že násilie ho fascinuje. Mercy pripusti​la, že patrí medzi lovcov súčasného sveta. Je to dravec, kto​rého domovom je tma.

Lenže dnes večer je oslabený či už drogou, alebo jedom. Predstava, že by sa za tohto stavu postavil proti Gladstonovým svalovcom, jej naháňala strach.

Možno ho tam niekde v tme zabijú a ona o tom ani nebu​de vedieť, kým ju Dallas a Lance nevysliedia v tomto bied​nom úkryte.

Mercy sa striasla. Odporná, temná chatrč. Ktovie, ako to tu vyzeralo, keď bolo Drifter's Creek prekvitajúcim banským mestečkom. Neprekvapilo by ju, keby práve táto chatrč slúži​la ako mestská márnica.

Pri tejto predstave sa jej takmer obrátil žalúdok. Navrávala si, že také malé mestečko ako Drifter's Creek nemohlo mať márnicu, ale obraz mŕtvoly uloženej na stole nie a nie zmiz​núť.

Videla ju veľmi zreteľne. Mŕtvy, oblečený v baníckom, na zaprášenej košeli hnedastočervená škvrna od guľky, ktorá mu vnikla do pŕs. Skláňa sa nad ním mestský lekár a krúti hlavou. Neskoro. Ďalšia obeť sporov o zabor.

Na druhom stole je majetok mŕtveho. Revolver v puzdre, železná lopata s drevenou rúčkou, ošúchaný klobúk.

Revolver nestihol vytasiť.

Mercy div že nezjojkla a vrátila sa do skutočnosti. Príde tu o rozum. Aj keby sa po ňu Croft vrátil, nájde tu bláznivú žen​skú. Musí preč.

Pohla sa k dverám a o čosi sa potkla. Takmer sa roztiahla, ale pri páde sa o čosi zachytila a podvedome to zovrela. Bol to dlhý, prekvapujúco oblý kus dreva.

Keď sa zdvihla, znova zamierila k dverám. Vykĺzla von, stá​le to drevo zvierajúc v ruke. Nebolo to bohviečo, ale dodáva​lo jej to pocit, že je ozbrojená, hoci biedne.

Vonku sa cítila o čosi lepšie. V poslednom čase sa v nej pre​budila značná klaustrofóbia. Najprv ten strach, že uviazne v Gladstonovom sejfe, a pred chvíľou tie prízračné predstavy o mŕtvole. Croftova prítomnosť nepríjemne rozpaľuje jej obrazotvornosť. Začínajú sa na ňu prenášať jeho melodramatické sklony.

Mercy opatrne kráčala popri stene tak, aby ju z cesty nebo​lo vidieť. Po chvíli ju tiché zurčanie upozornilo, že tu tečie po​tok. Ešteže to zurčanie začula! Inak by bola spadla do vody. Pozrela dolu a zbadala čiernu vodu. Na kosť by premrzla, ke​by bola do nej čľupla. Pritom si spomenula, že Croft je v tej​to mrazivej noci bosý.

Hore v korunách stromov vzdychal strašidelné, clivo vietor. Mercy pri jeho šepotavých vzdychoch striaslo. Je to stelesne​nie osamelosti, osihotenosti. Práve taký je Croft. Kdesi tu striehne a na pleciach mu leží ťažké bremeno - musí ochrániť seba i ju. Inštinktívne pochopila, že je zvyknutý púšťať sa do podobných vecí sám. Amatérsku pomoc by asi neocenil.

Ale je oslabený, vážne oslabený. Potrebuje jej pomoc. Vý​sledok tejto nočnej práce je rovnako dôležitý pre ňu ako preňho. Mercy vedela, že obaja bojujú o holý život.

Vzápätí tresol do noci výstrel a Mercy si naraz uvedomila, že situácia je naozaj vážna. Primrzla a v mučivej neistote ča​kala na výkrik jedného z troch mužov, ktorí na seba v týchto ruinách poľovali.

„Tam je, boha mu! Videl som ho!" Bol to Lanceov hlas.

Mercy zatvorila oči a mlčky sugerovala Croftovi, že nesmie byť mŕtvy. Nedopustí to. Zovrela drevenú palicu a ticho prekĺzla do tieňa susednej chatrče. Doľahli k nej hlasy. Zachytila útržky rozhovoru medzi Lanceom a Dallasom. V jasnej noci sa hlasy dobre rozliehali.

„Čo tá žena?"

„Bez problémov. Nájdeme ju potom. Dôležitý je Falconer. Naozaj si ho zazrel?" Dallasov hlas znel netrpezlivo a zlostne. Ale aj trocha ustráchané. Naháňať potme duchov, pri tom sa zrejme necítil vo svojom živle.

„Niečo sa pohlo."

„Mohlo to byť hocičo," zamrmlal Dallas.

„Nie je ozbrojený. To vieme. A premáha ho to, čo som mu dal do vína. Sám si videl, v akom bol stave, keď ho tá baba vy​tiahla z bazénu. Dlho to nevydrží. O tomto čase už nemal o sebe vedieť." Dallas to povedal, akoby presviedčal sám seba.

„Na to sa nespoliehaj. Mal byť hore bradou už v záhrade, a nebol. Neviem, ako sa mohol udržať na nohách. Mal som šťastie, že som ho dostal do bazénu. Skoro dostal on mňa. Vravím ti, Dallas, ten chlap je rýchly a mocný."

„Mal si to všetko skoncovať v bazéne. Teraz sme tu nemu​seli byť. Gladstone je podráždený. Prestaň si lámať hlavu nad tým, že je rýchly. Z toho, čo má v sebe, bude teraz pomalý ako korytnačka." Z Lanceovho hlasu zaznelo nad touto de​dukciou uspokojenie.

„To je dobré - pomalý ako korytnačka. Bez problémov ho tresneme. Chceš, aby sme sa rozdelili, alebo sa budeme držať pospolu?"

„Rozdeľme sa. Tak budeme mať širší záber. Ale pozor, keď budeš strieľať. Je tma a nesmieme sa pomýliť. Buď si istý, že mieriš na Falconera alebo na tú babu, a nie na mňa."

„Nezabúdaj, že Gladstone chce, aby to vyzeralo ako neho​da. Máme ich zhodiť do priepasti, nie prevŕtať guľkou."

„Myslíš, že miestni policajti budú hľadať diery po guľkách, keď nájdu dve obhorené mŕtvoly v zhorenom vraku auta?" odvrkol Lance. „Keď raz objavia vo Falconerovej krvi alkohol, už sa nebudú na nič pýtať."

„Áno, ale Gladstone..."

„Na Gladstona sa neobzeraj. Urobíme to, ako chceme my."

Do konárov sa oprel studený vietor. Ich šum prekryl Dallasovu odpoveď na Lanceovu poznámku. Mercy sa uchýlila za ďalšiu chatrč, čupla si a napínala uši, či nezačuje kroky. Bolo by nešťastné, keby sa vynorila spoza rohu a vbehla rovno do rúk Dallasovi alebo Lanceovi. Alebo Croftovi. Pri jeho stave by si ju mohol ľahko pomýliť s jedným z týchto zabijakov.

Prvý raz si uvedomila, aké nebezpečenstvo im hrozí. Mož​no mala predsa len zostať v tej hroznej chatrči, kde ju nechal Croft.

Ďalej nestihla domyslieť, lebo sa rozľahol mužský výkrik a hneď nato padli dva výstrely.

„Dostal som ho! Tam, Dallas! Už je po tej svini!"

Mercy sa prikrčila, lebo v úzkej uličke medzi stavbami, kde sa skrývala, sa rozľahlí ťažké bežiace kroky. Kroky prebehli. Jej prvou reakciou bolo, že to nie je pravda. Lance nemohol za​streliť Crofta. Vylúčené. Lenže dnes večer by bola prisahala, že je vylúčené aj to, aby sa Croft Falconer opil a skončil dolu tvá​rou v bazéne. Možno je v ňom čosi z ducha, ale zostáva aj člo​vekom.

Jej druhou reakciou bolo, že sa bude zakrádať za Lanceom. Ak je Croft ranený, ona je jeho jedinou nádejou. Schmatla za​oblené drevo, roztrasené vstala a začula, ako Dallas volá na svojho druha.

„Lance? Kde si? Naozaj si ho dostal? Čo tá baba?"

Lance sa neozýval. Mercy obozretne vstúpila na hrboľatý pás zeme, ktorý oddeľoval dva rady ruín.

Neozval sa víťazoslávny ani hnevlivý výkrik. Nijaké volanie o pomoc. Nič. V tichu bolo počuť iba stonanie vetra. Zdalo sa, že Lance jednoducho prebehol uličkou medzi drevenými rozvalinami a zmizol v tme.

Budovy z oboch strán sa zrazu zdali Mercy neskutočnejšie ako pred chvíľou. Znova vyzerali, akoby nepatrili do tohto sveta. Svit hviezd v Skalnatých vrchoch sa vie nepríjemne za​hrávať so zrakom.

„Lance! Kde si, dokrista?"

Dallasov hlas zaznel spoza Mercy. Rýchlo sa utiahla do tieňa najbližšej budovy. Na Dallasovu otázku sa stále neozý​vala odpoveď.

„Lance, čo sa vlastne robí?"

Z jeho hlasu zaznieval strach. Mercy to ihneď postrehla a zarazilo ju to. Veď Dallas má zbraň. Zaujímavé, že sa ho chytá panika. Lov na ducha v Drifter's Creeku napokon nie je zábavkou, ako sa to spočiatku ukazovalo.

Neďaleko sa ozval váhavý krok a potom zapraskanie, ako sa rozleteli polorozpadnuté dvere. Dallas stál na chatrnej veran​de domu po Mercinej pravici. Baterka, ktorú držal, trhane poskakovala v tme. Mercy sa mykla, keď strelil do čierneho priestoru dnu. Zišlo jej na um, že Croft mal pravdu. Naozaj ju držali nakrátko. Nikdy, napríklad, nepočula tak zblízka výstrel. Zaľahlo jej v ušiach.

„Doriti! Kde trčíš, ty kretén, boha ti?" zasyčal Dallas zmä​tene. „Kde si?" Nebolo jasné, či myslí svojho partnera, ktorý sa neozýva, alebo Crofta.

Mercy počula jeho kroky na verande a potom ruplo, keď mu pod nohou praskla doska. Zahrešil, vytrhol nohu z diery v spráchnivených doskách a zoskočil z verandy.

Dopadol rovno do úzkeho priechodu, kde sa skrývala Mercy. Vzápätí na ňu dopadlo svetlo z jeho baterky.

Dallas na ňu na zlomok sekundy vypleštil oči. „Aha, tu si, ty baba mizerná!" A plynulým oblúkom na ňu zamierila ruka s pištoľou.

No Mercy nečakala. Skočila proti nemu, zatvoriac oči, lebo ju oslnila baterka. Palicu pritom držala v rukách, akoby mala meč namierený na jeho hruď.

Ozval sa tlmený náraz a heknutie, keď Mercy trafila cieľ. Dallas ťarbavo rozhodil rukami a od úderu ho tackavo hodi​lo nazad. Jeho pištoľ vystrelila a tentoraz sa Mercy nazdávala, že ohluchne, tak blízko a hlasno padol výstrel.

V uličke za tackajúcim sa Dallasom sa z ničoho nič zjavil Croft. Dallas zrejme vycítil, že v tom obmedzenom priestore má aj iného nepriateľa, nielen Mercy. Ťarbavo sa obrátil, usi​lujúc sa namieriť na Crofta, ale bolo neskoro. Croft už po ňom skočil.

Mercy to všetko pozorovala, ale neskôr by nebola vedela povedať, čo sa stalo. V jednej chvíli chcel ten človek pred ňou namieriť na Crofta a v nasledujúcej chvíli ležal v bezvedomí na zemi.

Croft stál pokojne, mierne rozkročený a ruky mal opreté v bok. Pozrel dolu na Dallasa a potom na Mercy.

„Si v poriadku?" spýtal sa neprirodzene pokojným hlasom.

Mercy zalapala po dychu a prikývla. „A ty?"

„Je tu zima."

Zaznelo to akosi prekvapene, ani čo by si až teraz všimol, ako je tu vysoko v horách mrazivo. Mercy pozrela na jeho bosé nohy.

„Áno, je zima," prisvedčila. Ale triaška, ktorá ju drvila, ne​mala nič spoločné s horským chladom.

„Mala si zostať v tej chatrči, kde som ťa nechal." V jeho hla​se nezaznelo pobúrenie, nezaznel v ňom karhavý tón, nebolo v ňom ani stopy po hneve, že ho neposlúchla. Nebol absolút​ne ničím podfarbený. Bol iba dokonale pokojný.

Mercy nevedela, ako na to zareagovať. Nič jej nevyčíta, pre​to sa netreba pustiť do zápalistej obhajoby, hoci ju k tomu v prvej chvíli nutkalo. Chcelo sa jej na Crofta skríknuť, aby rozmetala ten jeho neprirodzený pokoj. Chcela sa mu vrhnúť do náručia, aby ju tíšil a hladkal, a ona by utešovala jeho. Chcela, aby jej poriadne vynadal za to, že neposlúchla jeho príkaz. Mohla by sa uvoľniť a jačať naňho.

Po všetkom tom násilí jej v krvi prúdilo čosi zvláštne, od čoho sa celá triasla. Chcela Crofta schytiť a zatriasť ním a pri​tom mu vykričať, že preňho to môže byť normálne, ale pre ňu rozhodne nie. Túžila po dajakom emocionálnom výbuchu, potrebovala ho, aby sa zbavila nervozity.

No stačil jej pohľad na Crofta a jeho vážny výraz ju znehybnil. Zrazu sa jej zdalo zbytočné útočiť emóciami proti tejto nepreniknuteľnej pevnosti. Veď tohto človeka vôbec ne​pozná.

Croft si prikľakol k bezvládnemu Dallasovi a začal mu pre​hľadávať vrecká. Robil to nezúčastnene, dôkladne a systema​ticky.

„Najlepšie, keď odtiaľto odídeme," ozvala sa Mercy neisto. Hľadala, čo by povedala, aby s tým cudzím človekom pred se​bou nadviazala kontakt.

„Áno," prisvedčil, keď vytiahol Dallasovi zo zadného vrec​ka peňaženku. Otvoril ju.

„Čo hľadáš?" hlesla Mercy.

Croft sa neobťažoval s odpoveďou. Z plastikového obalu vybral kreditku a baterkou si posvietil na meno.

„Som naozaj rada, že si prejavil aj nedostatky, vlastné ostat​ným ľuďom," zamrmala Mercy. „Už som si myslela, že vieš aj čítať potme."

Croft dvihol hlavu. „Tá kreditka nepatrí Dallasovi."

Mercy sa zachmúrila. „Čia je?"

„Podľa môjho názoru patrí niektorému z hostí v moteli, kde sme prespali cestou sem."

Mercy sa rozšírili oči. Čupla si a pozrela na kreditku. Me​no na nej bolo Michael J. Farrington. „Myslíš, že Farrington nie je skutočné Dallasovo meno?"

Croft vytiahol ďalšiu kartu. „Táto je vystavená na meno Andrew G. Barnes. Stavím sa, že Gladstone by zúril, keby sa dozvedel, že jeho najatí siláci si pri tej lúpeži chceli bokom privyrobiť. Dallas a Lance sa pravdepodobne mali zbaviť všetkých dôkazov, ale lakomosť im nedala, aby odhodili kreditky."

Mercy prikývla. „Ak budú nakupovať do určitej výšky,  môžu ich používať dlho a nikto nebude kontrolovať ich auto​rizáciu. Asi máš pravdu, Croft," priznala Mercy, keď vstala. „Tieto karty určite nepatria Dallasovi. Aj Lanceovi sa asi za​túlalo do peňaženky niekoľko takých suvenírov." Zahryzla si do perí. „Kde je Lance?"

Aj Croft ticho vstal. Kývol hlavou smerom, ktorým bežal Lance, keď strieľal. „Tam za tou uličkou."

„V bezvedomí alebo..." Mercy celá nesvoja pozrela tým smerom. Bála sa dokončiť otázku.

„V bezvedomí," povedal Croft.

„Chvalabohu." Mercy si uvedomila, že hovorí nahlas, až keď jej Croft odpovedal. Dosiaľ nemal v hlase nijaký výraz.

„Myslela si si, že som ho zabil?"

Mercy sa zimomrivo schúlila. „Nevedela som, čo si myslieť. Prebehol uličkou a zmizol. Spomínal si svoj záujem o filozo​fiu násilia a..."

„Zaujíma ma násilie. Nie smrť."

„Je v tom rozdiel?"

Pozrel na ňu. „Často je jedno s druhým spojené, ale áno, rozdiel v tom je. Obrovský rozdiel."

Vedela, že on jej vidí do tváre lepšie než ona jemu. Odvrá​tila sa a chcela si pošúchať skrehnuté dlane. V tej chvíli si uve​domila, že ešte vždy drží palicu, ktorou sa bránila.

„Kde si to vzala?" spýtal sa Croft, vzal jej palicu z rúk a zbežne si ju pozrel.

„Našla som ju v tej príšernej chatrči, kde si ma nechal. Nemohla som tam vydržať, Croft. Bolo to strašné. Musela som von.

Nepočúval ju. „Vyzerá to ako rúčka oď lopaty."

Croft ju odhodil, ale Mercy z nej nespustila zrak. Pred oča​mi sa jej zjavil obraz mŕtveho baníka. Na stole bolo poukla​dané jeho imanie. Tábornícky výstroj, Ošúchaný klobúk. Lo​pata.

„Poďme odtiaľto, Croft."

„Áno, len čo zviažeme tých dvoch a odvlečieme ich do nie​ktorej chatrče. Najlepšie bude hádam do obchodu."

„A čo s nimi chceš urobiť? Mali by sme zavolať šerifa."

„Zavoláme. Anonymne. Povieme, že ak chcú vyriešiť tú motelovú lúpež, nech sa pozrú do obchodu v Drifter's Creeku. Šerif si ich tu vyzdvihne."

„Ako poriadni občania by sme mali zájsť k šerifovi osobne. Nemali by sme mu anonymne telefonovať."

„Pojem poriadny občan momentálne nefiguruje v popre​dí mojich priorít." Croft vykročil uličkou. „Čaká ma iná ro​bota."

„Croft, v tejto veci nemôžeš konať len podľa svojej hlavy. Keď sa človek dostane do podobnej situácie ako my, má zavolať políciu." Mercy za ním pobehla. „Máme dôkaz, že Dallas a Lance boli zapletení do motelovej lúpeže a isté ná​znaky, že Erasmus Gladstone môže byť Egan Graves alebo aspoň s ním dajako súvisí. Mali by sme šerifovi povedať všet​ko, čo vieme, a ďalej nech koná on."

„Ako má konať? Iste, proti Dallasovi a Lanceovi má dôka​zy, ale tí nie sú dôležití. Dôležitý je Gladstone a ten je pri​veľmi dobre chránený, aby mu mohli Dallas a Lance ublížiť. Takto by sa im nikdy nevydal do rúk. Keby ho šerif vypočú​val, zrejme by predstieral šok, že prijal do práce dvoch zlodejov. Nikto neuverí, že Gladstone ich poslal ukradnúť zopár peňaženiek a otvoriť prázdny sejf osamelého motela. Je predsa očividné, že nepotrebuje zopár dolárov a ukradnuté kreditky."

„Asi máš pravdu," prikývla Mercy stiesnene. „A Gladstone už za knihu zaplatil. Prečo by ju teda chcel ukradnúť? Každé​mu bude jasné, že Dallas a Lance konali na vlastnú päsť. Ni​kto neuverí, že Erasmus Gladstone je obyčajný zlodej. Ale čo udalosti dnešného večera?"

„Opil som sa a spadol som do bazénu."

„Bol si priotrávený alebo nadrogovaný."

„Štyridsať alebo päťdesiat umelcov v Gladstonovom sídle povie, že som bol opitý, keď ma naposledy videli."

Mercy si zahryzla do spodnej pery. „Krvná skúška by mož​no dokázala prítomnosť jedu alebo drogy."

„Pochybujem. Gladstone pravdepodobne použil niečo, čo vyzerá v krvi ako alkohol — ak toho zostáva ešte dosť na krvnú skúšku. Tieto nové drogy sú každým dňom dokonalejšie. Gladstone určite kráča s dobou."

„Hľadáš si výhovorky. Nechceš sa obrátiť na úrady, na vrch​nosť," skonštatovala Mercy.

„Máš pravdu. Nevychádzam dobre s vrchnosťou. Radšej konám na vlastnú päsť."

„Nuž, na vlastnú päsť nemôžeš konať," precedila Mercy. „Nezabúdaj, že som tu ešte ja."

Zastal a obrátil sa tak prudko, že doňho takmer vrazila. „Ver mi, že tvoju prítomnosť si veľmi dobre uvedomujem."

Mercy otvorila ústa a znova ich zavrela. Croft jej povedal, že nikdy nehovorí do vetra. Potvrdil jej to výraz v jeho očiach. Už nechce počúvať argumenty na tému, čo je to poriadny občan. Mercy sa rozhodla, že bude ticho.

Croft sa jej zadíval do tváre, nato spokojne prikývol a po​bral sa ďalej.

Nemá význam hádať sa s duchom, povedala si Mercy.

Mlčala po celý čas, čo Croft niesol bezvládne telá Dallasa a Lancea do voľakedajšieho obchodu, kde im zviazal ruky a nohy povrazom, ktorý našiel v džípe.

Potom rýchlo prezrel vnútrajšok džípu, vypol svetlá a od​viezol ho z cesty medzi stromy. Mercy stále mlčala. Nakoniec utrel volant a kľučky a vystúpil.

Mlčala, aj keď opatrne vycúval s toyotou zo skrýše medzi stromami. Mlčanie napokon prerušil Croft.

„Musíš šoférovať. Vyčerpal som všetko, čo vo mne bolo. Potrebujem si oddýchnuť. Choď tak ďaleko, ako sa do svita​nia dostaneš, a potom nájdi motel." Nečakal na odpoveď. Podal jej kľúče, obišiel toyotu a sadol si na sedadlo vedľa vodiča.

Zapol si bezpečnostný pás, hlavu si oprel o opierku a za​tvoril oči.

Mercy by bola prisahala, že zaspal prv, ako sa dostali z Drifter's Creeku.

Vyčerpal som všetko, čo vo mne bolo!

Tieto slová sa jej vznášali v mysli počas dlhej cesty horami. Ten človek vedľa nej nedrieme ani obyčajne nespí. Ponoril sa do hlbokého spánku, ktorý hraničí s bezvedomím. Zišlo jej na um, či by nemala vyhľadať lekára, ale čosi jej hovorilo, že Croft by sa nepotešil.

Uvedomila si, aká je sama vyčerpaná a zároveň napätá. V tomto stave by nezaspala. Asi by nemala ani šoférovať. Ale Croft povedal, aby do brieždenia zašla tak ďaleko, ako sa bu​de dať.

Viedla teda auto nocou, nespúšťajúc oči z cesty, ktorá sa ne​konečne vinula v svetle reflektorov. Ruky na volante mala ako primrznuté. Nervy jej tancovali v posledných zvyškoch adrenalínu. Vedela, že vyčerpanosť čaká na chvíľu, kedy ju strhne do svojej moci, ale myseľ i telo mala dostatočne napäté, aby sa jej nepoddala.

Spánku sa tak či onak nemôže poddať. Croft povedal, aby šla ďalej. Neprikázal by jej to, keby to nebolo nevyhnutné. Niekto ich z týchto hôr musí dostať a on nevládze.

Vyčerpal som všetko, čo vo mne bolo!

Croft nie je nijaký duch, uvažovala Mercy. Je len človek. Akákoľvek podobnosť medzi ním a nadprirodzeným prízra​kom je čisté náhodná.

Ale ktovie, či by tomu uverili aj Dallas a Lance?

Prvé bledé zásvity sa na nebi zjavili, keď sa horská cesta tro​cha rozšírila a začali pribúdať odbočky. Na jednu z týchto ciest odbočila a došla do mestečka niekoľko kilometrov od medzištátnej diaľnice.

Boli tam dva motely. Mercy si vybrala ten väčší, do ktorého očividne chodili kamionisti. Na parkovisku stáli tri ozrutné kamióny. Zaparkovala toyotu vedľa nich.

Croft prehovoril so zatvorenými očami. „Zapíš sa pod vy​mysleným menom a napíš vymyslené číslo auta a zaplať v ho​tovosti."

„Ako môžem zapísať vymyslené číslo auta? Môžu si to overiť."

„Nebudú si to overovať."

Má pravdu, pomyslela si Mercy. Moteloví recepční zried​kakedy kontrolujú poznávacie značky áut na parkovisku.

Ukázalo sa už zopár ranostajov, ktorí sa odhlasovali v re​cepcii a nosili si do áut batožinu. Recepčný sa ani najmenej nepozastavil nad tým, že Mercy prichádza do motela tak zavčas rána. Asi bol zvyknutý na kamionistov, ktorí prichá​dzali v ktorúkoľvek hodinu.

Mercy si vzala na recepcii kľúč a vrátila sa k autu, roz​mýšľajúc, ako dostane Crofta hore do izby. Ak sa jej ho ne​podarí prebudiť, musí ho nechať v aute. Odniesť ho veru ne​môže.

Keď pristúpila ku sklu na jeho strane, ani sa nepohol, iba náhle otvoril oči.

„Máme izbu," povedala, keď otvorila dvere. „Vládzeš vyjsť hore?"

Pozrel na jednoposchodový motel. „Áno." Vystúpil a bez slova šiel za ňou do izby. Aký je ustatý, to prezradili Mercy jeho ťažké kroky. Normálne chodil nehlučne. Keď odomkla dvere, vstúpil dnu.

„Prinesiem batožinu," povedala Mercy.

Keď sa vrátila, ležal na posteli a tvrdo spal.

Aj ona si potrebovala pospať. Postavila na zem batožinu a uvedomila si, aká únava jej sedí v tele. Odišla do kúpeľne, zadívala sa v zrkadle na svoju strhanú tvár. Nebol to povzbudzujúci pohľad.

O chvíľu sa skrútila vedľa Crofta a zatvorila oči. Túžila za​spať tak tvrdo ako on.

O dvadsať minút bola ešte vždy hore. Znepokojene začala rozmýšľať, či ešte vôbec niekedy zaspí.

Kapitola 16
Croft sa prebral a pri plnom vedomí bol o zlomok sekundy neskôr ako zvyčajne. Vedel, že sa už takmer vyspal z účinkov jedu či drogy, i z prívalu adrenalínu, ktorý si silou vôle napumpoval do žíl, aby sa mohol postaviť proti Dallasovi a Lanceovi.

Táto dávka adrenalínu pravdepodobne pomohla prekonať následky jedu či drogy, keď mu Mercy poskytla prvú pomoc. Táto kombinácia ho však telesne celkom vyžmýkala. V živote nebol taký vyčerpaný.

Hmlisto sa pamätal, že približne na svitaní kráčal za Mercy do schodov. Medzi závesmi videl ostré predpoludňajšie slnko. Vystrel sa, skúšal, či mu už slúžia svaly a sila. Potom obrátil hlavu na vankúši, aby pozrel na Mercy. Mala by tvrdo spať. Ale v posteli nebola.

Nemal ju nútiť, aby šoférovala z hôr, pomyslel si. Ale inú možnosť nemali. Chcel byť čo najďalej od Gladstona a sám nebol schopný šoférovať.

Ako zvyčajne, nedal Mercy na výber, pomyslel si a zabole​lo ho to. V ničom jej nedáva možnosť voľby.

A Mercy sa neponosovala, nevadila. Jednoducho sadla za volant a šoférovala, napriek tomu, že sama bola nervózna a vysilená. A napriek tomu, že bola v priebehu niekoľkých hodín svedkom toľkého násilia, ako iní ľudia nevidia za ce​lý život.

Dobrá žena a dobrá priateľka. Taká, na akú sa v kríze dá spoľahnúť. Minulú noc to dokázala viac než raz. Ešte sa pa​mätal, aké to bolo hľadieť do hĺbky troch metrov žiarivo mod​rej vody.

Croft sa nadvihol na lakti a rozhliadol sa, kde je Mercy. Prečo pri ňom nespí? Možno je v kúpeľni. Alebo sa už prebu​dila a šla na raňajky.

V kúpeľni však nebola a nebola ani na raňajkách. Sedela so skríženými nohami na obdratom koberci, ešte vždy v džínsoch a v pulóvri, ktorý si natiahla ešte v Gladstonovom sídle. Oči mala zatvorené a ruky s hore obrátenými dlaňami jej spočívali na kolenách.

Medituje, uvedomil si Croft. Bol z toho taký prekvapený, že bez rozmýšľania vyhŕkol: „Mercy? Si v poriadku?"

Otvorila oči a prudko sa obzrela. Croft zbadal, že má ne​zvyčajne jasné oči a pochopil, že sa dosiaľ nezbavila napätia.

„Nie, nie som," odvrkla. „Nemôžem spať, nemôžem roz​mýšľať, nemôžem sa upokojiť. Mám pocit, akoby mi vnútro uháňalo stokilometrovou rýchlosťou."

„To je stres," povedal Croft rýchlo. „Niekedy na človeka dopadne takto následne."

„Následne po čom, Croft? Po tom, keď si sa takmer utopil v bazéne? Po naháňačke v mŕtvom meste s dvoma ozbrojený​mi chlapmi? Po ceste z hôr uprostred noci, keď by každý člo​vek so zdravým rozumom počkal do rána? Po rozhodnutí, že nebudeme hlásiť pokus o vraždu na polícii? Nebuď smiešny. Prečo by ma malo niekoľko takých drobných epizód vyviesť z miery? Teba zaiste nevyviedli. Spal si ako drevo."

Croft si uvedomil, že je napätá ako stlačená spružina. Po​maly si sadol a hlas naladil do tichého, tíšivého tónu. „Už je dobre, Mercy. Upokoj sa. Všetko bude v poriadku. Potrebu​ješ si iba oddýchnuť. To sú vybičované nervy, ale keď si pospíš, všetko sa vráti no normálu."

„Čerta starého sa vráti. A ocenila by som, keby si sa mi ne​prihováral takým tónom, ako tým dobermanom. Sedím tu už hodinu a meditovaním sa chcem upokojiť, ale nepomáha to."

„Treba na to cvik. Roky cviku."

„Nemám na to roky. Potrebujem to hneď teraz." Vyskočila na nohy a v očiach sa jej blýskalo. „Za to všetko môžeš ty!"

„Viem."

„Len si tam nevysedávaj a neber za všetko zodpovednosť na seba!"

Zažmurkal. „Mercy, práve si povedala, že za všetko môžem ja a je to pravda."

Pobúrené rozhodila rukami. „Takto na mňa nechoď! Nie som malé decko. Je pravda, že si ma využil, aby si sa dostal ku Gladstonovi, ale zbytočne sa budeš ospravedlňovať. Obaja dobre vieme, že by si to za rovnakých okolností urobil znova. To je tvoja povaha — za každú cenu presadíš svoje, ak ty cítiš, že to tak musí byť. Ničím si nenecháš skrížiť cestu, najmä nie ženou, ktorá..."

„Ženou, ktorá čo, Mercy?" spýtal sa zvedavo.

„Ženou, ktorá ťa miluje, dopekla s tebou!"

Croft znehybnel, čakal, kým sa mu tie slová rozležia v hla​ve. Takú Mercy ešte nevidel. Bola celá rozpálená, na tvári ma​la rumenec. Za iných okolností by to pokladal za znak sexuálneho vzrušenia. Oči sa jej ligotali, pripomínali zelené ja​zerá, plné prudkej ženskej energie. To sú nervy, pomyslel si Croft, napätie v nej ešte nedoznelo, blčí v nej ako oheň.

Nevie, čo hovorí.

„Mercy, upokoj sa," povedal rázne. „Ticho seď. Pomôžem ti meditovať. Pomôžem ti, aby si sa dostala do pokojných končín svojho vnútra. Len ma počúvaj. Poviem ti slová..."

Mercy zajačala a skočila. Vrhla sa naňho, a kým sa spamä​tal, klesol pod ňou na posteľ. Preplietli sa im nohy, zaryla mu do pliec nechty a očami sa zúrivo vpila do jeho očí.

„Počúvaj ty mňa, a počúvaj dobre, ty namyslený kretén! Vy​užil si ma a manipuloval si so mnou od samého začiatku. A mal si dokonca toľko bezočivosti, že si to aj priznal. Rozkazoval si, o všetkom si rozhodoval ty. A mal si až takú bezhraničnú drzosť, že si sa so mnou miloval, lebo si si myslel, že ma lepšie ovládneš, keď si zo mňa urobíš akúsi sexuálnu otrokyňu!"

„Sexuálnu otrokyňu? To hádam trocha preháňaš, Mercy."

Nechtami sa mu zaryla do pliec ešte hlbšie. Poškriabe ma, pomyslel si Croft.

„Buď ticho! Tvoje uhladené logické či filozofické závery mi môžu byť ukradnuté. Teraz hovorím ja a ešte som neskončila. Takého namysleného chlapa som ešte nestretla, ale to sa zme​ní, na to ber jed. Doteraz bolo všetko, ako si chcel ty, ale dnes ráno bude všetko tak, ako chcem ja!"

„Mercy, zlatko, si rozčúlená. Musíš si prečistiť myseľ. Musíš sa upokojiť."

„V takom stave som tvojou vinou. Takže s tým niečo rob."

„Urobím, sľubujem. Pomôžem ti."

„To si teda píš, že mi pomôžeš," povedala, zúrivo mu rozo​pínajúc gombíky na košeli. „Nemám náladu na nijaké medi​tovanie. A nemienim počúvať tvoje náramne šľachetné reči o tom, že za zmätky, v ktorých sme, preberáš zodpovednosť. To obaja veľmi dobre vieme. Potrebujem niečo viac než len slová. Som vystresovaná až do neba, ako sa vraví v Kalifornii. Musím sa zbaviť tohto nervového napätia. To znamená, že potrebujem telesné uvoľnenie. A vieš čo? Využijem na to te​ba. Je už načase, aby som ťa na niečo využila aj ja!"

„Mercy, zlatko, upokoj sa," povedal chlácholivo. Konečne mu svitlo, čo sa deje. Nevie, čo robí. Pevne jej zovrel zápästia, ale nedbala na to, mykla rukami, vytrhla ich z jeho zovretia a ďalej mu rozopínala košeľu.

„Nemienim sa upokojiť, preto si zbytočne neder jazyk. Môžem ťa využiť ako fackovacieho panáka alebo ako samca. Vyber si, ale rozhoduj sa rýchlo!"

„Ak sa nechceš upokojiť, potom aspoň spomaľ," prikázal jej jemne. „Mercy, potrebujem sa osprchovať." Metala sa na ňom, rozopínajúc ďalšie gombíky. Keď mu rozopla celú ko​šeľu, zúrivo začala mykať prackou na opasku. Cítil, ako z nej sála horúčosť.

„Nemienim spomaliť a osprchovať sa môžeš neskôr. Aspoň raz urobíme niečo, ako ja chcem."

Zips na džínsoch mu stiahla tak rýchlo, že Croft zatajil dych. „Mercy, opatrne!"

„Prečo by som mala byť zrazu opatrná? Nebola som opatr​ná od chvíle, čo som ťa spoznala." Zahniezdila sa, sťahujúc mu džínsy. Keď mu ich stiahla z bokov, zdvihla hlavu a vyzý​vavo mu pozrela do očí.

„No? Rozhodni sa. Chceš, aby som ťa využila ako fackova​cieho panáka alebo ako samca?"

„Mercy, preboha živého, to je celé smiešne." Nevedel, či sa smiať alebo ňou triasť, kým sa nezačne správať aspoň trocha normálne.

„Zabudni, že som ti dala na výber. Už som sa rozhodla -využijem ťa ako samca, nie ako fackovacieho panáka. Chcem sex, nie gymnastické cvičenie." Zdrapia pás jeho slipov a strh​la mu ich až na kolená k džínsom.

Cítil, ako zmohutnel a ako ho zovreli jej čakajúce ruky.

„Počkaj sekundu, zlatko. Ak chceš, aby som sa s tebou mi​loval, daj mi chvíľu času a urobím to, ako treba."

„S tým si teraz nerob starosti. Nebudeme to robiť, ako chceš ty. Urobíme to, ako chcem ja. Ty nemusíš nič robiť ani hovoriť, len plň moje rozkazy. Mlč a sústreď sa na to, aby si bol užitočný. Môžeš si aj zameditovať. Pokiaľ ide o mantry, poskytnem ti trocha inú."

Croft si neuvedomil, čo má na mysli, kým nepocítil na stehnách vodopád jej vlasov. Vzápätí sa ho dotkli jej nesmier​ne jemné pery. Celým telom mu prebehla triaška.

„Och, panebože..."

Mercy nepovedala nič. Jej jazyk bol plne zamestnaný.

Croft pochopil, že nikdy nič také nerobila, ale to ju nijako nebrzdilo.

Sprvu bola obozretná, váhavá, no zato dychtivá, a čo jej chýbalo v skúsenosti, nahradzovala odhodlanosťou. Akékoľ​vek rady či povzbudenia jej obete ju nezaujímali. Vychutná​vala ho, objímajúc dlaňami jeho vztýčené, pulzujúce lono.

Zubami mu zľahka prešla po najcitlivejšom mieste jeho te​la a on v jej ústach takmer explodoval.

Raz jej povedal, že rozkoš oddeľuje od bolesti veľmi hmlis​tá hranica. Mercy ju našla.

Vraví, že to všetko robí pre vlastnú rozkoš. Hľadá vlastné uvoľnenie, chce sa oslobodiť od nervového napätia a úzkosti. Ale Crofta jej zmyselná bezuzdnosť strhla. V živote nič také nezažil.

Niekoľko rokov sa učil sebaovládaniu. Sebaovládanie umož​ňuje ovládať iných. Ten, kto ovládal, bol vždy on, aj v zried​kavých chvíľach sexuálneho vyvrcholenia.

Iba s Mercy to bolo iné.

Už mu dokázala, že ho vie vybičovať do divého, spoločne prežívaného, oslepivého uvoľnenia. A teraz mu dokazuje, že je v jej moci strhnúť ho absolútne. Má silu, aby si ho podrobi​la. Ani jedna žena k nemu ešte takto nepristupovala.

Ani jedna žena ho ešte tak veľmi nechcela.

Croft zastonal. Bojovala v ňom túžba strhnúť Mercy pod seba a zároveň ho mimoriadne vábilo ostať ležať a vychutná​vať ten neznámy, vzrušujúci pocit z poddávania sa. Mal v po​vahe dominovať, lenže pri Mercy pochopil, že sú aj iné spô​soby, ako nájsť rozkoš.

Mercy povedala, že ho využije pre vlastné potešenie, ale ani jedna žena sa nemôže tak náruživo milovať, ak necíti niečo viac ako obyčajnú telesnú žiadostivosť.

Croft zatvoril oči a vnikol prstami do Merciných vlasov.

Nadvihol boky, poháňaný stupňujúcou sa túžbou po ešte in​tenzívnejších horúcich bozkoch. Mercy vyhovela jeho mlčan​livej prosbe ľahučkým, motýlím láskaním a potom sa od ne​ho odtrhla.

„Nie," zaprotestoval Croft. Otvoril oči a videl, že Mercy kľačí medzi jeho roztiahnutými nohami. „Neprestávaj! Ne​smieš!"

Jeho očarenie z toho, že sa stal obeťou Mercinej prevahy, rýchlo opadlo. Vzrušila ho po samu hranicu znesiteľnosti. Nemôže pripustiť, aby teraz prestala. Croft k nej vystrel ruky. „Ani sa nehni," rozkázala Mercy. „Mám ťa presne tam, kde som ťa chcela mať." Jediným pohybom si prudko cez hlavu stiahla pulóver a odhodila ho bokom.

Croftovi vyrazilo dych, keď zbadal, že pod ním nič nemá. Na bielych prsiach sa jej temne črtali ich napäté vrcholy. Bo​lestne zatúžil vziať tieto drahokamy do úst. Zdvihol ruku a dlaňou po nich zľahka prešiel.

Mercy si to nevšímala. Bola plne zamestnaná strhávaním vlastných džínsov. Keď ich dostala pod boky, stiahla si záro​veň s nimi aj nohavičky. V rannom slnku sa hnedasto zably​sol trojuholník jej lona.

Croft zadržal dych a celé telo sa mu žiadostivé naplo. Všet​ky inštinkty mu velili stiahnuť Mercy pod seba a vniknúť do nej. Dosť bolo pasivity. Bolo to nové, zaujímavé, ale už sa ho zmocňovala netrpezlivosť. Zovrel Mercino stehno a prsty mu vnikli do jeho poddajnej, teplej mäkkosti. „Ruky preč!" zasyčala, keď skopla džínsy. „Mercy, čo sa s tebou robí? Chceš ma, sama si povedala." „Mala som ťa, ako si chcel ty. Teraz mám hlavné slovo ja. Ľahni si a mlč."

Kľakla si nad neho a Croft sa znova podvolil a klesol na vankúš. Bola nad ním a vyžarovala z nej akási pomstychti​vosť. Prstami mu vnikla do hustia na hrudi, ústami sa primkla k jeho hrdlu a pevne ho stisla hladkými stehnami.

Croft sa zahniezdil a zastonal, keď pocítil, ako klesá na jeho vzopäté lono. Vnímal jej rozhorúčenú ženskosť a vzápä​tí vlhkosť. Myslel, že z toho príde o rozum.

Vystrela sa, malými rukami sa mu oprela o hruď a pevne ho pritisla na posteľ. A pomaly si ho brala do svojej zamatovej mäkkosti. Croft počul, ako sa zhlboka nadýchla, celá netr​pezlivá, že jej telo odporuje.

„Dočerta," zašomrala, mrviac sa, aby sa prispôsobila jeho veľkosti.

Je malá, citlivá a jemná, pomyslel si Croft. Neuvedomuje si, že v týchto chvíľach sa nemôže náhliť? Croft mal sto chutí rozosmiať sa, ale takmer sa zabudol pri jej zmyselných pohy​boch, ako ho chcela silou-mocou prijať do seba. Jeho chvíľ​kové pobavenie z jej netrpezlivosti sa rýchlo rozplynulo a vy​striedala ho neodolateľná túžba schytiť ju za boky a prudko si ju na seba posadiť. Dlaňami jej zovrel stehná, lebo už nevlá​dal odolávať, chcel prebrať iniciatívu. Bol už bezuzdné roz​ohnený.

Hneď mu odtisla ruky. Croft ticho zahrešil, ale podvolil sa. Nech koná ona. Vôbec nevie, aká je zraniteľná, mihlo sa mu hlavou, a myseľ sa mu zahmlila od divokej túžby. Mohol by ju zdvihnúť jednou rukou, hodiť ju na posteľ a priľahnúť ju. V zlomku sekundy by bol koniec jej ženskej agresivite. Nech si uvedomí, že ak sa rozhodla vziať veci do vlastných rúk, už ho nemôže zastaviť.

Ale zdá sa, že z neho nemá strach, uvedomil si omráčené — akoby vôbec netušila, že pri tomto útoku je tá menšia, bezbrannejšia. Ani stopy po strachu, že neposlúchne jej rozkazy a agresorom sa stane on.

Akosi zvrátené to svedčilo o tom, akú má v neho dôveru.

Vzápätí dosiahlo jeho rozladenie i extatické očakávanie no​vý vrchol, keď ho Mercy s tichým stonom prijala do seba.

„Sladká Mercy!" Bol to užasnutý výkrik, netrpezlivá výzva jej lahodnej ženskej dominantnosti a zároveň tlmený výkrik rozkoše. „Mercy!!"

Zaryla mu do pliec nechty a našla svoj pomalý, vlnivý ryt​mus, v ktorom sa začali obaja zachvievať. Keď sa nad neho sklonila, Croft otvoril ústa, hľadajúc jej ústa. Vnímal, ako mu do nich agresívne vnikla jazykom a celý omámený si uvedo​mil, že je to obdoba toho, ako sa zomkli lonami.

Pevne ju zovrel do náručia a slastne sa oddal jej mäkkej rozhorúčenosti. Vycítil, že začína, strácať sebaovládanie, že ju za​plavujú pálčivé vlny, ktoré chcela ovládať. Vedel, ako to chu​tí. Keď sa s ňou predtým miloval, vždy sa to preňho takto skončilo. Nakoniec nikdy nebolo víťaza či porazeného, iba vášnivé splynutie a oslepujúci vrchol, ktorý museli zažiť spo​ločne. Mercy vykríkla a zubami sa mu zaryla, do ušného lalôčika, keď v nej napätá spružina konečne povolila. Vnímal jej žiadostivé, kŕčovité zvieranie a tlmene počul vlastný, exta​tický výkrik. Naposledy do nej hlboko vnikol a dal jej všetko, čo v sebe mal.

Mercy sa k nemu primkla tak tesne ako on k nej a spo​ločne vyplávali z tej nádhernej búrky, ktorá zachvátila ich telá.

Spolu klesli na pokrčené plachty s prepletenými údmi, so zrosenými telami.

Spolu.

Croft dlho nehybne ležal, vychutnávajúc pocit z Mercy vo svojom náručí. Dlho trvalo, kým sa pohla a skĺzla z neho. Schúlila sa pri ňom. Pozrel na ňu a videl, že ho pozoruje oča​mi spod ťažkých viečok. Ospanlivo zažmurkala a zívla ako mačka.

„Okej, miláčik," povedal nežne. „Viem, že si to nemyslela vážne."

„Čo som nemyslela vážne?" Zahniezdila sa, hľadajúc hlavou pohodlnejšiu polohu na vankúši. Zatvárali sa jej oči.

„Čo si povedala predtým - že ma miluješ. Hovorili z teba nervy a napätie. Máš sklony k unáhleným vyhláseniam, ktoré si nepremyslíš."

„Naozaj by si mohol prestať s tými netaktnosťami, Croft." Obrátila sa na bok a ukázala mu chrbát. „Už takto je dosť ťaž​ké, aby som si ťa ráno vážila."

Zaspala, kým si stihol premyslieť, čo na to povedať. Dlho hľadel na krivku jej nahého pleca. Potom vstal, natiahol si džínsy a útechu hľadal v meditácii.

Keď sa Mercy prebudila, zistila, že je v izbe sama. Podľa slnka usúdila, že je už popoludnie. Nespala zrejme dlhšie ako štyri hodiny, ale očividne to stačilo. Cítila sa oddýchnutá a neprí​jemné pocity definitívne zmizli.

Rozkošnícky sa povystierala a myseľ jej zablúdila k minu​lým udalostiam. Drifter's Creek a všetko, čo sa tam odohralo, sa jej videlo za denného svetla veľmi vzdialené. Duchovia sa v dennom svetle vždy stratia.

S výnimkou Crofta. Ten sa jej zdal aj za dňa skutočný a hmatateľný.

Mercy odhodila prikrývky a odcupkala do kúpeľne, aby sa osprchovala. Pod bičujúcimi prúdmi vody jej zišlo na um, či si Croft splnil občiansku povinnosť a zatelefonoval na políciu.

Nevychádzam dobre s vrchnosťou! Mercy si spomenula na tieto slová a položila si otázku, čo znamenali.

Keď sa osprchovala, obliekla si džínsy a čisté tričko. Práve si zväzovala vlasy do uzla, aby jej nepadali do očí, keď sa vo dverách zjavil Croft.

Ako zvyčajne nebolo počuť otváranie dverí, nebolo počuť kroky, ktoré by ju upozornili, neozvalo sa zaklopanie. V jed​nej chvíli sa jednoducho zatvorili dvere a v nasledujúcej chví​li bol s ňou v izbe. Navidomoči bol už zasa sám sebou. Nie​sol papierové vrecko z reštaurácie.

Mercy sa strela s jeho pohľadom v zrkadle a ruky jej zne​hybneli hore na hlave. Spomenula si na svoju raňajšiu agresivitu a musela premáhať rumenec, ktorý jej hrozil zaplaviť tvár.

„Je tam káva, Croft? Zišla by sa mi. Zavolal si šerifovi ohľadne Lancea a Dallasa?" Nútila sa do zhovorčivého, nezá​väzného tónu a rýchlo si zapravila účes.

„Káva pre teba, čaj pre mňa. Áno, zavolal som šerifovi. Asi pred dvoma hodinami. Anonymne z automatu." Zastal si za ňou, ani na okamih neodtrhajúc pohľad od jej očí v zrkadle.

Prvá odtrhla pohľad Mercy, predstierajúc, že hľadá sponku. „Takže Dallasa a Lancea zbalia."

„Ak ich už nenašiel Gladstone."

„Myslíš, že ich šiel hľadať?" spýtala sa Mercy.

Croft postavil na stôl plastikový pohárik s kávou, sklonil sa a vtisol jej na zátylok dlhý bozk. Mercy sa zachvela a znova sa vpila v zrkadle do jeho očí.

„Nie." Croft sa vystrel, očividne spokojný so zachvením, ktoré v nej vyvolal. „Nemyslím, že ich Gladstone nájde. Po​chybujem, či ich vôbec hľadal. Keď sa v noci nevrátili, zrejme usúdil, že sú mŕtvi."

„Mŕtvi?"

„Keby bol na mojom mieste on, boli by mŕtvi." Croft my​kol plecami. „Teraz ho ťaží niečo dôležitejšie."

„Útek?"

Croft zavrtel hlavou. „Nemyslím, že ujde ďaleko. Aspoň predbežne nie. Priveľa vecí je nedoriešených. Ale vďaka tej he​likoptére je veľmi mobilný. Momentálne sa nebude cítiť ohrozený. Aj keby Dallas s Lanceom padli do rúk šerifovi, ne​hrozí mu nič viac, iba zopár zdvorilých otázok."

„Nebude sa obávať, že naňho podáme sťažnosť?"

„Sotva," odvetil Croft. „Pravdepodobne usúdi, že konáme na vlastnú päsť. Rád by som, aby si to myslel. To by zname​nalo, že nepôjdeme na políciu. A keby sme aj išli, Gladstonovi stačí poprieť, že vedel o Dallasových a Lanceových výči​noch."

„Ty si naozaj presvedčený, že je Egan Graves, však, Croft?"

„Už som si takmer istý. Ale nemôžem nič podniknúť, kým nebudem vedieť, kam má namierené. Len čo to zis​tím..." Nechal vetu nedopovedanú, pristúpil k obloku a vy​zrel von. Napil sa čaju. „Kľúčom k týmto zmätkom je stále tá kniha." Cez plece pozrel na Mercy. „A máme ju my, lebo si mala v noci dosť odvahy, aby si sa vrátila do sejfu a vzala ju. Vďaka, Mercy."

„Mne neďakuj," odvrkla mu. „To nebolo moje rozhodnu​tie. Ty si odmietol odísť zo záhrady bez nej, pamätáš sa?"

Milo sa usmial. „Hmlisto."

Mercy zvraštila čelo. „Ako sa cítiš? Ešte mizerne?"

„Nie. Nech som mal v žilách čokoľvek, je to preč."

„Neviem si predstaviť, ako si mohol celú noc vydržať, ne​hovoriac o tom, ako si odbavil Dallasa a Lancea. Bol si na po​kraji zrútenia."

„Ty si ma dostala z bazénu a ty si nás dostala z domu."

Mercy zaťala zuby. „Teda mi niečo dlhuješ?"

Vážne prikývol. „Správne."

„Tak skvelé. Už sa neviem dočkať, kedy si to vyberiem."

Prekvapil ju figliarskym zábleskom v očiach. „Myslel som, že si si už vybrala. Dnes zavčas rána."

Mercy už nevládala potlačiť začervenanie, ktoré ju obchá​dzalo od chvíle, ako vstúpil do izby. Chcela sa z tej trápnej chvíle dostať povzneseným úsmevom a bezočivou poznám​kou. „Musím uznať, že si veľmi zaujímavým sexuálnym otro​kom."

„Ďakujem. Mojím cieľom je ulahodiť. Povedz mi pravdu. Ešte vždy si ma vážiš?"

Nebola si istá, ako myslí svoju provokačnú poznámku, ale hrdosť jej nedovolila, aby ju nechala bez odpovede. Chce a bude mať posledné slovo. „Určité stránky tvojej osobnosti si zaiste vyžadujú úctu." A skĺzla mu pohľadom pod pás.

„Teda jedného dňa..."

Nepostrehla, že by sa bol pohol, ale zrazu bol pri nej, objal ju okolo pliec a ľahučko ju postavil. Keď prekvapene dvihla oči k jeho tvári, hľadela do hlbiny jeho bledohnedých očí. Zračil sa v nich smiech i roztrpčenie.

Nebolo v nich ani stopy po tej priveľmi známej odlúčenos​ti, ani stopy po neprístupnosti. Mercy bola uchvátená.

„Vráťme sa k tej úcte," upozornil Croft.

Mercy sa usmiala s rozžiarenými očami. „Chcem ťa ubez​pečiť, že z mojej strany máš úprimnú úctu."

Croftovi zmizol z očí smiech a vystriedal ho nečitateľný vý​raz. Jeho pohľad tentoraz nebol vzdialený či rezervovaný, ale záhadný. Sklonil sa a pomaly, majetnícky ju pobozkal.

„Myslím, že to je začiatok," povedal.

„Croft?"

Pustil ju a vrátil sa k obloku. „Musíme sa pozhovárať, Mercy."

„Viem."

Pozrel na ňu prižmúrenými očami. „O Gladstonovi. Alebo o Gravesovi, ak je to on."

Vzdychla. „Rozumiem. Čo bude ďalej?"

„Zatelefonuješ do svojho obchodu a ženu, ktorá ťa zastu​puje, upozorníš, že niekto ťa bude na tom čísle hľadať. Nech si poznačí jeho číslo a oznámi ti ho, keď jej zavoláš znova. Tvár sa ľahostajne. Netreba sa plašiť. Ale zdôrazni jej, aby tomu človeku v nijakom prípade nedávala číslo sem.

„Nerozumiem? Kto by ma mal hľadať u Dorrie?"

„Gladstone. Zatelefonuje," vyhlásil Croft s istotou. „Má na teba iba tento kontakt."

„Ak prečo by chcel so mnou hovoriť?"

„S nami," opravil ju Croft. „Bude sa chcieť s nami spojiť. Nazdáva sa, že čakáme na jeho telefonát."

„Ale prečo, preboha?"

„Lebo chce svoju knihu. O tomto čase už vie, že je preč. Podstúpil priveľa, riskoval priveľa, robil, čo mohol, aby sa do​stal k Burleighovmu Údoliu. Chce ho späť."

„Je predsa zberateľ. Zberatelia urobia všeličo, aby sa dosta​li k predmetu, po ktorom túžia."

„Gladstone nie. Nebude so svojou totožnosťou riskovať. Ani jedna z kníh v sejfe nie je tá istá, ktorú mal, keď vystu​poval pod menom Egan Graves. Neusiluje sa rekonštruovať svoju starú zbierku. Naopak. Z toho, čo sme videli v sejfe, je jasné, že sa zámerne vyhýba knihám, ktoré zbieral, keď bol Evan Graves. Má dosť rozumu, aby niečím neprezradil svoju bývalú totožnosť. Keby znova budoval svoju vzácnu zbierku, bolo by to veľké riziko. Keby niekto striehol a čakal, keď sa znova zjaví..."

„Dobre, rozumiem. Nechce duplikovať svoju starú zbierku, ale vynaložil veľa námahy, aby sa dostal k Údoliu."
„ Údolie je drahá kniha, ale nie neoceniteľná. Je cenná, ale nie je v pravom zmysle slova poklad - nie pre človeka, ako Gladstone. Nie je až taká mimoriadna, aby mala miesto v je​ho zbierke."

„Ale kvôli nej nás chcel zabiť."

Croft prikývol. „Tá kniha je kľúčom. Bude ju chcieť späť."

„Rada by som vedela prečo?"

„To by som i ja rád vedel." Croft si prečesal prstami vlasy. „Znova som si ju prezrel dnes ráno, keď si spala. Nenatrafil som na známky, že by bolo niekde niečo pozmenené, ale to ešte neznamená, že niekde v texte nie je zašifrovaný dajaký kód."

„Kód!" Mercy táto možnosť očividne vzrušila.

„Len sa nenadchýnaj. Chytám sa slamiek, ver mi. Iba na​hlas uvažujem, prečo Gladstonovi na tej knihe tak strašne záleží." Odstúpil oď obloka a dopil čaj. „Poďme niečo zjesť. Môžeš zavolať do svojho obchodu a upozorniť Dorrie, že ťa asi bude niekto zháňať. Ale za nijakých okolností jej nepovedz, kde si, rozumieš? Mohla by to náhodou spomenúť pred Gladstonom a to by nebolo dobré."

„Keď sa nevyžívaš vo svojich melodramatických sklonoch, si zasa odporne tajnostkársky. Niečo mi povedz. Čo by Gladstone dosiahol tým, že by sa s nami skontaktoval ohľadne Údolia?“
„Už si je viac-menej istý, že nepatríme k predstaviteľom zá​kona. To znamená, že sme len drobní podnikavci, ktorí náho​dou natrafili na najväčšiu príležitosť svojho života a chcú ju využiť. Podľa všetkého usúdi, že Údolia sme sa zmocnili kvô​li výkupnému, keď vieme, aké je preňho dôležité. Predpokladám, že nám ponúkne slušnú sumu."

Mercy sa mu pozorne prizrela. „Ale my to odmietneme, však?"

„Nie," odvetil Croft. „Prijmeme. Ale podmienky stanoví​me my."

Kapitola. 17
„Nepáči sa mi to, Croft. Ani trocha sa mi to nepáči." Mercy chodila hore-dolu so zvrašteným čelom. Nie prvý raz takto vyzvala Crofta k zdravému rozumu. Vadili sa s prestávkami celé popoludnie. Bol už čas na večeru, a nikam sa nedostali.

Croft zanovito trval na tom, že bude v celej situácii postupo​vať podľa svojich predstáv.

„Nemusí sa ti to páčiť, Mercy. Ale odteraz vezmem veci do rúk ja." Sedel na posteli, opretý o vankúš pri stene a ruky mal založené za hlavou.

Z hlasu mu zaznievala neochabujúca trpezlivosť, s akou ju presviedčal prvý raz, a teraz ju práve takto presviedčal možno už po stý raz. Táto trpezlivosť, a rovnako jeho nekonečná zanovitosť, už išli Mercy na nervy. „Je to hlúposť. Je to blázni​vé. Mali by sme utekať na políciu."

„Nie."

„Čo máš proti polícii? Platíme dane, tak nech sa o tieto ve​ci postarajú."

„Na Gladstona nemajú. Nemali naňho, keď bol Egan Graves, a nemajú naňho ani teraz. Je pridobre chránený. Priveľ​mi opatrný. Je jasné, že je zamočený do niečoho rovnako špi​navého ako ten kuk v Karibiku, ale nebude to ľahké dokázať."

„Ale veď porušil zákon. Poslal Dallasa a Lancea, aby nás vy​tlačili z cesty," namietla Mercy.

„Dokáž to. Dallas a Lance sú dvojica malých najatých hrd​lorezov, ktorí vo voľnom čase sliedia a okrádajú motelových hostí. Policajti budú mať šťastie, ak im to vôbec dokážu. Ani nápad, že by im prišili pokus o vraždu."

Mercy sa zvrtla a zastala si proti nemu s rukami vbok. „Máš takú nedôveru ku všetkým úradom alebo neveríš len poli​cajtom?"

„Už som ti povedal, ne..."

„Nevychádzam dobre s vrchnosťou. Viem. A chceš vedieť prečo?" Namierila naňho prstom.

Usmial sa na ňu, ale v ciach sa mu zračila zvedavosť. „Prečo?"

„Lebo ty chceš byť prvý, chceš dominovať. A ľudia, ktorí chcú dominovať, sa neradi podriaďujú. Dosiaľ si sa nenaučil občas sa uvoľniť a dovoliť niekomu inému, aby vzal veci do rúk."

„To je zaujímavá teória. Dávala si mi z toho lekciu dnes rá​no, keď si sa na mňa tak agresívne vyrútila na tejto posteli?"

„Dnešné ráno nespomínaj. Ešte som neskončila o excentrizme v tvojom správaní. Je toho viac." dorážala naňho Mercy.

„Napríklad?"

„Napríklad, že nie si len osobnosť, ktorá chce dominovať, ale si aj nesmierne neprístupný, vieš sa skvele ovládať. Žiješ vo vlastnom svete - ktorý sa len niekedy zrazí so skutočným sve​tom. Občas - zrejme, keď je to absolútne nevyhnutné - prejdeš do tohto sveta, do sveta, kde žijú ľudia ako ja."

Cudne na ňu pozrel. „Preto ma voláš duch? Preto si myslíš, že nepatrím do tvojho sveta?"

Vzdychla a sťažka dosadla na peľasť. „Možno. Ibaže ty nie si duch, Croft. Si rovnako skutočný a ľudský ako všetci ostat​ní. Ale našiel si si pre seba odlúčené miesto, je tak? Ako sa ti to podarilo?"

Na jej obrovské prekvapenie odpovedal. „Musel som si to miesto nájsť veľmi skoro v živote."

Mercy naňho hľadela s výzvou v očiach, aby pokračoval. „Čo sa stalo, Croft?"

Pokrčil plecami. „Nič, čo by sa nestalo mnohým iným deťom. Ale pre mňa sa tým všetko zmenilo."

„O čo išlo?"

Zaváhal, očividne si triediac dávne spomienky a pocity. „Môj otec pil. Veľmi."

„Och, Croft!"

„Povedal som ti, že to nebol nijako výnimočný problém. Sprvu sa podľa mňa usiloval. Robil, čo prišlo, v továrni, ako námedzný robotník, pri zbere úrody, na čo si len spomenieš. Ože​nil sa s mojou mamou, keď mala osemnásť a bola v druhom stave. No po niekoľkých rokoch života z ruky do úst to už nevydržala a ušla do vysvieteného Los Angeles. Mal som päť ale​bo šesť rokov. Už sme ju nikdy nevideli. Hádam vtedy začal otec piť. Čím som bol starší, tým to bolo horšie. Boli to kolo​sálne ožieračky, a keď sa dostal do zajatia alkoholu, bol... násil​nícky. Nebezpečný. Akoby v ňom alkohol uvoľňoval všetku zú​rivosť jeho vnútra. Nakoniec som dostal rozum a vždy som sa niekam ukryl, kým nebolo po všetkom. Asi som ho nenávidel."

Mercy preglgla, keď počula, ako pokojne to Croft vyslovil. „Muselo to byť strašné."

„Keď bol triezvy, bolo to v poriadku. Tolerovali sme sa. Ale keď začal piť... nuž, potom to vždy prišlo. Myslím, že si uvedomoval, že je v tomto stave nebezpečný, ale nevedel sa ovlá​dať. Podľa mňa sa bál, že raz urobí niečo nenapraviteľné."

„Tebe?"

Croft prikývol. „Alebo si uvedomil, že som čoraz väčší a jedného dňa nemusím zmiznúť, keď začne piť. Možno si vravel, že by som sa mohol proti nemu postaviť. Či už tak ale​bo onak, začal odchádzať na celé víkendy a pil tam. Potešil som sa. Zapísal som sa do kurzov sebaobrany v Ymke. Sprvu som si hovoril, že sa chcem brániť pred opitým otcom. Ale potom ma svet bojových umení, súvisiaca filozofia a ovláda​nie tela očarili. Tieto kurzy sa stali mojím útočišťom, mohol som sa tam uchýliť a byť mocný."

„Iný svet."

„Istým spôsobom. Inštruktor v Ymke bol dobrý, ale mal svoje obmedzenia a vedel o nich. Radil mi, aby som cestoval, aby som si našiel iných učiteľov, ktorí mi pomôžu dostať zo seba všetko, čo je vo mne. Dal mi niekoľko mien, lenže na ta​ké cesty ani na školné som nemal peniaze. Cítil som sa ako v pasci. Potom som sa rozhodol, že už nebudem otáľať. Bol by som odišiel už skôr, ale stále ma strašila predstava, že otec zo​mrie, keď na neho nebudem dozerať. Ale v deň, keď som do​vŕšil osemnásť rokov a zbalil som sa, odišiel do mesta a už sa nevrátil."

„Čo sa stalo?"

„Zabili ho v banálnej potýčke v postrannej uličke. Niekto ho odpratal pre niekoľko dolárov a fľašu lacného vína."

Mercy zatvorila oči v predtuche toho, čo príde. „Zistili, kto mu to urobil?"

„Policajti sa s tým veľmi nezaoberali." Croftov hlas presko​čil do nebezpečne neutrálneho tónu. „Môj otec bol len bez​významný opilec, ktorého zabili kdesi v uličke. To je na den​nom poriadku. Polícia má na starosti dôležitejšie veci ako riešiť také zločiny."

Mercy si hmlisto uvedomila, že si zatína nechty do dlaní. „Preto si sa rozhodol, že jeho vraha nájdeš sám, však?"

„Nikto iný sa do toho nechcel pustiť. Áno, zrejme som ot​ca nenávidel, ale keď ho zabili, jednoducho som nemohol ig​norovať fakt, že to bol môj otec. Urobil pre mňa, čo mohol."

„A preto si ty urobil preňho, čo si mohol. Rozhodol si sa, že spravodlivosti treba dať priechod. Šiel si hľadať jeho vraha?"

„Našiel som ho. Nebolo to ťažké. Stačilo zájsť do štvrte, kam chodieval otec, a trocha sa povypytovať. Ľudia sa so mnou nevedno prečo zhovárali."

„To si myslím."

Croft pokrútil hlavou. „Tak to nebolo. Z nikoho som ne​musel odpovede vymlátiť. Boli tam ľudia, ktorí chceli, aby ot​covho vraha niekto chytil. Otec nebol jeho prvou obeťou. Hrozilo to všetkým a vedeli o tom. S políciou sa báli spolu​pracovať, ale nebáli sa mladého chlapca, ktorý chcel vedieť, čo sa stalo s jeho otcom. Dostal som pomoc, ktorú som potre​boval. Objavil som chlapa, ktorý otca bodol."

„A čo sa s ním stalo?" Mercy si nebola istá, či naozaj chce počuť odpoveď.

Croft na ňu uprel chladný, nevzrušený pohľad. „Nezabil som ho."

„Len prizabil?"

„Ani to. Nechal som ho v bezvedomí na schodoch policaj​nej stanice. A vo vreckách som mu nechal dostatok usvedču​júcich dôkazov, že zabil nielen môjho otca, ale aj niekoľkých iných, otcovi podobných."

„Kde si tie dôkazy zohnal?"

Croft pokrčil plecami. „Zopár vecí, ktoré vzal obetiam, mal ešte pri sebe. Mal aj nôž, ktorým zabil otca. Nebol to práve najbystrejší vrah na svete. Policajti boli celí šťastní, že bez ná​mahy objasnili tri vraždy. Darovanému koňovi sa nedívali na zuby. Dokonca z toho chlapa dostali aj priznanie. Spravodli​vosti sa istým spôsobom urobilo zadosť."

Mercy neuhla pred jeho upretým pohľadom. „Uzavretý kruh."

Croft sa kútikmi úst usmial. „Áno."

„Čo bolo ďalej, Croft?" spýtala sa Mercy vyrovnaným hla​som, aj keď sa jej chvel žalúdok.

„Pri honbe na tú sviňu, čo mi zabila otca, som sa lepšie spo​znal. Prišiel som na niečo, na čo som radšej nemal prísť. Nahnalo mi to strach."

„Nechaj ma hádať," povedala Mercy ticho. „Podľa mňa si prišiel na dve veci. Prvou bolo, že také niečo dokážeš. Našiel si otcovho vraha a pomstil si sa. Sám si dokázal, čo nedoká​zala spoločnosť. A tá druhá vec - našiel si si novú životnú dráhu... zaujímavú? Je to výstižné slovo?"

Neodtrhol oči z jej tváre. „Výstižné slovo je fascinujúca. A mal som na ňu talent. Keď som našiel otcovho vraha, vedel som, že v istom zmysle som našiel sám seba. Chcel som ve​dieť viac, ale problémom boli peniaze. Vstúpil som teda do armády a vtedy som si uvedomil, že naozaj nevychádzam s vrchnosťou, najmä so slepou, byrokratickou, bezduchou vrchnosťou, ktorá koná zväčša bez dôvodu a logiky. Ale ar​máda mi dala výcvik, taký výcvik, po akom som túžil."

„A potom?"

„Môj talent vzbudil pozornosť," povedal Croft sucho. „Po​núkli mi, aby som prešiel do špeciálnej jednotky, ale zakrátko som sa presvedčil, že nie som dobrý tímový hráč. Keď som si odkrútil svoje, vzal som ušetrené peniaze a vydal som sa za ľuďmi, ktorých mená mi dal môj inštruktor. Niekoľkých som našiel. Cestoval som, učil som sa a všetko, čo som sa naučil bolo tak či onak nebezpečné - či už pre rozum, pre dušu ale​bo pre telo. Preto som sa musel naučiť ovládať veci, ktoré som sa naučil. Ale pritom nezostalo. Čo som sa naučil, uplatňoval som v praxi. Pre moje schopnosti existoval trh. Nenásytný trh."

Mercy sa nevdojak usmiala. „Nemárni čas, aby si mi nahnal strach náznakmi, aký si nebezpečný, Croft. To nezaberie. Pri​dobre ťa poznám."

„Ty sa ma teda nebojíš, čo?" spýtal sa pokojne. „Na nijakej úrovni. Rád by som vedel prečo. Si také mäkké, jemné stvo​renie."
„Len preto, že som menšia ako ty a možno trocha mäkšia v určitých partiách - ale zaiste nie, pokiaľ ide o mozog - ešte neznamená, že som mäkké, jemné stvorenie, ako si povedal. Nebojím sa ťa, lebo napriek tvojmu záujmu o násilie a teles​ným danostiam, ktoré naň máš, viem, že nie si vyšinutý. Vieš sa ovládať. Naučil si sa vychádzať sám so sebou a so svojou po​vahou. V istom zmysle si jeden z najcivilizovanejších ľudí, akých som kedy poznala. Všetci máme v sebe divokú žilku. Iba málo ľudí sa ju naučilo ovládať a zaradiť ju do každoden​ného života. Ty si sa to naučil. Možno práve to je skutočná definícia civilizovaného človeka."

Croft zatvoril oči a oprel si hlavu o stenu nad posteľou. „Neromantizuj si ma, Mercy."

„Neromantizujem. Usilujem sa ťa pochopiť." Pootvoril viečka, za ktorými sa zračila zvedavosť. „Prečo?" „Na to som ti už odpovedala. Lebo ťa milujem." Prudko si sadol. „Mercy, nevieš, čo hovoríš!" Prenikavo zadrnčal telefón. Mercy sa načiahla za slúchad​lom. „Viem čo hovorím. Nie som úplný idiot." „Mercy!"

Ignorovala ho, lebo v slúchadle počula známy hlas. „Ahoj, Dorrie. Tak ako to ide? Dajaké odkazy?"

„Iba jeden," odvetila Dorrie. „Počkaj chvíľu, kým si nájdem ten papierik. Aha, tu je. Volal akýsi pán Glad. On sa mal ozvať?"

Pán Glad. Mercin pohľad sa stretol s Croftovým. Áno, to je určite Gladstone. Mercy si v tej chvíli uvedomila, že v skutoč​nosti nečakala, že sa Gladstone ozve. „To je on, Dorrie. Čo hovoril?"

Croft stál nad telefónom, akoby jej chcel vytrhnúť slú​chadlo z ruky. Podal Mercy pero a motelový papier. „Všetko si zapíš."

Mercy prikývla, napäto počúvajúc.

„Je to krátke," švitorila Dorrie. „Máš mu zavolať na jeho číslo." Odrapotala ho. „Máš to?" „Mám. Vďaka, Dorrie." „Počuj, čo sa robí? Myslela som, že ten obchod bol uzavretý."

„Ja tiež," vzdychla Mercy.

„Tak to asi chodí vo veľkom svete vzácnych kníh, čo? Po​nuka, protiponuka a všelijaké manévrovanie. Vzrušujúce, čo povieš?"

„Áno," prisvedčila Mercy. „Vzrušujúce." Položila slúchadlo a zadívala sa na Crofta, zvierajúc v ruke papier s odkazom. „Chce, aby sme mu zavolali."

Croft jej vytrhol papierik z ruky. „Ešte stále je vo svojom sídle."

„Ako vieš?"

„Pozrel som si číslo na telefónoch, keď sme boli uňho. To​to číslo sa s ním zhoduje. Nie je, prirodzene, v zozname, ale aj ľudia, ktorí svoje číslo utajujú, sa dopúšťajú chyby, že si ho napíšu na telefón, kde ho môže vidieť každý, kto k nim príde."

„Možno sa Gladstone až tak veľmi neobával, že sa jeho čís​lo dostane do nepovolaných rúk," povedala Mercy.

Croft rázne prikývol. „Vo svojej horskej pevnosti sa cíti cel​kom bezpečne. Okolo seba má iba niekoľko vybraných ľudí. Asi sa poučil, aké je riziko dôverovať početným, a nie vždy celkom oddaným stúpencom. Rád by som vedel, akú hru te​raz hrá s tou kolóniou umelcov."

„Myslíš, že je to fasáda niečoho nezákonného?"

„Myslím, že je to fasáda niečoho veľmi výnosného, veľmi protizákonného a veľmi špinavého. Gladstone ostáva vo vnút​ri Gravesom. Potrebuje moc a peniaze. Veľa moci a veľa pe​ňazí. A vie, ako sa k tomu dostať. Tých umelcov na niečo využíva. Celý aranžmán je priveľmi podobný tomu, čo sa odohrávalo v Karibiku. Peniaze podľa všetkého získava znova z drog ako naposledy. V tej oblasti sa vyzná najlepšie. Ale aspoň naisto vieme, kde momentálne je. A prinútili sme ho urobiť prvý krok. Tým je zraniteľnejší." Croft sa zadíval na číslo na papieriku. „Teda chce, aby sme ho zavolali?"

„Presne tak."

„Dobre." Croft vzal slúchadlo. „Nenechajme ho čakať."

Croft si všimol, ako sa Mercy napäto tvári, keď vyťukával číslo podľa papierika. Bojí sa. Nie jeho, ale toho, čo sa stane.

Asi správne tuší, aký bude nasledujúci logický krok v tejto smrtiacej hre. Škoda, že nemôže rozptýliť jej obavy, ale teraz sa to nedá. Veci už zašli priďaleko, aby mohli cúvnuť. On ne​mohol cúvnuť od chvíle, keď viďel inzerát na Burleighovo Údolie tajných klenotov. Mercy to zrejme chápe, ale jej strach, ako sa to všetko skončí, nie je preto menší.

Telefón zazvonil raz. Ozvala sa Isobel svojím hlbokým, kul​tivovaným hlasom. „Prosím?"

Vedela, kto volá, pomyslel si Croft. „Dajte mi pána Glad-stona." Nemalo význam, aby prezradil, že vie, že Gladstone je Egan Graves. Teraz je najdôležitejšie, aby ho presvedčil, že je obyčajný poďnikavec, ktorý chce využiť najväčšiu príležitosť svojho života.

„Čakáme váš telefonát, pán Falconer. Okamih, prosím."

Teďa pán Falconer, už nie to zvoďné Croft. Po chvíli sa ozval Gladstonov príjemný, očarujúci hlas.

„Á, pán Falconer. Prečo mi robíte také nepríjemnosti?"

„Nenarodili sme sa všetci bohatí, pán Glaďstone. Nie​ktorí využívajú príležitosti, ktoré sa im počas vzostupu po​núkajú. Predpokladám, že máte záujem dostať tú knihu späť?"

„Predpoklaďáte správne. Som rozumný človek. Máte pred​stavu o konkrétnej sume?"

„Dokonca o veľmi veľkej."

„To som si myslel. Ako ste sa zaiste dovtípili, tá kniha je pre mňa veľmi dôležitá, pán Falconer. Mám k nej sentimentálny vzťah."

„Prvý raz v živote počujem, že niekto má k pornografii sen​timentálny vzťah, ale každému, čo jeho je."

„Akú veľkú cenu má pre vás moja kniha?"

„Päťdesiattisíc."

Na druhej strane linky nastalo krátke ticho. „Vy nemáte ni​jaké zábrany, pán Falconer, však?"

„Od Mercy viem, že neexistuje veľa exemplárov tejto kni​hy. Podľa mňa ste ju využili pri prvom vyjednávaní."

„A teraz splnomocnila na vyjednávanie vás?" spýtal sa Gladstone.

Croft pozrel na Mercy. „Formulujme to tak, že zverila túto vec do mojich rúk."

„Isobel mala pravdu. Vy a slečna Penningtonová ste naozaj posadnutí jeden druhým. Zvláštne. Nuž čo, musíme sa teda dohodnúť my dvaja. Súhlasím s vašou sumou, pán Falconer. V hotovosti. Ako rýchlo tu môžete byť s knihou?"

„Vy chcete, aby som znova prišiel do vášho sídla?"

„Isobel pre vás môže priletieť, kdekoľvek si poviete."

„Nie, ďakujem. Radšej prídem sám. Nerád by som závisel od Isobel pri návrate z hôr, keď uskutočníme náš obchod. Bu​dem tam na svitaní."

Opäť nastalo ticho a Gladstone sa potom spýtal: „Ako ste ďaleko?"

„Dosť."

„Nemôžete tu byť skôr?"

„Nie. Bude to dlhá jazda autom. Skôr ako do svitania to nestihnem. Nech Isobel prinesie pri východe slnka peniaze k prvej bráne. Tam ju budem čakať."

„Predpokladám, že s knihou."

„Ja chcem peniaze, Gladstone. Vy si poslúžte knihou. To nie je moja parketa."

„Zaiste. Vy máte v tomto smere nepochybne radšej niečo modernejšie."

Croft postrehol v jeho hlase povýšenecké znechutenie. Uvedomil si, že Gladstone mu chce dať najavo svoju snobskú prevahu, ale zároveň si položil otázku, ako sa môže niekto cítiť snobom, keď mu ide o erotiku.

„Okrem Isobel nech nie je pri bráne nikto, Gladstone."

„Okrem Isobel a mňa sa s vami nemá kto stretnúť. Lance a Dallas sú v rukách zákona, ako určite viete."

„A vy za nich nemienite zložiť kauciu, však?"

„Za dvoch zlodejov, ktorí zneužili moju štedrosť?" Glad-stonov hlas zaznel priam zdesene. „Keď som ich najímal, ne​vedel som, že majú popísaný trestný register. Šokovalo ma, keď mi o tom šerif povedal."

„Viem si predstaviť. Všetci vás ľutujú. Polícia vás teda s ni​mi nijako nespája?"

„Polícia dobre vie, že som iba nevinný, ľahkoverný zamest​návateľ. Dallas a Lance podľa všetkého nedávno v noci vylú​pili motel. Šerifovi tárali čosi o tom, že som ich tam poslal ja, ale ten im na takú báchorku neskočil. Svedčí proti nim mi​nulosť."

,Akosi ma to neprekvapuje."

„Oveľa zaujímavejšie však vysvetlili šerifovi, ako sa ocitli poviazaní v mŕtvom meste," pokračoval Gladstone zamysle​ne. „Tvrdili, že prenasledovali v horách lupiča a že zmizol v Drifter s Creeku. Keď ho tam hľadali, našli iba duchov. Na celý incident sa veľmi nepamätajú. Ja som, samozrejme, in​formoval šerifa, že z môjho domu nič nechýba a že podľa môj​ho názoru to bola znova Dallasova a Lanceova súkromná akcia. Naznačil som však, že do celej veci je možno zaintere​sovaná tretia osoba a že medzi zlodejmi zrejme došlo k roz​tržke. To by vysvetľovalo, prečo mojich dvoch zamestnancov našli s takými usvedčujúcimi dôkazmi."

„Takže šerif teraz hľadá tretieho zlodeja?"

„Len pokoj, Falconer. Nemyslím, že ho bude hľadať veľmi usilovne. Predpokladá, že z týchto končín zmizol, keď tu ne​chal svojich dvoch druhov. Celkom sa teší, že tieto nepríjem​nosti bude mať na krku niektorý jeho kolega."

„Takže všetko je pekne, čisto vybavené."

„Mňa vždy teší, keď sú veci pekne, čisto vybavené, pán Falconer.

„Mňa tiež," povedal Croft. „Nech je teda Isobel na svitaní pri bráne." Zložil slúchadlo, kým Gladstone stihol odpove​dať.

Mercy sedela na posteli a čakala na podrobnosti z rozhovo​ru. Pevne si stískala ruky v lone a oči mala rozšírené. „No?"

„Pokiaľ ide o Gladstona, všetko je vybavené. Nazdáva sa, že som drobný zlodej, ktorý mu chce vrátiť Údolie za päťdesiat​tisíc."

„To nie je malá suma."

Croft mykol plecom. „Musel som stanoviť cenu dosť vy​soko, aby som ho presvedčil, že to myslím vážne, ale nie až tak vysoko, aby vytušil, že viem, aké je preňho Údolie cenné. Päťdesiattisíc nie je pre človeka ako Gladstone až taká veľká suma."

„Všetko je relatívne," prisvedčila Mercy a vzdychla. „Za tie peniaze by som si mohla otvoriť niekoľko obchodov."

„Všetko nie je relatívne. Niektoré veci sú absolútne."

„Viem. Správne pripravený čaj, česť a pomsta."

„A láska."

Na to nereagovala. Nespúšťala z neho pohľad. „A teraz čo? Počula som, že na svitaní sa ideš stretnúť s tou la bella Isabella. Návrat do hôr ti nepotrvá celú noc. Sú to nanajvýš štyri hodiny. Veľmi dobre som sa v noci dívala na hodin​ky, aby si vedel. Keby si odišiel hneď teraz, môžeš tam byť o ôsmej."

„Mám v úmysle doraziť ta o deviatej. Najradšej pracujem za tmy."

Mercy sa zhlboka nadýchla. „Ty sa teda nechceš stretnúť s Isobel na svitaní, je tak? Chceš sa dostať do Gladstonovho komplexu ešte v noci."

„Chcem, aby do rána bolo po všetkom," odvetil Croft. Ča​kal, kým sa to Mercy rozleží v hlave.

„A Isobel?"

„Tá mi môže byť ukradnutá. Ide mi o Gladstona."

„Si presvedčený, že je to Graves?" nástojila Mercy.

„Áno. Ale aj keby nebol, teraz by som s ním už niečo mu​sel urobiť."

„Lebo poslal Dallasa a Lancea, aby nás zabili?" „Lebo chcel zabiť teba po tom, čo som sa mal náhodou utopiť, ale aj preto, že poslal Dallasa a Lancea, aby ťa zabili, keď sme ušli." Croft vstal. Mercy možno nechápe, že Glad​stone si podpísal rozsudok smrti vo chvíli, keď rozkázal Dallasovi a Lanceovi, aby sa zbavili Mercy. Musel by konať, aj ke​by nebol presvedčený, že Gladstone je Graves. Dobre vedel, že po Gladstonovi už nejde len pre tú nedokončenú záležitosť spred troch rokov. Má oveľa naliehavejší dôvod, aby ho do​stal. Je ním Mercy Penningtonová, ktorá dva razy povedala, že ho miluje.

„Croft?" Mercy ho úzkostlivo pozorovala.

„Do odchodu mám ešte hodinku, Mercy. Chcem medito​vať. Potrebujem si prečistiť hlavu."

„Áno, ale čo ja?"

„Tu ti nič nehrozí. Nikto nevie, kde si."

Vyskočila a namiesto úzkostlivého výrazu jej vbehol do tváre hnev. „Nehovorím o tom, či mi niečo hrozí. Chcem ísť s tebou."

Šokovalo ho to. „Vylúčené. Už si kvôli mne zažila dosť ne​bezpečenstva. Nevezmem ťa."

„Croft, idem v tom od začiatku. Chcem prejsť aj zvyšok cesty."

Uvedomil si, že to myslí vážne, a prekvapilo ho, že sa vôbec zaoberá takou myšlienkou. „Nechaj to tak, Mercy. V tomto sa vyznám. Vždy robím všetko sám."

„Môžeš potrebovať pomoc."

„Nie."   
„Do pekla s tebou, stále si si taký istý sám sebou, až je to na porazenie. Taký sebestačný. Myslíš si, že všetko zvládneš sám, čo? Že nikoho nepotrebuješ — alebo si to aspoň nechceš pri​znať. Ale to sa zmení, Croft, a už onedlho!"

Už sa to mení, pomyslel si Croft, ale ešte nevedel, ako to povedať.

Neskôr, sľúbil si. Neskôr jej povie, že preskupuje celý svoj svet okolo inej osi, že vytvára spojivo medzi svetom, v ktorom existuje on, a svetom, v ktorom žije ona. Ale teraz niet času na vysvetľovanie a navyše, ešte si to sám nevedel celkom vy​svetliť.

„Pozhovárame sa, keď sa vrátim, Mercy."

„Chcem ísť s tebou," zopakovala Mercy.

Pokrútil hlavou. „Nie." Z jej bezmocného pohľadu vyčítal, že sa podvoľuje nevyhnutnému.

„Si taký zanovitý. Taký namyslený," šepla.

„Tak to musí byť, Mercy."

„Buď už ticho a choď meditovať. Ja idem na kávu."

Zvrtla, sa, vybehla von a tresla za sebou dverami, kým sti​hol niečo povedať.

Croft sa za ňou dlho díval a potom otvoril okno. Klesol na koberec a vystavil sa hrejivému slnku. Zalietal k nemu hluk vzdialenej premávky a občas hlasy, ale Croft to prestal vnímať. Keď meditoval, prestal vnímať takmer všetko.

Toho popoludnia mu však padlo zaťažko vyhodiť si z hlavy spomienku na zelené oči, v ktorých sa odrážali city tak zreteľ​ne ako akvarel odráža svetlo. Úžasné, priezračné oči, v kto​rých muž číta ako v knihe.

Mercy povedala, že ho miluje a on sa jej pri tom díval do očí. Potom sa presviedčal, že na ňu priveľmi doliehal stres, aby vedela, čo hovorí, ale sám seba klamal. Neomylne dospel k to​muto záveru, keď sedel v meditačnej pozícii a odháňal všetky vedľajšie myšlienky. Pomaly sa sústredil na svetelný bod vo svojom vnútri a myseľ sa mu prečistila.

Už nemôže o Mercy pochybovať. Vedela, čo hovorí. Videl jej to v očiach.

Miluje ho.

Croft do seba toto poznanie vstrebal, obsiahol ho vedo​mím, zo všetkých strán si ho obracal v mysli, ako keby skú​mal kvet alebo západ či východ slnka na mori. Chcel vedieť, čo znamená byť milovaný Mercy. Chcel to vedieť každým vláknom svojej bytosti.

Vedomie, že Mercy ho miluje, nechal prúdiť svojím vnú​trom, až ho napokon celého naplnilo, uspokojilo a dodalo mu mier duše.

Bol to iný mier, než načerpával z meditácie alebo z posil​ňujúcich telesných cvičení, ale s takto nadobudnutým hl​bokým pokojom mal niečo spoločné. Emocionálne ho us​pokojoval ešte hlbšie, ešte plnšie. V istom zmysle to bol dokonalejší mier duše. Obsahoval v sebe ten prvý a prekoná​val ho.

Croft si uvedomil, že v živote nepoznal dokonalú lásku. Možno preto ju nepoznal, keď prišla alebo pred ňou zatváral oči, keď rástla medzi ním a Mercy. Nazdával sa, že chápe lás​ku na intelektuálnej úrovni, nazdával sa, že vie, čo si vyžadu​je a čo potrebuje, ale celkom nechápal jej moc.

Teraz však pravdu prijal. Nemal na výber.

Miluje Mercy. Tak veľmi ako ona jeho. Je v tom vášeň, priateľstvo, úcta, povzbudivý účinok vzájomných nezhôd a trenie i rozdielne názory na dôležité veci.

Uzavretý kruh.

Croft študoval tento nový kruh vo svojej mysli, díval sa, ako sa spája okolo svetelného bodu, ktorý bol jeho stredom. Bolo to dokonalé. K tej dokonalosti patrili aj časti, ktorým dobre nerozumel. Neexistuje nič také ako absolútne pozna​nie. Niektoré záhady vždy pretrvávajú a on vycítil, že medzi mužom a ženou sú tieto neznáme končiny rovnako dôležité ako súčasti, ktoré možno pochopiť. Prijal ich. Prijal celok. Mercy patrí k nemu a on patrí k nej.

Keď sa konečne uspokojil, prešiel k ďalšej stránke svojej meditácie. Bol najvyšší čas načerpať jasnú logiku a vitalitu, ktoré bude potrebovať v nasledujúcich hodinách.

Čas plynul. Keď však Mercy o pol hodiny obozretne otvo​rila dvere, Croft bol pripravený. Obzrel sa a zbadal ju, ako váhavo stojí vo dverách s bielym papierovým vreckom v ruke.

„Priniesla som ti niečo na jedenie. A čaj. Pripravili ho z vre​cúška, ale prinútila som ich, aby najprv nechali zovrieť vodu. Už si skončil s meditáciou?" Vybrala z vrecka dva poháriky s vekom a jeden mu podala.

„Skončil som." Vstal a cítil sa vážne, ale zároveň mal všet​ky zmysly zbystrené. Všetky boli čulé, pri plnom vedomí, ale plne pod kontrolou. Takto sa cítil vždy, keď sa chystal skúmať hranice násilia a nanovo prežíval vzrušenie z vlastnej existencie.

Tak sa cítil vždy, keď sa miloval s Mercy, ale boli pritom chvíle, keď ho viedla ešte ďalej. Pri nej vedel stratiť sebaovlá​danie, ale navzdory tomu vedel, že mu nič nehrozí.

Croft sňal viečko z čaju a napil sa. „Milujem ťa, Mercy," povedal pokojne.

Mercy zabehol čaj. „Čo?" vyjachtala, lapajúc dych. Do očí jej od námahy vbehli slzy.

Croft ju zľahka pobúchal medzi lopatkami, nevšímajúc si jej poplašenú otázku. „Budem musieť ísť. Sendvič zjem ces​tou. Vrátim sa zajtra okolo svitania. Maj sa pekne, Mercy."

Zľahka ju pobozkal a vyšiel von, ani raz sa neobzrúc.

Kapitola 18
Miluje ju!

V Mercy bojovali ako zvyčajne dva protichodné pocity — nutkanie zatriasť ním a túžba vášnivo ho objať. Jedno i druhé jej znemožnil, keď po tých úžasných slovách hneď odišiel.

Chodila hore-dolu po malej motelovej izbe a v duchu zúri​la. To je celý Croft. Nijaké vášnivé vyznanie nehynúcej lásky pri večeri so sviečkami, nijaké prekvapenie so zásnubnými prsteňmi, nijaký zápalistý rozhovor o jeho citoch a pocitoch. Len vecné vyhlásenie a odišiel riskovať krk.

Muselo sa to stať pri meditácii, usúdila Mercy.

V tom svojom zložitom mozgu si očividne niečo pospletal, mocnejúce puto, ktoré ho k nej priťahuje, si preniesol do svojho osobného sveta a uzavrel jeden z tých svojich preklia​tych kruhov. Keď bolo všetko na svojom mieste, keď to po​chopil a prijal v labyrinte svojho mužský podmieneného moz​gu, konečný produkt predložil pokojne, akoby to bol všedný fakt.

A odišiel, neumožniac Mercy nijaké rozcítené lúčenie a ne​konečné zaprisahania, aby bol opatrný. Teraz tu trčí a muž, ktorého miluje a ktorý tvrdí, že miluje ju, sa vybral na osa​melú križiacku výpravu za pravdou, spravodlivosťou a uzavre​tím svojho kruhu.

Asi jej preskakuje, keď ho ľúbi. Veď ho sotva pozná.

A predsa ho pozná. To je na tom najzamotanejšie. Za tých niekoľko dní známosti ho akosi spoznala lepšie než hocikoho iného v živote. Paradoxné je na tom, že o ňom vie tak málo konkrétneho. Ten krátky smutný príbeh, s ktorým sa jej zdô​veril popoludní v zriedkavej chvíľke otvorenosti, to je jediné, čo vie o jeho živote, ale nezobralo to nijakú úlohu v jej citoch voči nemu. Milovala by ho, aj keby jej nebol povedal nič.

Pochopila a prijala ho na celkom inej úrovni, ktorá nemá nič spoločné s faktami alebo s logikou. Od prvej chvíle si pri ňom inak uvedomovala svoje ja. Akoby mal moc oživiť v nej čosi, čo v nej po všetky tie roky nepoznané spalo, šiesty zmy​sel, ktorý nemal veľa spoločného s konkrétnou skutočnosťou. Tento nadprirodzený pocit má svoje cesty, ako obchádzať fak​ty a logiku. Načo sú napokon dobré fakty a logika v situácii, ako je táto? O svojom bývalom snúbencovi mala dosť faktov, pomyslela si Mercy ironicky. Vedela o ňom všetko — od škôl, do ktorých chodil, po obchody, v ktorých si najradšej naku​poval značkové tenisky. Diskutovala s ním o svojich životných cieľoch a jeho tenisových výsledkoch. Vedela, aké sa mu páčia filmy a autá. O Aaronovi Sandersovi vedela všetko dôležité, okrem toho najdôležitejšieho - že mu žena nemôže zveriť svo​ju lásku ani cennosti.

Mercy by bola stavila celý svoj obchod na to, že Aaron Sanders sa za celý život ani na dve sekundy nezamyslel nad svo​jím zmyslom pre česť a spravodlivosť, nehovoriac o vytvorení filozofickej základne, na ktorej by sa ukotvil.

Ale to nebola celkom Aaronova chyba, pomyslela si Mercy. Človek predsa nemôže dlho rozmýšľať nad niečím, čo neexis​tuje.

Nepokojne chodila po izbe. Napokon otvorila kufor a vy​brala z neho Údolie. Je na porazenie, že Croft ide riskovať ži​vot kvôli tejto hlúpej knihe. Kvôli nej ho v noci takmer zabi​li. Oboch takmer zabili.

Čo je na tej knihe také zvláštne, že ju Erasmus Gladstone tak veľmi chce?

Mercy si ju preniesla k malému stolíku pri obloku a sadla si k nej. Už z nej dosť prečítala, a hoci to bolo zaujímavé čítanie, tušila, že to nie je Gladstonov typ erotiky. Už si bola celkom is​tá, že nebola napísaná pre mužov. Bolo v nej priveľa romanti​ky, priveľa skutočnej vášne, priveľa citu, aby to bol mužský typ erotiky. Obsah bol skôr zmyslový než zmyselný. Celkove sa Burleighovo Údolie tajných klenotov dalo charakterizovať ako ľúbostný príbeh, a nie ako bezduchá rozprava o sexe a erotike. Kniha bola sama osebe cenná, ale nie až taká vzácna či nezvy​čajná, aby vyvolávala nadmerný Gladstonov záujem.

Údolie samo osebe nie je hodné pokusu o vraždu.

To je jasné. Musí tu byť ešte čosi, prečo je tá kniha pre Gladstona taká cenná.

Mercy ju prevracala v rukách, prezerajúc si ošúchanú kože​nú väzbu. Ak je dajaký tajný kód v texte, zbytočne by ho hľa​dala. Mala problémy aj s obyčajnými krížovkami v novinách.

Zato však o starých knihách čo-to vedela.

Pomaly listovala hrubými stránkami a v mysli si preberala možnosti. Prekrásny, vysoko kvalitný papier z osemnásteho storočia bol dosiaľ príjemný na dotyk a dosiaľ bol vo výbor​nom stave. Rukou napísané poznámky kde-tu na okrajoch boli očividne veľmi staré. Atrament bol vyblednutý a rukopis spred dvesto rokov veľmi ťažko čitateľný. Nijaké nové po​známky nevidela. Tie by hodnotu knihy znížili, ale poznám​ky z obdobia, keď vyšla, to je niečo iné. Pre mnohých zbera​teľov dodávajú knihe na zaujímavosti, najmä ak sú napísané rukou významnej historickej osobnosti.

Vonku sa podvečer prechyľoval do večera. Mercy rozmýšľa​la, kde môže byť Croft. Pravdepodobne ide rýchlo. Je sám a zrejme uháňa po horskej ceste oveľa rýchlejšie, ako keď pri ňom sedela ona. Skvelé reflexy a výborný zrak mu umožňujú viac riskovať v serpentínach, v ktorých Mercy prebiehali po chrbte zimomriavky. Brzdí ho iba auto. Určite berie do úva​hy jeho technické možnosti, ale vyžmýka z neho, čo sa dá.

Mercy chvíľu zadumane hľadela von oblokom. Robila si starosti o Crofta a bojovala s vlastnou bezmocnosťou. Znova jej padol zrak na Údolie. V šikmých lúčoch podvečerného sln​ka vyzerala väzba zrazu inak, na koži bolo vidieť každú vrás​ku, každý detail viazačovej práce. Ten, kto Údolie kúpil, za​platil veľké peniaze, aby ho viazal naslovovzatý odborník.

Väčšinu kníh z obdobia Údolia vydávali nakladatelia v pa​pierových kartónoch. Kupujúci ich potom dal zručnému re​meselníkovi zviazať do kože. Pre zberateľov boli z toho obdo​bia najcennejšie knihy ešte v pôvodných kartónoch a hneď za tým nasledovala kniha viazaná v čase, keď vyšla. Také bolo aj Údolie. Keďže ho vytlačili vo veľmi malom náklade, tlačiar podľa všetkého zabezpečil aj väzbu, kým ho predal.

Mercy prešla prstami po chrbte knihy a zadívala sa naň v žiare zapadajúceho slnka. Bol trocha voľný. Kniha mala za​iste rušnú minulosť a možno spadla. Chrbát bol aj trocha hr​boľatý, akoby došlo k odtrhnutiu alebo natrhnutiu kože, kto​rú potom starostlivo scelili. Zostala po tom tenučká ryha, viditeľná iba v ostrom svetle. Tak či onak, bola tam. Šiesty zmysel, ktorý v sebe Mercy nedávno objavila, jej napovedal, že to nie je obyčajný škrabanec.

Dlho nehybne sedela a zvažovala, čo ďalej. Môže naďalej fantazírovať, čo všetko sa s knihou dialo. Alebo môže kožu opatrne rozrezať v mieste, kde ju už očividne ktosi rozrezal a riskovať, že zníži jej hodnotu poškodením väzby.

Myslela na Crofta, ako sa ženie ku Gladstonovi, myslela na jeho presvedčenie, že Údolie je životne dôležité pre jeho ko​risť. Áno, niečo na tej knihe bude, niečo, za čo sa vyplatí spáchať jednu či dve vraždy.

Mercy už neváhala. Z kufra vylovila vrecko s kozmetický​mi potrebami. Nebolo v ňom veľa - iba zubná pasta a zubná kefka, hrebeň, kefa a čo-to kozmetiky, ktorú zvyčajne zabud​la používať, a malá súprava na šitie. Vzala z nej nožničky.

Vyžadovalo si odvahu pritisnúť nožničky do takmer nevi​diteľnej ryhy v koži. Kniha je dvesto rokov stará a stojí veľké peniaze. Človek sa nepúšťa do takej veci s ľahkým srdcom — trasú sa mu pri tom prsty a zmieta ním neistota. Ryha v koži nemusí byť rezom. Možno je to naozaj obyčajná ryha alebo chyba kníhviazača.

A potom prišiel šok. Keď začala koža pod nožničkami po​voľovať, ukázalo sa, že ju zlepili moderným glejom. Ten, kto ju sceľoval, si počínal šikovne, ale nie tak, aby oprava bola de​finitívna.

Alebo chcel, aby sa ryha dala hocikedy ľahko otvoriť, po​myslela si Mercy.

Trvalo to dlho a vyžiadalo si to veľa opatrnej práce, ale na​koniec bola ryha otvorená a Mercy sa dívala do uzučkého otvoru medzi chrbtom knihy a väzbou. Odložila nožničky a naklonila chrbát knihy tak, aby doň vniklo zapadajúce slnko.

Dnu trčal kúsok papiera.

Keď zaryla nožničky do cennej kože, od vzrušenia ledva dý​chala a teraz prestala celkom dýchať. Vytiahla papierik.

Bol to obyčajný papier, vytrhnutý z poznámkového bloku. Bol zložený do akejsi obáločky a mal obstrihnuté okraje.

Mercy ju vzala do prstov, a keď ňou zatriasla, na stôl vypa​dol pásik mikrofilmu. Dlho naň nehybne hľadela. Nebolo treba veľa fantázie, aby pochopila, že práve preň je Údolie taj​ných klenotov také cenné pre Erasmusa Gladstona. To, čo je na mikrofilme, pochádza podľa všetkého z obdobia, keď bol Gladstone známy ako Egan Graves. A je to pre Gladstona nepochybne dostatočne dôležité, keď riskuje novú totožnosť, aby sa mikrofilmu zmocnil.

Mercy vzala mikrofilm medzi končeky prstov, zdvihla ho proti svetlu a vtom zadrnčal telefón. Od laku ju podhodilo a pustila mikrofilm na stôl. Vyskočila a takmer sa potkla o no​hu stoličky, keď bežala k telefónu.

„Prosím?"

„Mercy? Tu je Dorrie. Všetko v poriadku? Máš akýsi čudný hlas."

„To nič." Mercy sa nadýchla. Celý ten zmätok sa akosi zlo​vestne vymkýna z rúk. Croft by zúril, keby zavolala na polí​ciu, ale sú chvíle, keď aj on potrebuje pomoc. Čosi jej hovo​rilo, že taká chvíľa nastala. Nezaškodí pozhovárať sa s niekým normálnym ako Dorrie. „Dorrie? Som rada, že voláš. Chcem sa s tebou o niečom pozhovárať. Potrebujem pomoc."

„Fajn, ale najprv tu mám pre teba odkaz," povedala Dorrie. „Znova volal ten pán Glad."

Mercy pevne zovrela slúchadlo. „Kedy?"

„Pred niekoľkými minútami. Preto ti volám. Požiadal ma, aby som ti odovzdala ďalší odkaz."

„Dočerta!"

„Čo?" vyhŕkla Dorrie ustarostené.

„Na tom nezáleží. Sem s tým odkazom." Bude to niečo hrozné, o tom Mercy vôbec nepochybovala. Niečo sa stalo, niečo strašné. Cítila to pri žalúdku.

„Počkaj chvíľu, musím ten odkaz nájsť. Veľmi mu záležalo na tom, aby som ti to povedala presne. A ako inak s ním? V telefóne je veľmi príjemný. Veru by som si nebola pomys​lela, že budeš mať odvahu takto sa handrkovať so svojím pr​vým veľkým zákazníkom."

„Všeličo som sa za posledné dni naučila. Tak čo je to za odkaz, Dorrie?"

„Len sa upokoj, tu ho mám. Mám ti povedať, že došlo k malej zmene plánov. Pán Falconer prišiel zavčasu a obaja sa dohodli na podmienkach. Máš mu čo najskôr zatelefonovať domov."

Mercy stuhla v žilách krv. Po chrbte jej prebehli zimo​mriavky veľmi podobné tým, ktoré ju drvili v noci v Drifter’s Creeku. Sedela a neprítomné hľadela do zapadajúceho slnka. O chvíľu bude tma. „Mám mu zatelefonovať domov," zopakovala mechanicky.

„Správne. Potrebuješ číslo?"

„Nie. Mám ho. Vďaka, Dorrie."

„Mercy, naozaj sa nič nedeje?"

Deje sa, a čosi zlé. „Nie, nič. Ešte raz vďaka, Dorrie. Onedlho sa ti ozvem."

„Dúfam, že to uzavriete rýchlo. Keď to pôjde týmto tem​pom, z dovolenky nebudeš mať nič. Celý výlet premrháš prácou."

„Už to tak vyzerá. Tak ahoj, Dorrie."

„Dávaj si pozor a maj sa." Dorrie zložila slúchadlo.

Zložila aj Mercy a na slúchadlo hľadela, akoby to bol had. Potom pozrela na mikrofilm.

Pán Falconer prišiel a s pánom Gladom sa dohodli na podmienkach.

Vylúčené.

Ak, pravda, nepoužili helikoptéru.

Potom nie je celkom vylúčené, že Gladstone a Isobel za​chytili Crofta niekde na horskej ceste vedúcej k sídlu. S ma​lou helikoptérou sa dobre manévruje. Obratný pilot s ňou bez problémov zosadne na horskej ceste.

Isobel je obratná pilotka. Povedal to sám Croft a ten niko​ho len tak nepochváli.

Prekvapujúce pristátie, posilnené Gladstonom a zbraňou, mohlo rozmetať Croftov starostlivo premyslený plán. Možno ho dokonca držia pod zámkou ako rukojemníka za mikrofilm.

Všetko do seba zlovestne zapadá.

Nemalo význam odkladať nevyhnutné. Mercy znova zdvih​la slúchadlo a vyťukala Gladstonovo číslo. Po prvom zazvonení zdvihla Isobel. Z jej hlbokého hrdelného hlasu zaznievala spokojnosť, ale aj určité napätie.

„Á, slečna Penningtonová. Čakali sme váš telefonát."

„Dajte mi Gladstona."

„Budete sa zhovárať so mnou. Erasmus ma splnomocnil, aby som hovorila v jeho mene. Predpokladám, že ste dostali náš odkaz od svojej priateľky Dorrie?"

„Dostala."

„Výborne. Potom viete, že pán Falconer je znova naším hosťom."

Mercy sa zhrbila nad telefónom. „Dajte mi ho k telefónu."

„Žiaľ, teraz to nebude možné."

„Neurobím nič, kým ho nebudem počuť."

„Máte moje slovo, že váš milenec je živý a zdravý, ak aj nie ktovieako šťastný."

„Vaše slovo veľa neznamená."

„Ľutujem, že takto zmýšľate," odvetila Isobel. „Ale nič iné ako moje slovo momentálne nemáte."

„Čo odo mňa chcete?" spýtala sa Mercy obozretne, hľadiac na mikrofilm pred sebou.

„Aby ste k nám prišli. Naša zábava sa dosť nečakane skon​čila a Erasmus si vyčíta, že ste si s pánom Falconerom odnies​li dojem, že ste boli nevítaní. Chceli by sme vám to vyna​hradiť."

„Vy chcete, aby som sa vrátila do vášho sídla?"

„Predpokladala som, že za daných okolností si to budete želať. Ste si s pánom Falconerom takí blízki."

Vyhrážajú sa, že Crofta zabijú, ak nepríde. „Bude mi to trvať niekoľko hodín."

„Nechcem od vás, aby ste to odšoférovali," ubezpečila ju Isobel. „Stretneme sa cestou. Povedzte, kde môžete byť o hodinu. Tak sa sem ešte za svetla vrátime. Vyberte si odľahlé miesto a nikoho so sebou nevoďte, je to jasné? Nepristanem, ak si bu​dem myslieť, že nie ste sama alebo že vás niekto sleduje."

Isobel jej teda príde oproti helikoptérou. Mercy sa pri tej predstave celá prikrčila. Zdráhavo sa načiahla za mapou. „Je tu rekreačná oblasť niekoľko kilometrov od motela, kde sme s Croftom prvú noc prespali."

„Poznám to tam. Trocha rušné. Ale päť kilometrov vý​chodne od motela je lúka. Buďte tam o hodinu."

„Potrvá mi to dlhšie. Asi hodinu a pol."

„Hýbte sa teda!"

„Nebude to také jednoduché. Nemám auto." Mercy sa pri​stihla, že v nej rastie hnev.

„Tak si ho požičajte. Nečakajte. Keď prídete na lúku, od​stavte auto z dohľadu. Za zákrutou je smrekový lesík. Tam by sa auto malo skryť."

„Predpokladám, že chcete, aby som priniesla aj tú knihu?"

Na druhom konci nastalo krátke ticho. „To sa rozumie," ozvala sa Isobel so stopou nástojčivosti v hlase. „Knihu musí​te priniesť. To je predsa cieľom tejto malej operácie, nie?" A zložila slúchadlo.

Mercy sa zamračila na slúchadlo, ktoré stále držala. Bola by prisahala, že v Isobelinom hlase zaznelo prekvapenie. Akoby nevedela, že Mercy má knihu. Ale ak majú Crofta, určite už vedia, že Údolie nepriniesol.

Mercy sa zamyslela, čo to môže znamenať, a pritom ju za​chvátil nový príval strachu. Ak došlo k boju, keď Gladstone a Isobel chceli Crofta zadržať, je možné, že Crofta zranili ale​bo nedajbože zabili. Alebo predpokladajú, že knihu niekde ukryl predtým, ako ho zadržali.

V tom prípade by nevedeli, čo sa s ňou stalo. To by vysvet​ľovalo Isobelino prekvapenie, keď Mercy povedala, že prinesie Údolie so sebou.

Mercy ho vzala do rúk a skusmo zatvorila. Jemný rez v chrbte sa v tejto polohe zatvoril a nebol vidieť. Isobel a Gladstone nebudú mať dôvoď, aby predpokladali, že ich ta​jomstvo objavila.

V tejto nebezpečnej hre ide len o mikrofilm.

Ak Croft žije - a Mercy tomu musela veriť, aby neprišla o rozum - potom potrebuje príležitosť. A tú mu musí pripra​viť ona, Mercy. Keby odovzdala mikrofilm Gladstonovi, neostalo by jej v rukách nič na vyjednávanie.

Akosi verila, že Croft je nažive. Vedela by, keby nežil. Mŕt​vy by bol aj ten nový zmysel, ktorý v nej prebudila jeho prí​tomnosť.

Keď sa rozhodla, položila knihu na stôl a vzala mikrofilm. Potrebuje preň bezpečnú skrýšu.

Začala uvažovať, kde by ho mohla v motelovej izbe skryť, ale všetky skrýše vzápätí zavrhla. Napokon vzala zo zásuvky v stole motelovú obálku a adresovala ju sama sebe do Ignatius Cove. Ak sa ta o niekoľko dní nevráti, Dorrie jej vy​zdvihne zo schránky poštu a obálku nájde. Ostávalo len dú​fať, že ju niekto otvorí, najlepšie človek, ktorý bude vedieť, čo si počať v takej nezvyčajnej situácii.

Chvíľu uvažovala a potom napísala, čo všetko vedela alebo tušila o Gladstonovi. Ak už robí chybu a púšťa sa do jamy levovej, tento list a film by mohli byť jednou z možností, ako Croft a ona prežijú.

Keď dopísala, zišla do recepcie, kúpila známku a hodila obálku do schránky, dúfajúc, že americká pošta je ešte vždy nedotknuteľná. Potom sa spýtala, kde je požičovňa áut.

Keď vyplnila formulár, odišla s autom do staromódneho obchodu s miešaným tovarom niekoľko ulíc od motela, kde si kúpila fľaštičku gleju. Niekoľko vzácnych minút zabila zalepovaním koženého chrbta Údolia. Keď bola hotová, kriticky si svoje dielo prezrela a usúdila, že si to nikto nevšimne, ak sa nebude dívať veľmi pozorne. Glej schol rýchlo.

Potom sadla do auta a vybrala sa na stretnutie s Isobel na odľahlej horskej lúke.

Škoda, že tak neznáša malé lietadlá. Ale pomaly sa učila, že jeden strach potláča druhý strach. Jej obavy, čo urobia s Croftom, zatisli do úzadia strach z letu v helikoptére.

Mercy začula vytrvalé klepotanie vrtule o niekoľko minút na​to, ako zaparkovala podľa Isobeliných inštrukcií auto medzi stromy. Pomaly vystúpila a dívala sa, ako Isobel sadá s heli​koptérou uprostred lúky, nedbajúc na horské kvietky.

To by sa Croftovi nepáčilo.

Mercy zamierila k helikoptére, zvierajúc Údolie. Vnútri se​dela Isobel, ktorá Mercy panovačne naznačila, aby sa po​náhľala. Dvere na strane cestujúceho boli otvorené. Rotujúca vrtuľa vytvárala divý vzdušný vír, ktorý strapatil Mercy vlasy. Inštinktívne sa zohla a nastúpila.

„Máte knihu?" spýtala sa Isobel hlasno a vrhla pohľad na balík v Mercinom náručí.

Mercy prikývla a zapla si bezpečnostný pás. Keď Isobel zdvihla helikoptéru, prudko jej zovrelo žalúdok. Lúka sa pod nimi rýchlo prepadala a pred zapadajúcim slnkom sa zjavili štíty ako zuby. Ako ľahko by vnikli do ich malého lietadla a bez problémov by ho strhli z neba.

Najlepšie bude na niečo sa sústrediť, pomyslela si Mercy. Začala sa rozpamätávať, čo povedal Croft o meditácii. Musíš si prečistiť myseľ, plne sa sústrediť na konkrétnu predstavu...

„Je Croft v poriadku?" spýtala sa Mercy, keď s námahou odtrhla myšlienky od predstavy roztrieskaného lietadla.

„Čoskoro uvidíte sama." Isobelin klasický profil ani naj​menej nerušili zrkadlové okuliare. Naopak, ešte prehlbovali jej exotickú tajomnosť. Vlasy mala vyčesané do uzla a kaki nohavicová uniforma na nej vyzerala ako výkrik poslednej módy.

„To vám nikdy neprejde, aby ste vedeli," prekričala Mercy hluk motora. „Možno to za daných okolností vyznieva banál​ne, ale je to pravda."

„Čo nám nemá prejsť? Kniha je naša. Iba sme si po ňu prišli.“
„Chceli ste nás zabiť!"

„Hlúposť. Obaja ste sa opili a o polnoci ste si vyrazili au​tom dolu horskou cestou. Máte šťastie, že ste to prežili."

„Povedzte mi niečo, Isobel. Páči sa vám takto si zarábať na živobytie?"

„Vy mi niečo povedzte, slečna Penningtonová. Boli ste na tom už niekedy tak zle, že ste sa museli predávať mužovi na jednu noc, aby ste mali čo jest?"

„Nie, a neverím, že vy ste boli na tom tak zle. Vždy existu​je alternatíva."

„Neviete, o čom hovoríte. Ste naivné stvorenie, ktoré má o seba postarané. Ale ja som bola naozaj taká chudobná a pev​ne som sa rozhodla, že sa to už nezopakuje. Pevne som sa roz​hodla, že ma už nikdy nijaký muž nevyužije. Využívať ich bu​dem ja. Jedného dňa budem ja ovládať ľudí, ako je Erasmus Gladstone a jemu podobní. V záujme toho urobím čokoľ​vek."

Keď Mercy počula, akým rozhodným hlasom to vravela, vedela, že nemá význam ďalej niečo hovoriť. Oprela sa na se​dadle a sústredila sa na to, aby si ovládla žalúdok. Nakoniec musela pred hlbokými priepasťami a ostrými štítmi zatvoriť oči. Opäť začala hľadať vo svojom vnútri ten pokojný kruh svetla.

Let nebol až taký zlý, ako očakávala, ale túto miernu úľavu vystriedal strach, čo ju čaká na konci cesty.

Keď o dvadsať minút otvorila oči, videla, že Isobel klesá do Gladstonovho komplexu. Slnko zapadlo a súmrak rýchlo pre​chádzal v tmu.

„Dnu," rozkázala jej Isobel, keď vypla motor. „Erasmus vás už čaká."

„Bože, keby som to bola vedela, bola by som sa veru po​náhľala." Mercy si pomaly rozopla bezpečnostný pás. Nazdá​vala sa, že Isobel jej vytrhne z rúk Údolie, ale to sa nestalo. Kráčala vedľa Mercy k vchodu do domu. V kotercoch sa rozštekali psy.

Dvere sa otvorili ešte prv, ako k nim prišli. Na prahu stál Gladstone. Vyzeral takmer rovnako ako v deň, keď vítal Mer​cy a Crofta vo svojej luxusnej horskej pevnosti. Rozdiel bol iba v tom, že v pravej ruke držal pištoľ.

„Len poďte ďalej, moja milá. Tak mi odľahlo, keď som vás zbadal. Narobili ste nám veľké nepríjemnosti."

Mercy pozrela na Isobel, ktorá pri nej mlčky kráčala k dverám. „Naozaj si necháte rozkazovať od takého typu? Vedeli by ste to lepšie. Nemyslím, že Gladstone je práve tým najspoľah​livejším zamestnávateľom na svete."

„Ak máte dosť rozumu, budete si dávať pozor na jazyk," povedala Isobel odmerane. „V celej veci ste obyčajná otravná mucha. Keď teraz máme knihu, muchu už netreba."

Mercy uvažovala, kedy spomenúť, že mikrofilm nie je v chrbte Údolia. Rozhodla sa, že počká do stretnutia s Croftom. On možno dostane nápad, ako čo najlepšie vyniesť ten​to tromf.

Gladstone zbadal, že Mercy drží Údolie a pochvalne kývol hlavou na Isobel. „Vidím, že si do značnej miery napravila, čo si v posledných dňoch pokazila, Isobel. Hlavne, že máme kni​hu. Celú vec teraz rýchlo skončíme. Tu máš," podal jej pištoľ. „Toto si vezmi na starosť. Vieš, ako neznášam zbrane. Dajte mi knihu."

Isobel poslušne sklonila hlavu a vzala mu z rúk pištoľ. Bo​lo vidieť, že jej ruke nie je také niečo cudzie. Pokynula Mer​cy, aby šla dnu.

Erasmus zbežne pozrel na Údolie a Mercy na chvíľu presta​la dýchať. Na knihe mu však nebolo nič nápadné. Zrejme ne​predpokladá, že by som bola až taká bystrá, aby som odhalila jeho tajomstvo, pomyslela si Mercy.

„Človeka ako vy je dobre mať v dome, Isobel," prehodila Mercy, keď vstúpila ďo haly.

Gladstone sa krátko zasmial. „Je naozaj veľmi užitočná, ale nesmie sa dopúšťať takých chýb ako včera v noci. Isobel je môj telesný strážca a osobný služobník, Mercy. Zodpovedá za moju bezpečnosť. A zároveň sa stará o to, aby som mal, čo po​trebujem. Vie, že ak v jednom či druhom neuspeje, stane sa pre mňa zbytočná. Včera veľmi znervóznela, moja milá, keď ste vytiahli svojho milenca z bazénu."

Mercy zastala a zadívala sa na Isobel. „A čo Dallas a Lance? Dvaja extra služobníci?"

„Dallas a Lance podliehajú mne," odvetila Isobel. „Urobila som opatrenia, aby nijako neuškodili Erasmusovi, keby sa do niečoho namočili a zbalila by ich polícia. Svedčí proti nim ich trestný register. A vieme o nich veci, ktoré síce nie sú v trest​nom registri, ale dostali by ich za mreže na doživotie."

„Takže ich držíte na uzde vydieraním?"

Gladstone sa usmial. „Okrem toho im veľmi dobre platím. Boli celkom spokojní. Pravda, donedávna."

„Poslali ste ich vtedy v noci do motela po Údolie, však?" spýtala sa Mercy.

„Dozvedeli sme sa, že ste si niekoho priviedli a Isobel to znepokojilo," vysvetlil Gladstone nenútene. „Falconerova prí​tomnosť vzbudzovala niekoľko nepríjemných otázok. Isobel sa chcela čo najviac dozvedieť o tom malom prekvapení, kto​ré ste nám prichystali, a preto poslala Dallasa a Lancea, aby prehľadali jeho izbu. A rozhodla sa, že najlepšie bude, keď si pri tej príležitosti vezmeme aj Údolie, aby sme prekazili prí​padné triky. Keby sa situácia vyvinula nečakaným smerom, mali by sme aspoň knihu."

„Ale nezmocnili ste sa jej."

„Nanešťastie sme sa museli vrátiť k pôvodnému plánu, to znamená, oboch vás sem pustiť," odvetil Gladstone. „Poveda​li sme si, že situácia sa dá zvládnuť a knihu sme chceli mať stoj čo stoj. Vy ste pre nás neboli, prirodzene, zaujímavá. Boli sme si viac-menej istí, že ste taká, aká sa na prvý pohľad javíte — nič netušiaca majiteľka bezvýznamného kníhkupectva, ktorá so šťastím natrafila na cennú knihu a nejde jej o nič iné, len uzavrieť legitímny obchod. Pozvali sme vás, aby ste nám do​ručili Údolie osobne, lebo sme chceli mať istotu, že neviete o skutočných tajomstvách tejto knihy. Nazdávali sme sa, že sa o tom presvedčíme, ak budete zopár dní pod našou strechou. Hlúposť a naivnosť sa dá diagnostikovať veľmi ľahko. Pán Falconer bol však čosi iné. Za ten krátky čas sme sa o ňom ne​mohli nič dozvedieť a to nám prichodilo nebezpečné."

Mercy preglgla. Nesmie prepadnúť panike. Musí ostať po​kojná, musí sa ovládať. „Ako ste sa dozvedeli, že som dala Údolie na noc do motelového sejfu?"

„Zmienil sa o tom recepčný, keď si s ním Dallas pohovoril a podstrčil mu malý úplatok. Vyšiel mu v ústrety natoľko, že mu povedal aj o tom, kde nájde kombináciu sejfu. Ten motel sme vybrali zámerne, lebo sme vedeli že recepčný si rád vy​pije a dá sa ním manipulovať." Isobel prevŕtavala Mercy po​hľadom. „Dallasovi a Lanceovi sme prikázali, aby lúpež narafičili ako prácu zlodeja, ktorý berie všetko, čo mu príde pod ruku, a preto navštívili nielen sejf, ale aj niekoľko izieb. Dal​las to chcel skúsiť aj vo vašej izbe, keď zistili, že sejf je prázd​ny. Zrejme ste sa prebudili v nevhodnej chvíli."

Gladstone sa očarujúco usmial. „Máte obaja smolu, vy aj pán Falconer. Keby boli Dallas s Lanceom priniesli Údolie, mohli sme odvolať pozvanie a poslať vás preč, keď ste prišli k prvej bráne. Ale takto..." Nechal vetu visieť vo vzduchu a ľú​tostivo pokrčil plecami.

Mercy z neho nespúšťala pohľad. „To vám neverím. Boli by ste chceli vedieť, kto je Croft a prečo je so mnou."

Isobel sa usmiala. „Nie je taká hlúpa a naivná ako sa zdá, Erasmus." Obrátila sa k Mercy. „Máte pravdu. Pán Falconer bol v celej rovnici veľkou neznámou a nemohli sme si dovo​liť, aby sme ho ignorovali. Asi by sme preňho museli skôr či neskôr zinscenovať nehodu, aby sme nič neponechali na náhodu. Vy ste mohli mať väčšie šťastie."

„Pochybujem," odvetila Mercy sucho. Isobel sa len usmia​la. „Zavediete ma ku Croftovi?" „Čoskoro s ním budete."

Mercy sa podvolila štuchnutiu, ktorým ju postrčili k schodišťu dolu do záhrady. „Kde je?"

„Pri troche šťastia to všetci čoskoro zistíme," povedal Gladstone, schádzajúc za Mercy a Isobel dolu.

Mercy pri sklených dverách zastala a prebodla Isobel zúri​vým pohľadom. „Nie je tu? Povedali ste, že ho máte!" „Budeme ho mať, Mercy. Vás použijeme ako návnadu." Mercy prišlo zle. Croft bude zúriť. Nevedno prečo, ale prá​ve toho sa teraz bála najväčšmi. Strach potlačila a podnikla posledný pokus. „Prečo ho chcete vlákať do pasce? Svoju vzác​nu knihu predsa máte."

Gladstone prikývol. „To je pravda, ale ja som opatrný člo​vek, Mercy. Nerád nechávam veci s otvoreným koncom. A obávam sa, že váš pán Falconer predstavuje nadmieru nebezpečný otvorený koniec. Všetko bude usporiadanejšie, keď sa ho zbavíme prv, než stihne napáchať ešte viac škody."

Mercy sa od zúrivosti zatmilo pred očami. Aká bola hlúpa! Vystavila nebezpečenstvu Crofta i seba. Prudko otvorila skle​né dvere, lebo chcela v Isobel vzbudiť dojem, že chce ujsť do záhrady a ukryť sa tam.

Isobel zareagovala inštinktívne - priskočila k Mercy, aby ju zdrapia. Tá sa však namiesto úteku do záhrady zvrtla a vrazila do nej.

„Baba odporná!" Isobel zdvihla ruku s pištoľou, aby odra​zila jej útok, ale Mercy ju predsa len zrazila na zem.

Na schodoch nastal krátky, úporný zápas. Mercy sa usilo​vala dostať k pištoli. Vyskúšala všetko, čo si pamätala z krát​keho kurzu sebaobrany, ale nič to nepomohlo.

Pristúpil k nim Erasmus Gladstone a Údolím ju tresol do spánku.

Neupadla do bezvedomia, ale chvíľu jej poskakovali pred očami hviezdičky.

Keď sa ako-tak spamätala, cítila, že ju strkajú do Gladstonovho sejfu so vzácnymi knihami.

Vzápätí za ňou tlmene buchli masívne dvere.

Rozhostilo sa hrozné ticho a ešte hroznejšia tma.

Kapitola 19
Croft stál pod osikami, aby ho nebolo vidieť, a díval sa, ako do Gladstonovho komplexu zosadá helikoptéra. Bola už takmer tma, ale v svetlách, ktoré boli na vysokých múroch, videl, čo sa robí. Keď zbadal, že z helikoptéry vystupuje Mercy a pomaly kráča k vchodu, zalomcoval ním po​chmúrny hnev.

Keď začul zlovestný hukot vracajúcej sa helikoptéry, hneď vedel, že sa stalo niečo zlé. A teraz vie, že veľmi zlé. Mercy padla do rúk Gladstonovi.

Z horského úbočia videl, ako sa vo dverách zjavil Gladsto​ne. O chvíľu Isobel, Mercy a Gladstone zmizli v dome.

„No spánombohom!" Croft hľadel na prázdny komplex.

Nebolo treba ktovieaký dôvtip, aby pochopil, že Gladstone chce Mercy využiť ako návnadu. Akiste jej navraveli, že majú aj jeho.

Bez váhania mu pribehla na pomoc, nedbajúc na strach z malých lietadiel a z Gladstonovej pištole. Croft pokrútil hla​vou, keď si uvedomil, ako veľmi ho Mercy ľúbi. Urobila by preňho všetko.

Iba jeho rozkazy neposlúcha! V tomto je nenapraviteľná. Keď bude po všetkom, pomiluje ju, až ju opustia všetky sily, a potom jej prečíta z vojenských predpisov ustanovenie o tom, že keď je vydaný rozkaz neopustiť stanovište, zname​ná to, že sa nesmie opustiť.

Nato mu pravdepodobne odpovie, že nie je pes a že ne​znáša, keď ju niekto poúča, čo je pre ňu dobré. A dodá, že člo​vek, ktorý má problémy s vrchnosťou ako Croft, nemá naj​menšie právo poúčať ju o plnení rozkazov.

Keď sa prestanú vadiť, vzdá sa pokusov o jej zreformovanie a znova ju vezme do postele.

Ale najprv ju musí dostať z Gladstonovho komplexu, a to nebude ľahké. Dostať sa dnu nebude problém. Už si premys​lel, ako na to. Zložitejšie bude dostať sa ku Gladstonovi, ale bol presvedčený, že aj toto zvládne. Prekáža tu Isobel, ale s ňou si možno dať rady, ak mu skríži cestu.

Croft si uvedomil, že najväčším problémom bude dostať Mercy von prv, ako sa vráti po Gladstona. Mercy je úloha čís​lo jeden. Kým bude v Gladstonových rukách, ani on nemá celkom voľné ruky. Gladstone s tým podľa všetkého ráta.

Ticho stál medzi stromami a rozmýšľal. Iba okrajovo vní​mal chladný nočný vzduch, nočné zvuky a vánok, ktorý šelestil v osikovom lístí. Celkom splynul s okolím, prijal ho do seba a ono prijalo jeho. Potom sa pustil do úvah, ako bude rozmýšľať Gladstone.

Je možné, že Mercy zamknú hore v spálni. Ale možné je aj to, že ju budú držať dolu pod namierenou pištoľou. Za daného stavu však Gladstone ani Isobel nevedia, čo si mys​lieť o ňom. Je pre nich záhadou, neznámym faktorom. Ne​vedia, kedy ani kde ho očakávať. Určitú istotu majú iba v tom, že podľa všetkého dodrží pôvodnú dohodu a zjaví sa až na svitaní.

Ale budú rátať aj s možnosťou, že sa pokúsi o niečo neča​kané a v tom prípade musia mať voľné ruky. Preto nemôžu mať Mercy na krku. Momentálne je im iba na oštaru. Ľudia ako Gladstone a Isobel sa často dopúšťajú chyby, keď neberú ľudí ako Mercy vážne. Nenazrú pod povrch. Nechajú ju naži​ve až do chvíle, kým nebudú mať jeho, Crofta, a zároveň na ňu nebudú mať čas, kým nedosiahnu to hlavné. Musia ju nie​kam spoľahlivo odpratať.

Najbezpečnejším miestom v celom dome je sejf, ktorý môže celkom logicky poslúžiť ako väzenská cela. Je to oveľa is​tejšie ako držať ju hore v izbe a menej náročné, ako nad ňou stáť niekoľko hodín s pištoľou v ruke. A inštinkt Croftovi na​povedal, že sejf je čosi viac, než sa zdá na prvý pohľad — pres​ne ako Gladstone-Graves.

Gladstone pravdepodobne odprace Mercy do sejfu a za​mkne ju tam, usúdil Croft nakoniec. Mercy nebude schopná otvoriť sejf znútra.

Croft si to ešte raz prebral zo všetkých strán a dospel k zá​veru, že to má naozaj hlavu a pätu. Sejf je prvé miesto, kam pôjde hľadať svoju sladkú, ľahkomyseľnú Mercy. Ak tam ne​bude, prehľadá celý dom.

Ďalej stál medzi osikami, čakajúc, kým tma pohltí všetko naokolo. Jediné jasné body boli svetlá na múroch komplexu, ale ani ony napokon nezadržia noc.

Na nádvorí zbadal dva pohybujúce sa tiene. Vypustili dobermany, ale z nich si Croft nerobil ťažkú hlavu. Rozumel im a ony na to reagovali.

Najľahšou prístupovou cestou bude preliezť vzadu múr. Bude musieť uniknúť elektronickým bezpečnostným ka​merám, ale to nebude problém. Tieto nenápadné oči sú urče​né na to, aby videli ľudí, nie duchov,, pomyslel si ironicky.

Potom sa musí dostať k helikoptére a k jedinému vozidlu vnútri komplexu. Na jedno i druhé mu stačí niekoľko minút. Potom vnikne do domu.

Zhlboka vdýchol čistý studený vzduch a počkal, kým z ne​ho jeho zmysly načerpajú energiu. Tma je jeho priateľom a spojencom. Je len tieňom medzi tieňmi. Kráča po cestách, ktoré nikto nevidí a pohybuje sa mĺkvo, aby to nikto nezačul. To všetko mu je prirodzené. Patrí to k nemu.

Noc je jeho živlom.

Mercy v sejfe úporné bojovala sama so sebou. Sprvu sa na​zdávala, že ovládne stiesnený pocit, najmä keď sa jej podarilo nahmatať vypínač. Po čierno čiernej tme jej svetlo prichodilo ako požehnaná úľava.

Tá však mala krátky život. Čas plynul a ona čoraz ťažšie za​háňala pocity klaustrofóbie. Chodila po tom malom priesto​re ako zviera v zoologickej záhrade po klietke. Nepokojný po​hyb jej stav ešte zhoršoval, ale nevládala len tak stáť.

Chvíľu skúmala zamykací mechanizmus, ale bolo to már​ne. Vzdala sa toho. Croft by si s tým možno poradil, ale ona obchoduje s knihami, nie je zámočník.

Gladstone povedal, že táto miestnosť nie je preňho pascou, ale pre iných áno. Mercy sa zachvela.

Keď triaška neprestávala, Mercy sa naozaj začala obávať o stav svojej mysle. V sejfe bolo chladno, ale nie zima. Vzduch je v poriadku, povedala si. Možno bude potrebovať na toale​tu, ale s tým si bude lámať hlavu, keď to príde. Inak vlastne nijakým nepohodlím netrpí, ak neráta tesný priestor.

Táto malá úvaha nepomohla. Mercy stále chodila hore-dolu. Raz prišla Isobel, zvonku odomkla a mlčky ukázala, že Mercy má ísť na toaletu. Mercy utrúsila niekoľko ironických poznámok, ale Isobel ich ignorovala.

Keď sa vrátili, Isobel naznačila Mercy, aby si stala bokom a do sejfu vstúpil Gladstone, ktorý rýchlo sňal z políc niekoľ​ko kníh.

„Beriem si iba najcennejšie," povedal Isobel. „Ostatné mož​no nahradiť." Odišiel.

Mercy sa tie záhadné slová akosi nepáčili, ale nepovedala nič. Nemala vlastne čo povedať.

Keď sa dvere zatvorili, na Mercy prichádzala triaška čas​tejšie a zakaždým trvala dlhšie. Čas plynul a úzkosť rástla, bo​la čoraz ťaživejšia. Najhoršie na tom bolo, že nevedela, kde je Croft a čo je s ním. Plynula hodina za hodinou. Mercy na chvíľu zadriemala, ale po chvíli sa strhla a úzkosť bola ešte horšia.

Bola by dala všetko: na svete za kúsok Croftovho bezo​dného pokoja.

Hodila sa do kúta, objala si kolená a zadívala sa na police s cennými knihami. Rovnako ako v helikoptére, aj teraz v se​be hľadala bod, na ktorý by sa mohla sústrediť. Musí sa ovlád​nuť. Nech sa má stať čokoľvek, vyrovná sa s tým lepšie, ak v sebe nájde silu a pokoj. Musí nájsť taký pokoj, aký nachá​dza Croft pri meditácii.

To predsa nemôže byť také ťažké.

Prešlo niekoľko minút. Mercy nemala pocit, že by sa na ňu znášala dajaká všeobjímajúca vyrovnanosť, ale jej myseľ sa z akéhosi záhadného dôvodu začala pohrávať s roztratenými myšlienkami.

Prenasledovali ju Gladstonove slová. Sej f je pascou pre iných, ale nie preňho. A čo to povedal Croft? Čosi o tom, že Gladstone má pre seba vždy únikovú cestu.

Sej f sa zamyká aj znútra. Jediné logické vysvetlenie tejto bizarnosti spočíva v tom, že Gladstone si nechal sejf posta​viť s predstavou, že jedného dňa sa v ňom môže ocitnúť sám.

A ak rátal s možnosťou, že sa v ňom sám zamkne, musí existovať aj cesta von.

Mercy sa zhlboka nadýchla a vstala. Nemala potuchy, čo hľadá, ale začala systematicky preberať jednu knihu za dru​hou. Vyberala ich z políc a kládla ich za seba na zem.

Začala v časti, ktorú jej Gladstone neukázal, keď ju vzal do sejfu.

Raz či dva razy postála dlhšie, keď sa v nej ozvala milovníčka kníh. Zadívala sa na elegantnú latinčinu na titulnej strane a usúdila, že ide o dielo Tomáša Akvinského. Stála celá očarená, kým jej zdravý rozum nenapovedal, že táto cennosť jej v súčasnej situácii veľmi nepomôže.

Zohla sa, aby knihu opatrne položila k ostatným a v tej chvíli stratila rovnováhu. Vystrela ruku, aby sa niečoho za​chytila. Zachytila sa jednej z kovových tyčí, ktoré niesli poli​ce, a prekvapilo ju, že tyč sa o kúsok pohla.

Mercy ju hneď pustila a cúvla. Potom si dodala odvahy a znova ňou skúsila pohnúť. Tentoraz sedela tyč pevne.

Možno má halucinácie.

Zamyslela sa nad touto možnosťou, keď sa z ničoho nič otvorili dvere sejfu. Vzápätí šťukol vypínač a sejf sa ponoril do tmy. Mercy sa bleskurýchle obrátila, potlačiac zdesený výkrik a ocitla sa oproti temnému tieňu.

„Croft?"

„Pst," ozval sa tichučko. „Ani hlások, Mercy."

Pristúpila k nemu a myslela, že od úľavy ju opustia všetky sily. Mala na jazyku desiatky vecí, ktoré sa krútili okolo toho, aká je šťastná, že ho vidí, ale poslúchla ho a mlčala.

Vzal ju za ruku a vyviedol ju zo sejfu.

Neprešli ani tri kroky, keď sa zasvietilo. Vo dverách zo záhrady stála Isobel s pištoľou v ruke. Tá však nemierila na Crofta, ale na Mercy.

„Myslíte, že sa spolieham iba na elektroniku? Kdeže! Roz​hodne nie v prípade, keď ide o niekoho takého ako vy, pán Falconer. Čakám vás. A nehýbte sa, lebo vám vašu rozkošnú slečnu Penningtonovú zastrelím."

Táto výstraha prišla neskoro. Croft sa už pohol. Stalo sa to tak rýchlo, že Mercy nemala čas rozmýšľať. Cítila, ako ju ho​dilo cez prah do sejfu. Croft sa ta hodil za ňou a myknutím zatvoril dvere.

Ťažké oceľové dvere buchli v okamihu, keď za nimi tresol výstrel. Croft ťukol do vypínača a sklonil sa k zámke. „Isobel sa musí naučiť, že keď chce mať v tejto práci úspech, musí najprv strieľať a potom rozprávať."

„Čo to robíš?" spýtala sa Mercy.

„Nás zamykám a Isobel vymkýnam." Potisol závoru, a keď sa nepohla, potisol mocnejšie. Kovová závora so zadunením zapadla na miesto.

„Nerada ti to hovorím, ale teraz sme v pasci." Mercy si pošúchala plece. Udrela sa doň, keď ju Croft odhodil do sejfu. Na také ponosy však nebol čas. Mala na mysli inú, nástojči​vejšiu ponosu. „Croft, nemal si riskovať pre moju záchranu. Teraz trčíme v tomto odpornom sejfe obaja."

Obrátil sa k nej so záhadným výrazom v tvári. „Si v po​riadku?"

Neutrálny tón jeho hlasu ju zabolel. Neznášala, keď sa s ňou zhováral tak vyrovnane, nezúčastnene. „Áno, som. Ľu​tujem, čo sa stalo, Croft."

„A čo sa stalo?" Nijaké výčitky, nijaký hnev, iba zvedavosť, akoby sa jej niekto cudzí vypytoval, ako sa sem dostala.

Croft pracuje, uvedomila si Mercy. Keď pracuje, je práve taký. V tomto štádiu by bolo hlúpe a nebezpečné očakávať od neho akékoľvek prejavy emócií.

„Prostredníctvom Dorrie som dostala od Gladstona a Isobel odkaz," vysvetlila Mercy rýchlo. „Vyplývalo z neho, že ťa chytili a budú ťa držať, kým neprinesiem Údolie. A ja som im na to skočila ako taký idiot a pribehla som."

„Odkiaľ vedeli, že tú knihu ešte máš?"

Mercy sa zachmúrila. „Neviem. Nechytili ťa, preto to zrejme nemohli vedieť... Asi som to zbabrala ja. Keď povedali, že ťa majú, automaticky som predpokladala, že vedia, že si Údolie^ ne​priniesol. Takže... takže som povedala, že ju za teba vymením."

„Chceli ťa sem dostať, aby sa prostredníctvom teba zmoc​nili mňa."

„Áno. To som si potom domyslela."

„A potom nás chceli oboch zabiť. Gladstone sa naposledy poučil, že nemá nechať nič nedoriešené."

„To je jedna z vecí, ktoré na tebe obdivujem, Croft. V ťaž​kej situácii nevyberáš slová."

„Ničomu by nepomohlo, keby som vyberal."

„Asi nie." Dívala sa naňho, túžiac, aby sa mu mohla hodiť do náručia, ale vycítila, že teraz na to nie je vhodná chvíľa. „Čo budeme robiť?"

„Teraz počkáme. Sejf by sme ľahko otvorili, ale nemôžeme to riskovať, kým nebudeme vedieť, že Isobel omrzelo vysedá​vať pred sejfom s pištoľou v ruke."

„Nuž, keďže tu chvíľu pobudneme, niečo by som ti chcela ukázať." Mercy položila ruku na nosnú tyč, ktorou predtým pohla. Rozhodla sa, že bude rovnako vecná a profesionálna ako Croft. „Neviem, či je to dôležité, ale je to trocha nezvy​čajné. Ak z toho nič nebude, musím ti povedať ešte niečo. Niečo o Údolí. Neuhádol by si..."

„Pán Falconer. Mojej pohostinnosti sa tešíte naposledy." V tesnom sejfe zadunel z malého stropného reproduktora Gladstonov hlas.

Mercy i Croft zdvihli hlavy k mriežke. Mercy chcela niečo povedať, ale Croft jej prikryl dlaňou ústa a umlčal ju. Keď sa naňho uprel sponad dlane jej spýtavý pohľad, iba zavrtel hla​vou. Mercy prikývla, že rozumie, a Croft ruku odtiahol.

„Viem, že ma počujete, Falconer. Aj to viem, že sa nazdá​vate, že ste v bezpečí pred Isobelinou pištoľou, aspoň dočas​ne. Ale nikdy som nemal v úmysle zabiť vás guľkou. Ešte aj náš tunajší šerif by akiste cítil povinnosť dôkladne prešetriť, keby vás so slečnou Penningtonovou našli mŕtvych v sejfe a príčinou smrti by bola guľka. Oheň je oveľa čistejší, čo po​viete? Mám s ním isté skúsenosti."

Mercy uprela rozšírené oči na Crofta. Pozrel na ňu a potom odpovedal Gladstonovi.

„Ale naposledy nebol dosť čistý, Graves. Opäť som vás našiel."

„Aha.. Teda viete, kto som. Toho som sa obával." Z jeho hlasu zaznelo smutné uspokojenie. „Kým som na vás dnes večer čakal, veľa som rozmýšľal o tej nešťastnej udalosti na os​trove. A dospel som k celkom pravdepodobnému záveru, že ste v tom mohli mať prsty. Boli ste to vy? Ak áno, zničili ste pred tromi rokmi podnik v hodnote niekoľkých miliónov do​lárov. Dodnes neviem, ako ste to urobili. Moji ľudia mi ne​hlásili nijakú útočnú jednotku, nijaké rýchle policajné člny, nijaké helikoptéry či lietadlá. Bolo vylúčené, aby sa bez môj​ho vedomia vylodila na mojom ostrove väčšia skupina ľudí."

„Je nebezpečné uvažovať v rovine, že je niečo vylúčené," povedal Croft. Pokynul Mercy a nemo vyslovil otázku, čo mu chcela ukázať.

„Mýlite sa, Falconer. Ja v tejto rovine uvažujem stále. Ale uvažujem aj o možnostiach. A rozobral som si, čo sa mohlo stať tej noci v Karibiku. Veľká skupina do môjho sídla ne​mohla preniknúť. Nie tak, aby sa neprezradila dlho predtým, ako by prenikla za moje múry. Ale je mysliteľné, hoci veľmi nepravdepodobné, že jeden človek tam mohol preniknúť. Bo​li ste to vy, však?"

Mercy ukázala na nosnú tyč a nemo vyslovila, že sa pohla. Chytila ju, aby mu to predviedla. Tyč sa ani nepohla.

„Falconer?" Gladstonov hlas zaznel z reproduktora pano​vačne. „To vy ste mi všetko zničili pred tromi rokmi, však? Chcem to vedieť naisto. Neznášam otvorené konce."

„Ani ja." Croft nedbal na Gladstonov hlas a sústredil sa na nosnú tyč. „Ktorým smerom sa pohla?" šepol.

„Doľava. Potkla som sa, a keď som sa jej zachytila, trocha sa pohla." Mercy sa naklonila a pomykala tyčou. „Gladstone mi raz povedal, že tento sejf môže byť pascou pre všetkých, okrem neho. A ty si mi povedal, že si vždy zabezpečí únikovú cestu. Preto som ju začala hľadať. Bolo mi dlho a nemala som čo robiť."

Croft prikývol. „Má to logiku. Keď na ostrove vyviazol o vlások, povedal si, že musí mať dobre naplánovú únikovú cestu. Sejf sa dá zamykať znútra a to má určite svoj dôvod."

„Falconer! Odpovedzte, dočerta!-" Gladstonov hlas sa o po​znanie zvýšil.

„Je rozčúlený," poznamenal Croft, tentoraz nie pošepky.

„Má očividne ťažké duševné problémy," skonštatovala Mercy vecne, lebo vycítila, že Gladstona rozzúri, keď sa o ňom hovorí klinickým žargónom. „Asi to platí o všetkých zloduchoch. Sú duševne chorí."

„Nie," odvetil Croft s istotou. „Gladstone vie, čo robí. O všetkom vždy rozhodoval s chladnou mysľou. Preto mu ne​možno odpustiť ani naňho zabudnúť. Treba ho zničiť."

Z mriežky zareval Gladstonov hlas. „O chvíľu budete obaja mŕtvi, viete o tom? Zamkli ste sa v sejfe, ale to vám nepomôže!

Croft začal prechádzať prstami po tyči, akoby to bola stop​ka chryzantémy. Ich končekmi sa zľahučka pohyboval po jej povrchu odhora dolu, zastavujúc sa, skúmajúc, mierne pritláčajúc. Keď dospel do spodnej časti, čosi sa mierne podda​lo. „Potrebujem trocha času, aby som si to premyslel," šepol. „Musíme ho zamestnať rozhovorom."

Mercy prikývla. Zo spodnej police vybrala niekoľko kníh, aby mal Croft viac miesta.

„Odpovedzte, keď sa s vami zhováram, Falconer," zahrmel Gladstone.

„Prečo si myslíte, že tentoraz sa z toho dostanete čistý a bez problémov?" odvrkol Croft.

„Naposledy bol oheň nečakanou pohromou," pokračoval Gladstone. „Ale poučil som sa z toho. Poučil som sa, aký môže byť oheň účinný. Všetci si mysleli, že som zhorel, čo, Falconer? Aj vy. Áno, takmer som zhorel. Každý iný by bol v tejto situácii zahynul. Ale ja nie som každý iný. Vždy si dám pozor, aby som mal únikovú cestu. Na ostrove bola stará a ne​bezpečná a takmer pre mňa znamenala smrteľnú pascu. Mu​sel som prebehnúť cez ohnivú stenu, aby som sa dostal k tu​nelu, a keď som sa k nemu dostal, už sa zo mňa dymilo. Ale prežil som to a poučil som sa z toho. Neviete si predstaviť, koľko plastických operácií bolo treba na diskrétnej súkromnej klinike vo Švajčiarsku, kým som mohol na verejnosti ukázať tvár a ruky. Ale vyplatilo sa to, lebo keď som sa ukázal, nikto ma nespoznal. Vtedy som si uvedomil, že mi nič nemôže za​brániť, aby som nezačal znova. Na mojom švajčiarskom ban​kovom konte ma napokon čakal malý poklaď. Tieto veci ne​ponechávam na náhodu."

„A koľko ľudských životov ste kvôli tomu deponovali na konto smrti, Gladstone?" Croft chytil tyč trocha inakšie a ráz​nejšie potisol.

„Človek musí pracovať s materiálom, ktorý má poruke," odvetil Gladstone. „A človeku, ktorý pochopí, že väčšina ľudí má najradšej, keď im niekto hovorí, čo majú robiť, sa ponúka množstvo materiálu. V tom je tá krása. Všetci chcú, aby za nich rozhodoval niekto iný. Túžia sa niekomu oddať a potre​bujú autoritu. Iba málo ľudí je schopných rozmýšľať samo​statne. Všimli ste si to, Falconer?"

„Všimol." Tyč sa začala posúvať bokom.

„Ponúknite takým ľuďom nové náboženstvo, kult, pocit, že sú výnimoční, že stoja vyššie ako ostatní ľudia, a pohrnú sa k vám s prosbami, aby ste ich viedli."

Mercy nespúšťala pohľad z Crofta, keď sa spýtala: „Tá vaša umelecká kolónia mala byť počiatkom nového zdroja otroče​nia vo váš prospech, Gladstone? Vždy som si myslela, že umelci sú pomerne nezávislí ľudia. Čo vás viedlo k presved​čeniu, že nimi môžete manipulovať?"

„Ste veľmi bystrá, slečna Penningtonová. Bystrejšia, než by som bol predpokladal. Máte pravdu. Moja umelecká kolónia mala byť začiatkom veľmi užitočnej mocenskej základne. Na​posledy som urobil chybu, keď som si stúpencov pripustil blízko k telu. Nakoniec sa to ukázalo ako slabosť. V dôsledku toho mohol istý človek preniknúť do mojej svätyne. Množ​stvo ľudí okolo mňa vedel využiť ako kamufláž. Tentoraz som si dal pozor, aby som si svojich naivných asistentov, ako ich volám, držal od tela. Netušili, čomu slúžia. Nemali ani potu​chy, akí sú pre mňa užitoční. Nazdávali sa, že sa jednoducho sťahujú so svojou batožinou a umeleckým výstrojom do roz​ličných miest Ameriky a po svete. Pokiaľ ide o ich ovládanie - áno, umelci sú nezávislí, ale majú aj svoje slabosti, presne ako všetci ostatní. Včera ste ich' videli a zhovárali ste sa s ni​mi. Vidia vo mne svojho patróna. Financujem ich umelecké počiny a predovšetkým im dodávam pocit, že sú osobitní, vý​nimoční, že sú vyvolená skupina, ktorá stojí v prednej línii umeleckého sveta."

„Čo ste za to od nich dostávali?" spýtal sa Croft, keď obo​zretne posunul kovovú tyč niekoľko centimetrov nabok. Za regálom ticho šťuklo. Vrhol pohľad na Mercy, ktorá sa krčila pri ňom.

„Rozbiehal som celkom zaujímavý projekt, Falconer. Pro​jekt, ktorý budem musieť dočasne zastaviť, lebo ste do toho zasiahli vy. No vďaka svojej predvídavosti v ňom môžem bez problémov pokračovať inde. Do tohto projektu patrilo, že som posielal svojich chránencov po svete za umeleckou inšpi​ráciou. Radi cestujú. Cestovanie má na nich mimoriadny tvo​rivý vplyv. A občas pri týchto cestách odskočia navštíviť mojich známych, mojich kolegov-patrónov umenia - ako lás​kavosť, ktorú mi preukazovali. V tomto celosvetovom spolo​čenstve ľudí, zaoberajúcich sa umením, sa často vymieňajú obrazy."

„Čo vám títo cestujúci umelci v skutočnosti prenášali, Gladstone?" Croft odtrhol ruku od kovovej police a rázne po​krútil hlavou, keď videl, že Mercy netrpezlivo čaká, aby potisol. Stíšil hlas do šepotu a povedal: „Ešte nie. Keby sme teraz otvorili únikové dvere, Gladstone by zrejme dostal dajaký sig​nál. Vyčkajme."

Mercy potlačila zastonanie, ale poslúchla. „No čo myslíte - čo robili moji priatelia-umelci?" spýtal sa Gladstone celkom pobavene. „Hádajte, Falconer."

„Vaše kontakty v Karibiku súviseli s drogami. To je váš odbor. Mohli ste si zmeniť tvár a meno, mohli ste sa sústrediť na iný druh kníh, ale niet dôvodu predpokladať, že ste zmenili odbor. Boli ste hlavným ohnivkom obchodu s kokaínom v Karibiku. Zostalo to tak naďalej?"

„Vidím, že ma dobre poznáte, Falconer. Ako je to možné? Kde ste sa o mne toľko dozvedeli?"

„Pred tromi rokmi som sa o vás intenzívne zaujímal." „Cítim sa polichotený. Teda vtedy v noci ste to boli na os​trove vy?"

„Ja." Croft sa oprel o stenu sejfu a založil si ruky. Vyzeral unudene, ale trpezlivo, lebo už ostávalo len čakať a všetko sa skončí na jeho spokojnosť. „Teda aj tentoraz drogy, Graves?" „Áno, Falconer. Drogy. Ale nič také primitívne a prízemné ako heroín alebo kokaín. Na tento obchod už majú monopol iní a bolo by ťažké znova sa do toho dostať a neodhaliť svoju bývalú totožnosť. Nie veru. Tentoraz som si zabral celkom vý​nimočnú oblasť na drogovom trhu. Progresívnejší úsek." „Inžinierske drogy. Široké možnosti pre nových podnikateľov. To, čo ste na mne vyskúšali, bol jeden z vašich nových výrobkov?"

„Bola to zaujímavá vecička, však? Ale potrebuje ešte zlepšiť, hoci je už takmer hotová. Malo by si to získať veľkú obľubu medzi tými, ktorí sa chcú poriadne opiť, ale neplatiť za to na druhý deň nepríjemnými pocitmi. Keď sme to vyskúšali na vás, chceli sme, aby ste boli taký opitý, že stratíte vedomie, keď spadnete do bazénu."

„Aby moja smrť vyzerala ako nehoda."

„Presne tak. Báječné na týchto takzvaných inžinierskych drogách, ako ich onálepkovali médiá, je to, že sú to čisté la​boratórne výtvory. Netreba pôdu na pestovanie základnej suroviny ani armádu sedliakov na jej zber. Sú to výtvory techni​kov, ktorí pracujú s najlepším laboratórnym vybavením. Možno ich aj donekonečna obmieňať. Molekulovú štruktúru konkrétneho výrobku možno rýchlo a ľahko zmeniť a máte celkom nový produkt. Vďaka tejto pružnosti je takmer ne​možné, aby ich polícia vystopovala až k zdroju. Len čo iden​tifikujú jeden druh, ten hneď zmizne z trhu a jeho miesto za​ujme iný. Ani zákony nemožno prijímať tak rýchlo, aby bol nový výtvor nelegitímny."

Mercy sa nervózne zahniezdila. Kiežby už Gladstone pre​stal s vychvaľovaním. Znova začala chodiť hore-dolu, ale zbadala, že Croft na ňu vrhol nesúhlasný pohľad.

„Počul som, ako sa niektorí z mojich stúpencov zaprisaha​li, že videli ducha v tú noc, keď horelo," pokračoval Gladsto​ne zamyslene. „Viete, niektorí prepadli panike. Mnohí vbeh​li do plameňov, aby sa pokúsili o moju záchranu alebo zomreli so mnou. Hlupáci. Väčšinou boli už takí nadrogova​ní a hysterickí, že nevedeli, čo robia. Ale počul som, ako vy​krikujú o postave, ktorá sa zjavuje a mizne v tieňoch. Vraj ste im naznačovali, aby šli za vami."

„Niektorí šli," prehodil Croft.

„Čo ste s nimi urobili?"

„Poslal som ich domov."

„Aké ušľachtilé a veľkorysé. Za tú noc vám dobre zaplatili, Falconer, nie? Pýtam sa z čisté obchodného záujmu, aby ste rozumeli. Kladiem si otázku, koľko dostáva človek vo vašej výnimočnej profesii. Práve mi totiž zišlo na um, že po dnešku budem potrebovať nového bezpečnostného šéfa. Slečna Ascaniusová sa v konečnom dôsledku neukázala veľmi užitočná. Nemal som sa spoliehať na krásnu ženu. To mi malo byť jas​né. Ale spočiatku na mňa zapôsobili jej mnohoraké schop​nosti. Aby ste chápali, všeličo sa naučila, aby presvedčila, že nemá len peknú tvár. Žiaľ, ukázalo sa, že má len peknú tvár. Budem sa musieť obzrieť inde."

„Mňa by ste si nemohli dovoliť, Gladstone."

„Obával som sa, že zaujmete taký postoj. Nuž čo, bol to len taký nápad. Ešte jednu či dve otázky, pán Falconer, a budem musieť ísť. Ako ste ma našli tentoraz?"

Croft neodpovedal.

Mercy si spomenula na mikrofilm, ktorý poslala na svoju adresu, a už-už o tom chcela Crofta pošepky poinformovať, ale znova sa ozval Gladstone.

„Prostredníctvom tej knihy, však? Iba málo ľudí by ma takto vystopovalo. Väčšina by sa o to vôbec nepokúšala. Pred​pokladali by, že som mŕtvy. Kto by si po troch rokoch po​myslel, že si niekto všimne, že sa niekde zjavila tá kniha? Ale​bo by sa zaujímal o. toho, kto ju chce kúpiť? Bol som presvedčený, že môžem bez obáv prejaviť záujem. Bol som si veľmi istý a veľmi som ju chcel."

„Prečo?" spýtal sa Croft ticho. „Čo je na tej knihe také, že ste riskovali odhalenie svojej totožnosti?"

„Kľúč k veľkej moci, pán Falconer. Bez nej by som musel vynaložiť omnoho viac peňazí a času na získanie moci takého rozsahu. Teraz mám skratku. Zisťujem, že nikdy mi nestačí toľko moci, koľko mám. Nie je to zvláštne? Nemám problé​my s ovládaním sa v jedle, v pití či v sexe. Ale keď ide o moc, môj smäd akoby bol neuhasiteľný. No teraz mám Údolie zno​va v rukách, a to mi pomôže ten smäd uhasiť."

„Ako to, že tá kniha vtedy unikla plameňom, Graves?" „Verte, že nad tým som si lámal hlavu i ja. Nemal som čas vziať ju z knižnice. Mal som čo robiť, aby som si zachránil ho​lý život. Nazdávam sa, že niektorý z mojich stúpencov mnou nebol až natoľko naivne očarený, ako som predpokladal. Mu​sel to byť niekto blízky, človek, ktorý tušil, že tá kniha je dôležitá."

„Dnes už nemožno nikomu dôverovať," poznamenal Croft.

„Človek, nanešťastie, potrebuje asistentov, keď vedie taký rozsiahly podnik. Jeden z týchto ľudí si zrejme zachoval chladnú hlavu a odniesol v tom strašnom zmätku Údolie z knižnice a ušiel s ním. Potom však nevedel rozlúštiť jeho ta​jomstvo a nakoniec ho predal. Kniha nakoniec skončila v kuf​ri s bezcenným brakom. Pravdepodobne ju predali za zlomok jej skutočnej ceny. Tak ju našla slečna Penningtonová a uve​rejnila inzerát. Osud býva zábavne nevyspytateľný, čo povie​te, pán Falconer?"

„Osud nie je nikdy nevyspytateľný, napreduje krokmi, kto​ré nakoniec uzavrú kruh."

„Ste zaujímavý človek, Falconer. Rád by som s vami strávil viac času, aby sme si mohli pohovoriť o vašej výnimočnej fi​lozofii. Žiaľ, nemôžem si to dožičiť. Už sme venovali dosť ča​su otázkam a odpovediam. Musím ísť. Verím, že vám dvom sa bude páčiť pomalý odchod z tohto sveta v sejfe. Tam to bude trvať, prirodzene, trocha dlhšie. Klimatizácia spočiatku odfil​truje dym, ale nakoniec to nezvládne. Keby ste však boli ne​trpezliví a chceli to mať za sebou rýchlejšie, môžete otvoriť dvere a vyjsť von."

„Kde nám vy a Isobel prevŕtate hlavy guľkou?" spýtal sa Croft.

Gladstone sa usmial svojím sýtym, očarujúcim, charizmatickým smiechom, ktorý nič nestratil zo svojej podmanivosti. „Už som vám povedal, Falconer, nijaké guľky. Využijem me​tódu, ktorú ste mi tak dobre predviedli pred tromi rokmi. Uvidíte, ako vás poteší, keď sa ocitnete uprostred zúriacich plameňov. Je to zriedkavé vzrušenie, verte mi. Človek, ktorý zrejme celý život prežil na pokraji priepasti ako vy, to zaiste bude pokladať za zaujímavý záver tohto života."

„Chcete to všetko zapáliť len preto, aby ste sa nás zbavili?" spýtal sa Croft. „Trocha extrémne, nie?"

„Kdeže. Nie, ak uvážite, o čo ide. Naposledy ste pre niekoho pracovali, Falconer. Inak by ste nemali dôvod, aby ste po mne šli. Ste vlastne žoldnier. Nemôžem inak, iba predpokladať, že znova pre niekoho pracujete. Možno pre štát. Je to pre vás nepochybne len ďalšia práca. Keď sa vás zbavím, nezbavím sa to​ho, kto vás poslal. Musím rátať s tým najhorším. Preto som sa tak zariadil. Znova musím všetko zničiť, aby som presvedčil to​ho, kto je za vami, že stopa vedie do slepej uličky. Kým sme ča​kali na váš príchod, s Isobel sme zbalili cennejšie veci. Okrem toho mám ešte vždy vo Švajčiarsku bankové konto. Moje labo​ratóriá vo svete stále pracujú a vyčkávajú, kým sa s nimi znova skontaktujem v novom prestrojení. Tentoraz som sa pripravil na katastrofu, Falconer. Poučil som sa oď vás."

Rozhostilo sa ticho. Croft hodnú chvíľu nespustil z repro​duktora oči, ako keby tam mohol zistiť, či je Gladstone ešte pred sejfom, alebo už odišiel. Nato sa ozval šuchot a akési škrabkanie. A potom tupý úder. A potom bolo ticho.

„Myslím, že odišiel," povedal Croft a odstúpil od steny.

„Čo myslel pod tými zúriacimi plameňmi?" Mercy presta​la chodiť hore-dolu a pristúpila k pohyblivej polici.

„Pravdepodobne nastražil dajaký systém, aby to tu všetko úplne zničil. Tentoraz nechce zanechať nijaké dôkazy."

„Čo to bol za odporný tupý úder?" spýtala sa Mercy ustrá​chané.

Tlmený výbuch pred sejfom umlčal ďalšie otázky. Zvrtla sa a uprela oči na zatvorené dvere. O pár sekúnd sa ozval druhý, tichší výbuch. A potom bolo ticho. „Croft, pozrime sa, či je tá polica naozaj východ. Prosím ťa, rýchlo!"

Prikývol a priložil ruku na policu.

Mercy sa ešte raz obzrela na dvere sejfu. „Croft?"

„Hm?" Rýchlo pracoval.

„Svitlo mi, čo to bolo za úder."

„Mne tiež," zamrmlal Croft.

„Isobel, však?"

„Povedz si, že Graves bol len trocha nešikovný," poradil jej Croft.

„Musíme sa pozrieť, či je tam," nástojila Mercy.

„Zbláznila si sa? Vyzerá to, že za dverami sa začína tretia svetová vojna."

„Ale, Croft..."

„Doboha, už som si myslel, že odtiaľto vypadneme." Ale odomykal sejf. „Doteraz v tejto operácii nič nešlo hladko. Pre​čo by malo ísť teraz?" Obozretne odchýlil dvere. „Jeden po​hľad, nič viac."

Ovanula ich vlna horúčavy a kúdoly dymu. Z tropickej záhrady sa stala ohnivá stena. Mercy nazrela cez úzku štrbinu medzi dverami.

„Bože," vyhŕkla zhrozene.

„Gladstone je svedomitý." Croft začal zatvárať ťažké dvere.

„Počkaj," zvrieskla Mercy. „Je tam na dlážke. Isobel. Vi​dím ju."

Croft pozrel smerom, kam sa dívala Mercy. „Povedal, že sa neukázala ako užitočná. Súhlasím s ním."

„Počkaj, možno ešte žije. Musíme sa pozrieť. Potrvá to len sekundu. Leží hneď za dverami." Mercy sa chcela popri ňom pretisnúť.

„Mercy, nemáme čas na to, aby sme robili Isobel dajaké lás​kavosti. Zrejme je mŕtva."

„Nezastrelil ju. Povedal, že nechce nijaké guľky, pamätáš sa? Asi ju len niečím ovalil. To buchnutie bol jej pád. Otvor dve​re." Mercy sa celou silou pritisla na ich oceľový povrch.

Croft na chvíľu zaváhal, potom zahrešil a pootvoril dvere. Horúčava bola čoraz neznesiteľnejšia, ale Mercy vedela, že v týchto chvíľach je najnebezpečnejší dym. Zdvihla si na nos okraj sukne a vystúpila zo sejfu. Zdrapia bezvedomú Isobel za nohu a začala ju ťahať. Croft k nej priskočil a jediným myk​nutím ju vtiahol do sejfu.

Len čo bola dnu, Croft pevne zabuchol dvere a sklonil sa nad ňou. Mercy si vedľa neho čupla.

„Žije?" spýtala sa.

„Žije.

„Musíme ju teda vziať so sebou."

Croft vzdychol. „Viem." Vystrel sa. „Pozrime sa, čo je na druhej strane toho regálu."

Odtisol kovovú tyč. Spoza regálu sa ozval tichý, mechanic​ký zvuk a zrazu sa nehlučne otvorila polovica steny. Pred ni​mi sa zjavilo ústie do čierneho tunela. Zavanul z neho chlad​ný, ale čistý vzduch.

„Neuvidíme si ani na konček nosa," vyhŕkla Mercy. „Ani tvoja schopnosť vidieť potme nám nebude na nič."

Croft si prikľakol k Isobel a rýchlo jej prehľadal vrecká. „Máme šťastie, lebo Isobel je vždy pripravená pilotka. Má pri sebe malú baterku."

Isobel v tej chvíli zastonala a rozkašlala sa. Croft ju vzal a prehodil si ju cez plece.

„Ponesiem ju a pôjdem prvý. Ty sa drž tesne za mnou, Mercy."

„Neboj sa, nebudem zaostávať."

„Dobre."

„Keď sa dostaneme von, pripomeň mi, aby som ti poveda​la p tom mikrofilme."

„O akom mikrofilme?" Nasmeroval baterku do dlhého skal​natého tunela.

Aspoň na niečo neprišiel, pomyslela si Mercy. „Croft, ne​vieš si predstaviť, aké je povznášajúce, keď sa mi podarí občas ťa zaskočiť."

„Prečo hovoríš občas? Veď to robíš stále."

„To iba pre tvoje dobro," odvetila Mercy a myslela to na​ozaj úprimne.

Kapitola 20
Cesta dohora stúpajúcim tunelom prebehla hladko. Keď vy​šli na úbočí s výhľadom na Gladstonovo sídlo, Croft si povedal, že jeho predpoklad sa potvrdil. Gladstone si zabezpečil spoľahlivú únikovú cestu. Vždy pocítil isté zadosťučinenie, keď sa potvrdil jeho logický odhad, pokiaľ išlo o kroky pro​tivníka.

Tmu, ktorá ich čakala vonku, oživovali šľahajúce plamene, ktoré pohlcovali Gladstonovu rezidenciu. Noc napĺňal hukot ohňa.

„Bože dobrý," vzdychla Mercy, keď sa vynorila vedľa neho. Obaja sa dívali na peklo, ktoré pod nimi ničilo dom. „Veríš tomu, že ešte pred niekoľkými minútami sme tam boli uväz​není? Ako sa mohol oheň tak rýchlo rozšíriť?"

Croft zhodil Isobel bez okolkov na zem. „Na jeho založenie akiste použil výbušniny. Dobre ich rozložil. O niekoľko ho​dín z toho všetkého nič nezostane."

„Ale tie psy," šepla Mercy, keď si na ne zrazu spomenula.

„Pred niekoľkými hodinami som ich vypustil."

Isobel sa zahniezdila a otvorila oči. Slabo sa rozkašlala. Chcela dostať z pľúc dym, ktorého sa nadýchala, keď ju tam Gladstone nechal napospas plameňom. „Výbušniny som roz​ložila ja."

Croft na ňu pozrel. „Gladstone sa vie pekne odvďačiť."

V tmavých očiach sa jej zúrivo zablyslo. „Je to sviňa! Všet​ko zvalil na mňa. On trval na tom, že chce tú knihu späť. Ke​by za ňou nebol taký divý, nikdy by ste nás nenašli."

„Na to sa nespoliehajte." Croftovu pozornosť upútal hluk, ktorý začala vydávať rozkrúcajúca sa vrtuľa helikoptéry. Zno​va pozrel dolu.

„Ujde!" Mercy bola zdesená. „To nesmie. Teraz ho ne​môžeme nechať ujsť. Toľko sme vytrpeli."

„Nikam neujde," povedal Croft ticho.

Isobel sa zdvihla na lakti a zadívala sa na horiaci komplex. „Preto teda pred niekoľkými mesiacmi chcel, aby som ho naučila lietať. Vraj z bezpečnostných dôvodov. Mala som ve​dieť, že mu ide iba o vlastnú bezpečnosť."

„Typické pre drogy," poznamenal Croft. „Všetko a všet​kých možno obetovať a nahradiť."

„Má život ako mačka," zasyčala Isobel. „Povedal mi, že sa vždy zo všetkého dostane. Mal pravdu."

„Tentoraz nie," povedal Croft. Pozrel na Mercy. „Zostaň tu s Isobel."

Pozrela naňho s úzkosťou v očiach. „Kam ideš?" Ešte to ani nedopovedala a Croft jej na očiach postrehol, že to vie. „Nie, počkaj, Croft. Je ozbrojený. Sám mu nezabrániš v úteku. Znova ho nájdeme. Pred tebou sa nikde neukryje."

Pohladkal ju po špinavom líci. „Neujde. Tentoraz to s ním skoncujem. Rozumieš?"

Zatvorila oči. Keď ich otvorila, pohľad mala celkom jasný. „Áno."

„Milujem ťa, Mercy."

„I ja ťa milujem. Dávaj si pozor."

„Neboj sa." Obrátil sa a rýchlo schádzal zo svahu. Helikop​téra sa práve odlepovala od zeme. Gladstone Crofta ešte ne​zbadal. Bol sústredený na pilotovanie.

Croft došiel k múru a hore sa vyšvihol práve vo chvíli, keď sa helikoptéra zdvihla meter-dva nad zem a vzápätí prudko klesla na štartovaciu plochu.

Práve teraz sa Gladstone pozrel na ukazovateľ benzínu a zis​til, že je prázdna, pomyslel si Croft spokojne. Pochopí, že je​ho prvá úniková cesta je odrezaná.

V tej chvíli Gladstone pozrel z presklenej kabíny a zbadal Crofta, ktorý stál prikrčené na múre. Osvetľovala ho žiara z ohňa. Usmieval sa ako temný duch — mĺkvo, dravo.

Gladstonova patricijská tvár sa v šoku zmenila na masku hnevu a. nenávisti. Croft zľahka zoskočil dolu. Rozbehol sa k ochromenej helikoptére.

Keď vrtuľa znehybnela, Gladstone začal panicky šmátrať po kabíne. Vzápätí našiel, čo hľadal. Vyskočil z kabíny, zvierajúc v oboch rukách malú pištoľ. Papierový balík s Údolím mu vy​padol na zem. Nevšimol si to. Namieril na Crofta.

Bolo však neskoro. Croft už bol blízko. Švihol rukou, ako​by mimovoľne, ale tak rýchlo, že to Gladstone ani nespozo​roval. Pištoľ odletela do tmy.

„Ty sviňa jedna!" zareval Gladstone. Mimovoľne cúvol. „Nepribližuj sa ku mne. Stoj! Kto si? Čo si? Naozaj duch? Máš byť mŕtvy!"

Croft sa pohol k svojej obeti a v očiach sa mu odrážali mihotajúce sa plamene. Mlčal a blížil sa ku Gladstonovi poma​lým, vyrovnaným krokom, ktorý mal na Gladstona takmer hypnotický účinok. Očividne sa nenáhlil, aby s ním skonco​val. Tentoraz chce mať istotu.

Mercy mala z úbočia všetko ako na dlani. Len čo Gladstone vyskočil z helikoptéry s pištoľou v ruke, mimovoľne sa po​hla vpred. Na Isobel si spomenula, až keď prenikavo zajačala. „Takto sa to nemôže skončiť!" skríkla Isobel. „To nedopus​tím!" Rozbehla sa dolu úbočím, prebehla popri Mercy a mie​rila k bráne v múre.

Mercy sa rozbehla za ňou. Prebehla cez bránu o niekoľko krokov za Isobel a svitlo jej, že Isobel sa ženie k helikoptére. Croft a Gladstone stále hrali na pozadí šľahajúcich plameňov smrtiacu hru na dravca a jeho obeť. Ani jeden z nich si nevši​mol pribiehajúce ženy.

Isobel skočila do kabíny a zašmátrala pod sedadlom. Za​dychčaná Mercy dobehla k helikoptére v okamihu, keď Isobel vyskočila von s pištoľou v ruke. Zrejme ju mala ukrytú pod pilotným sedadlom.

Mercy zakopla o čosi na zemi. Keď nadobudla rovnováhu, videla, že je to balík s Údolím. Poznala to podľa jeho veľkosti a tvaru. Rozpamätala sa aj na váhu knihy. Bez; rozmýšľania sa zohla a zdvihla ju. Poháňala ju myšlienka, že potrebuje proti Isobel dajakú zbraň.

„Zabijem ho!" kričala Isobel. „Oboch zabijem!" Mercy si nevšímala, bola plne zaujatá mierením na jedného z dvoch mužov, ktorí sa pomaly blížili k ohnivej stene.

Mercy v tej chvíli nevedela, či Isobel mieri na Crofta alebo na Gladstona. Nemohla riskovať, že je to Croft.

Prudko hodila knihu. Trafila Isobel do ruky s pištoľou.

Isobel zjojkla a pištoľ spadla na betónovú štartovaciu plo​chu. Mercy sa za ňou vrhla.

„Ty zmija!" Isobel si držala udretú ruku. V svite ohňa bolo neomylne vidieť, aká je rozzúrená. „Zabijem ťa! Zabijem..."

Jej vyhrážky prerušil Gladstonov zúrivý, zhrozený rev. Obi​dve ženy primrzli. A vzápätí sa zvrtli. Videli, že Gladstone je v pasci medzi ohňom a Croftom. Croft vzdialenosť medzi ni​mi pomaly skracoval. Dával svojej obeti na výber, aký osud si vyberie.

Ako môžu stáť tak blízko pri ohni? blyslo mysľou Mercy. V ruke zvierala pištoľ a pozorovala posledné dejstvo tohto hrozného rituálu.

Gladstone čosi reval, znelo to ako bľabotanie, a Croft už bol kúsok od neho. Chystal sa na posledný krok a jeho obeť zrazu prepadla panike.

„Nie! Nie! To nesmieš, nedovolím to! To mi nesmieš uro​biť! Všetci... všetci ste odpadky, zberba! Hlúpa, slepá zberba! Nie ste hodní... Vždy existuje východisko! Musí existovať..."

Gladstone sa obrátil a vbehol rovno do plameňov. Zo stre​chy spadlo čosi ťažké, predmet oživený ohňom. Dopadol na Gladstona vo chvíli, keď prekračoval prah svojho kedysi ho​nosného domova.

Mercy videla, že Croft sa chce vrhnúť za ním. „Croft! Nie! Je mŕtvy! Už s ním nič neurobíš! Je po všetkom!" Rozbehla sa k nemu celá ustráchaná, že jeho túžba po pomste a istotne ho vženie do plameňov.

Keď Mercy skríkla, Croft sa obrátil, akoby ho zadržala neviditeľná reťaz. Chvíľu na ňu nehybne hľadel. Jeho silueta sa črtala v smrtiacej žiare a valila sa naňho horúčava. Potom mu v očiach čosi preskočilo - výraz túžby a nevýslovnej potreby.

„Mercy!"

„Je po všetkom, Croft. Všetkému je koniec." Hodila sa mu do náručia a on si ju pritisol v divom objatí.

„Viem," šepol chrapľavo. „Viem." Rýchlo ju odviedol z do​sahu prenikavej páľavy.

Spolu sa rozbehli k helikoptére. Mercy sa prekvapene poobzerala.

„Isobel je preč!" zvolala.

„Nijaká škoda. Poďme odtiaľto."

Croft ju vyviedol cez bránu nazad hore na úbočie. Tam na chvíľu zastal a díval sa, aby mal absolútnu istotu.

Mercy sa po chvíli ticho spýtala: „Čo bolo s helikoptérou?"

„Vypustil som z nej benzín. Predtým, ako som prišiel dnu. Ani džíp nefunguje. Tentoraz som mu chcel znemožniť všet​ky ústupové cesty."

Mercy ho vzala za ruku. „Už je naozaj po všetkom?"

Vedel, čo tým myslí. „Áno. Tentoraz nájdu jeho telo v pla​meňoch. Už mám istotu. Videl som, ako klesol. Je mŕtvy." Stíchol a potom ticho dodal: „Myslím, že prišiel čas." „Na čo?"

„Zavolať vrchnosť. To si chcela od začiatku, nie?" „Konečne. Začneme šerifom?"

„Myslel som na najbližšiu hasičskú stanicu. Okolo kom​plexu je toľko čistín, že oheň sa zrejme nerozšíri ďaleko. Ale nemá zmysel riskovať."

Mercy naňho nedôverčivo pozrela. „Nemá zmysel riskovať? Na také reči je trocha neskoro, nemyslíš? Nuž ale jednu vec na tebe obdivujem od začiatku, Croft. Tvoj zmysel povedať pra​vé slovo v pravý čas."

Vzala ho za ruku a preplietla si prsty pomedzi jeho prsty. Croft cítil, ako doňho prúdi bezpečná energia jej lásky. Pil ju všetkými zmyslami. Oživovala ho, dodávala mu silu, upoko​jovala ho. Uvedomil si, ako veľmi Mercy potrebuje. Nikdy ni​koho takto nepotreboval. Vždy tu bude preňho, možno sa na to spoľahnúť.

„Si v poriadku, Croft?"

„Áno," odvetil. „Už som." Mercy už nič nehrozí a posled​né výkriky spred troch rokov navždy umĺkli. Starý kruh sa uzavrel a čaká ho nový.

„A čo Isobel?" spýtala sa Mercy neochotne. „Ušla." „Myslím, že má dosť rozumu, aby ušla čo najďalej." V Mercinej ruke zbadal balík s Údolím. „Nehovor mi, že sa ti poda​rilo zachrániť tú kreténsku knihu."

Mercy pozrela dolu. „Pred niekoľkými minútami mi prišla vhod. Isobel vzala z helikoptéry pištoľ. Chcela zastreliť teba alebo Gladstona a možno oboch. Nevedela som, koho z vás. Údolím som jej vyrazila z ruky pištoľ."

Croft sa pobavene usmial. „A ktosi povedal, že tento druh literatúry je bezcenný."

Mercin roztrasený úsmev preteplil chladnú noc. Prvý z dobermanov vybehol z lesa, keď kráčali k miestu, kde Croft nechal toyotu. Druhý sedel vedľa auta a očividne ho strážil. Obaja podišli ku Croftovi a mlčky ho privítali.

Mercy chvíľu pozorovala túto komunikáciu medzi človekom a zvieraťom a vzdychla.

„Prečo mám pocit, že v budúcnosti budem kupovať veľa

potravy pre psy?"

Keď dorazili do Denveru, Mercy bola vyčerpaná. Croft zasta​vil len dva razy — aby anonymne zatelefonoval hasičom a aby natankoval benzín. Keď konečne zastavili na parkovisku pred motelom, Mercy túžila iba po dlhej horúcej sprche a potom sa chcela navečerať.

„Myslíš, že recepčný bude mať niečo proti tomu, keď ve​zmeme do izby dva dobermany?" spýtala sa Crofta a neisto sa obzrela na zadné sedadlo, ktoré obaja zaberali.

„Pozhováram sa s ním," odvetil Croft. „Určite nám vyjde v ústrety."

Mercy nebola veľmi prekvapená, keď recepčný súhlasil. Croft vždy vedel, ako na to, keď niečo chcel.

„Rada by som vedela, čo bude s Isobel," nadhodila pri veče​ri Mercy. „Naskakujú mi z nej zimomriavky. Okrem toho je šibnutá."

Croft sa pobavene usmial. „Ty vidíš veci vždy veľmi jednoducho. Ale v samej podstate máme obaja rovnakú životnú fi​lozofiu. Máš pravdu. Isobel je šibnutá a Gladstone mal dar priťahovať šibnutých. Ako sám povedal, vždy sa nájde veľa ľu​dí, ktorí sú ochotní zveriť životy do rúk niekoho iného za po​cit, že sú výnimoční a dôležití." „Čo s ňou teda podľa teba bude?"

„Neviem a je mi to vcelku jedno." Croft pokrčil plecami. „Pokiaľ ide o mňa, iba prekážala. Šlo mi o Gladstona, nie o ňu. Ona o tom dobre vie, a preto z našich životov zmizne. Nazdávam sa, že si nájde iného zamestnávateľa a bude prob​lémom preňho. Skôr či neskôr skončí za mrežami alebo príde o život. Tomu sa nevyhne. Nie je dostatočne bystrá, aby moh​la úspešne pracovať pre ľudí Gladstonovho typu. Nepozná základné pravidlo prežitia v tomto druhu práce." „A to je?"

„Vedieť, kedy vycúvať."

„Božemôj." Mercy sa striasla, keď si predstavila, ako ľaho​stajne Croft načrtol Isobelinu budúcnosť. „Ale mal si pravdu, pokiaľ išlo o Gladstona či Gravesa alebo ako sa už volal. Bol to zloduch, nebezpečný človek."

Croft na ňu pozrel. „Nemal som pripustiť, aby si sa dosta​la do jeho blízkosti."

„Už s tým nezačínaj," povedala Mercy. „Nedala som ti veľ​mi na výber."

„Keby som bol mal od začiatku istotu, že Gladstone je na​ozaj Graves, mohol som podniknúť kroky, aby si sa s ním ne​dostala do kontaktu."

Mercy si ho zlostne premerala. „Nepáči sa mi smer tohto rozhovoru ani pohľad v tvojich očiach."

Zažmurkal ako sova. „Aký pohľad?"

„Ktorý hovorí - viem, že sa mi nepodarilo plne a bezo zvyš​ku splniť svoju ušľachtilú povinnosť v tomto konkrétnom prí​pade." A dodala: „Pocit zodpovednosti je dobrá a prospešná vec, Croft, ale ty v tom niekedy zachádzaš priďaleko. Za to, čo sa stalo v horách, nenesieš nijakú vinu. Zachránil si nám život a Isobel tiež."

„Život si nám zachránila ty, keď si objavila tunel zo sejfu."

Mercy bola zrazu na seba pyšná. „To bolo odo mňa šikovné, čo?

„Lenže do toho sejfu by si sa vôbec nedostala, keby si bola poslúchla moje príkazy," bodol ju hladko, keď sa nadúvala od pýchy.

Mercy pochytil hnev a pocit uspokojenia sa vyparil. „Ty te​da máš odvahu! Poúčať ma po tom, čo som v týchto dňoch prežila."

„A čo myslíš, čo som prežíval ja, keď som ťa videl vystupo​vať z helikoptéry? Veď si všetko takmer zničila."

Mercy si zahryzla do spodnej pery, lebo si z ničoho nič uve​domila, že ťarcha, ktorá na ňu dopadla, nápadne pripomína pocit viny. Vzdychla. „Nehnevaj sa, Croft. Ale keď mi povedali, že ťa chytili, zrazu som nevidela inú možnosť, len urobiť, čo chcú."

„Viem." Táto Croftova reakcia ju prekvapila. „Na tvojom mieste by som bol asi urobil to isté."

„Nie, nebol by si urobil to isté," vyhlásila Mercy mrzuto. „Bol by si prišiel na dajaký šikovný spôsob, ako tam prenik​núť a zachrániť ma. Presne to si napokon urobil."

„Myslím, že môžeme smelo povedať, že sme zachránili je​den druhého. Uzavrime to, Mercy. Vidím, že ak ťa budem karhať, ako si zaslúžiš, budeš si sypať na hlavu popol a pritom budem počúvať tvoje dojímavé, slzavé ospravedlnenia."

Mercy okamih mlčala, lebo si uvedomila, že ju možno len podpichuje. „Urobím s tebou dohodu," vyhlásila napokon. „Už nebudeš musieť počúvať moje slzavé ospravedlnenia za sypania popola na hlavu, keď ja nebudem musieť počúvať tvoje heroické vyhlásenia o plnení povinnosti, keď si ma naj​prv vystavil nebezpečenstvu. Už neznesiem tvoje reči, že si mojím dlžníkom a ako vždy splácaš dlhy. Dohodnuté?"

Hodnú chvíľu na ňu bez slova hľadel. „Ty teda nechceš, aby ma k tebe viazal čestný dlh," povedal pomaly.

„Je nevyhnutné držať si ťa takto?" spýtala sa ticho. „Nie. Pravda je taká, že sa ma nijako nemôžeš zbaviť." Mercy sa žiarivo usmiala. „Dobre." Potom sa naňho preni​kavo zadívala. „Chceš sa vrátiť k práci, ktorú si robil pred tro​mi rokmi?"

„Nie. To sa skončilo dávno predtým, ako som ťa spoznal. Bol najvyšší čas. Preto som si otvoril školy sebaobrany. Vedel som, že musím so svojím životom naložiť inak. Dosť dlho som sa zaoberal tou stránkou svojej osobnosti, ktorá reagova​la na násilie. Chcel som viac času na skúmanie inej stránky — tej, ktorej je blízka rozkoš z logiky, filozofie a iný druh sily." „Zdá sa, že sa dobre poznáš."

Usmial sa. „Väčšinu z toho, čo som sa o sebe dozvedel v po​slednom čase, dozvedel som sa od teba."

„Je to podľa mňa obojstranné. Zopár vecí som sa naučila aj ja od teba." Zdvihla hlavu. „Á, už nám nesú víno, ktoré som objednala. Presne to potrebujem."

Croft pozoroval, ako čašník nalieva do dvoch pohárov. Keď odišiel, jeden vzal do ruky a pomaly ním krútil v svetle, hľadiac na jasnú červenú tekutinu. Pohľad mal zadumaný - až priveľmi zadumaný.

Mercy intuitívne vycítila, na čo myslí. „Už sa toho nemusíš báť," povedala.

Stretli sa im pohľady. „Čoho?"

„Že sa ešte niekedy opiješ. Nie si tvoj otec, Croft. Na Gladstonovej zábave si veľa nepil. Nadrogovali ťa. Pochybujem, že sa niekedy v živote naozaj opiješ, ale ak aj áno, jedno je isté."

„Čo?"

Mercy sa usmiala a aj ona zdvihla pohár. „Už vieme, že nie si zlý opilec, ako bol tvoj otec. Chlipný a zmyselný si, to áno, ale nie zlý. Svoju nebezpečnú stránku si ovládal, aj keď si mal poriadne pod čapicou."

„Sú chvíle, Mercy, keď si skutočne veľkou útechou." Už ne​mal taký vzdialený pohľad, keď sa na ňu zadíval ponad okraj pohára. Bol vrúcny, bola v ňom láska, ale aj náznak smiechu.

„Na nás," povedala Mercy a štrngla si s ním.

„Na nás."

„Aha, ešte niečo," povedala Mercy samoľúbo. „Musím ti povedať o tom mikrofilme, ktorý som našla v chrbte Údolia. Ohromí ťa, aká som múdra."

Croft zastonal. „Toho som sa bál."

Už svitalo, keď sa Mercy prvý raz zahniezdila. Oči neotvorila, iba pod prikrývkou zašmátrala nohou, hľadajúc Crofta. Posteľ vedľa nej bola prázdna. Možno šiel von vyvenčiť psy, pomys​lela si. Keď však pocítila na dlani vlhký ňufák, vedela, že psy sú v izbe.

Mercy otvorila oči a pomaly si sadla. Dávala pozor, aby nenarobila zbytočný hluk. Croft bol tam, kde ho v tejto dennej chvíli očakávala. Sedel nehybne so skríženými no​hami pri obloku a hľadel na vzdialené hory. Oblečené mal iba džínsy.

Mercy si vydýchla. Má toľko základnej inteligencie, aby ne​riskoval, že bude sedieť na motelovom koberci nahý. Neved​no, koľko všelijakej špiny v ňom môže byť. Pod svojím nekompromisným kódexom správania má predsa len štipku zdravého rozumu.

Chvíľu ho pozorovala, s úľubou kĺzala pohľadom po jeho mocnom, štíhlom tele, ktoré sa črtalo v rannom svite. Nevy​zerá teda ako duch, pomyslela si pobavene.

Tichučko vstala a vzala si župan. Doberman, ktorý k nej prišiel, sa vrátil k svojmu druhoví do kúta. Mercy odišla do kúpeľne, nevyrušiac Crofta. Keď sa o niekoľko minút vrátila, Croft s meditáciou už končil. Nehýbal sa, ale Mercy vycítila, že sa v ňom zmenila úroveň vedomia. Pomaly si zvykala na to jemné puto, ktoré ich spájalo.

„Dobré ráno," povedala ticho a zastala si pred neho.

Pozrel na ňu a jeho výraz sa ihneď zmenil. Celý sa akosi vrátil do skutočnosti, jeho výraz zvrúcnel a Mercy od neho pocítila v celom tele teplo.

„Dobré ráno," povedal.

Mercy si s úsmevom sadla oproti nemu a zasunula si no​hy pod seba, ako to videla uňho. „Je čas, aby sme sa po​zhovárali."

Mierne sa usmial. „O čom?"

„Treba doriešiť niekoľko otázok, ktoré sa týkajú nášho vzťahu."

„Všetko je doriešené, Mercy."

Vedela, že to myslí vážne. Spýtavo naňho pozrela. „Naozaj?“
„Príde obdobie prispôsobovania, ale to nie je dôležité. Dôležité je to, že budeme spolu."

„Myslíš?" Trocha sa jej zatajil dych.

„Milujem ťa. Kruh môjho života by bez teba nebol uzavre​tý, Mercy."

Prenikla ňou nádherná úľava. „Och, Croft, ja mám rovna​ký pocit. Neviem, ako sa to mohlo stať tak rýchlo a tak do​konale, ale chcem byť s tebou až do konca života. Viem to, hoci to nie som schopná celkom vysvetliť, ale viem to s takou istotou, s akou som doteraz nič nevedela. Ale som si stoper​centne istá. Milujem ťa."

„Keď pochopíme základný model a prijmeme ho, a keď je kruh uzavretý, všetko je jasné a priezračné ako akvarel. Keď odhalíme pravdu, je prežiarená životom." Croft vzal Mercy za ruku.

Pozrel jej do očí a cez oblok vniklo dnu ranné slnko. Hl​boko v bledohnedých očiach sa mu zračila bezhraničná láska. Má pravdu, uvedomila si Mercy. Keď odhalíme pravdu, je prežiarená životom. Cítila, ako ju zovrel prstami a vedela, že ich puto je nerozlučné. Pocítila, že k sebe patria a že to obaja prijímajú, ale slovami by to nebola vedela vysvetliť.

Žiarila medzi nimi pravda. Jagali sa dve duše a dve sku​točnosti, prestupovali sa a nakoniec splynuli v oslepujúcej chvíli.

Hneď nato sa ten okamih uvedomenia pominul, ale nave​ky ostal vpísaný do ich sŕdc a myslí.

„Existuje, pravda, zopár drobností, na ktorých sa musíme dohodnúť," povedal Croft zádumčivo.

Mercy bola ešte vždy trocha omámená z toho, čo pred chvíľou zažila. „Aké drobnosti?"

„Chápem, že sa nemôžeš presťahovať do Oregonu. Máš svoj obchod. To znamená, že ja sa musím presťahovať do Ignatius Cove. To nie je problém. Svoje školy môžem viesť od hocikadiaľ na západnom pobreží. Ale musíme si nájsť väčšie bý​vanie bližšie pri vode. Budeme mať troch psov. Jedného mám totiž doma a stará sa mi oňho sused, keď som preč. Všetci tra​ja potrebujú výbeh a ja tiež."

„Nuž tak si nájdeme niečo väčšie, než je môj byt." Mercy by bola v tej chvíli pristúpila na všetko.

„V našom novom dome budem potrebovať jednu izbu na meditácie, nič iné sa tam nesmie robiť. Naučím ťa správne meditovať. Takisto ťa musím naučiť správne vyberať čaj. Ne​môžem do konca života existovať na vrecúškovom. A ty po​trebuješ hodiny maľovania."

„Ešte niečo?" spýtala sa Mercy milo.

„Asi sa budeme musieť zaobísť bez tvojho televízora," po​kračoval Croft zamyslene. „Ja televíziu neznášam. Vyrušuje ma jeho mihotavá obrazovka, nehovoriac o tom braku, ktorý na nej vidieť. A potom je tu ešte tvoj vkus, pokiaľ ide o vnútorné zariadenie. Viem, že máš rada živé farby, ale pri troche vedenia zaiste oceníš jemné nuansy rafinovanejších odtieňov."

Mercy naňho vrhla nebezpečný pohľad. „To je koniec zo​znamu tvojich... ako by som to... požiadaviek?"

„Určite mi ešte niečo zíde na um. Poznačím si to, aby som nezabudol."

„Výborne. A teraz mi povedz, čo z nášho vzťahu budem mať ja?"

Samoľúbo sa usmial. „Budeš mať muža, ktorý je schopný brzdiť tvoje ľahkomyseľné sklony. Muža, ktorý bude vždy ve​dieť, čo je pre teba najlepšie, a ktorý sa postará, aby si mala vždy všetko, čo budeš potrebovať, aj keď to nebude vždy to, čo chceš. Budeš mať aj oddaného sexuálneho otroka, ktorý sa bude bezvýhradne venovať tvojej osobnej rozkoši. Čo viac si môže žena želať?"

To stačilo. Jeho schopnosť podpichovať sa mu vymkla z rúk. Mercy sa naňho vrhla a zvalila ho na koberec. Neklá​dol odpor. Oči mal figliarsky rozosmiate. Mercy si nad ne​ho rozkročmo kľakla a ruky mu pevne pritisla za hlavou k zemi.

„To stačilo, ty sexuálny otrok."

„Znova na mňa ideš zaútočiť?"

„To sa teda nemýliš!"

„Dobre. V tom prípade navrhujem, aby sme zaujali poho​dlnejšiu pozíciu." Prevalil sa a strhol ju pod seba.

„Croft!" vyprskla, zmietajúc sa medzi smiechom a hraným pobúrením. „Pusť! Rozdrvíš ma!"

„Máš pravdu. Táto poloha je pre mňa síce pohodlnejšia, ale vidím, že ty by si si mohla oškrieť svoj sladký zadoček. Tento koberec nie je veľmi hrubý." Vstal a vytiahol ju za sebou.

S Mercy sa zakrútila celá izba a rýchlo sa ku Croftovi primkla. Keď sa všetko opäť upokojilo, ležala na dováľanej posteli. Croft si už rozopínal džínsy. Keď z nich vystúpil, vi​dela, že je vrcholne vzrušený. Celý pulzoval očakávaním. Ľa​hol si vedľa nej, objal ju a celý sa zachvel. Z očí mu zmizli fig​liarske iskričky a vystriedal ich prenikavejší výraz.

„Stále ťa tak veľmi potrebujem," vyhŕkol užasnuto.

„Zdá sa, že pri tomto útoku strácam iniciatívu," šepla Mercy. Cítila, aký je tvrdý a nedočkavý.

„Tak to má byť," ubezpečil ju a sklonil sa k jej prsiam. Než​ne, zbožňujúce ju pobozkal najprv na jeden vrchol, potom na druhý a zdvihol hlavu. „Všetko nechaj na mňa."

„Mám pocit, že inak nemôžem," povedala zasnene. Objala ho a dlaňami mu prechádzala po štíhlom, svalnatom chrbte. „Croft, tak veľmi ťa ľúbim."

„Viem." V očiach akoby mal roztavené zlato. „Cítim to a vidím to zakaždým, keď sa na teba pozriem alebo keď sa ťa dotknem. Ani vo sne si nevieš predstaviť, aká je to nád​hera, keď si pomyslím, že ťa mám. Nikdy som nič také ne​zažil."

„Viem si to presne predstaviť, lebo ja mám teba. Úžasný pocit, však?"

„Neuveriteľný." S tichým, roztúženým zastonaním si prilo​žil tvár na jej hrdlo. Mercy sa zľahka zachvela, keď jej prešiel dlaňami po prsiach a po krivke pásu. Jeho dlane pokračovali nižšie a ona ticho šepotala jeho meno a nadvihla sa v ústrety jeho dotykom. Rukou mu skĺzla na stehno a zaryla sa do je​ho pevných svalov nechtami.

„Miláčik!"

„Och, Croft!" Znova sa rozochvela, keď jeho dotyky zintímneli. Nekonečne jemne prechádzal prstami po jej najdô​vernejších, najukrytejších zákutiach, až sa vo všetkých rozoznela túžba. Dotýkal sa jej nekonečne dlho a jej túžba sa vystupňovala priam do bolesti.

Hladkal ju, láskal ju, až sa mu začala zvíjať v náručí. Dotý​kala sa ho rovnako intímne, rovnako dôverne, držala v dlani jeho mohutnú rozhorúčenosť. Celý sa k nej primkol, šepol jej meno a nohou chcel vniknúť medzi jej nohy.

„Vezmi ma do seba," šepol prerývane, rozvášnené. „Potre​bujem tvoje teplo. Potrebujem ťa cítiť okolo seba. Hodvábnu, hladučkú, mocnú. Je to neuveriteľný pocit, keď som v tebe, drahá!"

Oddelila od seba stehná, pritiahla si ho a jej nástojčivosť ni​jako nezaostávala za jeho nástojčivosťou. Vstúpil do nej, hľadajúc to najdôvernejšie zjednotenie s jej telom. Na jeho ne​ústupčivú, agresívnu smelosť reagovala ako vždy - mimovoľ​ne, inštinktívne. Sprvu akoby mu chcela odporovať a potom akoby ho privítala a chcela si ho podrobiť.

V prvej chvíli sa jemné ústie do jej bytosti zovrelo, akoby ho nechcelo pustiť ďalej. Croft o kúsok postúpil, akoby trval na svojom práve vniknúť dnu, ale kým mohol jej odpor zintenzívnieť, pomaly z nej vystúpil. Ihneď nadvihla boky v pa​nickom úsilí získať späť, o čo prišla. Croft do nej znova po​maličky vstúpil, rozšíril ju a Mercy vykríkla od slastne dráždivého pocitu. A znova z nej odišiel.

Mercy mala pocit, že ju toto zmyselné dráždenie pripraví o rozum. Zúfalo ho zovrela, chcela si ho udržať. „Už," vy​kríkla. „Už... už... rýchlo... chcem ťa...!"

„Nemôžeš ma chcieť viac ako ja teba!"

A vstúpil do nej pomaly, dokonale a ona ho prijímala, objí​mala, celým vnútrom ho zvierala. Bol do nej zarytý a ona bola uväznená jeho náručím.

Zmocnila sa ich prudká, neodolateľná vášeň, ktorá ich pri​viedla až k búrlivo neskrotnému vyvrcholeniu, ktoré trvalo nekonečne dlho a nakoniec ich zanechalo bezvládnych na rozvlnenej morskej hladine. Nechali sa na nej nadnášať v objatí a hriala ich láska a ranné slnko.

Dlho trvalo, kým sa Mercy pohla. Nadvihla sa na lakti a usmiala sa zhora na Crofta. „Myslím, že už viem, čo zna​mená uzavrieť kruh."

„Naozaj?" Prstami sa začal pohrávať s jej vlasmi.

„Áno," odvetila. Strhol si ju do náručia. „Vieš čo? Bude z teba lepšia žiačka filozofie, ako som sa nazdával."

„Učím sa predsa od experta."

„A ako sa vyznáš vo venčení psov?"

V kúte ticho, nedočkavo zaskučal doberman, akoby rozu​mel Croftovej otázke.

Dva mesiace po návrate z Colorada stála Mercy na nevyso​kom rebríku v uličke medzi regálmi kníh a páperovým mopom zmetala z vrchov kníh prach. Kníhkupcova práca sa nikdy nekončí.

Pri práci si plánovala, čo budú robiť večer. Croft sa vráti z dvojdňovej cesty do jednej zo svojich kalifornských škôl. Chcela preňho niečo mimoriadne. Niečo okrem škandálne tenučkých malých pyžám ako pre bábiky, ktoré si kúpila mi​nulý mesiac na svadobnej ceste.

Najlepšie budú čerstvé krevety. Možno s hlávkovým šalá​tom. A fľaša chardonnay.

Plány na večeru mala v duchu už pomaly hotové, keď vycí​tila, že nie je v obchode sama. Zvonček nad dverami nezacengal, ale mop na knihách znehybnel. Mercy sa sama pre se​ba usmiala.

Vrátil sa Croft.

Obzrela sa a bol tam. Stál na konci uličky. Temný, štíhly a hrozivý, ale už nie pre ňu. Zjavil sa, ako zvyčajne, nehlučne, ale Mercy vedela, že je skutočný, veľmi skutočný. V ruke držal balík.

„Croft! Ešte som ťa nečakala. Mal si prísť až o niekoľko hodín."

Usmial sa, roztvoril náručie, keď skĺzla z rebríka a rozbehla sa s natešeným úsmevom k nemu. „Vstal som zavčasu." Vrúc​ne ju pobozkal a vtisol jej do ruky balík. „Tu máš. To je pre teba."

„Čo je to?

„Dar od Raya Chandlera."

„Chandler?" Zrazu si spomenula. „Aha. Ten tvoj priateľ. Ten, ktorého dcéru si zachránil z toho ostrova. Ako to, že si sa s ním stretol?"

„Povedal som ti, že je v štátnych službách. Keďže nemám mimoriadne dobré vzťahy s rozličnými vládnymi zložkami -okrem Raya — rozhodol som sa, že mu pošlem mikrofilm, ktorý si našla v Údolí."
„Áno, rozmýšľala som, čo si s ním urobil." Mercy sa rých​lo pustila do rozbaľovania darčeka. „Ale prečo mi niečo daroval? Veď ma nepozná."

„Nie, ale je ti zaviazaný za dar, ktorý si mu dala ty."

„Ten film?" Mercy zdvihla hlavu. „Čo na ňom bolo?"

„Zoznam mien. Niektorí boli mocní obchodníci s drogami, s ktorými Gladstone obchodoval, ešte keď sa volal Graves. Zvyšok boli mená zaujímavých užívateľov."

„Užívateľov?"

„Vysoko postavených Američanov, ktorí si vypestovali ná​vyk. Ale bolo tam viac než len ten zoznam. Mikrofilm obsa​hoval všelijaké usvedčujúce dôkazy proti jeho obchodným partnerom a dôležitým kupujúcim. Gladstone ich pravdepodobne zhromaždil ešte ako Egan Graves a držal si ich jednak ako poistku, a jednak ako zdroj vydierania. Väčšina ľudí na tom filme je veľmi mocná a prakticky nedotknuteľná. Ale in​formácie, ktoré o nich Gladstone zhromaždil, umožnia štát​nym orgánom zneškodniť aspoň niektorých z nich."

„Gladstone si teda chcel obnoviť svoje impérium."

Croft prikývol. „Ten zoznam by mu bol umožnil rýchly štart k voľakedajšiemu postaveniu."

Mercy rozbalila darček a schuti sa rozosmiala. Názov znel Kniha o vedení a spravovaní domácnosti oď pani Beetonovej. „Vhodný svadobný dar pre nevestu."

Croft sa zamračil. „Nie je to celkom môj odbor, ale povedali mi, že je to vzácnosť. Vraj to v katalógu vyvolá záujem."

„To teda určite," povedala Mercy rýchlo a zadívala sa na ti​tulnú stránku. „Je to prvé vydanie, rok tisíc osemsto šesťdesiat jeden, a ešte je v originálnej plátennej väzbe. A v dobrom stave. Prekrásny kus. Už sa nemôžem dočkať, až sa tomu tvoj​mu pánovi Chandlerovi poďakujem."

Croft sa s úľavou usmial. „Pýtal sa ma, ako ti môže poďa​kovať a ja som mu povedal, aby našiel dajakú knihu, ktorou by si mohla obnoviť svoju krátko trvajúcu kariéru obchodníčky so vzácnymi knihami."

Mercy sa rozosmiala. „Pán Chandler má zrejme k dispozícii veľmi zaujímavé zdroje."

„Má." Croft pozrel na hodinky. „Ideš už domov?"

„Áno. Ale cestou sa musíme zastaviť v obchode. Chcem kú​piť čerstvé krevety a potrebujeme aj niečo pre psy."

Prikývol. „Fajn. Ale s tebou je všetko fajn. Poďme."

„Môžeš zamknúť." Mercy mu podala kľúče, pevne Držiac v druhej ruke svoj nový poklad. Nato si vzala spoza pulta ka​belku, otvorila dvere, vyšla na chodník a čakala. Keď sa za ňou zatvorili dvere, zvonček veselo zacengal.

Croft sa na ňu zadíval cez sklo, keď kontroloval zámku na zadných dverách. Ešte stále si nevedel zvyknúť, že je jeho že​na. Vždy ním pri tej myšlienke prebehlo nadšenie, aké dovte​dy nikdy nepoznal.

Keď vzadu zamkol, otvoril predný vchod a vyšiel za Mercy von.

Ako zvyčajne, zvonček nezacengal ako nezacengal nikdy, keď vchádzal alebo vychádzal.

Croft sa zachmúril a vrátil sa. Niektorých starých návykov sa treba zbaviť. „Počkaj chvíľu, Mercy."

Odomkol, vrátil sa dnu, zatvoril za sebou a cez sklo sa na Mercy usmial. Potom znova otvoril a vyšiel von.

Tentoraz si dal pozor, aby sa zvonček hlasno rozcengal.

„Nič mi nemusíš dokazovať, aby si vedel," povedala mu Mercy s usmiatymi očami plnými lásky. „Nikdy som neveri​la, že si duch. Len ťa občas bolo ťažko zbadať."

Croft sa uškrnul, objal ju okolo pliec a privinul si ju. Jeho úškrn potom prešiel v búrlivý smiech, v mužný smiech, kto​rý naplnil ulicu i Mercino srdce.

